
chake chimene adachitira umbombo pamene 
akadzagwera mu moto.] 

Kp Ndithu Ife ndi Amene timalongosolera 
(jmthu) njira yabwino. 

Ep Ndipo ndithu, moyo womaliza ndi moyo 
w’oyamba uli m’manja Mwathu (timam’patsa 
amene tam’funa). 

12-13 [Ndithu nkoyenera kwa Ife mu ubwino 
Wathu komanso luntha Lathu kuti tifotokozere 
njira ya chiongoko yofikitsa kwa Allah ndi 
jannah Yake ku njira ya chisokero. Ndipo tili 
nawo Ife umwini wa moyo wa Tsiku Lomaliza 
mb umoyo wa dziko lapansi. 

HyBasi, ndikukuchenjezani za moto woyaka 
mwamphamvu. [Ndiyetu ndakuchenjezani inu 
anthu komanso ndakuopsezani moto woyaka 
ugiene uli moto wa jahena. 

Ep Palibe amene akaulowe koma (kafiri) 
vgnpitsitsa kwambiri. 

Yemwe amakanira (choona) ndi kunyoza 
(zisonyezo za Allah). 

15-16 [Sakaulowa moto umenewo kupatula 
munthu amene ali woipitsitsa kwambiri amene 
adakanira Mneneri wa Allah Muhammad (SAW) 
nanyozera chikhulupiriro mwa Allah ndi Mtumiki 
Wake (SAW) ndi kuwamvera awiriwa.] 
EpKoma yemwe akuopa Allah kwambiri 
^gikidwa kutali ndi moto. 

Oy Amene akupereka chuma chake (mu njira 
zabwino) ndi cholinga chodziyeretsa (ku uve 
wg. umbombo). 

Op Ndipo palibe aliyense kwa iye amene 
adam’chitira zachifundo zomwe zikulipidwa. 



ypKoma (akuchita zimenezi) pofuna chikondi 
cl|a Mbuye wake Wapamwambamwamba. 
dp Ndipo posachedwa adzasangalala 
(adzapeza) mokwanira ndi mokondweretsedwa 
(kwa Mbuye wake zomwe ankazifuna). 

17-21 [Ndipo adzapewetsedwa ku motowo 
munthu amene ali woopa kwambiri, amene 
amapereka chuma chake chifukwa chofuna 
kuonjezera mu zabwino. Kupereka kwa chuma 
kwakeko sikubwezera chabwino kwa munthu 
amene wamuchitira iyeyu chabwino ayi koma 
ndithu iyeyu akufuna ndi zimenezo nkhope ya 
Mbuye wake Wapamwambamwamba ndi 
chiyanjo Chake. Ndipo adzamupatsa Allah mu 
jannah zomwe adzasangalale nazo.] 


(93) SUURAT ADHUHAA 


MJdzina la Allah, Wachifundo chambiri, Wachisoni. 

Dp Ndikulumbirira masana dzuwa litakwera 
(imene ili nthawi ya ntchito). 
yj Ndi usiku pamene ukuvindikira (mdima). 
yj Sadakusiye Mbuye wako (iwe Muhammad 
SXW) ndiponso sadakude. 

1-3 [Allah walumbirira nthawi ya kum’mawa 
ndipo cholinga chake, ndi masana onse. 
Ndiponso walumbirira usiku ukakhazikika ndi 
zolengedwa ndi kulimbikira mdima wake. 
Ndiponso amalumbirira Allah zimene wazifuna 
mu zolengedwa Zake, tsono cholengedwa ndi 
kosavomerezeka kwa chimenecho kulumbirira 
wina aliyense wosakhala Mlengi wake, ndithudi 
kulumbirira zina zake zosakhala Allah ndi 
shirk. Sadakusiye iwe Mneneri (SAW) Mbuye 
wako komanso sadakude pokuchedwetsera 
wghyu kwa iwe. 

Oj Ndithu, umoyo wa tsiku lili nkudza ndi 
wabwino kwa iwe kuposa umoyo woyambawu. 
Lp Ndipo ndithu posachedwapa akupatsa 
Mbuye wako (zabwino za m’dziko lapansi ndi 
Tsiku Lomaliza) ndipo ukondwera. 

4-5 [Ndithudi nyumba ya Tsiku Lomaliza 
ndiyabwino kwa iwe kuposa nyumba ya dziko 
lapansi ndipo ndithu adzakupatsa Mbuye wako 
iwe Mneneri (SAW) mu mitundu ya mautendere 
rrm' Tsiku Lomaliza kotero udzasangalala nazo. 
Op Kodi sadakupeze uli wamasiye ndipo 
agakupatsa pokhala pabwino? 

Lp Ndipo adakupeza uli wosazindikira 
(Qur ’ aan) nakuongola (Pokuzindikiritsa 
Qnr’aaniyo ndi malamulo a chipembedzo). 

Gp Ndiponso adakupeza uli wosauka nakulemeretsa? 
6-8 [kodi sadakupeze kale uli wamasiye 
nakusamalira ndi kukulera? Ndiponso kodi 
sadakupeze uli wosadziwa kuti Buku ndi 
chiyani ngakhalenso kuti chikhulupiriro 

n’ chiyani nakuphunzitsa zomwe siudali 
kuzidziwa nakudalitsa ku ntchto zabwino? 
Komanso kodi sadakupeze uli wosowa 
nakusakira iwe riziq lako ndipo naulemeretsa 
ngima wako pokhutira ndi kupirira?] 

Cy Basi, wamasiye usamuvutitse. 
yu Ndiponso wopempha usamukalipire. 
fip Tsono mtendere wa Mbuye wako uwutchule 
(pothokoza ndi kugwira ntchito zabwino) 

9-11 [Tsono wamasiye usamuipitsire 
kukhalirana naye kwake, ndipo wopempha 
usamukalipire koma umudyetse ndi 
kum’pangira zofunikira zake. Tsono za 
mtenedere wa Mbuye wako womwe 
waukwaniritsa pa iwe, khala woutchula. 


(94) SUURAT AS’SHARH 


M^dzina la Allah, Wachifundo chambiri, Wachisoni. 

Dp Kodi sitidachiphanule chifuwa chako (pokupatsa 
chjongoko ndi chikhulupiriro ndi nzeru zambiri)? 

? 4 Ndipo takuchotsera mtolo wako. 
sMtolo umene udalemeretsa msana wako? 

I Ndipo takukweza kutchulidwa kwako. 

1 -4 [Kodi sitidakutambasulire iwe Mneneri (SAW) 
chifuwa chako ndi malamulo a chipembedzo 

ndi kuitanira kwa Allah komanso ndi kukhala 
ndi mbiri ya makhalidwe abwino, ndipo 
tachotsa ndi zimenezo mtolo wako umene 
umalemeretsa msana wako. Ndipo takuchita 
iweyo ndi zomwe takudalitsa nazo mu zaulemerero 
kgkhala pa sitepe yapamwambamwamba? 
yjNdithu pali chovuta palinso zabwino zambiri. 
ffiNdithu, pali chovuta pali zabwino zambiri. 
5-6 [Ndipo asakupotoze masautso a adani 
kusiya kufalitsa uthenga, popeza kuti ndithudi 
pali mavuto, pali mtendere, ndithudi pamodzi 
mb mavuto pali mtendere.] 

QjBasi ukamaliza ntchito ( yolalikira ndi 
jmad) limbikira kupemphera. 

Op Ndipo khala wolakalaka (zabwino zomwe 
zm) kwa Mbuye wako. 

7-8 [Ukamaliza mu zinthu za dziko lapansi ndi 
ntchito zake, limbikira pochita ibaadah. 
Komanso kwa Mbuye wako Yekhayo khala 
wolakalakalira zomwe zili kwa lye] 


(95) SUURAT-TTIIN 


MJdzina la Allah, Wachifundo chambiri, Wachisoni. 

tpNdikulumbirira mitengo ya tiini ndi 
zaytuuni (pansi pa mitengo imeneyi Ibrahim 



ru|i Nuh (AS) adalandira uneneri). 

Op Ndi phiri la Sinai (pamene Allah 
c^mulankhulira Mussa (AS). 

LpNdiponso mzinda uwu (wolemekezeka) wa 
mtendere (Makka momwe adapatsidwira 
uijeneri Muhammad SAW). 

OjPalibe chikaiko, tamulenga munthu 
nfkalengedwe kabwino, kolingana (ndipo ali 
mb mbiri zabwino). 

QpPambuyo pake tamubwezera pansi kuposa 
wa pansi (chifukwa cha kusatsatira zimene 
tkfomulengera). 

OpKupatula amene akhulupirira ndi kumachita 
zabwino, adzakhala nawo malipiro osatha. 

1-6 [Allah walumbirira tiini ndi zaituuni yomwe 
ili m’magulu a zipatso zotchuka. Komanso 
walumbirira phiri la Tuur Siinaai lomwe Allah 
adamulankhula Mussa (AS) pamwamba pake 
kumuyankhulitsa. Komanso walumbirira 
mzinda uwu wabata ku mantha aliwonse 
womwe ndi mzinda wa Makka -malo amene 
Chisilamu chinatsikira. Ndithudi tidamulenga 
munthu mumaonekedwe abwino koposa kenako 
timamubwezeretsa ku moto akapanda kumvera 
Allah ndi kutsatira Atumiki, koma anthu amene 
adakhulupirira ndi kugwira ntchito zolungama 
ali nawo malipiro akulu osadukiza komanso 
ogapunguka.] 

yp Basi, ndi chiyani chakuchititsa kuti ukanire 
kuuka ndi malipiro pambuyo (poona mphamvu 
Zathu pa chilichonse?) 

[Ndi chinthu chanji chakuchititsa iwe munthu 
kuti ukanire za kuuka kwa akufa ndi malipiro 
chonsecho maumboni ali poyera a kuthekera 
kwa Allah pa zimenezo?] 

QpKodi Allah (Amene adachita zomwe 
taKuuzanizi) si Muweruzi wa nzeru kuposa 
aweruzi onse (popanga ndi polinganiza). 

[Kodi sali Allah Amene adalichita tsiku 
limeneli logamula pakati pa anthu ndi 
Wanzeru zakuya kuposa wina aliyense mu 
zonse zimene adalenga? Indedi! Kodi 
nkutheka kusiidwa zolengedwa popanda 
kalikonse popanda kulamulidwa kapena 
kuletsedwa, kapena kulipidwa ngakhalenso 
kulangidwa? Zimenezo sizingakhale zoona 
komanso sizingachitike.] 


(96) SUURA-UL-ALAQ 


MMzina la Allah, Wachifundo chambiri, Wachisoni. 

LuWerenga! (Iwe Muhammad SAW zomwe 
ukuvumbulutsidwa) m’dzina la Mbuye wako 
Yemwe adalenga (zolengedwa zonse). 

Bp Adalenga munthu (wokwanira, wathupi 
lake, wanzeru zake) ndi dontho la magazi. 








I Werenga! Ndipo Mbuye wako ndi Mfulu, 

) Yemwe waphunzitsa (munthu kulemba) 
nS cholembera. 

Ip Waphunzitsa munthu zinthu (zambiri) 
zomwe (iye) sadali kuzidziwa (ndiponso sadali 
kuganizira kuti angazidziwe). 

1-5 [Werenga iwe Mneneri (SAW) zomwe 
zavumbulutsidwa kwa iwe za mu Qur’aan 
potsegulira ndi dzina la Mbuye wako Yemwe 
mwayekhayekha ali nako kulenga. Yemwe 
adalenga munthu aliyense kuchokera ku 
kachidutswa ka magazi okhathamira ofiira. 
Werenga iwe Mneneri (SAW) zomwe 
zavumbulutsidwa kwa iwe ndipo ndithu Mbuye 
wako ndi Wochuluka ubwino, Wopatsa 
kwambiri, Yemwe adaphunzitsa zolengedwa 
Zake kulemba ndi cholembera. Adaphunzitsa 
munthu zinthu zomwe sadali kuzidziwa, 
komanso adamuchotsa kuchokera ku mdima wa 
Qbuli kunka naye ku dangalira la kuzindikira.] 
.pZoona ndithu, koma munthu akupyola 
dire (podzikweza ndi Allah wake). 

J Chifukwa chodziona kuti walemera. 

5 Pali be chikaiko,(iwe Muhammad) kobwerera 
(onse) nkwa Mbuye wako basi (adzawaukitsa). 
6-8 [Zoonadi ndithu munthu akupyola malire a 
Allah kukumunyaditsa kulemera. Ayenera 
kudziwa aliyense wopyola malire kuti ndithu 
kobwerera n’kwa Allah kotero kuti 
acjzamulipira munthu aliyense ndi ntchito zake.] 
Ip Kodi wamuona yemwe akuletsa, 

|Kapolo (wa Allah) akamafuna kupemphera? 
|Tandiuza ngati ali pa chiongoko. 

) Kapena kuti akulamulira zoopa Allah. 
iTandiuza (za woletsayo) ngati akutsutsa 
(zimene wadza nazo Mneneri SAW) ndi 
kimyoza (chikhulupiriro ndi ntchito yabwino)? 
Hy Kodi sakudziwa kuti Allah akuona 
(r^achitidwe ake. Ndipo adzam’lipira)? 

RpAyi ndithu, ngati sasiya timukoka tsitsi la 
paliwombo (tiligwira mwamphamvu liwombo 
lake ndikukaliponya ku moto pamodzi ndi iye 
mwini). 

yg Liwombo labodza ndiponso lamachimo. 
RpBasi aliitane gulu lakelo (la amene 
amakhala nawo pa bwalo kuti am’thandize 
mno pa dziko kapena Tsiku Lomaliza). 
QgNafe tiitana Azzabaaniya (angero a ku 
moto kuti am’pulumutse Muhammad SAW 
ndi om’tsatira ake ndikutinso amponye 
wgletsayo ndi anzakewo ku moto). 
fp Ayi ndithu (asiye zimenezi), usamumvere 
(pa zimene akukuletsazo pitiriza kupemphera 
kwako) ndi kugwetsa nkhope yako. 
Dziyandikitse ndi zimenezo (kwa Mbuye wako). 


11-19 [Kodi waona zodabwitsa koposa kupyola 
malire kwa munthu ameneyu (amene ali Abuu 
Jahli) amene akuletsa kapolo wa Ife 
akamapemphera (amene ah Muhammad SAW)? 
Kodi ukuwona bwanji ngati uyu woletsedwayu 
kupemphera ali pa chiongoko, ndiye motani 
akumuletsa? Kapena ngati ah wolamulira ena 
zomuopa Allah, kodi angamuletsebe zimenezo? 
Ukuona bwanji ngati atakanira uyu woletsayu 
zomwe akuitanidwira ku zimenezo ndipo iye ndi 
kuzinyozera, kodi sakudziwa kuti ndithu Allah 
akuona zonse zimene akuchita? Zinthu sizili 
ngati m’mene akuganizira Abuu Jahh. Akapanda 
kubwerera ameneyu ku chilekanitso chakechi ndi 
masautso akewa ndithudi tidzamugwira tsogolo 
la mutu wake kumugwira kwa nkhanza ndi 
kuponyedwa ku moto. Liwombo lakelo ndi 
hwombo labodza mu zoyankhula zake, lolakwa 
mu zochita zake. Abweretse wopyola malire 
ameneyu anthu a pa bwalo lake amene 
angawapemphe chipulumutso ndi iwo, Ife 
tidzaitana angero achilango. Zinthu sizih monga 
akuganizira Abuujahli, ndithu iyeyu 
sadzakupweteketsa iwe Mtumiki (SAW) ndi 
choipa chihchonse tero usamumvere mu zomwe 
akukuitanira iweyo zosiya swalaat, m’malo 
mwake lambira chifukwa cha Mbuye wako 
ndipo dziyandikitse kwa Iye podzikondetsetsa 
kwa Iye kudzera mu kumumvera.] 


(97) SUURAT-UL -QADRI 


MMzina la Allah, Wachifundo chambin, Wachisoni. 

□y Ndithu taivumbulutsa (Qur’aan) mu usiku 
wa Lailatul Qadri (usiku wolemekezeka). 
[Ndithu Ife taivumbulutsa Qur’aan mu usiku 
wolemekezeka ndi waubwino, umenewu ndi usiku 
umodzi m’mausiku a mwezi wa Ramadhan.] 
□pNdi chiyani chingakudziwitse usiku 
wolemekezekawu? [Ndipo ndi chiyani 
chingakudziwitse iwe Mneneri kodi usiku wa 
Lgilatul Qadri ndi ulemerero ndi chiyani?] 
m (Kum’pembedza Allah mu) usiku umenewo 
kuli kwabwino kuposa (kum’pembedza) 
m’miyezi chikwi chimodzi (1,000) momwe 
mulibe Lailatul Qadri. 

[Usiku wa Lailatul Qadri ndi usiku wa mwayi, 
ubwino wake ngoposa miyezi chikwi chimodzi 
(U)00) yomwe mulibe Lailatul Qadri]. 
HjAmatsika angero ndi Jibril (AS) m’menemo 
potsatira lamulo la Allah kudzalongosola chinthu 
chihchonse. [Kumachuluka kutsika kwa angero 
ndi Jibril mu usiku umenewo ndi lamulo la 
Mbuye wawo kuchokera ku lamulo lililonse 
limene walilinganiza mu chaka chimenecho.] 
QpMtendere! (Usiku umenewo, palibe 
mavuto ndi zoipa) mpakana m’bandakucha. 

[Usiku umenewu ndi mtendere wokhawokha 
mopandamo choipa m’menemo kufikira 
kutuluka kwa m’bandakucha]. 


(98) SUURAT-UL- BAYYINAT 


MJdzina la Allah, Wachifundo chambiri, Wachisoni. 

Up Amene adakanira (Allah ndi Mtumiki Wake 
SAW) mwa amene adapatsidwa Buku ndi 
amushrikina sadali olekana (ndi umbuli wawo 
ndi kusalabadira kwawo choona) mpaka pomwe 
chidawadzera chisonyezo choonekera poyera. 
[Sadali anthu okanira ochokera mwa Ayuda 
ndi Akhristu komanso opembedza mafano kuti 
nkusiya ukafiri wawo kufikira chitawafikira 
chizindikiro chimene adalonjezedwa nacho 
nYMabuku amene adatsogola]. 

Up (Yemwe ndi) Mtumiki (SAW) wochokera 
kwa Allah akuwawerengera makalata 
oyeretsedwa (ku zonama). [Ameneyu ndi 
Mtumiki wa Allah Muhammad (SAW) amene 

$ wawerengera Qur’an m’ makalata oyeretsedwa.] 
Omwe mkati mwake muli malamulo 
owongoka (ofotokoza za choona). 

[Mu makalata m’menemo muli nkhani zoona 
ndi malamulo achilungamo omwe akuongolera 


kuchoonadi ndi njira yoongoka.] 
GpSadalekane omwe adapatsidwa mabuku 
mpakana pomwe chidawafikira chisonyezo 
(chosonyeza kuti Muhammad SAW ndi Mtumiki 
wa Allah yemwe adalonjezedwa m’ mabuku awo.] 
[Ndipo sadalekane anthu amene adapatsidwa 
Buku mwa Ayuda ndi Akhristu mu kukhala 
koti Muhammad (SAW) ndi mtumiki 
mwachoonadi chifukwa cha zomwe 
akumazipeza mu mbiri zake mu Buku lawo 
kupatula pamene adatsimikiza kuti ndithu 
iyeyudi ndi mneneri amene adalonjezedwa 
naye mu Taurat ndi Injiil, ndipo adali 
ogwirizana pa zakuona kwa uneneri wake, 
koma pamene adatumizidwa, adaukanira 
ujumikiwo komanso adasiyana.] 
f|p Sadalamulidwe (china) koma kuti 
am’pembedze Allah (M’modzi Yekha) ndi 
kuyeretsa chipembedzo Chake popendekera ku 
choona (ndi kusiya njira zonama) ndi kuti asunge 
swalaat ndiponso apereke chopereka (cha pa 
chuma) chimenecho ndicho chipembedzo choongoka. 
[Ndipo sadalamulidwe mu malamulo enawo 
kupatula kuti am’pembedze Allah Yekha 
akulungamika ndi ibaadah yawoyo nkhope 
Yake, atapendekera ku chikhulupiriro kusiya 
shirk. Ndikutinso adzipemphera swalaat 
mwadongosolo, ndi kumapereka Zakaat, ndipo 
chimenecho ndicho chipembedzo cholungama 
chomwe chili Chisilamu.] 

Op Ndithu, amene sadakhulupirire 
(Muhammad SAW) pakati pa anthu a mabuku 
ndi opembedza mafano (adzalowetsedwa) ku 
jahena ndi kukhala m’menemo muyaya, 
iwowo ndi wo zolengedwa zoipa. [Ndithu 
anthu amene adakanira mwa Ayuda, Akhristu 
ndi opembedza mafano chilango chawo ndi 
moto wa jahena akakhalamo m’menemo 
muyaya. Iwowo ndi zolengedwa zoipitsitsa.] 
(3 Ndithu amene akhulupirira (mwa Allah ndi 
Mtumiki Wake SAW) ndiponso ndi kumachita 
zabwino, iwo ndiwo zolengedwa zabwino. 
[Ndithu anthu amene adam’vomereza Allah 
natsatira Mtumiki Wake (SAW) ndipo nagwira 
ntchito zolungama, iwowo ndiwo zolengedwa 
zabwino koposa]. 

OpMalipiro awo ali kwa Mbuye wawo (Tsiku 
Lomaliza pa zimene adatsogoza, monga 
chikhulupiriro ndi ntchito zabwino), ndi minda 
ya muyaya momwe ikuyenda pansi pake 
mitsinje; adzakhala m’menemo muyaya. Allah 
adzalandira ntchito zawo nawonso adzayamika 
zabwino Zake ndi kukondweretsedwa nazo 
(zomwe adzawapatse). Zimenezo ndi za 
yemwe aope Mbuye wake (Allah). 




[Malipiro awo kwa Mbuye wawo Tsiku la 
Kiyama ndi minda yokhalamo ndi yokhazikika 
yomwe ili mumapeto okongola. Ikuyenda pansi 
pa nyumba za chifumu zake mitsinje. Akakhala 
m’menemo muyaya. Allah 

adzakondweretsedwa nawo nawalandira ntchito 
zawo zolungama, nawonso 

adzakondweretsedwa Naye mu zomwe 
awalinganizira mu mitundu ya ulemerero. 
Malipiro abwino amenewo ndi a yemwe waopa 
Allah nadzitalikitsa zomuchimwira lye.] 


(99) SUURAT AZZALZALAT 


MMzina la Allah, Wachifundo chambiri, Wachisoni. 

fflLikadzagwedezeka dziko lapansi 
kjjgwedezeka kwake kwamphamvu. 
fJpNdipo nthaka idzatulutsa mitolo yake 
(zinthu zomwe zidali m’kati mwake, monga 
a^ufa ndi miyala ya mtengo wapatali). 
{JpNdipo munthu adzanena (mwa mantha ndi 
kudabwa m’nthawi imeneyo): “Ha! Yatani 
nthaka (kodi Kiyama yafika)? 

1-3 [Pamene nthaka idzatekeseke kutekeseka 
kwamphamvu, ndikutulutsa zomwe zidali 
m’kati mwake zakufa komanso miyala ya 
mtengo wapatali, komanso pamene 
adzadzifunse munthu mwa mantha kuti : 
“J£odi ndi chiyani chaichitikira nthakayi”?] 

Gp Tsiku limenelo idzanena nkhani zake 
zgnse (zabwino kapena zoipa). 

UpPakuti Mbuye wako adzailamula kutero 
(kuti igwedezeke ndi kunena zimene 
zinkachitika pamwamba pake). 

4-5 [Tsiku la Kiyama idzanena nthaka zomwe 
zidachitika pamwamba pake zabwino kapena 
zoipa ndikuti Allah Subhaanahu Wata’aalaa 
adzailamula kunena zomwe zachitidwa 
pgmwamba pake.] 

m Tsiku limenelo anthu adzachoka (m’manda) 
ah m’magulu obalalika kuti akasonyezedwe 
ntchito zawo (ndi kudziwa chiwerengero chawo 
chimene chili kwa Allah). [Tsiku limenelo 
adzabwerera anthu kuchokera ku malo 
wowerengedwera ah mitundu yosiyanasiyana kuti 
Allah awaonetse zimene adazichita mu zabwino 
n^i zoipa ndikuti awalipire pa zimenezo.] 
OjChoncho, amene akuchita chabwino 
cholemera ngati kafumbi kakang’ono, adzaona 
rpnlipiro ake (ndi kuwalandira). 
fflNdipo amene akuchita choipa cholemera ngati 
kanjere kakang’ono, adzaona malipiro ake (ndi 
kuwalandira {Allah} sachitira chinyengo aliyense). 
7-8 [Amene angagwire ntchito yolemera ngati 
nyerere yochepa ili yabwino, akaona malipiro 
ake Tsiku Lomaliza komanso amene angagwire 

ntchito yolemera ngati nyerere yaing’ono ih 
yoipa akaona chilango chake Tsiku Lomaliza. 


(100) SUURAT-UL-A’AADIYAAT 


MMzina la Allah, Wachifundo chambiri, Wachisoni. 

TONdikulumbirira akavalo othamanga uku 
akutulutsa mpumulo wamphamvu. [Allah 
walumbirira akavalo othamanga pa njira Yake 
kunka kumbali ya adani pamene amaonekera 
poyera mawu ake chifukwa chofulumira 
kuthamanga kwake. Ndi zosavomerezeka kwa 
cholengedwa kuti alumbirire pa china chilichonse 
kupatula pa Allah. Popeza ndithu kulumbirira 
cljinachake chosakhala Allah ndi shirk] 
fjp Ndikutulutsa mo to ku ziboda (pomenyetsa 
miyendo m’ miyala). [Ndiponso akulumbirira 
akavalo amene umayaka moto kuchokera mu 
kulimba kwa miyendo yake chifukwa 
cljothamanga kwake kwambiri.] 
yj Ndikuwathira nkhondo adani m’mawa 
(azuwa lisadatuluke). [Komanso akulumbirira 
idjavalo amene amakaputa adani m’bandakucha]. 
f^pNdikuwulutsa fumbi lambiri (kwa adani 
mu nthawi imeneyo) [Akavalowo namatulutsa 
ndi kuthamanga kumeneku fumbi]. 

Dp Ndikulowerera m’katikati mwa adani. 
[Ndikuwaika pakati limodzi ndi amene 
ajyakwera magulu a adani]. 

Lp Ndithu munthu ali wokanira mtendere wa 
Mbuye wake (sathokoza Allah pa zimene 
amudalitsa nazo). 

f^pNdithudi iye pa zimenezo ndi mboni 
(wdzichitira yekha kupyolera m’zochitachita zake). 
□P Ndipo ali wokonda chuma kwambiri 
(ndiponso ngwamsulizo). 

6-8 [Ndithu munthu pa mitendere ya Mbuye 
wake ndi wokanira kwambiri, ndiponso ndithu 
iyeyu za kukanira kwakeku ndi wovomereza. 
Ndipo ndithu iye pokonda chuma ndi wochilimika] . 
Op Kodi sakudziwa zikadzatulutsidwa za 
mmanda. [Kodi sakudziwa munthu zomwe 
zikumuyembekezera pamene Allah adzatulutse 
akufa kuchokera ku manda kuti 
afotwerengeredwe ndi kulipidwa.] 

Up Ndi kudzasonkhanitsidwa ndi 

kudzaonekera poyera zomwe zidali m’mitima? 
[Ndi kudzatulutsidwa zimene zidabisika 
mTnitima mu zabwino kapena zoipa.] 

Up Tsiku limenelo Mbuye wawo 
aSzawadziwa kwambiri (ndikuwalongosolera 



zonse zochita zawo). [Ndithu Mbuye wawo za 
iwo ndi ntchito zawo tsiku limenelo ndi 
Wozidziwa kwambiri palibe mwa zimenezo 
kanthu kakabisike kwa Iye.] 


(101) SUURAT-UL-QAARIA’H 


A^dzina la Allah, Wachifundo chambiri, Wachisoni. 

Up Kugunda kwa phokoso (la Kiyama). 
[Nthawi imene Kiyama idzagunde mitima ya 
anthu ndi zoopsa zake] 

Dp Kodi kugunda kwa phokosolo (la Kiyama) 
n’chiyani (kuopsa kwake). 

[Ndi chinthu chanji kugunda kumeneku?] 
up N’chiyani chingakudziwitse za kugunda kwa 
pBokoso (la Kiyama komwe kudzawakomole anthu)? 
[Ndipo ndi chinthu chanji chakudziwitsa nacho?] 

Limenelo ndi tsiku limene anthu adzakhala 
ngati agulugufe obalalika (ena kunka chakumanja 
ena ku manzere, ena patsogolo ena m’mbuyo). 
[Mu tsiku limenelo, anthu adzakhala mu unyinji 
wawo ndi kutayana kwawo komanso kutekeseka 
kwawo ngati agulugufe ofalikira ponseponse, 
<mreneyo ndi amene akagwere m’moto.] 

Dp Ndipo mapiri adzakhala ngati ubweya 
opakidwa utoto, omwazidwa (ongouluzika uku 
ndi uku mu mlengalenga). [Ndipo mapiri 
adzakhala ngati ubweya wa mitundu 

yosiyanasiyana umene umazulidwa ndi dzanja 
n^khala fumbi lokhalokha ndi kuchoka]. 

Dp Tsono amene muyeso wake (wa zinthu 
zabwino) udzalemere (ndi kupepuka zoipa) 

Op (Ndiye kuti) adzakhala mu umoyo 
wosangalatsa (pa tsiku la chiweruzo). 

6-7 [Tsono munthu amene idzalemere sikelo 
ya zabwino zake, ndiye kuti iyeyo akakhala 
mn umoyo wosangalatsa mu jannah.] 

□P Ndipo yemwe muyeso wake (wa zinthu 
zubwino) udzapepuke ndi kulemera zoipa, 

Dp Ndiye kuti mbuto yake ndi ku haawiya. 

8-9 [Tsono munthu amene idzapepuke sikelo 
ya zabwino zake ndi kulemera sikelo ya zoipa 
zake, ndiye malo ake ndi ku jahena]. 

Kodi ndi chiyani chakudziwitsa za haawiya? 
[Ndi chiyani chitakudziwitse iwe Mtumiki 
(SAW) kuti haawiya imeneyi ndi chiyani?] 

1 Umenewo ndi moto woyaka mwaukali. 
[Ndithudi umenewu ndi moto wayaka kwambiri 
kuchokera ku nkhuni zomwe zili pa umenewo]. 


(102) SUURAT - TAKAATHUR 


MMzina la Allah, Wachifundo chambiri, Wachisoni. 

Up Kwakutangwanitsani kusonkhanitsa chuma 
chambiri ndi ana. [Chakutangwanitsani kusiya 
kumvera Allah kunyaditsana ndi kuchuluka 
kwa chuma ndi ana] 






JMpakana mwapita ku manda (mpakana 
mwamwalira ndikukalowa m’ manda). 
[Kutangwanika kwanu kwapitirira ndi 
zimenezo kufikira mutakakhala ku manda ndi 
kmkidwa m’menemo]. 

Sichoncho! Mudziwa posachedwapa. 
[Simoteremu kudayenera kuti 

chisakutangwanitseni chuma, posachedwa 
mudzazindikira kuti nyumba ya Tsiku 
mializa ndi yabwino kwa inu koposa.] 
jNdiponso sichoncho! Mudziwa posachedwapa. 
Cenaka, pewan,i posachedwa mudziwa 
3eto woipa a kutanganidwa kwanuku.] 

I Sichoncho! Mukadakhala mukudziwa, 
kudziwa kwa chitsimikizo (sibwenzi 

f kutangwanika ndi za m’dziko). 

Ndithudi mudzaona mo to, 

Kenako mudzaona ndithu ndi diso la 
cimsimikizo. 

fJpTsono pa tsikulo ndithudi mudzafunsidwa 
za chisomo (mtendere) chomwe munapatsidwa 
nacho kuti mudachigwiritsa ntchito motani.) 
5-8 [Simoteremu kudayenera kuti 
kusakutangwanitseni kuchulukitsa chuma 
mukadakhala mukudziwa, kudziwa kwa 
choonadi bwenzi mutabwerera m’mbuyo 
ndipo mukadafulumizitsira kuzidzidzimutsa 
eni akenu ku chiongoko. Mtheradi mudzaiona 
jahena kenako mudzaionadi mopanda 
chikaiko. Kenako mudzafunsidwa Tsiku la 
Kiyama za mitundu yonse ya chisomo]. 


(103) SUURAT-UL-ASR 


Mklzina la Allah, Wachifundo chambiri, Wachisoni. 

yj Ndikuilumbirira nthawi. 
ypj Ndithu, munthu aliyense ndi wotaika 
(cmfukwa cha kugonjetsedwa ndi zilakolako zake). 
1-2 [Allah wailumbirira nyengo kuti ndithu 
ana a Adam (AS) ali mu chionongeko ndi 
kupunguka. Ndipo ndizosavomerezeka kwa 
kapolo kuti alumbirire pa china chilichonse 
kupatula Allah. Popeza ndithu kulumbirira 
cljina chake chosakhala Allah ndi shirk. 

Cp Kupatula amene akhulupirira mwa Allah 
nSi kumachita zabwino, ndi kumalangizana 
kutsatira choona ndiponso ndi kumalangizana 
za kupirira (potsatira malamulo a Allah ndi 
zina zovuta za m’dziko). 

[Kupatula anthu amene adamukhulupirira 
Allah ndi kugwira ntchito zolungama komanso 
akulangizana wina ndi mnzake zogwiritsa 
choonadi ndi kugwiritsa ntchito za kumvera 
Allah ndi kupirira pa zimenezo] . 



(104) SUURAT -UL HUMAZAH 


MMzina la Allah, Wachifundo chambiri, Wachisoni. 

Kuonongeka koopsa kudzam’peza wina 
aliyense wojenda anthu ndi wonyoza anthu 
polozera (ndi maso kapena kuyankhula ndi lirime). 
[Zoipa ndi kuonongeka kuli kwa wina aliyense 
wpieda anthu, wowanyogodola]. 

^pYemwe wasonkhanitsa chuma ndi 
kumachiwerengera (pokhumbiza anthu ena 
popanda kuchigwiritsa ntchito m’njira zabwino) 
[Amene kuli kujijirika ndi cholinga chake 
kijsonkhanitsa chuma ndi kumachiwerengera] 
QjAkuganiza kuti chuma chakecho 
cKimukhazikitsa (pa dziko) muyaya (ndi 
kumuteteza ku zimene sakuzifuna). 

[Akuganiza kuti wadziikira yekha chikhulupiriro 
ndi chuma chimene wachisonkhanitsachi kuti 
chimukhazikitsa muyaya pa dziko lapansi 
nishkuti adzazemba wosawerengedwa]. 
m Sichoncho! (asiye maganizo amenewo) 
naikulumbirira ndithu, akaponyedwa ku moto 
woononga (chifukwa cha kuipa kwa zochita 
zake). [Zinthu sizili monga m’mene 





akuganizira mtheradi adzaponyedwa m’moto 
womwe ukanyenyenyenye chilichonse 
djoponyedwa m’menemo]. 

GpNdi chiyani chingakudziwitse za moto 
woonongawu? [Ndi chiyani chingakudziwitse 
iwe Mtumiki (SAW) kuti chenicheni cha 
motowo n’ chiyani?] 

f^pUmenewo ndi moto wa Allah woyaka 
(nthawi zonse, woononga chilichonse 
choponyedwa m’menemo). 
fJpUmene umakwera mpaka ku mtima. 

6-7 [Ndithu umenewo ndi moto wa Allah woyaka 
womwe chifukwa cha ukali wake uzikapita 

$ kijchokera ku matupi mpaka ku mitima.] 
yp Ndithu, motowo ukawazinga (ndi 
/atsekera makomo). 

Ndipo (akamangidwa) m’nsanamira 
zitalizitali (kotero kuti sakatha kugwedezeka 
m’menemo kapena kupulumuka). 

8-9 [Ndithu motowo ukakhala wotsekedwa 
bwino mu maunyolo komanso magoli 
otalikitsidwa kuti asathe kutuluka m’menemo]. 


(105) SUURAT-UL-FIIL 


MMzina la Allah, Wachifundo chambiri, Wachisoni. 

Up Kodi siudaone momwe Mbuye wako 
aaawachitira eni njovu? [Kodi siudadziwe iwe 
Mtumiki (SAW) m’mene adachitira Mbuye 
wako ndi eni njovu -Abrahah Al-Habashiy ndi 
gulu lake la nkhondo amene adafuna 
kjjgumula Kaaba Yolemekezeka? 
fpKodi sadachichite chiwembu chawo kukhala 
chopanda phindu (chosokera)? [Kodi sadazichite 
zimene adazikonzazo mu zoipa kukhala 
zgpanda phindu komanso zopanda pake?] 
f^pAdawatumizira magulumagulu a mbalame 
olgatizana (ndipo adawazunguhra mbali zonse). 
GpZidawagenda ndi miyala ya moto. 

3-4 [Ndipo adawatumizira iwowo mbalame 
mu magulumagulu mondondozana, 
zikuwaponya iwowo ndi miyala ya dongo 
ygwotchedwa nkusanduka miyala yolimba.] 
QpAdawachita ngati m’mera wodyedwa (ndi 
nyama ndi kulavulidwa). 

[Ndipo adawachita ndi miyalayo kukhala 
oteketulidwa ngati masamba a m’mera ouma 
omwe ziweto zawadya nkulavula]. 


(106) SUURAT-UL-QURAISH 


MMzina la Allah, Wachifundo chambiri, Wachisoni. 

fflCholinga chakuwachita ma Quraish kuti 
aghirize chizolowezi chawo. 

® Chizolowezi chawo choyenda nthawi ya 
dzinja (kunka ku Yemen) ndi chizolowezi 
chawo choyenda nthawi ya chirimwe (kunka 



ndi mopanda mantha). 

1-2 [Kondweretsedwani ndi cholinga 
chakuwachita ma Quraish kuti apitirize 
chizolowezi chawo komanso chitetezo chawo 
ndi kukhazikika kwa zinthu zokomera iwo. 
Komanso kukhazikika kwa dongosolo la 
ulendo wawo mu nthawi ya dzinja kunka ku 
Yemen komanso nthawi ya chirimwe kunka ku 
Shaam, ndi kuwafewetsera zimenezo kuti 
a^atenge zomwe akuzisowa]. 

Cp Choncho, amupembedze Mbuye wa 
nyumba iyi (Al-Kaaba Amene adachititsa kuti 
athe kuyenda maulendo awiriwo). 

Choncho ayenera kuthokoza komanso am’pembedze 
Mbuye wa nyumba iyi yomwe ndi Kaaba imene 
iwowo alemekezeka nayo. Ndinso am’chite 
kukhala wayekha ndi kumuyeretsera lye ibaadah. 
fflYemwe amawadyetsa (nthawi imene Arab 
anzawo) ali mu njala, amawapatsa chitetezo 
(pomwe anzawo) ali ndi mantha. 

[Yemwe amawadyetsa ku njala yoopsa 
komanso kuwapatsa chitetezo ku kukutekeseka 
ndi mantha akulu.] 


(107) SUURAT-UL-M A AU’UN 


A^dzina la Allah, Wachifundo chambiri, Wachisoni. 

Up Kodi wamuona yemwe akutsutsa za mphoto 
(ndi chiwerengero cha Tsiku Lomaliza)? 

[Kodi wamuona kakhalidwe ka uyo amene 
almkanira za kuuka kwa akufa ndi malipiro?] 
yplye ndi yemwe akukankha wamasiye (mwa 
nkhanza).[Ameneyo ndi amene akukankha 
wamasiye mwa mphamvu komanso mwa 
nkhanza kumutsekereza kupeza gawo lake 
chifukwa cha kuuma mtima wake.] 
f^Sahmbikitsa (ena pamodzi ndi iye mwini) 
kudyetsa wosauka. [Ndipo iye salimbikitsa 
anzake zodyetsa wosauka, ndiye zingatheke 
bwanji kuti iyeyo amudyetse iye mwini?] 

Cp Choncho kuonongeka kuli pa ena mwa 
ogembedza (amene ali ndi mbiri izi): 

QpOmwe amachitira mphwayi mapemphero 
awo (popemphera modukizadukiza ndipo 
sapeza phindu ndi mapemphero awo wo). 
[Ndipo chilango choopsa chili kwa opemphera 
amene za swalaat yawo amachitira chibwana, 
saswali swalaat zimenezi moyenerera mwake 
n^po saziswali swalaatizi mu nthawi zake]. 
fJpAmenenso (akachita mapemphero awo) 
amadzionetsera (kwa anthu mwa chiphamaso 
kuti apeze ulemerero ndi kutamandidwa m’ mitima 
mwa anthu). [Anthu amene akudzionetsera ndi 
ntchito zabwino kuti anthu awatame]. 







vtfp A mam an a ziwiya (zawo posawabwereka 
anzawo zinthu zofunika pa moyo wa aliyense 
monga nkhwangwa, mpeni, mtondo ndi zina 
zotero) . [N dipo amakaniza kub wereketsa 

zomwe sizingavutitse kuzibwereketsa mu ziwiya 
ndi zina zotero. Tero iwo sadalongosole ibaadah 
yopangira Mbuye wawo komanso sadathe 
kuchitira zabwino zolengedwa Zake.] 


(108) SUURT-UL KAUTHAR 


MMzina la Allah, Wachifundo chambiri, Wachisoni. 

Ndithu, takupatsa zabwino zambiri zina 
mwa izo ndi mtsinje wotchedwa Kauthar. 
[Ndithu Ife takupatsa iwe Mtumiki (SAW) 
zabwino zambiri pa dziko lapansi komanso 
Tsiku Lomaliza zina mwa izo ndi mtsinje wa 
Kauthar mu jannah womwe mbali zake ziwiri 
muli matenti a ngale zopanda kanthu m’kati 
intake komanso dothi lake ndi misk] 
BpJ(Pakuti ndakupatsa zimenezo) pitiriza 
kupembedza Mbuye wako (moyera mtima) 
ipha nsembe yako (chifukwa chakuthokoza 
Allah pazimene wakupatsa monga ulemerero 
ndi kukusankhira zabwino zambiri) 

[Choncho umuyeretsere Mbuye wako swalaat 
zako zonse, ndiponso zinga nyama yako 
chifukwa cha lye komanso pa dzina Lake lokha.] 
fjp Ndithu, iye amene akukuda iwe ndiye ali 
wopanda mwayi. [Ndithu woda iwe ndi wodana 
nazo zimene wazibweretsa mu za chiongoko 
ndi dangalira, iye ndi amene ali woduka 
mapazi ake, wodulidwa ku zabwino zonse] 


(109) SUURAT-UL KAAFIRUUN 


MMzina la Allah, Wachifundo chambiri, Wachisoni. 

LpNena (iwe Muhammad SAW): E!, Inu 
anthu osakhulupirira (amene mukupitiriza 
kukanira kwanu) [Nena iwe Mtumiki (SAW) 
kwa anthu amene adakanira Allah ndi Mtumiki 
Wake (SAW): “E, inu okanira Allah!”] 

Dp sindipembedza chimene inu 

mukuchipembedza (posiya Allah). [Ine 
sindipembedza zimene inu mukuzipembedza 
mu mafano komanso milungu yopeka]. 

Cp Inunso simupembedza Amene ine 
nSikumupembedza (Yemwe ndi Allah 
m’modzi.) [Ngakhalenso sikuti 

mukupembedza wopembedzedwa m’modzi 
Amene ali Allah Mbuye wa zolengedwa zonse 
\ypyenerera Iye Yekhayo kupembedzedwa]. 

GpJ Ndiponso ine sindidzapembedza chimene 
inu mwakhala mukuchipembedza (chifukwa 
inu ndinu ophatikiza Allah ndi zinthu zina). 

[Ngakhalenso ine sikuti ndingapembedze 
zimene inu mukuzipembedza mu mafano 
kgmanso milungu yabodza]. 

DpNdipo inu simudzamupembedza Amene 
ine ndikumupembedza (chifukwa ndi 
chipembedzo chopembedza Allah m’modzi). 
[Ngakhalenso inu sikuti mudzapembedza 
mtsogolo chomwe ine ndikuchipembedza. 
Ndipo Ayah imeneyi idavumbulutsidwa mwa 
anthu okhudzidwa ndi maina awo mwa anthu 
opembedza mafano, ndithudi Allah adadziwa 
kijti iwowo sadzakhulupirira mpaka kalekale]. 
yplnu muli ndi chipembedzo chanu (chimene 
mukuchikhulupirira) inenso ndili ndi 
chipembedzo changa (chimene Allah 
wandisankhira). [Inutu muli ndi chipembedzo 
chanu chimene mwakakamira kuchitsatira 
ndiponso ine ndili ndi chipembedzo changa 
chimene sindingafune china m’malo mwa icho]. 


(110) SUURAT - ANNASAR 


MJdzina la Allah, Wachifundo chambiri, Wachisoni. 

Cp Chikadza chipulumutso cha Allah ndi 
kugonjetsa (mzinda wa Makka kwa iwe ndi 








okutsatira). [Chikadzakwanira kwa iwe 
Mtumiki (SAW) chipulumutso pa makafiri a 
chi Quraish, ndipo ndikukwanirira kwa iwe 
kygonjetsa mzinda wa Makka.] 

Up Ndipo ukawaona anthu akulowa 
chipembedzo cha Allah ali m’magulumagulu. 
[Ndipo ukadzaona anthu ambiri akulowa mu 
CJiisilamu makhamumakhamu]. 
y5(Pamenepo) lemekeza Mbuye wako ndi 
kum’tamanda ndiponso m’pemphe 
chikhululuko, ndipo lye ndi Wolandira 
mochuluka kulapa (kwa anthu Ake). 
[Zikadzachitika zimenezo, ndiye kuti ukonzeke 
zokumana ndi Mbuye wako pochulukitsa 
kuchita tasbeeh (kumuyeretsa Allah) 
ndikumutamanda ndi kuchulukitsa 
kumupempha chikhululuko. Ndithu Iyeyo ndi 
Wolandira kulapa kwa anthu omuyeretsa ndi 
omupempha chikhululuko, amawalandira 
kulapa kwawo iwowo ndi kuwachitira chifundo 
ndi kuwalandira kubwerera kwawo kwa lye.] 



(Ill) SUURAT-UL-MASAD 


IV^dzina la Allah, Wachifundo chambiri, Wachisoni. 

fflAonongeka manja a Abii Lahabi (omwe 
a3ali kuwagwiritsa ntchito pozunza Asilamu) 
nayenso waonongeka. 

[Ataika manja a Abii Lahabi ndiponso waipa 
chifukwa chozunza kwake Mtumiki wa Allah 
Muhammad (SAW). Ndithudi kunatsimikizika 
kgtaika kwa Abii Lahabi. 
fJpChuma chake ndi ulemerero wake (umene 
adaupeza) sizidam’tchinjirize ku chilango cha 


Allah. 


[Sichidamuthandize chuma chake ndi ana ake 
ndipo ziwirizi sizidzamutchinjiriza iyeyo 
kanthu kalikonse mu chilango cha Allah 
cljikadzamufikiraj . 

CQ (Akadzamwalira) adzalowa ku moto 
woyaka kwambiri (ndipo adzaotchedwa ndi 
rmrtowo). 

E) Nayenso mkazi wake (adzalowa ku moto) 
yemwe adali kusenza nkhuni (zaminga 
pomutchera Mtumiki (SAW) komanso amanka 
nadanitsa pakati pa anthu). 

3-4 [Adzalowa ku moto woyaka kwambiri 
iyeyo ndi mkazi wake yemwe adali kunyamula 
minga ndi kumaiponya mu njira ya Mtumiki 
(SAW) chifukwa chofuna kumuzunza. 

® M’khosi mwake mudzamangidwa chingwe 
chopiringidwa bwino cha mulaza (chom’langa 
nacho). 

[M’khosi mwake mudzakhala chingwe 
chopotedwa bwino ndi mulaza wokhuthara 
akanyamulidwa nawo mu moto wa jahena 
kenako nakaponyedwa pansi pake pa jahenayo]. 


(112) SUURAT-UL- IKHLAAS 


MJdzina la Allah, Wachifundo chambiri, Wachisoni. 

E)Nena (Iwe Muhammad SAW kwa amene 
akukufunsa mwachipongwe, mbiri za Allah 
wako) lye ndi Allah m’modzi (alibe mnzake). 
[Nena iwe Mtumiki (SAW) Ameneyotu ndi 
Allah Wayekhayekha ndi kupembedzedwa 
komanso usungi Wake ndinso mu maina ndi 
mbiri, palibe amene amasakanikirana naye mu 
zimenezo.] 

EjAllah ndi Wokhala ndi zonse, Wodalirika 
run zolengedwa Zake. 

[Allah Yekhayo ndi amene amayang’anidwa 
maso pochita china chilichonse chothandiza 
zglengedwa zonse ndi zokhumba zawo.] 
HQSadabale (mwana) ndiponso 

sadaberekedwe (ndi mayi). 






aljbe mkazi]. 

Gp Ndiponso palibe aliyense wofanana ndi lye. 
[Ndiponso lye alibe wofanana Naye kapena 
kutengerana m’maonekedwe ndi wina aliyense 
mwa zolengedwa Zake osati mu maina Ake 
ngakhalenso mu mbiri Zake nanjinso mu zochita 
Zake. Iye ndi Wolemekezeka,Wotukuka 
komanso Woyeretsedwa]. 


(113) SUURAT-UL-FALAQ 


MMzina la Allah, Wachifundo chambiri, Wachisoni. 

HpNena : “Ndikudzitchinjiriza ndi Mbuye wa 
mbandakucha. [Nena iwe Mtumiki (SAW) 
kuti: “Ndikudzitchinjiriza ndi kugwiritsa ndi 
Bwana wa m’bandakucha umene uli kuyera 
kwa kucha]. 

Op “Kuchokera ku zoipa zimene Iye adazilenga 
[Ku zoipa za zolengedwa zonse ndi masautso ake]. 
fp“Ndi ku zoipa za usiku pamene mdima 
ukulowa mwamphamvu. 

[ Ndi ku zoipa za usiku wa mdima wambiri 
ukalowa ndi kukhazikika ndi zomwe zili 
nYmenemo mu zoipa ndi zosautsa]. 

K)“Ndi ku zoipa za afiti omwe amauzira mu 
fundo. [Ndi zosautsa za afiti achikazi amene 
amauzira mu zinthu zomwe amazimanga mu 
fundo ndi cholinga cholodza] 

Dp“ Ndiponso ku zoipa za wa nsanje pamene 
akuchita nsanje (ndi kufuna kuti ena mtendere 
uwachoke umene Allah wawapatsa).” 

[Ndi ku zoipa za munthu wa kaduka, woda 
anthu pamene akuwachitira kaduka pa zomwe 
Allah wawaninkha mu mitendere ndipo iye 
akufuna kuti ichoke kwa iwo ndi 
kuwagwetsera mazunzo pa iwo.] 


(114) SUURAT -ANNAAS 


A^dzina la Allah, Wachifundo chambiri, Wachisoni. 

yp Nena: “Ndikudzitchinjiriza ndi Mbuye (Mleri) 
wa anthu (Yemwe akulinganiza zinthu zawo). 
[Nena iwe Mtumiki (SAW) kuti: 
“Ndikudzitchinjiriza komanso kugwiritsa ndi 
Bwana wa anthu, Amene ali ndi kuthekera 
Yjddiayo pobweza zoipa za manong’onong’o]. 
^p“Mfumu ya anthu onse. [Mfumu ya anthu 
onse Yemwe amawachitira zonse zokhudza 
iy^owo koma Iyeyu ndi Wosadalira iwo.] 
^“Wopembedzedwa wa anthu (Amene ali 
ruli mphamvu zochitira chilichonse pa iwo). 
[Wopembedzedwa wa anthu Amene palibe wina 
wppembedzedwa mwa choonadi kupatula Iye]. 
yp“Ku zoipa za m’nong’onezi (yemwe 
amathira unong’onezi wake m’mitima ya anthu 


y?^k 


z im 

1111 

©13 

L - 

yij-p; 

3jta©© 


H3 


^ M 


i 

a 


'MK 3S1 





yemwenso amabisala posiya unong’onezi wake 
ngati mwini mtimawo atam’kumbukira Allah). 
[Ku zoipa za satana amene amanong’oneza pa 
nthawi ya kusalabadira ndipo amabisala pa 
njhawi yomutchula Allah]. 

Cp “Yemwe amanong’oneza mu zifuwa za anthu. 
[Yemwe amautsa zoipa ndi zikaiko m’mitima 
va anthu]. 

Op “Wochokera mu ziwanda ndi mwa anthu”. 
[Mu magulu asatana a ziwanda komanso anthu]. 
Womasulira Ndemanga za Qur’aan ma Juzu 
atatu amenewa m’Chichewa ndi Sheikh Hanif 
Kazembe. 






1 Kodi Msilamu chikhulupiriro chake amachitenga kuti? Msilamu amatenga 
chikhulupiriro chake kuchokera mu Quran ndi Hadith yangwiro ya Mneneri wake 
(SAW) amene sayankhula za kufuna kwake monga ikunenera Ayat kuti: “Quran'yo 
sichina koma chivumbulutso chimene chikuvumbulutsidwa .” (Surat 53 :4). 

Ndipo zimenezo zikugwirizana ndi kumva kwa Maswahaaba ndi anthu abwino 
amene anadza pambuyo pa Maswahaaba (RA). 

2 Kodi tikasiyana maganizo tingabwerere ku chinthu chanji kuti tipeze yankho? 

Tibwerere ku Deen yoyera. Chigamulo pa zimenezo tichipereke ku Buku la Allah 
ndi Sunnat ya Mtumiki Wake (SAW), pakuti Allah wanena kuti, "Ngati mutatsutsana 
pa chinthu chili chouse, chibwezereni kwa Allah ndi Mtumiki (Wake)" (Surat 4:59). 

Nayenso Mtumiki (SAW) anati: “Ndakusiyirani pakati panu zinthu ziwiri 
simudzasokera ngati mukuzigwiritsira ntchito, Buku la Allah ndi Sunnat ya 
Mneneri Wake. "(Muwattai) 

3 Kodi ndi gulu liti lomwe lidzapulumuke pa tsiku la Kiyaamat? Mtumiki 

(SAW) anati, "Ummat wanga udzagawikana magulu makumi asanu ndi awiri 
kudza mphambu zitatu (73), onsewo akalowa ku moto kupatula gulu limodzi. 
Maswahaaba anati: "Kodi ndi gulu liti limenelo, Inu Mtumiki wa Allah?" Mtumiki 
(SAW) anati; " Lomwe lidzachite zomwe ine ndikuchita ndi Maswahaaba anga" 
(Ahmad, Tirmidhi). Choncho zoona ndi zomwe anali kuchita Mtumiki (SAW) ndi 
Maswahaaba ake kotero iwe m’bale wanga uyenera kutsatira zimenezo, ndipo 
upewe za Bidah ngati ukufuna chipulumutso ndi kulandiridwa ntchito zako. 

4 Kodi n'zofunikira zanji kuti ntchito yabwino ilandiridwe ndi Allah? 
Zofunikira zake ndi izi: 1. Kukhulupirira mwa Allah ndikumuchita kukhala wa 
yekha, choncho ntchito ili yonse yabwino singalandiridwe kuchokera kwa mushrik 
(munthu wopembedza mafano). 2. Kuchita Ikhlaas: ndiko kuti afune ndi ntchito 
yabwinoyo nkhope ya Allah. 3. Kutsatira Mneneri (SAW) pogwira ntchitoyo; uku 
ndiko kuti ikhale yogwirizana ndi zomwe anabweretsa, kotero kuti Allah 
asapembedzedwe m’njira zina kupatula zimene anakhazikitsa. Ngati chimodzi mwa 
zimenezi chitasowa ndiye kuti ntchito imeneyo ndiyobwezedwa siingalandiridwe. 
Allah akunena kuti: “Ndipo tidzaidzera ntchito iliyonse ya bwino imene anachita, 
ndipo tidzaichita monga fumbi louluka .” (Surat 25:23). 

5 Kodi Deen ya Chisilamu ili ndi magawo angati? Deen ya Chisilamu ili ndi 
magawo atatu: Chisilamu, Imaan, ndi Ihsaan. 

6 Kodi Chisilamu ndichiyani? Nanga nsichi zake zilipo zingati? Chisilamu 
ndiko kudzipereka kwa Allah movomera umodzi Wake, kugonjera kwa lye 
pomumvera ndi kudzitalikitsa ku Shirk ndi eni Shirk. 

Nsichi zake zilipo zisanu, Mneneri (SAW) anazitchula m’mau ake onena kuti: 
“Chisilamu chamangika pamwamba pa zinthu zisanu izi: ‘Kuikira umboni kuti 
palibe woyenera kupembedzedwa mwa choonadi koma Allah ndi kuti Muhammad 
ndi Mtumiki Wake, Kuswali kasanu patsiku. Kupereka Zakaat. Kukachita Hajj ndi 

kusala m'mwezi Wa Ramadhan .” ((Bukhaari) ndi Muslim). 

7 Kodi Imaan ndi chiyani? Nanga nsichi zake zilipo zingati? Imaan ndiko 
kukhulupirira kwa mtima, kuyankhula kwa lirime ndi ntchito ya ziwalo. Imaan'yo 


imaonjezereka chifukwa cha kumvera malamulo a Allah, ndipo imapunguka 

chifukwa chonyozera malamulo a Allah. Allah akunena kuti: “ adzaonjezera 

Imaan pamwamba pa Imaan yawo.” (Surat 48 - 4)- Ndipo Mtumiki (SAW) anati, 
"Imaan Hi ndi nthambi zopitirira makumi asanu ndi awiri, nthambi yomwe ili 
pamwamba pa zonsezo ndi mau onena kuti palibe woyenera kupembedzedwa mwa 
choonadi koma Allah ndipo yapansi penipeni ndiye kuchotsa choipa m’njira 
yodutsa anthu. Manyazi ndi nthambi ya chilukhulupiliro." (Muslim)- 
Imaan imalimbikitsidwa ndi ntchito zabwino zomwe Msilamu amaziona mwa iye 
mwini, monga kuchangamuka pakumvera malamulo a Allah mu masika a Ibaadah 
(m’mene ilili nyengo ya mwezi wa Ramadhaan, Hajj ndi ina yotero) ndi kufooka 
mu nyengozo pochita zoipa. Allah akunena kuti; "Ndithu zabwino zimachotsa 
zoipa 

Ndipo nsichi zake zilipo zisanu ndi imodzi. Mneneri (SAW) anazitchula m'mau ake 
onena kuti: " Umukhulupirire Allah, angero Ake, mabuku Ake, atumiki Ake,Tsiku 
Lomaliza, ndi chikonzero cha zabwino Zake ndi zoipa Zake” (Bukhaarindi Muslim). 

8 Kodi mau oti Laailaha illAlIah amatanthauza chiyani? (Mawuwa) 
amatanthauza kutsutsa kusayenereka kopembedzedwa wina aliyense wosakhala 
Allah ndi kutsimikizira kupembedzedwa kwa Allah yekha. 

9 Kodi Allah alinafe limodzi? Inde, Allah alinafe limodzi kudzera mukuzindikira 
Kwake, kumva Kwake, chisamaliro Chake, kuzindikira Kwake chilichonse, mphamvu 
Yake ndi chifuniro Chake. Tsopano uchenicheni Wake susakanikirana ndi zolengedwa, 
ndipo palibe chilichonse muzolengedwa chomwe chingazindikire chili chonse cha Iye. 

10 Kodi nkutheka kuti Allah aoneke ndi diso? Asilamu anagwirizana kuti Allah 
samaoneka pa dziko lapansi, ndikutinso anthu okhulupirira akamuona Allah ku 
Aakhirat pabwalo la msonkhano ndi ku Jannat. Allah akunena kuti: “Nkhope zina tsiku 
limenelo zidzakhala zowala kwambiri, Zili kumuyang 'ana Mbuye wawo . " (Surat 75: 22- 23). 

11 Kodi kudziwa maina a Allah ndi mbiri Zake kuli ndi phindu lanji? Ndithu 
chilamulo choyambirira chomwe anachikhazikitsa ku zolengedwa Zake ndiko 
kumuzindikira Iye Allah (Subhaana Wataalaa). Choncho anthu akamuzindikira Iye 
adzam’pembedza moyenerera. Allah akunena kuti; "Dziwa kuti palibe 
wopembedzedwa m' choonadi koma Allah, ndipo pempha chikhululuko ku zolakwa 
zako" (Surat 47:49). 

Choncho kukumbukira Allah pa zakuchuluka kwa chifundo Chake nkopangitsa 
kukhala ndi chiyembekezo. Ndipo kukhala wolanga ndi chilango chowawa 
n'kopangitsa kumuopa Allah. Kukhala koti Iye yekhayo ngopereka mtendere 
mwapadera n'kopangitsa kuyamika. 

NDIPO CHOLINGA CHA KUDZIWA MAINA A ALLAH NDI MBIRI ZAKE: 

Uko ndiko kutsimikizira kumuzindikira Iye kudzera m'maina a Allah ndi mbiri Zake 
muli zomwe munthu atha kuyamikidwa nazo ngati atakhala nazo, monga kuzindikira, 
chisoni ndi chilugamo, ndipo mwa izo muli zomwe munthu atha kudzudzulidwa ngati 
atadzitcha nazo, monga umulungu, kugonjetsa ndi kudzikuza. Munthu ali ndi mbiri 
zomwe amayamikiridwa nazo ndipo amalamulidwa kuzichita, monga kuonetsa ukapolo, 
umphawi,kusowa, kudzichepetsa, kupempha ndi zina zotero, koma kukuletsedwa 


kutchulidwa Allah ndi mbiri zimenezi. Ndipo cholengedwa chokondedwa kwambiri kwa 
Allah ndi chimene chili ndi mbiri zomwe Allah amazikonda, ndipo chomwe chili choipa 
kwambiri kwa lye ndi chimene c hi li ndi mbiri zomwe Allah amaipidwa nazo. 

12 KODI MAINA ABWINO A ALLAH NDI ATI? Allah akunena kuti; "Ndipo 
Allah ali ndi maina abwino, choncho m’pempheni ndi mainawo" 

Ndithu zatsimikizika kuchokera kwa Mtumiki (SAW) kuti iye anati; "Ndithu Allah 
Wapamwambamwamba ali ndi maina makumi asanu ndi anai, mphambu zisanu ndi 
zinayi (99) - chikwi chimodzi kupatula limodzi-, amene angawasunge pa mtima 
akalowa ku Jannat (Bukhaari ndi Muslim). 

Kuwasunga mainawa muli zinthu zitatu: 1) Kusunga mawu ake ndi chiwerengero 
chake. 2) Kumvetsa matanthauzo ake zomwe akulozera ndikuwakhulupirira. Akanena 
kuti A1 Hakeem -Wanzeru zakuya- munthuyo amagonjera zinthu zake zonse kwa 
Allah chifukwa zonse zimachitika malinga ndi nzeru Zake. (3) Kumupempha Allah 
kudzera m’mainawa. Mwachitsanzo anene kuti: ‘Eh Inu Wobisa zonyansa 
ndibisireni ine! Eh Inu Wopatsa! Ndipatseniko zabwino Zanu zochuluka!’ Allah 
wanena kuti: “ Ndipo ndininkheni ine ufumu umene siudzatheka kukhala nawo wina 
aliyense pambuyo panga. Ndithudi Inu ndiwoninkha ,, . Ndipo amene angaitsatire 
bwinobwino Quran ndi Hadith yangwiro atha kuwasunga mainawa. 


MAINAWA NDI AWA: 


DZINA 

TANTHAUZO 

m 

Allah 

Mwini umulungu ndikupembedzedwa komwe kwakakamizidwa pa 
zolengedwa Zake zonse. Iye ndiwopembedzedwa amene chili chonse 
chimapeputsidwa pa maso Pake ndikugonjera, chimawerama ndikugwetsa 
nkhope zake pansi chifukwa cha Iye. Kwa Iye yekhayo ndikumene 
kumaperekedwa mitundu ili yonse ya Ibaadah. 

Al- 

Rahmaan 

Wachifundo: Ili ndi dzina losonyeza kukula kwa chifundo Chake komanso 
kufalikira kwa chifundocho ku zolengedwa zonse. Limenelidi ndi dzina 
lomwe Allah wasankhika nalo Iye yekha choncho nkosavomerezeka 
kumutcha nalo wina aliyense wosakhala Iye. 

Al- 

Raheeem 

Wachisoni: Wochitira chisoni komanso wokhululukira anthu okhulupirira 
pano padziko komanso pa Tsiku Lomaliza. Iye adawawongolera zoti 
adzimupembedza Iye ndipo akawalemekeza powapatsa Jannat Yake pa 
Tsiku Lomaliza. 

Al- Afuwwu 

Wofafaniza: Iye ndi amene amafafaniza machimo ndikuwakhululukira 
ndipo salanga nawo chikhalirecho kapolo anayenerera kulangidwa. 

Al-Ghafuur 

Wokhuiuluka: Iye ndi amene amabisira tchimo mwini wake tchimolo 
ndipo samamuyalutsa komanso osamulanga nalo. 

jUaJ! 

Al- 

Ghaffaar 

Wokhuiuluka kopanda malire: Dzina losonyeza kuchuluka kwa 

chikhululuko Chake kwa kapolo Wake wochimwa amene akupempha 
chikhululuko Chake. 

Al-Rauuf 

Woleza: Kuchokera ku liwu loti kuleza omwe ndimapeto achisoni 
cholapitsa. Kulezaku nkokwanira ku zolengedwa zonse pa dziko lapansili 
pomwe nkosankhika kwa ena mwa iwo pa Tsiku Lomaliza. Awo ndi amene 
ali abwenzi Ake okhulupirira mwa Iye. 

(«uWI 

Al-Haleem 

Wodekha: Amene safulumizitsa kupereka chilango kwa akapolo Ake 
pamene alinako kuthekera kotero; koma amawalekerera ndi 
kuwakhululukira akamupempha chikhululuko. 


uljttl 

Al-Tawwaab 

Wolandira kulapa: lye ndi amene amapatsa kuthekera kwa kulapa kwa 
akapolo Ake amene wawafuna ndikuwalandira kulapako. 

JUuJI 

Al-Sittiir 

Wobisa: lye ndi amene amaveka nsalu kapolo Wake ndipo samamuyalutsa 
pakati pa zolengedwa Zake. Iye ndiwokonda kuti kapolo Wake azidziveka 
nsalu mwini wakeyo komanso atero kwa anzake ndikutinso ayenera 
kumabisanso maliseche ake. 

Al- 

Ghaniyyu 

Wokhupuka: Iye sasaukira kwa wina aliyense mwa zolengedwa Zake 
chifukwa cha uchikwanekwane Wake ndi kukwanira kwa mbiri Zake. 
Zolengedwa zonse zimasowa thangato Lake komanso zimasaukira ku 
zopatsa Zake komanso chithandizo Chake. 

HP' 

Al-Kareem 

Wopatsa: Iye ndi mwini zabwino zambiri ndipo woninkha kwambiri 
ndikupatsa. Amapereka zimene akufuna kwa amene akumufuna m’menenso 
angafunire kaya kudzera pomupempha pena ayi. Iye amakhululuka 
machimo komanso amabisa zinthu zochititsa manyazi. 

Al-Akram 

Wamituka: Amene wafika mapeto amituka. Alibe wofanana naye pa 
zimenezi mpaka kalekale. Zabwino zonse zimachokera kwa Iye. 
Adzawalipira anthu okhulupirira ndi zabwino Zake komanso amadekhera 
anthu otsutsana Naye ndipo adzawawerengera ntchito zawo 
mwachilungamo Chake. 

ul£$JI 

Al- 

Wahhaab 

Woninkha: Amapereka ndikuninkha kwambiri kopanda chosinthana 
nacho. Amaperekanso popanda cholinga china chomwe chingabwerere kwa 
Iye. Ndipo amapereka mtendere popanda kupempha. 

Al- 

Jawwaadu 

Mataya: Wochulukitsa popereka zabwino ndi ubwino kwa akapolo Ake 
onse. Ndipo amene amakhulupirira Iye adzapeza gawo lalikulu kwambiri la 
mituka Yake komanso ubwino Wake. 

Al-Waduud 

Wachikondi chopanda malire: Amakonda abwenzi Ake ndipo 

amawakondetsetsa powapatsa chikhululuko ndi mtendere kotero 
amawasangalalira ndikumawalandira ntchito zawo zabwino ndikuwachita 
iwo kukhala ovomerezedwa pa dziko. 

“Al- 

Mu’utwii 

Wopereka: Amapereka chili chonse chimene wafuna kwa amene 
wamufuna mu zolengedwa Zake kuchokera mu nkhokwe Zake. Tsono 
abwenzi Ake, ali nalo gawo lokwanira mu zopatsa Zakezo. Iye ndi amene 
adapereka kwa chinthu chili chonse chilengedwe chake komanso 
maonekedwe ake. 

Al-Waasi’i 

Wachikwanekwane: Iye ndi mwini mbiri zabwino zochuluka ndipo 
sangakwaniritse wina aliyense kumutamanda. Wachikwanekwane pa ukulu 
komanso ufumu Wake. Wochulukitsa chikhululuko komanso chisoni. Wa 
ubwino wopanda malire komanso wa zabwino zonse. 

Al-Muhsin 

Wabwino: Iye mwa Iye Yekha ali nawo ubwino komanso mu maina Ake, 
mbiri Zake ndinso zochita Zake. Iye adalenga chinthu chili chonse 
mwachilengedwe chabwino ndipo amachitira zabwino zolengedwa Zake. 

Al-Raaziq 

Wopereka zosoweka zaumoyo: Iye ndi amene amapereka rizq (zosoweka 
za umoyo) kwa zolengedwa zonse. Ndipo adaika dongosolo lonse la rizq la 
zolengedwazi asadazilenge. Komanso Iye ndiwosunga pokwaniritsa kuti 
aliyense apeze gawo lake la rizq angakhale patadutsa nthawi yotani. 

3M 

Al-Razzaaq 

Ili ndi dzina losonyeza kuchuluka kwa rizq Lake pa zolengedwa Zake. Iye - 
Subhaana Wataalaa- amazipatsa zolengedwa Zake rizq zisadamupemphe. 
Ndiponso amazipatsa zosoweka za moyo wawo angakhale zikumamulakwira. 



i rtjhltl 

Al-Latweef 

Wodziwitsitsa: lye ndiwodziwitsitsa zinthu zingachepe maka moti palibe 
kangabisike kwa lye. Amafikitsa zabwino ndi mathandizo kwa akapolo Ake 
mu njira zobisika kuchokera komwe samayembekezera. 

jru*)l 

Al-Khabeer 

Wozindikira: lye ndi amene kuzindikira Kwake kwazungulira pozidziwa 
zinthu zobisika mofanana ndi umo amazidziwira zinthu zowonekera. 

Al-Fattaah 

Wotsegula: lye ndi amene amatsegula kuchokera mu nkhokwe za ufumu 
Wake, chifundo Chake ndi rizq Lake m’mene angafunire mofanana m’mene 
chikonzero Chake ndi kuzindikira Kwake kulili. 

Al-Aleem 

Wodziwa: lye ndi amene kuzindikira Kwake kwazungulira pa zinthu 
zowonekera, zobisika, zachinsinsi, zolengezera poyera, zakale, zalero 
komanso zamtsogolo. Palibe mu zinthu zonse kanthu kalikonse 

kangabisike kwa lye. 

Al-Barru 

Wabwino: lye ndiwochulukitsa ndi zabwino Zake ku zolengedwa. 
Amapatsa moti nkosatheka wina aliyense kuwerengetsera mtendere Wake, 
lye ndiwoona mtima pa lonjezo Lake, yemwe amakhululukira kapolo Wake, 
kumuteteza ndikumuchengetera komanso amalandira chochepa kuchokera 
kwa iye nachichulukitsa. 

iwfcsi 1 

Al-Hakeem 

Wolinganiza bwino: Iye ndi amene amaika chili chonse m’malo mwake 
moyenera ndipo mukulinganiza Kwake simulowamo kuonongeka kuli konse 
ngakhalenso kuchepekedwera. 

(4^1 

Al-Hakam 

Muweluzi: Iye ndi amene adzaweluze pakati pa zolengedwa Zake 
mwachilungamo. Kotero Iye sakapondereza aliyense mwa iwo. Iye ndi 
amene adavumbulutsa Buku Lake Lapamwamba kuti likhale muweluzi 
pakati pa anthu. 

>SLiJi 

Al-Shaakir 

Wothokoza: Amayamikira amene akumvera malamulo Ake 

namamutamanda. Iye amalipira ntchito ili yonse ingachepe maka. Iye 
amakumana kuthokoza kwa akapolo Ake pano pa dziko powawonjezera 
zabwino ndi kuwapatsa malipiro Tsiku Lomaliza. 

Al-Shakuur 

Woyamika: Ntchito zochepa za akapolo Ake kwa Iye zimakhululukidwa 
ndikuwaonjezera nazo malipiro. Kuyamika kwa Allah pa kapolo Wake 
ndiko kupereka malipiro Ake kapoloyo akayamika ndikulandira ntchito 
zake zabwino kuchokera kwa iye. 

Al-Jamiil 

Wokongola: Iye mwa Iye Yekha ndiwokongola komanso mu maina Ake, 
mbiri Zake ndi zochita Zake muli kukongola kopanda malire. Kukongola 
kulikonse kopezeka pa zolengedwa Zake kumachokera kwa Iye. 
Wayeretsedwa Iye ndiponso wapamwambamwamba. 

Jujd\ 

Al-Majeed 

Waulemerero: Iye ndi Amene ali nako kuthimbwidzika, kupatsa 
ulemerero, upamwamba ku mitambo yonse komanso pa dziko pano. 

Al-Waliyyu 

Muimiriri: Iye ndi muimiriri pa zinthu zonse zokhudzana ndi zolengedwa 
Zake ndi polondoloza ndondomeko ya ufumu Wake. Iye ndi mtetezi 
komanso mthangati wa abwenzi Ake. 

Al-Hameed 

Wotamandika: Iye ndowotamandika pa maina Ake, mbiri Zake ndi zochita 
Zake. Iye ndi amene amatamandidwa pa chisangalalo, pa mavuto, pa 
mikwingwirima komanso pa mtendere. Iye ndiwoyenerera kutamandidwa 
ndikutchulidwa ndi mbiri zabwino mapeto otero chifukwa Iye ndi amene 
amatchuka ndikukwanirira konse. 

Al-Maulaa 

Bwana: Iye ndi mleri, mfumu, bwana, mtetezi ndi mthangati wa abwenzi 
Ake. 


Al-Nasweer 

Muwomboli: lye ndi amene amathandiza amene akumufuna kudzera mu 
uwomboli Wake. Palibe angagonjetse yemwe lye wamuwombola komanso 
palibe angamuombole amene wamulekerera. 

gUHltl 

Al-Sami’i 

Wakumva: lye ndi amene kumva Kwake kwazungulira kumva chili chonse 
chobisika, manong’onong’o, zolimbika, zolengeza kungoti amamva mawu 
aliwonse angachepe kapena kukula motani. Iye amayankha amene 
wamupempha. 

jrwaJI 

Al-Basweer 

Woyang’ana: Iye ndi amene kuyang’ana Kwake kwazungulira kuwona 
zonse zopezeka kaya m’dziko la zobisika zosawoneka ndi maso komanso 
zoonekera. Zingabisike motani kapena kuonekera komanso zingachepe 
maka kapena kukula- Iye amaziona basi. 

Al-Shaheed 

Woikira umboni: Iye ndi muayang’aniri wa zolengedwa Zake. Anadziikira 
umboni Yekha pa za umodzi Wake komanso zochita chilungamo. Iye 
amachitira umboni kuona mtima kwa anthu okhulupirira akamatchula 
umodzi Wake. Ndipo Iye amachitira umboni atumiki Ake kudzanso angero. 

uul£jJ! 

Al-Raqeeb 

Muyang’aniri: Iye ndi amene amayang’anira zonse zochitika za 

zolengedwa Zake. Komanso Iye ndi amene amawerengera ntchito za 
zolengedwa Zake zonse moti sikungamudutse kutembenuka kwa 
woyang’ana kapena kanthu kodutsa m’maganizo. 

Al-Rafeeq 

Wodekha: Iye ndiwochulukitsa kudekha pa zochita Zake. Iye -Subhaanahu 
Wataalaa- amachita modekha ndi mwapang’onopang’ono pa malamulo Ake 
pa zolengedwa Zake. Iye amakhalira kuchitira akapolo Ake zinthu modekha 
ndi mofatsa moti sawakakamiza kuchita zinthu zoposera kuthekera kwawo. 
Iye Subhaanahu Wataalaa amakonda akapolo Ake amene ali odekha. 

LU^ll 

Al-Qareeb 

Wapafupi: Iye ali pafupi mwakuzindikira Kwake ndikuthekera Kwake pa 
zolengedwa Zake zonse. Ndipo Iye ali pafupi ndi chifundo Chake, chitetezo 
Chake kwa akapolo okhulupirira. Iyeyo ngakhale zili dero ali pamwamba pa 
mpando Wake waulemerero ndipo chenicheni cha Iye sichisakanikirana ndi 
zolengedwa. 

LUiUI 

Al-Mujeeb 

Woyankha: Iye ndi amene amayankha kuitana kwa woitana komanso 
pempho la wopempha. 

CguUll 

Al-Muqiitu 

Wodyetsa: Iye ndi amene adalenga zakudya zonse zomwe zolengedwa 
zimadalira komanso marizq- zosoweka zonse za umoyo ndipo Iye ndimwini 
kufikitsa zimenezi kwa zolengedwa. Iye ndi msungi wa zonsezi komanso 
msungi wa ntchito za akapolo popanda kupunguza. 

Al-Haseeb 

Wowerengera: Iye ndi wowakwaniritsira akapolo Ake ku zinthu zonse 
zimene zawavuta pa chipembedzo chawo komanso za pa dziko. Tsono anthu 
omukhulupirira Iye amakhala nalo gawo lalikulu la chisamaliro Chakecho. 
Iye - Subhaanahu Wataalaa - ndi amene ati adzawawerengere iwowo 
zimene adachita pa dziko lapansi. 

j4ti 

Al- 

Mu’umin 

Wopatsa mtendere: Iye ndi amene amavomereza atumiki ndi owatsatira 
awo powaikira umboni zakunena zoona kwawo. Komanso ndi maumboni 
amene amaonetsera osonyeza kuona kwawo. Komanso mtendere uliwonse 
umene uli pa dziko pano komanso Tsiku Lomaliza, Iye ndi amene amapatsa. 
Iye ndi mtetezi wa anthu amene amamukhulupirira kuti asadzawapondereze, 
asadzawalange kapena kuwapatsa kutekeseka kwa tsiku la Kiyama. 

jUI 

Al-Mannaan 

Wopatsa mowirikiza: Iye ndiwopatsa zambiri, wopereka mtendere 
waukulu, wochulukitsa kuchitira zabwino zolengedwa Zake. 


uuWI 

Al-Twayyib 

Wabwino: lye ndi woyera ndipo wopanda chilema chili chonse kapena 
kupunguka kwina kuli konse. Iye ndi amene ali nawo ubwino uli wonse 
komanso kukwanirira kopanda malire. Iye ali nazo zabwino zambiri 
zozipatsa zolengedwa Zake ndipo salandira-Subhaanahu Wataalaa- ntchito 
zili zonse kapena sadaka iliyonse kupatula zimene zili zabwino za halaal 
komanso zokhazo zimene alungamika nazo kwa Iye- zoyera. 

Al-Shaafi 

Wochiza: Amene amachiza matenda a m’mitima ndi matupi. M’manja mwa 
akapolo mulibe kuthekera kulikonse- kupatula zomwe Allah wawafewetsera 
mu gawo la mankhwala. Tsono kuchiza ndiye kuli m’manja Mwake Iye 
yekhayo basi. 

Al-Hafeez 

Msungi: Iye ndi Amene amasunga ndikuchengetera akapolo Ake 
okhulupirira ndi ntchito zawo kudzera mu ubwino Wake. Iye amazisamalira 
ndi kuzisunga zolengedwa zonse kudzera mukuthekera Kwake. 

Al-Wakeel 

Wosamalira: Iye ndi Amene amayang’anira zolengedwa zonse. Ndipo Iye 
wazisamalira pozilenga ndi polinganiza bwino chili chonse chokhudzana 
nacho. Iye ndi Amene amadaliridwa ndi zolengedwa Zake pochititsa kuti 
zipezeke zamoyo ndiponso kuzininkha zosoweka zake. Iye ndi msungi wa 
anthu okhulupirira amene atsogoza chigonjero cha zinthu zonse kwa Iye 
asanagwire ntchito zawo, namapempha chithandizo Chake pa nthawi imene 
akugwira ntchito zawo, namatamanda Iye pothokoza pambuyo poti 
awapatsa kuthekera kotero komanso namakhuthira gawo limene agawiridwa 
pambuyo powapatsa mayeserero. 

Al- 

Khallaaq 

Mlengi: Dzina losonyeza kuchuluka kwa zinthu zomwe Allah amalenga. 
Iye -Subhaanahu Wataalaa- sadaleke akulengabe ndipo sadzaleka kukhala 
ndi mbiri yaikulu imeneyi mpaka kalekale. 

Al-Khaaliq 

Mlengi: Iye ndi Amene adalenga zolengedwa zonse kopanda kotengera 
kapena pofananizira ndi pena pake m’mbuyomu ayi. 

^LJI 

Al-Baariu 

Muyambitsi: Iye ndi Amene adachititsa kuti zinthu zimene adaziringaniza 
zipezeke ndi kuzivomereza zolengedwa zonse nazitulutsirano poyera kuti 
zipezeke. 

Al- 

Muswawwir 

Mlengi wamaonekedwe: Iye ndi Amene anachititsa kuti zolengedwa Zake 
zikhale m’maonekedwe amene Iye adawasankha, malinga ndi nzeru Zake 
zakuya, kuzindikira Kwake ndi chifundo Chake. 

u^l 

Al-Rabb 

Mleri: Iye ndi Amene amalera zolengedwa Zake kudzera mu zabwino Zake 
ndikumazikuza pang’onopang’ono. Iye ndi Amene amalera abwenzi Ake 
ndi zinthu zimene zingakonze mitima yawo. Iye ndi mlengi, mwini zonse 
komanso bwana. 

ifljfiiti 

Al-Adheem 

Wamkulu: Iye ndi Amene ali ndi ukulu wonse wopanda malire mu 
uchenicheni Wake, m’maina Ake komanso mbiri Zake. Pachifukwa ichi 
kwakhala kokakamizidwa kwa zolengedwa zonse kuti zidzimukuza Iye ndi 
kumulemekeza ndikukuza malamulo Ake komanso zimene waletsa. 

jAliJi 

Al-Qaahir 

Wogonjetsa: Iye ndi Amene amapeputsa akapolo Ake, amazichititsa 
zolengedwazo kukhala akapolo Ake, ali pamwambamwamba pa zonsezo. 
Iye ndiwopambana komanso wogonjetsa ndipo Iye ndi Amene makosi ndi 
nkhope zonse zagonjera mwa Iye. 

jl^Ji 

Al-Qahhaar 

Wogonjetsa molapitsa: Ili ndi dzina losonyeza kupyoza malire pa 
chigonjetso kuposa kunena kuti AlQaahir. 

Al- 

Muhaimin 

Wosamalira: Iye ndi Amene amasamalira chinthu chili chonse ndipo ndi 
msungi wake. Iye amachiona chili chonsecho komanso amachizungulira 
mbali zonse. 



Al-Azeez 

Wopambana: lye ali nawo matanthauzo akupambana aliwonsewo. 
Kupambana kokhala ndi nyonga moti palibe angagonjetse lye. Kupambana 
kodzikhuthira moti sangasowekerenso thandizo la wina aliyense. 
Kupambana kogonjetsa moti palibe chimene chingatekeseke kupatula mu 
chifuniro Chake basi. 

jLtaN 

Al-Jabbaar 

Wodzikweza: lye ndi Amene ali ndi chifuniro cha chochitika. Zolengedwa 
zonse ndi zogonjetsedwa kwa lye komanso zagonjera ukulu Wake. Zonse 
zimayendetsedwa malinga ndi nzeru Zake. Iye ndi Amene amaluzanitsa 
zosweka, kulemeretsa wosauka, kufewetsa zovuta ndikutonthoza wodwala 
komanso amene ali m’mavuto. 

Al- 

Mutakabbir 

Wodzikweza: Iye ndi wamkulu, wodzikweza, wopanda koipa kalikonse 
ngakhalenso kupunguka. Iye wodzitukumula woti sangapondereze akapolo 
Ake. Iye ndi mgonjetsi kwa zolengedwa Zake zamakani. Iye ndi wotchuka 
ndi kudzikweza ndipo amene angapikisane naye pofuna kukhala ngati Iye 
pa zimenezi amamuswa ndikumulanga. 

jru^l 

Al-Kabeer 

Wamkulu: Iye ndi wamkulu mu uchenicheni Wake ndi mu mbiri Zake 
komanso ntchito Zake. Palibe china chili chonse chomwe chingakhalepo 
choposa Iye. M’malo mwake china chili chonse chosakhala Iye ndi 
chaching’ono pamaso pa ulamuliro ndi ukulu Wake. 

gfll 

Al-Hayiyy 

Wamanyazi: Iye ndi Amene ali ndi manyazi woyenerera ndi kulemekezeka 
kwa nkhope Yake ndi ukulu wa ufumu wake.Ndiye manyazi a Allah ndi 
manyazi a kulemekezeka, ubwino, kupatsa komanso ulemerero. 

Al-Hayy 

Wamoyo: Iye ndi Amene ali nawo moyo wosatha wamuyaya. Umuyaya 
wopanda chiyambi kapena mathero. Ndiye moyo uli wonse umene ukupezeka 
pa dziko ndithudi umenewo ukuchokera kwa Iye Subhaanahu Wataalaa. 

a"i- 

Oayyuum 

Wodzidalira: Iye ndi wodziimira payekha ndipo ngosadalira pazolengedwa 
Zake. Iye ndi Amene amachetengera china chili chonse chomwe chili ku 
mitambo komanso pa dziko lapansili onsewo amasaukira Iye. 

Al-Waarith 

Mulowam’malo wazonse: Iye yekhayo ndi wotsala pambuyo pakutha 
zolengedwa Zake. Zinthu zonse pambuyo pakutha eni ake,zidzabwerera 
kwa Iye. Zonse zimene zili m’manja mwathu ndi amaanat tsiku lina 
zidzabwerera kwa mwini wake weniweni Allah Subhaanahu Wataalaa. 

jUJJI 

Al-Dayyaan 

Muweluzi: Iye ndi Amene zolengedwa zonse zagonjera mwa Iye komanso 
zadzichepetsa. Iye ndi Amene adzalipire akapolo Ake pazomwe adachita. 
Ngati adachita chabwino ndiye kuti akachionjezera koma ngati chili choipa 
ndiye kuti akamulanga nacho kapena kumukhululukira. 

dUI 

Al-Malik 

Mfumu: Iye ndi Amene ali nawo ulamuliro, mphamvu yoletsa zinthu zoipa 
komanso kupambana. Iye ndi Amene ali ndi chifuniro chochita pazolengedwa 
Zake kudzera mu lamulo Lake kapena zochita Zake. Palibe aliyense amene 
ali ndi ubwino wothandizira kuti ufumu Wake ukhazikike kapena 
kuwusamalira. 

d)UI 

Al-Maalik 

Mwini zonse: Ufumu Wake ndi wapaphata komanso woyenerera. Ufumu 
udali wake panthawi imene amalenga zolengedwa kotero padalibe wina 
amene adali nawo koma Iye yekhayo. Komanso ufumu udzakhalabe 
wakewake panthawi yochoka ndikutha zolengedwa zonse. 

4LUI 

Al-Maleek 

Hi ndi dzina losonyeza mbiri ya ulamuliro Wake wopanda malire. Dzinali 
ndi la matanthauzo ozama kuposa loti Al-Malik. 

£jmhJI 

Al- 

Subbuuh 

Woyeretsedwa: Iye ndi woyeretsedwa ku chilema chili chonse komanso 
kupunguka chifukwa choti mbiri ya uchikwanekwane ndi kukongola 
kopanda malire ndikwake. 


jtijtiaif 

Al- 

Qudduus 

Woyera: lye ndi woyeretsedwa komanso kutalikitsidwa kukupunguka 
kapena chilema mwa njira ina ili yonse. Zili dero chifukwa Iyeyo ndi 
wosankhika pa umodzi Wake pokhala ndi mbiri za uchikwanekwane 
wopanda malire kotero sipangaikidwe pa lye zifananizo. 

1 

Al-Salaam 

lye ali nako kutali kuperewera komanso chilema pa uchenicheni Wake 
kapena mu mbiri Zake ndi zochita Zake. Komanso bata ndi mtendere 
uliwonse umene ukupezeka pa dziko lapansili komanso Tsiku Lomaliza 
ndiye kuti ukuchokera kwa lye Subhaanahu Wataalaa. 

CmJI 

Al-Haqq 

Choonanadi: lye ndi Amene mwa lye mulibe chipeneko chili chonse 
komanso chikaiko.Mu maina Akenso komanso mbiri zake mulibemo 
chikaiko chimodzimodzinso mu umulungu Wake. Iye ndiwopembedzedwa 
mu choonadi. Palibe angapembedzedwe mwachoonadi kupatula Iye. 

jruil 

Al-Mubeen 

Wapoyera: Iyeyo zinthu Zake ndi zoonekera poyera mu umodzi Wake, 
luntha Lake komanso chifuniro Chake. Iye ndi Amene amalongosolera 
akapolo Ake njira za chisokezo kuti azipewe. 

Al-Qawiyyu 

Wanyonga: Iye ndi Amene ali nako kuthekera kopanda malire pamodzi ndi 
uchikwanekwane pachifuniro. 

Cruil 

Al-Mateen 

Wolimba-Wamphamvu: Iye ndi wolimba kwambiri mu mphamvu Zake 
ndi kuthekera Kwake. Palibe chopweteka chili chonse chingam’peze mu 
zochita Zake kapena vuto lili lonse ngakhalenso kutopa kumene. 

jjtiJi 

Al-Qaadir 

Wakuthekera: Iye ali nako kuthekera pa chinthu chili chonse ndiye palibe 
chimene chingamukanike pa dziko lapansili ngakhalenso ku mitambo. Iye 
ndiye mkonzi wachinthu chili chonse. 

Al-Qadeer 

Ili ndi dzina lotanthauzanso Al-Qaadir -Wakuthekera- kupatula kuti lili ndi 
matanthauzo ozama kuposa Al-Qaadir. 

Al- 

Muqtadir 

Dzina losonyeza tanthauzo lakuya mu kuthekera kwa AllahTaalaa 
pokwaniritsa zilinganizo zonse ndikuzilenga pa zomwe zafika zimene 
zatsogola mu kuzindikira kwa Allah. 

Al-Aliyy 

Al-Aalaa 

Wapamwamba: Iye ndi Amene zinthu Zake ndi zopambana komanso 
umwini ndi uchenicheni Wake ndi wopambana. Chinthu chili chonse chili 
pansi pa mphamvu Zake ndinso ufumu Wake. Palibe china chimene 
chingakhale pamwamba pake mpaka kalekale. 

jbuii 

Al- 

Muta’alee 

Wodzitukula: Iye ndi Amene pamaso pa kutukuka Kwake chili chonse 
chapeputsidwa. Palibe chimene chingakhale pamwamba Pake mpaka 
kalekale koma chili chonsecho chili pansi Pake ndi pansi pa mphamvu Zake 
komanso ufumu Wake. 

Al- 

Muqaddir 

Wotsogoza: Iye ndi Amene amatsogoza zinthu ndikuziika m’malo ake 
oyenerera ndi chifuniro chake ndi luntha Lake. Ndipo amatsogoza zina mwa 
zolengedwa Zake pamwamba pa zina mofanana ndi kuzindikira Kwake ndi 
ubwino Wake. 

Al-Muakhir 

Wobweza m’mbuyo: Iye ndi Amene amaika zinthu m’malo mwake, 
amatsogoza zimene wazifuna ndikuzibwezera m’mbuyo zimene wazifuna 
kudzera mu luntha Lake. Amachedwetsa chilango kwa akapolo Ake kuti 
mwina alape ndikubwerera kwa Iye. 

>UI 

Al-Musai’ir 

Woika mitengo: Iye ndi amene amaonjezera mitengo ya zinthu ndi 
kufunika kwake pakati pa anthu ndi zimene zingachite; kapena kuzipeputsa 
ndikuzitsitsa, motero zinthu nkumakwera mitengo kapena kutsika mofanana 
ndi m’mene luntha Lake lilili komanso kuzindikira Kwake. 



Al-Qaabidh 

Wofumbata: lye ndi Amene amafumbata mitima yonse. Iye ndi Amenenso 
amagwira - osapereka - marizq kwa amene wamufuna mu zolengedwa Zake 
kudzera mu luntha Lake ndi kuthekera Kwake cholinga chowayesa mayeso 
iwowo. 

kuLdl 

Al-Baasit 

Wotambasula: Iye ndi Amene amachulukitsa rizq akapolo Ake ndi mituka 
Yake komanso chifundo Chake. Kenako amayesa nazo zimenezo mofanana 
ndi luntha Lake. Komanso amatambasula manja Ake kulandira kulapa kwa 
amene anasakaza. 

Ji*< 

Al-Awwal 

Woyamba: Iye ndi Amene padalibe china chili chonse patsogolo Pake. 
Koma kuti zolengedwa zonse zidapezeka pakulenga Kwake kwa zimenezo. 
Tsono Iye Subhaaanahu Wataalaa ndiye alibe chiyambi chakupezeka Kwake. 

Al-Aakhir 

Womaliza: Iye ndi Amene palibe chinthu chili chonse pambuyo Pake. Iye 
ndiwotsala panthawi imene chili chonse chimene chili pa dzikopa chidzathe 
kenako mabwerero awo ndi kwa Iye. Alibenso mathero akupezeka Kwake- Allah. 

jALkll 

Al-Dhaahir 

Wowoneka: Iye ndi wotukuka pamwamba pa chinthu china chili chonse. 
Palibe chinthu chimene chili chotukuka kuposa Iye. Iye ndi mgonjetsi 
wachinthu china chili chonse ndipo wachizingulira kuchidziwa bwino. 

jJaLUl 

Al-Baatwin 

Wobisika: Iye ndi Amene palibe kanthu kena kake pansi Pake kangabisike. 
Iye ndi wapafupi, wochizungulira chinthu chili chonse mbali zonse 
kuchidziwa ndi kuchiona koma Iyeyo ngobisika ku maso azolengedwa 
zonse pano pa dziko lapansili -sizingamuone. 

Al-Witr 

Wopanda chinzake: Iye ndi mmodzi Amene alibe mthandizi. Komanso 
wayekhayekha Amene alibe wofanana naye. 

i\ Llltl 

Al-Sayyid 

Bwana: Iye ndi Amene ali nawo ubwana wopanda malire pa zolengedwa 
Zake komanso akapolo Ake. 

JLmII 

Al-Samadu 

Woadalirika: Iye ndi bwana Amene wakwanira ubwana Wake. Iye ndi 
amene zolengedwa zonse zimayang’ana maso kwa Iye pa zilakolako zawo 
zonse chifukwa chokula kusaukira kwawo kwa Iye-Allah. Iye ndi Amene 
amadyetsa ndipo sadyetsedwa. 

Al-\Vaahid 

JbYl 

Al-Ahad 

Wayekhayekha: Iye ndi Amene ali wayekhayekha ndi uchikwanekwane 
onse wopanda malire moti palibe aliyense amene amathandizana mu 
zimenezo. Alibe wofanana Naye. Izi zikulimbikitsa kumuchitira Iye yekhayo 
pomupembedza popanda wothandizana kapena kusakanikirana Naye. 

<UV! 

Al-Ilaahu 

Wopembedzedwa: Iye ndi wopembedzedwa mwachoonadi. Iye ndi 
woyenerera kupembedzedwa yekhayo basi osati wina aliyense osakhala Iye. 


13 KODI PAKATI PA MAINA A ALLAH NDI MBIRI ZAKE PALI 
KUSIYANA KWANJI? Maina a Allah ndi mbiri Zake akugwirizana pakuloledwa 
kudzitchinjirizira ndi kulumbira kudzera m'maina ndi mbirizo. Koma pakati pake 
pali kusiyana kungapo ndipo kusiyana kwake kwakukulu koyamba ndi uku: 

1) Kuloledwa popembedza komanso kupempha ndi maina a Allah ndi mbiri Zake 
komanso kutchulidwa dzina loti kapolo wa..(mumaina Ake). Ndi ye kutchulidwa 
dzina loti: Abdul Kareem (kapolo wa Wolemekezeka) nkololedwa pamene dzina 
loti Abdul Karam (kapolo wa Wamituka yomwe ndi mbiri ya Allah) nkosaloledwa, 
ndipo kupempha monga kunena kuti: Yaa Kareem! nkoleledwa pamene 
sizikuloledwa kunena kuti: Yaa Karam- Allah! 

2) Kusiyana kwachiwiri ndi koti mbiri zimachokera m'maina a Allah, monga mbiri 
ya chisoni imachokera mudzina loti Al- Rahmaan, tsopano maina Ake sachokera mu 



mbiri, zimenezo sizinadze mu Hadith. Choncho mbiri yoti ISTIWAAU kukhazikika 
(pa chimpando cha ufumu Wake) simutulukamo dzina loti Mustawiyy- Wokhazikika. 
3) Kusiyana kwachitatu ndi koti maina a Allah satuluka mu zochita za Allah 
zomwe mu Hadith mulibe. Choncho mu Ghadhwab - mkwiyo - motero 
sizinganenedwe kuti Ghaadhwib -wamkwiyo- kukhala limodzi mwa maina a Allah. 
Tsopano mbiri Zake zimatuluka kuchokera mu zochita Zake, motero mbiri ya 
mkwiyo tikum’patsa Allah chifukwa kukwiya ndi chimodzi mwa zochita Zake. 

14 Kodi kuwakhulupirira angero kumatanthauza chiyani? Kumeneko ndiko 
kuvomera kotsimikiza kupezeka kwao ndi kuti Allah (SW) anawalenga kuti 
azimpembedza lye ndi kukwaniritsa lamulo Lake, Allah akunena kuti: “Amenewo 
ndi akapolo olemekezeka, samutsogolera lye ndi mau ndipo iwo amagwiritsira 
ntchito chilamulo Chake”. 

Ndipo kuwakhulupirira iwo mkati mwake muli zinthu izi: 1) Kukhulupirira 
kupezeka kwao. 2) Kumukhulupirira amene tamudziwa dzina lake, wina mwa iwo 
ndi Jibril. 3) Kukhulupirira zomwe tazidziwa mu mbiri zawo, monga kukula kwa 
kalengedwe kawo. 4) Kukhulupirira ntchito zao zomwe tazidziwa zomwe 
anapatsidwa monga MALAKULMAUT- mngero wa imfa. 

15 Kodi Quran ndi chiyani? Quran ndi mau a Allah, yomwe kuiwerenga kwake 
ndi ibaadat, inayambira kwa lye idzabwereranso kwa lye, anaiyankhula mwa 
choonadi pa chilembo komanso liwu, Jibril (AS) anaimva kuchokera kwa lye, 
kenako Jibril (AS) anaifikitsa kwa Mneneri Muhammad (SAW). Ndipo Mabuku 
onse a kumwamba ndi mau a Allah . 

16 Kodi tikhutitsidwe ndi Quran yokha ndikusiya Sunnat ya Mneneri (SAW)? 
Sizikuloledwa, pakuti Allah (SW) analamula kugwiritsa ntchito Sunnat m'mau 
Ake (SW) onena kuti: “ Ndipo chimene wakupatsani Mtumiki chilandireni ndipo 
chimene wakuletsani chisiyeni.” (Surat 59 : 7 )- Sunnat inadza kukhala yomasulira 
Quran, ndipo tsatanetsatane la deen silingadziwike pokhapokha ndi sunnat. 
Mwachitsanzo Swalaat, ndondomeko yake itha kudziwika bwino ndi sunnat'yo. 
Mtumiki (SAW) anati: "Imvani! Ine ndapatsidwa Quran limodzi ndi chofanana ndi 
iyo, imvani! Akuyandikira munthu amene wakhuta atakhala pampando wake 
kuyankhula kuti muyenera kutsatira Quran iyi, choncho cha Halaal chimene 
mwachipeza m'menemu chichiteni kukhala cha Halaal, ndipo cha Haraam chimene 
mwachipeza m'menemu chichiteni kukhala cha Haraam .” (Abu Dawood). 

17 Kodi kuwakhulupirira atumiki kukutanthauza chiyani? Kumeneko ndiko 
kuvomera kotsimikiza kuti Allah (SW) anatumiza ku ummat ulionse Mtumiki 
wochokera mwa iwo, amaitanira kuti ampembedze Allah Yekha, ndikuzikana 
zomwe zikupembedzedwa zosakhalaAllah, ndikutinso onsewo ndi onena zoona, 
ovomerezedwa, owongoka, olemekezeka, abwino, omuopa Allah, okhulupirika, 
awongoli, otsogoleredwa ndikutinso iwo anafikitsa uthenga wawo, ndikutinso iwo 
ndi abwino kwambiri mu zolengedwa, ndikutinso iwo ndi otalikitsidwa ku Shirk 
kuyambira kubadwa mpaka ku mwalira kwao. 

18 Ndi mitundu yanji ya Dua yomwe idzakhale pa tsiku la Kiyaamat? 1) Pali 
mitundu ingapo ya ma Duaa, Duaa yaikulu mwa ma Duaawa imeneyo ndi Duaa 


yomwe idzakachitidwe pa Bwalo la Kiyaamat pambuyo poti anthu atangoimirira 
kokwana zaka zikwi makumi asanu akudikirira kuti milandu yawo igamulidwe, 
choncho Mneneri Muhammad (SAW) adzachita Duaa kwa Mbuye wake, ndipo 
adzam’pempha kuti agamule pakati pa anthu ndipo Duaa imeneyo wasankhika 
nayo yekhayo Bwana wathu Muhammad (SAW) mwa ma ummat onse amenewo 
ndi malo woyamikika amene iye adalonjezedwa. 2) Duwa yopempha kuti khomo la 
Jannat litsegulidwe ndipo woyamba amene khomo lake lidzatseguliridwe ndi 
Mtumiki wathu Muhammad (SAW) komanso ummat woyamba kulowa ku Jannat 
udzakhala ummat wake (SAW). 3) Mtundu wachitatu ndi Duaa yowachitira anthu 
omwe alamulidwa kuti akalowe ku moto kuti asakaloweko. 4) Mtundu wachinayi 
ndi Duaa yowachitira anthu amene akalowe ku moto omwe anali Asilamu onyozera 
malamulo kuti akatulutsidwe ku motoko. 5) Mtundu wachisanu: iyi ndi Duaa 
yowakwezera anthu ma ulemelero mwa anthu aku Jannat. 6) Mtundu wachisanu 
ndi chimodzi: iyi ndi Duaa yodzawachitira anthu ena kuti akalowe ku Jannat 
mopanda chiwerengero. 7) Mtundu wachisanu ndi chiwiri: iyi ndi Duaa 
yowapeputsira chilango makafiri ena, ndipo Duaa imeneyi ndi ya Mneneri wathu 
yekha Muhammad (SAW) yomwe akawapemphere amalume ake Abu Twaalib kuti 
chilango chawo chikapeputsidwe. 8) Kenako Allah (SW) ndi chifundo Chake 
adzakatulutsa ku moto anthu ena omwe adamwalira akukhulupirira umodzi wa 
Allah popanda Duaa ya wina aliyense, palibe amene akudziwa chiwerengero chao 
koma Allah, ndipo akalowetsa ku Jannat mwa chifundo Chake. 

19 Kodi n’zololedwa kupempha chithandizo kapena Duaa kwa anthu amoyo? 
Inde nzololedwa, ndipo ndithu shariat yalimbikitsa za kum’thandiza wina, motero 
Allah Ta'ala akunena kuti: "Ndipo thandizanani pa zinthu zabwino ndi zomuopa Allah" 
(Surat 5: 2 >- Ndipo Mtumiki (SAW) anati: “ Ndipo Allah amamuthandiza munthu 
ngati munthuyo amamuthandiza m'bale wake." (Muslim)- Tsopano shafa-at (Dua'a) 
ubwino wake ndi waukulu, ndipo shafa-at imeneyi ikutanthauza kuti pempho 
lodzera mwa munthu wina, pakuti Allah wanena kuti: “ Amene angampempherere 
mnzake pempho labwino adzapeza gawo m'menemo." (Surat 4 : 85 )- Ndipo Mtumiki 
(SAW) anati: “ Apempherereni ena m’zofuna zawo mudzalipidwa.” (Bukhaari) 

Ndipo zonsezo kuti zitheke pali zinthu zingapo zofunikira: 1) Kukhale 
kupempha thandizo kapena kupemphedwa kuchokere kwa munthu wamoyo ndipo 
kupempha izi kwa wakufa kumatchedwa ‘duaau’. Munthu wakufa samamva amene 
angamupemphe kapena kumuitana. Allah adanena kuti: “ Mutati muwapemphe 
kapena kuwaitana, samamva kuitana kwanu ngakhale adakamva sadakakuyankhan i." 
Mwa mtundu bwanji kufunsidwa wakufa kumachita iyeyo ndi amene akusowa 
dua’au ya munthu wamoyo. Ameneyo ntchito zake zinadutsa chifukwa cha imfa 
yake kupatula zomwe malipiro ake amamufikirabe pomupempherera ndi zina zotero. 
Mtumiki (SAW) adati: “ Mwana wa Adam akamwalira ntchito zake zimaduka 
kupatula zitatu: sadaka yopitirira, kapena maphunziro amene akuthandizika nawo 
anthu kapena mwana wabwino amene akumamuchitira duwa'' (Muslim) 

2) Adzizindikra zimene akuyankhula. 3) Womupempherayo akhale alipo. 4) Likhale 
pempholo mu zinthu zomwe zingamuthekere iye. 5) Likhale pempholo mu zinthu za 


dziko lapansi. 6)Pempholo likhale mu chinthu chololedwa chopanda vuto mkati mwake. 

20 Kodi pemphero lodzera mwa wina lili m'magawo angati? Lili m'magawo awiri: 

A) Gawo loyamba ndi lomwe lili lololedwa. Limenelo lili mitundu itatu: 

1. Kudziyandikitsa kwa Allah kudzera m'maina Ake ndi mbiri Zake. 

2. Kudziyandikitsa kwa Allah kudzera mu ntchito zina zabwino, monga zomwe 
zili mu nkhani ya anthu atatu omwe anatsekeredwa ku phanga. 

3. Kudziyandikitsa kwa Allah kudzera mu Duaa ya Msilamu wabwino wamoyo 
amene alipo amene akuganiziridwa kuti Duaa yake itha kuyankhidwa. 

B) Gawo la chiwiri ndi lomwe lili loletsedwa, nalonso lili ndi mitundu iwiri: 

1. Kupempha Allah kudzera mu ulemerero wa Mneneri (SAW) kapena Waliyy, 
monga kunena kuti Yee Mbuye wanga! Ine ndikukupemphani kudzera mwa 
Mneneri Wanu, kapena kudzera mu ulemerero wa Husain, mwachitsanzo, nzoona 
kuti ulemerero wa Mneneri (SAW) ndi waukulu pa maso pa Allah, 
chimodzimodzinso ulemerero wa anthu ochita zabwino, koma maswahaaba (RA) 
kumachita kuti iwo anali anthu akhama pochita zinthu zabwino , koma kutagwa 
chilala sanadziyandikitse kwa Allah kudzera mu ulemerero wa Mneneri (SAW) 
chikhalirecho manda ake (SAW) anali pakati pawo koma anadziyandikitsa kwa 
Allah kudzera mu Duaa ya amalume ake (SAW) Abbas (RA). 

2. Kuti munthu amupemphe Mbuye wake chofuna chake momulumbirira Mneneri 
Wake kapena Waliyy Wake, monga kunena kuti: “Yee, Mbuye wanga! Ine 
ndikukupemphani chakuti kudzera mwa Waliyy Wanu wakuti. Kapena kudzera 
m’choonadi cha Mneneri Wanu uje,” chifukwa kuchilumbirira cholengedwa pa 
cholengedwa nkoletsedwa, ndipo kutero pamaso pa Allah n'koletsedwa zedi, ndipo 
munthu alibe ufulu wolumbira motero chifukwa choti amamumvera lye (SW). 

21 Kodi kukhulupirira tsiku lomaliza kumatanthauza chiyani? Kumeneko 
ndiko kuvomereza kotsimikiza kubwera ndi kuchitika kwake, ndipo m'menemo 
mukulowa zokhulupirira imfa ndi zapambuyo pake, monga mayesero a m'manda, 
chilango cha mmanda, mtendere wa mmanda, za kuimba lipenga, kukaima anthu 
pamaso pa Mbuye wao, kuvundukulidwa makalata a ntchito za anthu , kuikidwa 
sikelo, zakuti kuli ka mlatho,chitsime, ndi Duaa ya Mtumiki (SAW), ndipo 
kuchokera pamenepo anthu adzapita ku Jannat kapena ku moto. 

22 Kodi zizindikiro zikuluzikulu za Kiyaamat ndi ziti? Mneneri (SAW) anati, 
"Ndithu Kiyaamat sidzabwera kufikira mudzazione zizindikiro khumi Kiyamayo 
isanabwere. Choncho anatchula utsi, Dajjaal, chinyama chomwe chidzatuluke pansi 
pa nthaka, kutuluka dzuwa komwe limalowera, kubwera kwa Issa Bin Maryam, 
Ya'jooj ndi Majooj, akadansana atatu: Kadansana wakuvuma, kuzambwe ndi wa 
pachilumba cha Arabu, ndipo chomalizira chake ndi moto womwe udzatuluke ku 
Yemen, udzawapirikitsira anthu kubwalo lawo losonkhanirana" (Muslim) 

( 23 ) Kodi ndi mayesero anji aakulu kwambiri omwe adzadutse pa anthu? 
Mneneri (SAW) anati " Pakati pa kulengedwa kwa Adam (AS) kufikira tsiku la 
Kiyaamat pali chinthu chachikulu zedi choposa Dajjaal” (Muslim)- Ndipo Dajaaliyo 
ndi munthu wochokera mu ana a Adam (AS) adzabwera m’nyengo yomaliza, 
pakati pa maso ake awiri patalembedwa zilembo izi KAFARA adzaziwerenga 


zilembozi wokhulupirira aliyense. Ndipo iye ndi wopunduka diso lakumanja, 
lokhala ngati mphesa loyandama. Akadzangotulukira kumene koyamba azidzanena 
kuti ndi wodzakonza, kenako adzanena kuti iye ndi Mneneri, kenako adzadzitcha 
umulungu. Ndipo adzafika kwa anthu n'kumawaitanira anthuwo ku zofuna zake, 
choncho anthu adzanena kuti ndi wabodza ndi kumkanira mau ake; motero 
adzawachokera anthuwo nkumapita ndipo chuma chao chidzamtsatira iye 
nadzasanduka opanda chilichonse m'manja mwao, kenako adzafika ku anthu ndipo 
adzawaitanira (ku zofuna zake) ndipo adzam’vomera ndi kumkhulupirira, motero 
adzaulamula mtambo ndipo udzavumba mvula, ndiponso adzailamula nthaka kuti 
imeretse zomera ndipo idzameretsa. Adzafika kwa anthu atatenga madzi ndi moto; 
choncho moto wakewo udzakhala madzi ozizira, ndipo madzi akewo adzakhala 
moto. Ndipo zikufunika kwa wokhulupirira aliyense kuti azipempha chitetezo kwa 
Allah ku mayesero ake kumapeto kwa Swalaat iliyonse, ndikuti adzamuwerengere 
iye kumayambiriro kwa Surat KAHF ngati adzampeze, ndipo adzapewe kukumana 
naye powaopa mayeserowo. Mtumiki (SAW) anati: "Amene adzamve za kufika kwa 
Dajjaal ayenera kuti adzamtalikire, choncho ndikulumbira Allah, ndithu munthu 
adzamfikira iye akuganiza kuti iye ndiwokhulupirira ndipo adzamutsatira chifukwa 
cha zokaikitsa zomwe zidzampangitse iye kuti amutsatire " (AbuDawood)- 

Ndipo adzakhala pa dziko lapansi masiku okwanira makumi anai. Tsiku lina 
kutalika kwake kudzakhala ngati chaka, lina ngati mwezi umodzi ndipo lina ngati 
sabata, koma masiku ake onse adzakhala ngati masiku athuwa. Ndipo sadzasiya 
mzinda kapena dziko koma adzalowamo kupatula mzinda wa Makkat ndi Madinat, 
kenako adzatsika Issa (AS) ndipo adzamupha iye. 

24 Kodi Jannat ndi moto zilipo? Eya, zilipo. Ndithu Allah adazilenga ziwirizi 
asadawalenge anthu, ndipo izo sizidzatha mpaka kalekale ndiponso 
sizidzaonongeka, ndiponso Allah analengera Jannat eni ake kudzera mu ubwino 
Wake, naonso moto kudzera mu chilungamo Chake, ndipo aliyense 
amafeweretsedwera kuchita chomwe adalengedwera. 

25 Kodi kukhulupirira chikonzero cha Allah kumatanthauza chiyani? Kumeneko 
ndiko kuvomereza kotsimikiza kuti chabwino kapena vuto lililonse zimachitika ndi 
chigamulo cha Allah komanso chikonzero Chake (SW), ndikutinso Iye ndi wochita 
zimene akufuna. Mtumiki (SAW) anati: "Ngati Allah atawalanga amene ali ku thambo 
Lake ndikuwalanga anthu amene ali pa dziko lapansi Lake, Iye adakamawalanga 
osati mowapondereza iwo ndipo ngati atawachitira chifundo, chifundo Chake 
chidzakhala chopambana kwambiri kwa iwo kuposa ntchito zawo. Ngati utapereka 
pa njira ya Allah golide ochuluka ngati phiri la Uhud, Allah sangakulandire mpaka 
utakhulupirira chikonzero chake ndikudziwa kuti chimene chakupeza sichinali choti 
chikuphonye, ndikutinso chimene chakuphonya, sichinali choti chikupeze, ndipo 
ngati utamwalira usakukhulupirira zimenezi unakakalowa kumoto . " (Ahmad, Abu Dawood). 

Ndipo kukhulupirira chikonzero cha Allah muli zinthu zinayi: 
l)Kukhulupirira kuti Allah amachizindikira chilichonse mwachidule komanso 
mwatsatanetsatane. 2) Kukhulupirira kuti Iye anazilemba zimenezo mu Lauhul 
Mahfooz (ubawo wotetezedwa). Mtumiki (SAW) anati: " Allah adalemba 


zikonzero za zolengedwa ndi zina zotero ndipo panadutsa zaka zikwi makumi asanu 
(50, 000) asanalenge mitambo ndi nthaka" (Muslim)- 3) Kukhulupirira chifuniro cha 
Allah chogamulidwa chomwe sichingabwezedwe ndi china chake, ndi chikonzero 
Chake, chomwe wafuna chimachitika, ndipo chomwe sanafune sichimachitika. 
4) Kukhulupirira kuti Allah ndiye Mlengi Wobadwitsa zinthu zonse, ndikutinso 
chilichonse chosakhala lye ndi cholengedwa Chake. 

26 Kodi munthu ali ndi kuthekera komanso chifuniro choonadi? Eya, munthu 
ali ndi chifuniro komanso kusankha, koma kuti zimenezi sizituluka mu chifuniro cha 
Allah. Allah akunena kuti:" “ Ndipo simungajune chinthu mwa inu nokha pokhapokha 
Allah atafuna' ’ (Surat 8 i: 29 )- Nayenso Mtumiki (SAW) anati "Gwirani ntchito pakuti 
aliyense ali wopeputsidwa pa zimene analengedwa nazo (Bukhuri, Muslim) 

Allah anatipatsa ife nzeru , kumva ndi kupenya kuti tisiyanitse pakati pa 
chabwino ndi choipa. Kodi alipo wanzeru amene angabe kenako n'kumanena kuti 
ndithu Allah anandilembera zimenezi? Ngati atanena zimenezo, anthu sangamve 
dandaulo lake koma adzalangidwa ndi kuuzidwanso kuti ndithu Allah 
wakulemberanso chilango chimenechi.Choncho nkosaloledwa kugomezera ndi 
kupereka dandaulo kudzera m’ chikonzero kumeneko ndikukana. Allah akunenea 
kuti: " Amene akum'phatikiza Allah ndi mafano anena akadafuna Allah 

sitikadam’phatikiza ife ngakhale makolo athu. Ndipo sitikadaletsa chilichonse, 
momwemonso adatsutsa omwe adalipo patsogolo pawoT (Surat 6: 148 ) 

27 Kodi ubwino ndichiyani? Mtumiki (SAW) adafunsidwa za ubwino ndipo 
poyankha anati: "Uzim’pembedza Allah ngati kuti ukumuona, pakuti iwe ngakhale 
kuti siukumuona ndithu lye akukuona" (Bukhaari, Muslim.)- Limenelo ndi gawo 
lapamwamba mwa magawo atatu a Deen. 

28 Kodi zigawo za Tauheed zilipo zingati? Zigawo zake zilipo zitatu: 
l)Tauheed ya uleri: Kumeneko ndiye kumpatula Allah ndi ntchito Zake, monga 
kulenga kupereka rizq, kupereka moyo ndi zina zotero, ndipo ndithu makafiri anali 
kuvomera chigawo chimenechi Mneneri (SAW) asanatumizidwe. 2) Tauheeed ya 
umulungu: kumeneko ndiye kum’patula Allah pomuchitira ibaadat, monga 
Swalaat, nazir (kulonjeza), sadaka ndi zina zotero, chifukwa chom’patula Allah 
pomuchitira ibaadat anatumizidwa Atumiki komanso mabuku a Allah 
adavumbulutsidwa. 3) Tauheed ya maina ndi mbiri: Kumeneko ndiye kutsimikizira 
zomwe Allah ndi Mtumiki Wake anazitsimikizira, monga maina abwino ndi mbiri 
zapamwamba kukhala za Allah, mopanda kusinthanitsa kapena kuwaononga 
m’mene malembo alili, kapena maonekedwe, kapenanso kuyerekeza mbiri. 

29 Kodi Waliyy ndi ndani? Ameneyo ndi munthu wokhulupirira,wochita 
zabwino,wa Taqwa Allah akunena kuti; "Tamverani! Ndithu okondedwa a Allah 
sadzakhala ndi mantha pa tsiku la Kiyaamat, ndipo sadzadandaula; amenewo ndi 
amene adakhulupirira ndi kumuopa Allah” (Surat 10 : 62 - 63 )- Nayenso Mtumiki (SAW) 
anati; "Sichina, Bwenzi langa ndi Allah, komanso okhulupirira abwino.” (Bukhaari, Muslim). 

30 Kodi n’zofunika zanji kwa ife kumbali ya Maswahaaba a Mneneri (SAW)? 
Chofunika kwa ife ndi kuwakonda iwo, kuwapemphera chiyanjano cha Allah, 
mitima yathu kusawaganizira zoipa, komanso malirime athu kusawayankhulira 


zoipa, kufalitsa ubwino wao, osanena zoipa zawo, komanso mkangano wa pakati 
pawo, ndipo iwo sali otetezedwa ku machimo, koma iwo anali ma Mujtahidu - 
ofufuza choonadi- mwa iwo anapeza choonadi, adzakhala ndi malipiro awiri, ndipo 
amene waphonya posapeza choonadi adzakhala ndi dipo limodzi chifukwa cha 
kufufuza kwake, ndipo kuphonya kwake n'kokhululukidwa. Ndipo iwo ali ndi 
ubwino omwe ungachotse tchimo lomwe lachitika kuchokera kwa iwo. Iwo 
amaposana pa ubwino. Abwino kuposa anzawo onse alipo khumi: Aboubakr, 
Omar, Uthmaan, Ali, Twalhat, Al-Zubeir, Abdurrahmaan Bin Aufi, Saad Bin Abii 
Waqqaas, Said Bin Zaid ndi Abou Ubaidah Bin Al-Jarraah. Pambuyo pa iwo ndiye 
Mumuhaajiruun onse (Maswahaaba osamuka kuchokera ku Makka), kenako amene 
adamenya nawo nkhondo ya Badr Mamuhajiruun komanso ma Answaari, otsatira 
apo ndiye Manswaar (Anthu a pa Madina amene adalandira anzawo osamukira mu 
mzindawu) otsalawo, n’kumalizirano Maswahaaba ena onse. Mtumiki (SAW) 
anati, " Musawasambule Maswahaaba anga, ndikulumbira Amene moyo wanga uli 
m'manja Mwake, ngati mmodzi wa inu atapereka pa njira ya Allah golide ochuluka 
ngati phiri la Uhud sangazifike Sawabu za mlingo wamanja awiri wa chakudya wa 
mmodzi wa iwo kapena theka lake" .( Bukhaan, Muslim) • Mtumiki adanenanso kuti: 
‘ Amene atukwane Maswahaaba anga, pa iye pakhala themberero la Allah, angero 
komanso anthu onse « (Ai-tuburuniyy)* 

31 Kodi tipyoze muyeso pomuyamikira Mtumiki (SAW) koposa muyezo 
umene Allah anampatsa iye? Mosakaika kuti ndithudi Bwana wathu Muhammad 
(SAW) ndi wolemekezeka kwambiri mwa zolengedwa za Allah, komanso ndi 
wabwino wawo koposa onse, koma sizololedwa kuti tionjezere pomuyamikira 
monga anaonjezera Akhristu pomuyamikira Issa Ibn Maryam (AS), chifukwa iye 
(SAW) anatiletsa kutero ndi mau ake (SAW) onena kuti "Musabzole malire 
pondiyamikira ine monga anabzolera malire Akhristu pomuyamikira mwana wa 
Maryam, ndithudi, ine ndine kapolo Wake (SW), choncho muzinena kuti kapolo wa 
Allah komanso Mtumiki Wake”. (Bukhaan)- 

Pachiyankhulo cha Chiarabu akati: (ittwiraau) ndiko kubzoza malire poyamikira. 

32 Kodi eni Buku ndi okhulupirira? Ayuda, Akhristu ndi otsatira zipembedzo 
zina ndi anthu okanira - makafiri - ngakhale ali oti akukhulupirira chipembedzo 
chomwe chiyambi chake n’choona, ndipo amene sanasiye chipembedzo chake 
pambuyo potumizidwa Mneneri Muhammad (SAW) nalandira Chisilamu, Allah 
akunena kuti: "Choncho sichidzalandiridwa kwa iye. ndipo iye Tsiku Lomaliza 
adzakhala mmodzi mwa anthu otaika" (Surat 3:85)- Ngati Msilamu sangakhulupirire 
zakusakhulupirira kwawo kapena kukaika za kuonongeka kwa chipembedzo chawo 
ndiye kuti ameneyo wasanduka kafiri chifukwa iye wanyozera chigamulo cha 
Allah ndi Mneneri Wake chowanena iwo kuti ndi makafiri. Allah akunena kuti; 
" Ndipo amene ati asakhulupilire m'magulu a adani ndiye kuti moto ndiwo malo 
awo alonjezo" (Surat ii:i7) pakunena anthu a zipembedzo zina. Nayenso Mtumiki 
(SAW) ananena kuti: "Ndikulumbira Amene moyo wanga uli m'manja Mwake. 
Palibe amene angandimve ine wochokera mu Ummat uno Myuda kapena Mkhristu 
napanda kundikhulupirira ine koma kuti akalowa ku moto " (Muslim). 


33 Kodi n’kololedwa kupondereza makafiri? Chilungamo ndi chokakamizidwa 
kwa Asilamu onse, Allah (SW) wanena kuti: “ Ndithudi Allah akulamula zochita 
chilungamo ndi kuchitirana zabwino Ndipo kupondereza ndikoletsedwa 
m’Chusilamu chifukwa cha mawu a Allah mu Hadith Quds akuti: “ Ndithudi Ine 
ndadziletsa mwini Wakene kupondereza ndipo ndakuchita kuponderezako kukhala 
koletsedwa (haraam) pakati panu choncho musamaponderezane. ,, (Muslim)- Munthu 
woponderezedwa akabwezera kwa amene adamupondereza tsiku Lakiyama. 
Mtumiki (SAW) adati: “Kodi mumamudziwa munthu amene chamuthera chuma?” 
Iwo adati: “ Amene chamuthera chuma mwa ife ndi munthu amene alibe khobidi 
ngakhalenso katundu .” Mtumiki (SAW) adati: “ Ndithu amene chamuthera chuma 
mu ummat wanga ndiyemwe adzabwere tsiku la Kiyaamat ndi Swalaat, swiyaam, 
zakaat ndipo adzabwera atatukwana uyu, atanamizira chiwerewere uje, atadya 
chuma cha uyu, atakhetsa mwazi wa uje, atamenya uyu. Ndipo akampatsa uyu 
kuchokera mu zabwino zake, uyonso akam ’patsa zabwino zake. Ngati zabwino zake 
zitatha asadabweze za anthu zomwe zili pa iye, akatengedwa ena mwa machimo 
awo n’kuponyedwa pa iye kenako nakoponyedwa ku moto :” (Muslim)- 

Ndiye kubwezeranaku kukachitika ngakhale pakati pa nyama. 

34 Kodi Bidah ndi chiyani? Ibn Rajab (RA) ananena kuti tanthauzo loti Bidah 
ndi chinthu chomwe chaperekedwa chopanda umboni mu Shariat, tsopano chimene 
chili ndi umboni wochokera mu Shariat omwe ukusonyeza chinthucho, si Bidah 
malinga ndi zomwe anagwirizana akuluakulu odziwa malamulo a Chisilamu, 
ngakhale kuti chili Bidah m’chiyankhulo cha Chiarabu. 

35 Kodi mu Deen muli Bidah yabwino ndi yoipa? M'ma Ayat a mu Quran ndi 
m'ma Hadith mwadza za kudzudzula mabidah mu tanthauzo lake la Shariat. 
Chimenechi ndi chinthu chomwe chapekedwa ndipo chilibe tsinde mu Shariat, 
pakuti Mtumiki (SAW) anati; "Munthu amene wachita chinthu chosakhala mu 
lamulo lathu ndiye kuti chinthu chimenecho chidzakanidwa" (Bukhaari, Muslim) • 
Ndiponso Mtumiki (SAW) anati; "Ndithu chopeka chilichonse ndi Bidah, ndipo 
Bidah iliyonse ndi kusokera" (Abou Daaood)- 

Ponena tanthauzo la mau oti Bidah mu Shariat Imaam Maalik (RA) anati; 
“Amene wapeka bidah M’ Chisilamu yomwe akuiona kuti ndi yabwino ndiye kuti 
wapeka bodza lakuti Muhammad (SAW) anachita chinyengo popereka uthenga, 
chifukwa Allah (SW) akunena kuti: " Lero ndakukwaniritsirani chipembedzo chanu 
ndipo ndakwaniritsa pa inu chisomo changa." (Surat 5:3) 

Ndipo ndithu adza ma Hadith ena oyamikira Bidah mu tanthauzo lake la 
chiyankhulo cha Chiarabu chomwe ndi chinthu chomwe Sharia inabweretsa koma 
chinaiwalidwa, choncho Mneneri (SAW) analimbikitsa zowakumbutsa anthu za 
chinthucho, monga akunenera m'mau ake (SAW) kuti, "Amene angayambitse 
M’ Chisilamu Sunnat yabwino adzapeza malipiro ake komanso malipiro a amene 
wagwiritsa ntchito Sunnat yo pambuyo pake mopanda kupungula kalikonse 
m’ malipiro awo" (Muslim). Ndipo mu tanthauzo limeneli linadza liwu la Hadhrat 
Umar (RA) lonena kuti: "Taonani kukhala bwino bidah iyi", akutanthauza Swalaat 
ya Taraweeh, pakuti Swalaat imeneyi inali itakhazikitsidwa kale m'malamulo a 


Chisilamu ndipo Mneneri (SAW) analimbikitsa za kuswali Swalaat imeneyi. 
Swalaat imeneyi anaiswali masiku atatu ,kenako anaisiya kuopa kuti ingasanduke 
kukhala lamulo lokakamizidwa, kotero Hadhrat Umar (RA) anaswali Taraweeh 
ndikuwasonkhanitsa anthu kuti aziswali Swalaatyo pagulu. 

36 Kodi mitundu ya Nifaaq "Uchiphamaso" ilipo ingati? Ilipo mitundu iwiri: 

(i) Uchiphamaso wa chikhulupiriro womwe uli waukulu zedi, komwe ndi 
kuonetsera chikhulupiriro ndi kubisa ukafiri, uchiphamaso umeneu umatulutsa 
munthu m’chipemebedzo, ndipo munthu wochita uchiphamaso umeneu ngati 
atamwalira akupitiriza kuchita uchiphamaso umenewo ndiye kuti wamwalira ali 
kafiri. Allah akunena kuti: "Ndithu achiphamaso adzakhala pansi penipeni pa 
moto " (Surat 4:145). Ndipo zina mwa mbiri zao ndi izi: Iwo amam’ chita chinyengo 
Allah komanso amene akhulupirira, amawanyogodola anthu okhulupirira, 
amawathandizira makafiri powamenya Asilamu, akamagwira ntchito zawo 
zabwino amafuna mtendere wa dziko lapansi. 

(ii) Uchiphamaso wa m'machitidwe: Uwu uli waung'ono. Wochita uchiphamaso 
umenewu sangatulutsidwe M’ Chisilamu, koma kuti iye ali pa chiopsezo choti 
uchiphamaso umenewo utha kumufikitsa mu uchiphamaso waukulu ngati 
sanalape. 

Mbiri zina za mchiphamaso ndi izi: Akati ayankhule ,amanena bodza lokhalokha, 
akalonjeza sakwaniritsa lonjezo, akayambana ndi munthu amangotukwana, 
akapangana ndi wina sakwaniritsa panganolo, akasungitsidwa kanthu amachita 
chinyengo. Pachifukwa chimenechi maswahaaba (RA) ankaopa uchiphamaso 
wamachitidwewu. Ibn Abii Mulaikat (RA) adanena kuti: “Ndidawapeza maswahaaba 
a Mtumiki (SAW) okwanira makumi atatu (30) aliyense wa iwo ankadziopera yekha 
uchiphamaso. Ibrahim Al-Taimiyy (RA) adati: ‘Sindidaonetsereko liwu langa pa 
ntchito yanga pokhapokha ndikuopa kukhala kuti ndikunama’. Adanenanso Al- 
Hassan A1 Baswariyy (RA) kuti: ‘Palibe amene angawope (uchiphamaso) kupatula 
wokhulupirira weniweni komanso sangadziike pa chitetezo (choti siungam’peze 
uchiphamaso) kupatula mchiphamaso’. Ndipo Omar (RA) adayankhula kwa Huzaifat 
(RA) kuti: ‘Ndikukuchonderera kudzera mu dzina la Allah, kodi adanditchulako kwa 
iwe Mtumiki wa Allah zoti ndili m’gulu limenelo -akutanthauza la achiphamaso-?’ 
Iye adati: ‘Ayi, ine sindiyeretsa wina aliyense pambuyo pako’. 

37 Kodi ndi tchimo lanji lomwe lili lalikulu m'machimo onse komanso ndi 
lowopsa kwambiri kwa Allah? Tchimo lalikulu kwambiri kuposa machimo onse 
ndi la Shirk (kumuphatikiza Allah ndi cholengedwa) pakuti Allah akunena kuti " 
Ndithu shirk ndi kupondereza kwakukulu" (Surat 3i:i3), ndipo Mtumiki (SAW) 
atafunsidwa kuti, kodi ndi tchimo lanji lomwe lili lalikulu kwambiri? Poyankha 
anati: "Kuti umuikire Allah fano chikhalirecho Iye anakulenga iwe". (Bukhaari, Muslim). 

38 Kodi mitundu ya shirk ilipo ingati? Mitundu ya shirk ilipo iwiri, nayi: 

1) Shirk yaikulu yomwe imaam’tulutsa munthu m’Chisilamu, ndipo Allah 
sangamukhululukire munthu wochita shirk imeneyo chifukwa cha mau Ake (SW) 
onena kuti: "Ndithudi Allah sangakhululuke atati aphatikizidwe ndi china, koma 
atha kukhululuka tchimo losakhala limenelo kwa amene wam’funa." (Surat 4: ii6), 


ndipo magawo ake alipo anai: a) Shirk ya pochita Du'aa ndi popempha. b) Shirk 
ya pochita niyyat, kufuna ndi kutsimikiza kuchita, monga kuchita zabwino 
n'cholinga chomusangalatsa wina wosakhala Allah, c) Shirk ya pakumvera; monga 
kuwamvera ma ulama pozichita Haraam zomwe Allah wazichita Halaal, kapena 
kuzichita Halaal zomwe Allah wazichita Haraam. d) Shirk ya pachikondi, monga 
kumkonda wina wake monga m'mene adakam’kondera Allah. 

2) Shirk yaing'ono: simaam’tulutsa m’Chisilamu munthu wochita Shrik imeneyo. 
Imeneyi ili mu zigawo ziwiri: A) Yowonekera chimodzimodzibe yokhudzana ndi 
mawu monga kulumbirira wina wosakhala Allah kapena kunena kuti: ‘Zomwe 
wafuna Allah komanso zomwe wafuna iwe.’ Komanso kuyankhula kwakuti: 
‘Chipanda Allah ndi uje...’ kapena kukukhudzana ndi zochitikachitika monga kuvala 
waya ndi ulusi kuti uchotse mavuto kapena kuwapewa, komanso monga kukoleka 
zithumwa kuopa diso la mkhwenzule, kapena kuombeza kudzera mu mbalame, 
komanso maina a zinthu zina, mawu, malo ndi zina zotere. B) Yobisika: Iyi ndi 
shirk ya niyyat, zitsimikizo, khumbo monga kudzionetsera ndikufuna kutchuka. 

39 Kodi pakati pa shirk yaikulu ndi yaing'ono pali kusiyana kwanji? Zina za 
kusiyana kwa pakati pa shirk ziwirizi ndizoti: shirk yaikulu imagamulidwa kwa 
munthu amene akuchita shirk imeneyo kuti watuluka Chisilamu dziko lino lapansi, 
ndikuti akakhala muyaya m'moto ku Aakhirat. Tsopano wochita shirk yaing'ono 
sangagamulidwe kuti watuluka Chisilamu pa dziko lino lapansi, ndipo ku Aakhirat 
sakakhala muyaya m’moto. Monganso shirk yaikulu imaononganso ntchito 
zabwino zonse pomwe shirk yaing'ono imaononga ntchito yabwino yomwe 
yalumikizana nayo. Ndipo ikutsala nkhani ya kusiyana kwa maganizo kuti: kodi 
shirik yaing'ono singakhululukidwe pokhapokha ndi toba ngati shirk yaikulu, 
kapena ili ngati machimo akuluakulu omwe ali pansi pa chifuniro cha Allah? 
Komabe ganizo lililonse mwa maganizo awiriwa pali chiopsezo chachikulu. 

40 Kodi shirk yaing’onoyi ili ndi chotchinjirizira isanachitike kapena ili ndi 
kulipira kwake ikachitika? Eya, kudzitchinjiriza kwa riyaa,ndiko kusiya 
kudzionetsera moti adzifuna ndi ntchito yake yabwino pofuna nkhope ya Allah, 
tsopano kudzionetsera kwakung'ono kudzachoka podzitchinjiriza ndi Duaa. 
Mtumiki (SAW) anati; "Eya, inu anthu! Ipeweni shirk iyi, pakuti imeneyi ndi 
yobisika kwambiri kuposa mdidi wa nyerere. Ndipo anafunsidwa kuti: ‘Kodi 
tingaipewe bwanji pakuti iyo ndi yobisika kwambiri kuposa mdidi wa nyerere, iwe 
Mtumiki wa Allah?’ Poyankha anati: “ Muzinena kuti, E, Mbuye wathu ife 
tikupempha chitetezo Chanu kuti tisakuphatikizeni Inu ndi china chake chomwe 
tikuchidziwa, ndipo tikupempha chikhululuko Chanu pa chomwe sitikudziwa" (Ahmed)- 
Tsopano dipo la kulumbirira chosakhala Allah, ndithu Mtumiki (SAW) anati: 
"Amene walumbira pomutchula laata ndi uzza awa ndi maina a mafano ayenera 
kuti anene mau oti Laa ilaaha illAllah kuchokera pansi pa mtima.( Bukhaan, Muslim) • 
Tsopano dipo la kuombedza ndi mbalame, ndithu Mtumiki (SAW) anati: "Amene 
kwamuletsa zofuna zake kuombeza ndi mbalame, ndithu wachita Shirk.” 
Maswahaaba anafunsa kuti: ‘Nanga kulipira kwake kuli bwanji?’ Mtumiki (SAW) 
anati: " Unene kuti Eya, Mbuye wanga! Palibe mtendere weniweni kupatula 


mtendere Wanu, kapena tsoka lenileni kupatula tsoka lochokera kwa inu, ndipo 
palibe wopembedzedwa mwachoonadi kupatula Inu "(Ahmad)- 

41 Kodi mitundu ya u kafir i ilipo ingati? Ilipo mitundu iwiri: 1) Ukafiri 
waukulu womwe umam’tulutsa, munthu m’Chisilamu; Ndipo umenewo uli 
m'magawo asanu. a. Ukafiri wa kukanira. b. Ukafiri wa kudzikuza pamodzi ndi 
kuvomera. c. Ukafiri wa kukaika. d. Ukafiri wa kunyalanyaza. e. Ukafiri wa 
uchiphamaso. 2) Ukafiri waung'ono: komanso umatchedwa kuti kusayamika 
mtendere, umenewo ndi ukafiri wa kusamvera malamulo, sungam’tulutse mwini 
wakeyo m’Chisilamu: monga kumupha Msilamu. 

42 Kodi lamulo la nazir (kulonjeza) lili bwanji? Mtumiki (SAW) ankakuda 
kulonjeza ndipo anati: "Ndithu kulonjeza sikumabweretsa zabwino" (Bukhaari)- 

Izi zili dero ngati Kulonjezako ndi kwa Allah yekha basi. Tsono kukakhala 
kulonjeza kosakhala kwa Allah, monga amene amalonjeza ku manda kapena 
Waliyy; ndiye kuti kulonjeza kumeneko n'kwa Haraam kosaloledwa, ndipo 
siziloledwa kukwaniritsa lonjezo lotero. 

43 Kodi ndi lamulo lanji la kupita kwa woombedza maula kapena bimbi? 

Kupita kwa woombeza maula kapena kwa bimbi ndi haraam (koletsedwa). Ngati 
munthu atapita kwa iwo akufuna thandizo lawo koma kuti iye sadakhulupirire 
zodzitamandira kudziwa zobisika, ndiye kuti sidzalandiridwa kwa iye Swalaat 
masiku makumi anayi (40), chifukwa cha mau ake (SAW) onena kuti "Amene 
wapita kwa woombeza maula namufunsa za kena kake ndiye kuti kwa iye Swalaat 
siidzalandiridwa masiku makumi anayi" (Muslim)- Ndipo ngati atapita kwa iwo 
nawakhulupirira zodzitamandira kwawo zoti amadziwa zobisika, ndiye kuti 
wakanira Deen ya Muhammad (SAW) chifukwa cha mau ake (SAW) onena kuti: 
"Amene wapita kwa woombeza maula kapena kwa bimbi namukhulupirira pa 
zimene akunena ndiye kuti ndithu wakanira chimene chinavumbulutsidwa kwa 
Muhammad (SAW) (Quran).'' (Abu Dawood). 

44 Kodi kukhala ndi maganizo oti mvula imapezeka chifukwa cha nyenyezi 
kungakhale shirk yaikulu kapena yaing'ono nthawi yanji? Amene wakhulupirira 
kuti nyenyezi ili ndi mphamvu (yodzetsa mvula) popanda chifuniro cha Allah, 
naika mgwirizano wa mvula ndi nyenyezi podzetsa mvula, ndiye kuti imeneyi ndi 
shirk yaikulu. Tsopano amene wakhulupirira kuti nyenyezi ili ndi mphamvu 
yodzetsa mvula n'chifuniro cha Allah ndikutinso Allah anaichita nyenyeziyo 
kukhala chifukwa chotsikira mvula, ndikutinso Allah (SW) anaika chizolowezi cha 
kupezeka kwa mvula ikaoneka nyenyezi imeneyo, ndiye kuti chikhulupiriro 
chimenechi ndi cha Haraam komanso shirk yaing'ono, chifukwa munthuyo azichita 
zimenezo kukhala chifukwa chotsikira mvula mopanda umboni wochokera mu 
shariat, kapena mu nzeru zangwiro.Tsopano kulondolera ndi nyenyezizo, nyengo 
za pa chaka, ndi nthawi yofufuzira kutsika kwa mvula, zimenezo ndi zololedwa. 

45 Ndi chiyani chofunika kwa atsogoleri a Asilamu? N’zofunika kuti anthuwo 
kuwamvera pa mtendere ndi pa mavuto, ndipo sizikuloledwa kuwaukira iwo 
atsogoleriwa ngakhale atapondereza, tisawapempherere zachabe, tisasiye kuwamvera, 
tiwachitire Duaa yoti akhale abwino, amoyo wangwiro ndinso achiongoko,olungama. 


Tiziona kuti kuwamvera iwo ndiko kumumvera Allah ngati iwo sakulamulira 
zolakwira Allah. Ngati iwo alamulira zolakwira Allah ndi za haraam n’koletsedwa 
kuwamvera mu zimenezo, ndipo zidzakhala waajib kuwamvera iwo ku zinthu 
zabwino zosakhala zoipa. Mtumiki (SAW) anati: “Umve ndi kumvera mtsogoleri, 
ngakhale utamenyedwa msana wako ndikutengedwa chuma chako, umve komanso 
umvere" (Muslim) 

46 Kodi zikuloledwa kufunsa cholinga cha Allah mu zolamula ndi zoletsa? Inde, 
koma padzafunika kuti kukhulupirira kapena kugwira ntchito zisadalire pa kudziwa 
cholinga ndi kuchikhutira, pakuti kudziwa kumakhala kuonjezera kukhazikika kwa 
munthu wokhulupirira pa choonadi; koma kuvomereza kopanda malire ndi kusafunsa 
ndi umboni wosonyeza kukwanira kudzionetsera ukapolo ndi kukhulupirira mwa 
Allah ndi luntha Lake lokwanira monga momwe ankachitira Maswahaaba (RA). 

47 Kodi mau a Allah onena kuti " Chabwino chimene chakupeza ndiye kuti 
chachokera kwa Allah, ndipo choipa chomwe chakupeza ndiye kuti chachokera 
kwa iwe mwini” ( SU rat4 : 79) akutanthauza chiyani? Tanthauzo loti chabwino apapa 
akunena mtendere ndipo choipa akunena tsoka. Koma zonsezo zili m’chikonzero 
cha Allah, choncho chabwino achipereka kwa Allah chfukwa choti, lye ndi amene 
wapereka mtendere, tsopano choipa, ndithu anachilenga ndi cholinga, ndipo icho 
molingana ndi cholingacho chikuchokera mu ubwino Wake, koma kuti zochita 
Zake zonse ndi zabwino. Mtumiki (SAW) anati: "Ndipo zabwino zonse zili m'manja 
Mwako, ndipo vuto silili kwa Iwe." (Muslim) Choncho zochita za akapolo a Allah 
ndizolengedwa ndi Allah, zomwenso ndi ntchito za akapolo mu nthawi yomweyo, 
Tsono yemwe akupereka pa njira ya Allah akumuopa Mbuye wake. Ndikumavomereza 
zinthu zabwino, timaamufewetsera njira yopititsa ku zabwino.” (Surat 92:5 - 7) 

48 Kodi zikuloledwa kuti ndinene kuti uje ndi shaheed? Kugamula za wina 
wake kuti ndi Shaheed ndi chimodzimodzi kugamula kuti iye akalowa ku Jannat, 
ndipo Mazhab Ahlus - Sunnat ndiwoti tisanene mosankha wina wake mwa Asilamu 
kuti iye ndi wa ku Jannat kapena ku moto kupatula yemwe Mneneri (SAW) 
anamunena kuti ndi wa ku Jannat kapena ndi wa ku moto, chifukwa zoona zake 
zenizeni n'zobisika, ndipo sitikudziwa chomwe munthu anali nacho pomwe 
amamwalira, ndipo zochitika zimatengedwa kumapeto kwake ndipo kuzindikira 
Niyyat kuli m'manja mwa Allah, koma tikhale ndi chiyembekezo choti wochita 
zabwino akapeza Sawabu, ndipo munthu wochita zoipa timuopere chilango. 

49 Kodi zikuloledwa kugamula kwa Msilamu wina wake kuti ndi kafiri? 
Sizikuloledwa kuti tigamule kwa Msilamu wina wake kuti ndi kafiri, wa shirk 
kapena wa uchiphamaso, ngati sichinaonekere china chake kuchokera kwa iye 
chosonyeza zimenezo, ndipo tichotse zolepheretsa munthuyo kukhala Msilamu, 
ndiponso timusiyire Allah zinsisi zake. 

50 Kodi zikuloledwa kuchita Twawaaf chinthu chosakhala Ka'bah? Pa dziko 
lapansi sapezeka malo wololedwa kuwachita Twawaaf kupatula Ka'bah yolemekezeka, 
ndipo sizikuloledwa kuwafanizira malo ena alionse ndi Ka'bah ngakhale atakhala 
wolemekezeka chotani, amene angachichite Twawaaf chosakhala Ka'bah 
mochilemekeza ndiye kuti ndithu wamunyoza Allah. 


NTCHITO ZA MITIMA j 

Allah adalenga mtima ndipo adauchita kukhala mfumu ndipo ziwalo zake 
ngati asirilkali ake. Ngati mfumu ikhale yabwino ndiye kuti asirikali akewonso 
akhalanso abwino. Mtumiki (SAW) adati: “ Ndithu mu thupi la munthu muli mnofu 
ukakhala bwino umenewo ndiye kuti thupi lonse likhala bwino. Pamene mnofu 
umenewu ukaipa thupi lonse limaipa, zindikirani, mnofu umenewu ndi mtima.'’' 
(Bukhar, Muslim) Mtima, awo ndi malo a Imaan (chikhulupiriro) ndi Al-Taqwah (kuopa 
Allah), kapena ukafir, uchiphamaso kapenanso shirk. Mtumiki (SAW) adati: 
“Kuopa Allah kuli apa”. Uku akulozera pa chifuwa pake katatu." (Muslim)- 

Tsono Imaan (Chikhulupiriro): ndicho chitsimikizo, liwu ndi ntchito. 
Chitsimikizo cha mtima, liwu la lirime ndi ntchito za mtima komanso ziwalo. Mtima 
umakhulupirira komanso kuvomereza ndi pameneno pamabweretsa liwu la 
chikhulupiriro lonena shahaadah pa lirime kenako mtima umagwira ntchito zake 
monga chikondi, mantha,chiyembekezo. Komanso lirime limatekeseka potchula 
Allah ndi kuwerenga Quran. Ndipo ziwalo zimatekeseka polambira Allah (sujuudu), 
kuwerama (rukuu) ndi kugwira ntchito zabwino zomwe zingayandikitse kwa Allah. 
Thupi limatsatira mtima, nkosatheka kukhazikika chinthu mu mtima pokhapokha 
zimaonekera zabwino kapena zotsatira zake pa thupi kapena m’njira ina ili yonse. 

Tanthauzo la ntchito za mtima: izi ndi ntchito zimene malo ake amakhala 
mu mtima ndipo zimagwirizana nawo. Yaikulu kwambiri mu ntchitozi 
ndikukhulupirira mwa Allah yomwe imakhala mu mtima. Zinanso mwa izo 
ndikuvomereza zomwe zimapezeka mu mtima mwa kapolo pa za Mbuye wake 
monga chikondi, mantha, chiyembekezo,kudzichepetsa ndi zina zotero. 

Ntchito ili yonse mu ntchito za mtima mtsutso wake ndi nthenda mu matenda a 
mtima. Kudziyeretsa mtsutso wake ndi kudzionetsera. Chitsimikizo mtsutso wake 
ndi chikaiko. Chikondi mtsutso wake ndi kuipidwa ndi zina zotero. Ife tikaiwala za 
kukonza mitima yathu, ndiye kuti ayanga machimo pa mitimayo nkutiononga. 
Mtumiki (SAW) adati: “ Ndithudi kapolo akachita tchimo, pamaikidwa pa mtima 
wake dontho. lye akalitalikira tchimolo napempha chikhululuko nkulapa, dontholo 
limachotsedwa. Iye akabwerera ku tchimo lija, dontholo limaonjezereka mpaka 
limakula mwa iye, limenelo ndi dzimbiri limene Allah adalitchula. “ Ayi koma kuti 
mitima yawo yachita dzimbiri chifukwa cha ntchito zimene ankachita". Tirmidhi- 

Ndiponso Mtumiki (SAW) adati: “ Mayeserero amaonetsedwa kwa mitima 
monga ikhalira mphasa, wale limodzilimodzi. Ndiye mtima ulionse umene 
ukhutitsidwe ndi mayeserero umaikidwa dontho lakuda. Pamene mtima ulionse 
udabwe nkukana mayesererowa umaikidwa dontho loyera kufikira kuti imasanduka 
mitima iwiri ija, woyera uja kukhala woyeretsetsa ngati madzi woyera ndiye 
siuvututsidwa ndi mayeserero alionse nthawi zonse m’mene mitambo ndi nthaka 
zikhalire. Unzake uja nkukhala wakuda kwambiri ngati nsanjiro yotembenuzidwa 
siudziwa chabwino kapena kunyansidwa ndi choipa kupatula zokhazo zimene 
udakhutitsidwa nazo za chilakolako chake." (Muslim)- 

Kudziwa ibaadat ya mitima ndikokakamizidwa kwambiri komanso 
nkofunika kwa kapolo kuposa kudziwa ntchito za ziwalo chifukwa limenelo ndilo 
phata pamene ntchito ya ziwalo ndi nthambi za m’menemo zokwaniritsa komanso 




chipatso chake. Mtumiki (SAW) adati: “ Ndithu Allah sayang’ana nkhope zanu 
kapena chuma chanu koma amayang’ana mitima yanu ndi ntchito zanu” (Muslim)- 

Mtima ndi malo a kuzindikira, kuganiza ndi kulingalira.Ichi n’chifukwa chake 
kuposana kumene kungakhale pakati pa anthu kwa Allah kuli malinga ndi zomwe 
zakhazikika mu mtima monga chikhulupiriro, chitsimikizo, chiyero ndi zina zotero. 
Adanena A1 Hassan Al-Baswariyy (RA) kuti: “Ndikulumbira Allah, sikuti 
Aboubakr (RA) adaposa azinzake ndi Swalaat kapena swaum ayi koma anaposa 
ndi chikhulupiriro chomwe chidakhazikika mu mtima mwake.” 

) Ndipo ntchito za mitima zimaposa ntchito za ziwalo mu njira izi: 

I) Ndithudi kuonongeka kwa ibaadat ya mtima nkutheka kugumula ibaadat ya 
ziwalo monga kudzionetsera kukakhala pa ntchito. 2) Ntchito za mtima ilo ndi 
thanthwe- malo a maziko- ndipo zomwe zingachitike monga liwu kapena kutekeseka 
kopanda chitsimikizo cha mtima, palibepo kulangidwa nazo. 3) Ntchito za mitimazi 
ndithudi ndi njira zopezera masitepe apamwamba a ku Jannat monga kusalabadira 
za m’dziko. 4) Ndikutinso zimenezo ndi zovuta komanso zouma kuzichita kuposa 
ntchito ya ziwalo. Akunena Ibn A1 -Munkar (RA) kuti: “Ndazunzika nawo mtima 
wanga kwa zaka makumi anai (40) kufikira mpaka udaongoka nkukhala wangwiro 
kwa ine.” 5) Ntchito za mitimazi ndithudi nzokongola m’zotsatira zake monga 
kukonda chifukwa cha Allah. 6) Komanso zimakhala ndi malipiro aakulu. Adanena 
Abou A1 Dardaai (RA) kuti: “Kulingalira kwa ola limodzi kumaposa kuima 
kupemphera usiku onse.” 7) Ndithudi izi ndizomwe zimapatsa mphamvu ziwalo 
kuti zigwire ntchito. 8) Ndithudi zimenezinso zimakuza malipiro a ibaadat ya 
ziwalo kapena kuchepetsa mwina ngati sikuononga kumene monga kudzichepetsa 
pa Swalaat. 9) Ndikutinso ibaadat ya mitima imatheka kutenga malo a ibaadat ya 
ziwalo monga chitsimikizo (niyyat) chopereka sadaka, chuma palibe. 
10) Ndikutinso ibaadat ya mitimayi malipiro ake alibe malire monga kupirira. 

II) Ndithudi malipiro ake amapitirira ngakhale ziwalo zitaima kapena kulephera 
kugwira ntchito. 12) Komanso ibaadat imeneyi imakhalapo kusadapezeke ntchito 
za ziwalo koma kukhalira limodzi zikamachitika. 

Ndipo ziwalo sizadagwire ntchito mtima umadutsa mu zinthu izi: 
1) Lingaliro: ili ndi ganizo likangofika kumene mu mtima. 2) Ganizo: ili ndi 
lingaliro limene lakhazikika mu mtima. 3) Nkhani za mtima: uku ndiko kukaika 
kodi achitedi chinthucho kapena asiye. 4) Kujijirika: uku ndiko kuona mbali 
imene ikutenga malo kwa iyeyo pofuna kuchita chinthucho. 5) Kutsimikiza: izi 
ndi mphamvu zotsimikiza ndikuikira mtima kuchita basi. 

zitatu zoyambirira zija zilibe malipiro pa chabwino komanso palibe tchimo pa 
choipa. Tsono kujijirika, kukakhala pa chabwino amalemberedwa chabwino 
chimodzi ndipo kukakhala pa choipa salemberedwa choipa. Kenako kujijirika 
kumabala chitsimikizo kukhala popanga chabwino amalipidwa ndi chabwino ndipo 
kukakhala popanga choipa, ndiye kuti wachita tchimo angakhale sadachichite. Zili 
dero chifukwa kufunitsitsa kukakhala limodzi ndi kuthekera kumachititsa kupezeka 
kwa chinthu cholinganizidwacho. Allah Tabaarakaat Wataalaa akunena kuti: 
“ Ndithudi anthu amene akukonda kuti zoipa zifalikire mwa anthu okhulupirira, ali 


nacho chilango chopweteka .” Ndipo Mtumiki (SAW) adati: “ Akakumana Asilamu 
awiri ndi malupanga awo (wina nkupha mnzake) ndiye kuti wakupha ndi wophedwayo 
onsewo akalowa ku moto. ” Ndidati: ‘Eh iwe Mtumiki (SAW) ! Zikumvekadi kwa uyu 
wakuphayu nanga vuto lili pad kwa wophedwayo ?’ Mtumiki (SAW) adati: ‘Ndithudi 
iyeyo amachitira khama kuti aphe mnzakeyo (zangomulaka). (Bukhaari). 

Ngati wina atasiya tchimo pambuyo potsimikiza kulichita ndiye kuti 
munthuyo amakhala mu zigawo zinai izi: 

1. Walisiya chifukwa choopa Allah: uyu amalipidwa zabwino. 

2. Walisiya chifukwa choopa anthu: uyu wachita tchimo chifukwa kusiya tchimo 
ndi ibaadat ndiye nkoyenera kuzikhala chifukwa cha Allah. 

3. Walisiya chifukwa chakulephera iye sadachite njira zimene zingam’fikitse ku 
tchimolo: uyu amapezanso machimo chifukwa cha chitsimikizo chenichenicho. 

4 . Walisiya chifukwa chakulephera atachita njira zonse zimene zingamufikitse ku 
tchimolo koma cholinga chake sichidatheke: Uyu alembedwa tchimo la munthu amene 
walichitadi mokwanira chifukwa khumbo la chitsi mikiz o limene labwera nalo 
nkutheka kukhala ntchito yom’tengera mwini wakeyo mayendedwe a wochita 
weniweniyo monga m’mene zatsogola mu hadith ija. Nthawi zonse ntchito 
zikalumikizana ndi kujijirika, ndiye kuti ndithudi alangidwa nayo kaya kuichitako 
kwachedwa kapena kwafulumira. Munthu amene wachita chinthu choletsedwa kenako 
natsimikiza zochichitanso nthawi ili yonse imene angathe ndiye kuti ndiwaliuma pa 
tchimo ndipo alangidwa ndi chitsimikizo chakechi angakhale sanabwererenso ku 
ntchito yakeyi. 

ZINA MWA NTCHITO ZA MITIMA 

| NIYYAT (CHITSIMIKIZO): Ili ndilo tanthauzo la 

chikhumbokhumbo ndi chitsimikizo: Ntchito ya munthu siivomerezeka kapena 
kulandiridwa pokhapokha patakhala niyyat. Mtumiki (SAW) adati: “ Ndithudi 
ntchito zonse amalipidwa nazo malinga ndi niyaat - zolinga zake - ndipo 
munthu aliyense akapeza chimene analinga.” (Bukhar, Muslim). Ndipo Ibn Al- 
Mubaarakaath (RA) adanena kuti: ‘Mwina ntchito yochepa imakulitsidwa ndi 
niyyat (cholinga) mwinanso ntchito yaikulu ingachepetsedwe ndi niyyat.’ 
Ndiponso Al-Fadheel (RA) adati: ‘Ndithudi chimene akufuna Allah mwa iwe ndi 
niyyat yako ndi chifuniro chakocho. Tkakhala ntchitoyo yomuchitira Allah 
imatchedwa chiyero, uko ndiko kukhala ntchitoyo yoyeretsedwa yomuchitira Allah 
ndipo wina aliyense wosakhala Iye alibemo gawo m’menemo. Ikakhala ntchitoyo 
siyom’chitira Allah imatchedwa kudzionetsera kapena uchiphamaso ndi zina 
zotero. 

PHINDU: Anthu onse ndi owonongeka kupatula ozindikira; komanso onse 
ozindikira ndi owonongeka kupatula mwa iwo ogwira ntchito (ndi kuzindikira kuja). 
Ogwira ntchito onse ndi owonongeka kupatula odziyeretsa. Ndiye ntchito yoyamba pa 
kapolo amene akufuna kumvera Allah ndiye kuphunzira niyyat kenako ndikuikonza ndi 
ntchito pambuyo pomvetsa kuona mtima ndi kudziyeretsa. Ndipo ntchito yopanda niyyat 
kumeneko ndi kungodzitopetsa, pamene niyyat yopanda chiyero ndi kudzionetsera ndipo 
chiyero chopanda kutsimikizira ndi chikhulupiriro ndi fumbi lakhoboo. 



Ndipo ntchito zili mitundu itatu: 

1) Za Haraam -Machimo: niyyat yabwino pa tchimo sikungalisandutse kukhala 
kumvera Allah kudzera mu chitsimikizo chabwino kungoti chitsimikizo choipa 
chikaonjezereka pa tchimo, tchimo lake limawonjezereka. 

2) Mubaahaat- Zovomerezeka: Palibe pa chinthu chili chonse cha Mubaah 
pokhapokha mumakhalamo niyyat ndipo n’kutheka munthu atafuna, kuzisandutsa 
zinthu zodziyandikitsira kwa Allah. 

3) Twa aat -Zomumvera malamulo a Allah: Izi ndiye zimaamangana ndi niyyat 
pa tsinde lakuvomerezeka kwake ndikuwonjezeredwa kwa malipiro ake. 1 * * Ngati 
atatsimikiza kudzionetsera chimakhala tchimo komanso shirk yaing’ono nkutheka 
kukhalanso pa mulingo wa shirk yaikulu yomwe ili mu njira zitatu: 

A) Kukhala chikhumbokhumbo chochitira ibaadat ndi kudzionetsera kwa anthu 
kuyambira pa phata ndiye kuti imeneyo ndi shirk ndipo ibaadat imeneyo ndi 
yowonongeka - yosavomerezedwa. 

B) Kukhala ntchitoyo ndi yom’chitiradi Allah kenako n’kulowamo kudzionetsera. Ndiye 
ikakhala ibaadat yake mapeto ake samamangidwa ndikudalira chiyambi chake 
monga sadaka, ndiye kuti koyambirirako kuli bwino - kovomerezeka- ndipo komalizira 
kwakeko nkolakwika - kosavomerezeka. Ngati ntchitoyo amamangidwa mapeto 
ake pa chiyambi chake monga Swalaat ndiye magawo awiri: 1- Alimbane ndi 
kukukankha kudziotserako, ndithudi izo zikhala zopanda vuto pa ntchitoyo. 2- 
Akakhazikitsa mtima pakudzionetserapo ndithudi ibaadat yonseyo imaonongeka. 

C) Kupezeka kodzionetsera pambuyo pakugwira ntchitoyi: Awa ndi manong’onong’o 



1 Mtumiki (SAW) adati: ‘ ‘ Amene angajijirike kuchita chabwino ndipo sadachichite, Allah 
amamulembera chabwino chokwanira. Ngati iye atajijirika kuchichita nkuchichitadi, Allah 
amamulembera nacho kwa lye zabwino khumi mpaka zowonjezera zikwi makunu asanu ndi awiri 

(700) kumapitiriranso apo pazowonjezera zambirimbiri. Amene wajijirika kuchita cholakwa koma 

iye sadachichite (wadziletsa kuopa Allah), Allah amamulembera nacho kwa Iye chabwino chimodzi 
chokwanira. Ngati atajijirika ndi tchimolo nalichitadi, Allah amamulembera kwa Iye cholakwa 
chimodzi Bukhar, Muslim. Ndipo Mtumiki (SAW) adati: “ Fanizo la ummat uwu lili ngati fanizo la 
anthu anayi. (Woyamba) ndi munhtu amene Allah adampatsa chuma ndi maphunziro, iye 
nkumagwiritsira ntchito maphunziro akewo pa chuma chake nkumachiperekera mu njira 
yoyenerera yake. Wina (wachiwiri) ndi munthu amene Allah wamupatsa maphunziro koma 
sadampatse chuma ndipo iye nkumati ‘nkadakhala ndi chuma chonga ichi (cha uje amene 
akuchiperekera pa njira ya Allah), bwenzi ndikuchita m’mene ujeyu akuchitira’. Mtumiki (SAW) 
adati: “Awiriwa pa malipiro abwino ali chimodzimodzi. Ndipo wina (wachitatu) ndi munthu amene 
Allah wamupatsa chuma koma sadampatse maphunziro iye nkumachisakaza chumacho 
nkumachionongera m’malo osayenerera. Komanso munthu wina (wachinayi) ndi amene Allah 
sadam’patse maphunziro ngakhalenso chuma koma iye n’kumati ‘N’kadakhala nacho chuma 
chofanana ndi cha uje (wosakazira uja pa zinthu zimene Allah amadana nazo), bwenzi ndikuchita 
monga akuchitira ujeyu ’ .Mtumiki adati: ‘ Ndiye kuti awiriwanso pa tchimo ndi ofanana .’ xirmidhi. 
Kuyankhula kwa wachiwiriyu komanso wachinayiyo mu hadith imeneyi, apatsidwa izi chifukwa 
ndizotheka chomwe ndi niyyat pamodzi ndi kulakalaka , kusirira ndipo zawonekera zimenezi 
m’kuyankhula kwawo koti: “ N’kadakhala nazo zonga izi bwezni ndikuchita umo akuchitira ujeyu.” 
Ndiye aliyense wa awiri wo akaphatikizidwa ndi mnzake uja pa malipiro komanso pa tchimo. 

Ibn Rajab (RA) adati: ‘Kuyankhula kwake mu hadithyi koti: 4 Awiri wo pamalipiro ndi ofanana 
kukusonyeza kufanana kwa awiri wo pa phata la ntchityo osati kuwonjezereka. Tsono kuonjezereka 
kukukhudzana ndi munthu amene waigwiradi ntchitoyo osati amene amangochita niyyatyu ndipo 
sanaigwire chifukwa awiriwa adakafanana mu njira zonse bwenzi akumulembera amene anajijirika 
kuchita chabwino ndipo sadachichite- zabwino khumi zomwe zikusemphana ndi malamulo onse. 


a Satana alibe vuto lili lonse pa ntchitoyi kapena pa amene waigwirayo. Palinso 
mitu ingapo yobisika yofotokoza za kudzionetsera pafunika kuidziwa ndi kuipewa. 

Tsono chikakhala cholinga chake kugwira ntchitoyo cha za dziko lapansi 
kuti azipeze, ndithudi malipiro kapena tchimo lake limakhala pa mulingo wa 
niyyat yake ndipo ali m’magawo atatu: 1) Kukhala chikhumbokhumbo chchitira 
ntchitoyo chili pa za dziko basi, mwachitsanzo munthu amene akupempheretsa 
anthu pa Swalaat kuti adzipeza chuma, uyu ngolakwa ndipo ali ndi machimo. 
Mtumiki (SAW) adati: “ Munthu amene waphunzira maphunziro amene amajunikira 
nawo kupeza nkhope ya Allah, koma lye sakuwaphunzirira chifukwa china 
kupatula kuti apeze zopeza za pa dziko, sakapeza fungo la Jannat tsiku la 
Kiyaamat. Abou Daood. 

2) Kugwira ntchito pofuna nkhope ya Allah komanso panthawi yomweyo kufuna 
za dziko lapansi, ndithu woteroyo ndi wopunguka chikhulupiriro komanso chiyero 
monga munthu amene akukachita Hajj chifukwa choti akachite malonda ndiye kuji 
Hajjyo malipiro akakhala pa mulingo wa kudziyeretsa kwake. 

3) Kugwirira ntchitoyo chifukwa cha Allah yekha basi koma amatenga malipiro woti 
adzithandizika nawo pogwira ntchitoyo, ndiye kuti malipiro a ntchito yakeyo kwa 
Allah ndiwokwanira moti zimene amalandirazo sizipungula kalikonse. Mtumiki (SAW) 
adati: “ Ndithu chinthu choyenerera kutengerapo malipiro, ndi Bukhu la Allah!' Bukhar. 

Zindikira kuti odziyeretsa ogwira ntchito ali m’masitepe awa: a) Yapansi: 
imeneyi ndiyo yoti akugwira ntchito yomvera Allah akuyembekezera malipiro 
(sawabu) kapena kuopa chilango. b)Yapakatikati: Kugwira ntchito yomvera Allah 
chifukwa chakuyamika Allah ndikuvomera malamulo Ake. c) Yapamwamba: 
Kugwira ntchito yomvera Allah mwachikondi,kumukuza, kumulemekeza ndi 
kumuopa Allah, iyi ndiyo sitepe ya ma swiddiiqeena 1 -anthu owona mtima. 

| TAUBAT (KULAPA): Ndikokakamizidwa nthawi zonse ndipo kugwa 
m’ machimo ndi chikhalidwe cha munthu. Mtumiki (SAW) adati: “ Mwana wa 
Adam aliyense ngolakwitsalakwitsa ndipo abwino a olakwitsalakwitsa ndi awo 
amene amalapa." Tirmidh. Ndipo Mtumiki (SAW) adati: “Mukadamapanda 
kumalakwa, bwenzi Allah atakuchotsani ndikubweretsa anthu amene azilakwa 
n’kumam’pempha Allah chikhululuko, n’kumawakhululukira." (Muslim). 

Choncho kuchedwetsa kulapa ndikupitiriza pa cholakwika ndi tchimo (sambi). 
Satana akufuna kumpeza munthu kuchokera mu zikweza (mikwingwirima) isanu 
ndi iwiri (7) akalephera wina amapita ku umnzake. 

1) Mkwingirima wa shirk ndi ukafiri. 2) Akapanda kutheka apo ndiye amakukokera 
ku zinthu zopeka m’ chikhulupiriro (bid’ ah) ndikusiya kutsatira Mneneri (SAW) ndi 


1 Allah (SW) wati: “ Ndipo ndafulumirira kwa Iwe kuti usangalale.” Ndiye kuti Musa (AS) 
adachitira khama pofulumizitsira zokakumana ndi Allah kuti Allah asangalale naye. Sikunali 
kuvomera kokha lamulo Lake ayi. Chofanana nacho ichi ndiko kuchitira zabwino makolo:sitepe 
yapansi ndiko kuwachitira zabwino kuopa chilango chonyoza makolo ndi kufuna malipiro abwino. 
Sitepe yapakatikati ndiyo kuti ukuwachitira zabwino chifukwa chovomera malamulo a Allah 
ndikubwezera zabwino zawo pa iwe pokulera uli wamng’ono, ndikuti awiriwo anali njira 
yakupezeka kwako pano pa dziko. Sitepe yapamwamba: ndiyo kuti iwe kuwachitira zabwino pofuna 
kukuza lamulo la Allah lochitira makolo zabwino ndikukonda komanso kulemekeza Allah. 


Maswahaba ake. 3) Akapanda kutha izo ndiye amamukokera munthuyo kuchita 
machimo aakuluakulu. 4) Akalephera apo , tsono amamuchititsa kuchita machimo 
aang’onoang’ono. 5) Ngati atakanika pamenepa,ndiyeno amamuchulukitsira zinthu 
zovomerezeka (zamubaah) kuti azizichita. 6) Akalephera apo ndiyeno 
amam’pangitsa munthuyo kuti adzichulukitsa kuchita zinthu zomvera Allah osati 
zomwe zili zabwino kuposa izozo kapena zazikulu malipiro ayi. 7) Ngatinso apo 
akulephera ndiyeno amamuikira asatana a munthu ndi ziwanda (kuti 
adzimutsatatsata mpaka amupomphonetse). 

Tsono machimo ali mu zigawo izi: 1) Aakuluakulu: Amenewa ndi machimo 
amene muli chilango pano pa dziko kapena chiopsezo cha chilango pa tsiku 
lomaliza kapenanso temberero mwinanso mkwiyo wa Allah kapena kukanidwa 
kwa chikhulupiriro. 2) Aang’onoang’ono: Awa ndi ocheperako pa mulingo. 

Pali zifukwa zimene zimasandutsa machimo aang’onoang’ono kukhala 
aakuluakulu. Zofunikira zake ndi: Kukakamira kuwachita ang’onoang’onowo, 
kapena kuwabwerezabwereza, kapena kuwapeputsa mwinanso kunyadira kuti 
wakhoza kuwachita ndi kuwonetsera poyera powachita. 

Tsono taubat (kulapa) nkovomerezeka pa machimo onse ndipo kukadalipo kufikira 
kutuluka kwa dzuwa kuchokera kuzambwe kupita kuvuma kapena kufika kwa 
mtima wa munthu pachidali (pakholingo) nthawi ya imfa. Tsono malipiro a munthu 
wolapa ngati mu kulapa Kwake kuli kowona mtima, ndiye kuti amakhala 
kusandutsidwa machimo aja kukhala zabwino angakhale atafika kumwamba kwa 
thambo kuchuluka kwake. 

Taubat kuti ilandiridwe ili ndi malamulo ake awa: 1) Kusiiratu tchimo. 
2) Kudzinena pa zimene zidapita. 3) Chitsimikizo cholimba choti sadzabwerezanso 
kulichita tchimolo mtsogolo. Ndipo likakhala tchimo lokhudzana ndi katundu wa 
anthu ndiye nkoyenera kubweza katunduyo amene udatenga kuchokera kwa iwo 
mopondereza kwa eni ake 1 . 

Ndipo anthu akalapa ali mmagulu anayi: 

1. Wolapa amene ali wangwiro pakulapapo kufikira mathero amoyo wake ndipo 
samadziyankhulitsa (mu mtima mwake) zobwerera ku tchimo lakelo kupatula 
kuthyerezuka komwe munthu sangasiyane nako. Uwu ndiwo ungwiro pa kulapa. 
Mwini wakulapa kumeneku ndiye wotsogola pa zabwino. Ndiye kulapa kumeneku 
kumatchedwa A1 -Nasuuha- kulapa kwenikweni. Uwu ndiwo mzimu wodekha. 


1 kwanenedwa kuti ndithudi Mtumiki (SAW) adati: “ Akaundula olembamo ntchito za anthu kwa 
Allah alipo atatu. Kaundula yomwe Allah amangolisiya wosaikiramo mtima kanthu kalikonse, 
(wachiwiri) kaundula amene Allah sasiyamo kanthu kena kali konse m’menemo, ndipo wachitatu 
ndi amene Allah sakhululuka. Tsono kaundula amene Allah sakhululuka ndi shirk. Allah wati: 
“ Ndithudi amene aphatikize Allah ndi china chake ndithudi Allah wachita haraam kwa iye Jannat 
(sakainunkha) ndipo malo ake akakhala ku moto.” Tsono kaundula amene Allah samamusamala 
kanthu kalikonse ndiye kupondereza kwa kapolo podzipondereza yekha pa zinthu zomwe zili pakati 
pake ndi Mbuye wake. Ndithu Allah akafuna amam’khululukira zimenezo ndi kuzisiirira. Tsono 
kaundula amene Allah sasiyamo kanthu kalikonse ndiye kuponderezana kwa akapolo wina ndi 
mnzake. Apa, mosakaika, pafunika kubwezerana basi.” (Ahmad koma hadithyi ndiyofookerapo) 


2. Wolapa amene ali ngwiro pa ntchito zikuluzikulu zomvera Allah kupatula kuti 
iyeyo salekana- satayana- ndi machimo amene amain’ peza apa ndi apo osati 
mwadala. Iyeyo amayesedwa ndi machimowo popanda kuwapitira motsimikiza 
powachita. Nthawi zonse akachita kanthu mwa izi amadzidzudzula yekha, 
kudzinena ndi kutsimikiza kutalikira njira zake. Uwu ndwo mzimu wodzidzudzula. 

3. Kulapa nakhala ngwiro kanthawi, kenako zilakolako zake nkumugonjetsa pa 
machimo ena nawachita kupatula kuti ngakhale zili dero, iye ndi wozolowera kugwira 
ntchito zomvera Allah. Ndipo iye wasiya machimo ambiri angakhale ali nako kuthekera pa 
machimowo komanso chilakolako chake. Kungoti ndithudi iyeyo chilakolako chimodzi 
kapena ziwiri chimaamugonjetsa ndipo chikatha nadzinena koma akuwulonjeza 
mtima wake zolapa, kusiya tchimo lija. Uwu ndi mzimu wofunsidwa. Mapeto ake 
ndi oopsa kumbali yochedwetsa ndi kuchita bobobo pakuti mwina akhoza kufa 
asadalape, potitu ntchito za munthu zimawerengedwa ndi zimene watsirizira. 

4. Amene walapa ndikulungama kwakanthawi kenako nabwerera ku machimo ndi 
mutu onse popanda kudziuza za kulapa komanso mosadandaula pa zochita zakezo. 
Uwu ndi mzimu wa dzimbiri ndipo ameneyu akuopedwera mapeto achabe. 

) KUONA MTIMA (kunena zoona): Kunena zoona kapena kuona mtima: 
ili ndi tsinde la ntchito zonse za mu mtima. Liwu loti kunena zoona limagwiritsidwa 
ntchito pa matanthauzo asanu ndi limodzi: 1) Kunena zoona poyankhula. 2) Kuona 
mtima pa chikhumbokhumbo ndi chitsimikizo (chiyero). 3) Kuona mtima pa 
chitsimiki z o. 4) Kuona mtima pokwaniritsa ndi chitsimikizo. 5) Kuona mtima 
pogwiritsa ntchito moti zoonekera zake zifanane ndi zobisika zake monga 
kudzichepetsa pa Swalaat. 6) Kuona mtima pokwaniritsa zichitochito za 
chipembedzo zonse. Imeneyi ndi sitepe yapamwamba kwambiri ndipo yodemerera 
monga kuona mtima pakuopa, chiyembekezo, kukulitsa, kusalabadira za m’dziko, 
kukhutitsidwa, kuyedzamira, kukonda ndi ntchito zonse za mu mtima. 

Amene akhale ndi mbiri yoona mtima mu zonse zimene zatchulidwazi ndiye 
kuti wanenetsa zoona chifukwa choti iyeyu wapita patsogolo kwambiri poona mtima. 
Adanena Mtumiki (SAW) kuti : “ Dzikakamizeni kuona mtima ( kunena zoona ) 
chifukwa kuona mtima kumaongolera ku zinthu zabwino, ndipo zinthu zabwino 
zimaongolera ku Jannat. Ndipo munthu sasiya kunena zoona nkuonetsetsa kuti akunena 
zoona pokhapokha amalembedwa kwa Allah kuti wonenetsa zoona.” (Bukhar, Muslim). 

Munthu amene choonadi chasakanizirana pa iye nakhala woona mtima kwa 
Allah pochifunafuna choonadicho mopanda chilakolako china cha mtima wake, 
nthawi zambiri amadalitsika nacho, ngati sadachipeze Allah amamukhululukira. 

Mtsutso wakunena zoona ndi bodza. Ndipo choyamba cha mayendedwe a 
bodza chimachokera mu mtima kupita ku lirime naliipitsa kenako limayenda kunka 
ku ziwalo nkuipitsa ntchito zake monga m’mene limaipitsira lirime pa zoyankhula 
zake kotero limadzadza bodza pa zoyankhula zake, ntchito zake zachikhalidwe 
chake chonse choncho kuipa kumamanga nthenje pa iye. 

| CHIKONDI: Kudzera mu kukonda Allah, Mtumiki wake (SAW) ndi 
anthu okhulupirira mumapezekamo kutsekemera (kuzuna) kwa chikhulupiriro. 
Adanena (SAW) kuti: “ Zinthu zitatu amene zikhale mwa iye, apeza nazo kuzuna 


kwa chikhulupiriro. Akhale Allah ndi Mtumiki Wake okondedwa kwambiri kwa iye 
kuposa china chili chonse chosakhala iwo, ndikuti akonde munthu osati pa 
chifukwa china koma Allah ndipo adane nako kubwerera ku chikunja pambuyo poti 
Allah amupulutsamo momwe amayipidwira kuponyedwa mu moto. ,, (Bukhar, Muslim). 

Ukadzala mtengo wachikondi mu mtima ndikuwuthirira madzi achiyero 
ndikutsatira Mtumiki (SAW) ndiye kuti upatsa mitundu ya zipatso yambiri 
ndi zakudya zake nthawi zonse m’chifuniro cha Mbuye wake. Chikondichi 
chili mitundu inayi (4): 

1. Kukonda Allah: ili ndi pahata la chikhulupiriro. 

2. Kukonda chifukwa cha Allah ndikuipidwa chifukwa cha Allah ichi ndiye 
chokakamizidwa 1 . 

3. Chikondi limodzi ndi Allah: kumeneko ndiko kumuphatikiza wina wake 
posakhala Allah mu chikondi chokakamiza monga kuwakonda anthu ophatikiza 
Allah ndi zinthu zina chifukwa cha milungu yawo, lomwe ndi tsinde la shirk. 

4. Chikondi chachibadwa: monga kukonda makolo awiri, ana, chakudya zimenezi 

ndizovomerezeka. Ndipo kuti Allah akukonde usiye kulabadira za m’dziko. 
Mtumiki (SAW) adati: “Leka kulabadira za dziko lapansi, Allah akukonda. ,, (ibn Maajah) 

| KUYEDZAMIRA (KUDALIRA): Kumeneko ndiko kuwupereka 
mtima ndi kuwuyedzeka pa Allah popeza zofunikira ndi kuchotsa mavuto pamodzi 
ndi chikhulupiriro mwa Allah ndipo tsatira njira zovomerezeka. Kusiya 
kuwupereka mtima ndi nankafumbwe mu umodzi wa Allah, ndipo kusiya njira 
zopezera zinthu ndi kulephera komanso kupunguka nzeru. Malo ake 
(akuyedzamira) ali poti iwe usadachichite chinthu ndiponso chimenechi ndi 
chipatso cha chitsimikizo. Tsono mitundu yake (yakudalira) ilipo itatu: 


1 Ndipo anthu kumbali yachikondi kapena kuipidwa (kupalana ubwenzi ndi kusiyana nawo) 
kuli mu zigawo zitatu (3): 

a) Pali amene amakonda chikondi chenicheni choyera mopanda udani awa ndi anthu amene ali 
okhulupirira, oyeretsedwa monga Atumiki ndi onenetsa zoona mtsogoleri wawo ndi Bwana wathu 
Muhammad (SAW) ndi akazi ake, ana ake achikazi, maswahaaba ake. 

b) Anthu amene ali ongoipidwa basi: awo ndi makafiri, mamushrikuuna ndi achiphanaso. 

c) Amene amakonda mbali ina ndikuida inzakeyo: awa ndiye olakwira malamulo m’Chisilamu. 
Choncho okondedwa chifukwa cha chikhulupiriro chawo ndipo odedwa chifukwa cha machimo awo. 
Kuwakonda makafiri ndikupalana nawo ubwenzi kuli mitundu iwiri: 

1) Komwe kumapangitsa munthu kutuluka ku Chisilamu: kumeneko ndiko kupalana ubwenzi pa 
chipembedzo chawo. 

2) Komwe kuli koletsedwa koma sikutulutsa m’Chisilamu: komwe kuli kupalana ubwenzi pa zinthu 
zawo za m’dziko. 

Ndipo nthawi zina kumapezeka kusakanizirana pakati pa kukhalirana nawo bwino makafiri (amene 
sathira nkhondo Asilamu ndikukondana nawo komanso kuwasasa. Kumaonekera kusiyanitsa pakati pa 
mbali ziwirizi motere: kuchita nawo chilungamo ndikukhalirana nawo mwa ubwino mopanda 
chikondi chobisika cha mu mtima monga kuchitira chifundo ofooka mwa iwo, kuyankhulana nawo 
liwu lodekha munjira yowachitira chisoni , izi ndi zololedwa. Allah Wolemekezeka wati: “ Allah 
sakukuletsani za anthu amene sanakuthireni nkhondo mu chipembedzo ndipo sanakutulutseni 
m’nyumba zanu kuti muwachitire zabwino ndikuwachitira chilungamo .” Tsono kudana nawo 
ndikuwathira udani ndi chinthu china chomwe Allah nkuyankhula kwake wati: “Eh inu amene 
mwakhulupirira! Musachite adani anga komanso adani anu kukhala abwenzi nkumaponyerana nawo 
(mawu) mwachikondi .” Ndiye n’kutheka kuchita chilungamo pokhalirana nawo pamodzi ndikudana 
nawo ndikupanda kukondetsetsana nawo m’mene amachitira Mtumiki (SAW) ndi Ayuda a ku Madina. 


1. Kokakamiza (kwa waajib): kumeneko ndiko kuyedzamira pa Allah pa chinthu 
chomwe wina sangathe kuchichita kupatula Allah monga kuchiza matenda. 

2. Koletsedwa (kwa Haraam): uku kuli mitundu iwiri: 

a) Shirk yaikulu: kumeneko kudalira kwa mtundu wonse njira zopezera zinthu 
ndikuti njirazo mwa izo zokha zimabweretsa thandizo kapena kuchotsa vuto 1 . 

b) Shirk yaing’ono monga kuyedzamira kwa munthu pokupatsa rizq popanda 
chitsimikizo, kudalira kwake kwa iye kuti rizq lipezeke. Koma kumati 
kulumikizana nalo kuti iyeyo ndi njira chabe. 

3. Kovomerezeka : kumeneko ndiko kupereka ntchito munthu kwa wina wake 
ndikumudalira pa chinthu chimene iye angathe kuchichita monga kugula ndi 
kugulitsa. Koma zosavomerezeka kunena kuti: ‘ndayedzamira pa Allah kenako pa 
iweyo’. Koma anene kuti: ‘ndapereka ntchito kwa iwe’. 

| KUYAMIKA: Kumeneku ndiko kuonetsera zisonyezo za mtendere wa 
Allah umene uli pa kapolo mu mtima mwake mwachikhulupiriro komanso pa 
lirime lake moyamika, komanso mu ziwalo zake pochita ibaadat. 

Kumakhala kuthokoza ndi mtima, lirime ndi ziwalo. Tanthauzo loyamika ndiko 
kugwiritsira mtendere pa zinthu zomumvera Allah. 

| KUPIRIRA: Kumeneko ndiko kusiya kudandaulira wina wake mavuto 
posakhala Allah - kuwawa kwa mavuto- ndikupereka zonse kwa Allah. Adanena 
Allah Tabaarakaat Wataalaa: “Ndithudi adzapatsidwa opirira malipiro awo 
mopanda kuwerengedwa.” Ndipo Mtumiki (SAW) adati: “ Munthu amene 


1 Kodi kutsata njira zopezera zinthu ndikudalira Allah zimatsutsana? Zili ndi njira zitatu: 

1. Kubweretsa chithandizo chosoweka komwe kuli mu zigawo ztatu: 

a) Njira yotsimikizika monga ukwati pofuna mwana. Kusiya njirayi (kufuna mwana popanda 
kukwatira) imeneyo ndi misala ndipo palibe kuyedzamira pa Allah pamenepa. 

b) Njira zopezera zinthu zosatsimikizika koma nthawi zambiri njira zoti zipezeke izi sizingapezeke 
popanda zimenezi. Mwachitsanzo munthu akuyenda m’chipululu wopanda phoso. Zochita zakezi 
sizili mu gulu lodalira Allah ndipo kutenga kwake phoso ndikumene adalamulidwa. Ndithu Mtumiki 
(SAW) adali kutenga phoso ndipo adalemba ntchito munthu wolondolera njira yopita ku Madina. 

c) Njira zopezera zinthu zomwe zimaganiziridwa kuti zikupezeka pokwaniritsa zofunikira pa 
zopezera zinthu mopanda chitsimikizo choonekera monga munthu amene akuwerengera zikonzero 
zozama pofunafuna kupezera ntchito ndi njira zake. Ndithu ameneyo sakusiya njira zoyedzamira 
kwa Allah. Koma kusiya kugwira ntchito mulibemo tanthauzo loyedzamira pa Allah. 

2. Kusunga chimene chapezeka: munthu amene wapeza phoso m’ njira za halaal iye nkulisunga 
phosolo sikungam’tulutse m’gulu loyedzamira makamaka akakhala nalo banja. “ Ndithudi Mtumiki 
(SAW) ankagulitsa mitengo ya kanjedza ya Banuu Al Nadhwiir nasungira banja lake chakudya cha 

chaka chons e . (Bukhar, Muslim). 

3. Kutchinga vuto lisadadze mulibe lamulo m’malamulo odalira Allah. Kusiya njira zotchingira 
mavuto monga kuvala zibiya zankhondo, kumangirira ngamira pachingwe ndipo nkumadalira pa 
zonsezi yemwe amachititsa kuti zinthu zichitike osati njirazo ndipo akhale wokhutitsidwa ndi chili 
chonse chimene aweluze pa iye. 

4 . Kuchotsa vuto limene ladza: kumeneku kuli ndi zigawo zitatu: 

a) Kukhala chochotsa chimenecho: monga madzi m’mene amachotsera ludzu, ndipo kusiya ichi 
mulibemo tanthauzo lina lili lonse loyedzamira pa Allah. 

b) Kukhala chongoganizira: monga kudula litsipa ndi zina zotero. Kupanga zimenezo 
sizikutsutsana ndi kuyedzamira pa Allah. Ndithudi Mtumiki (SAW) adalandirako mankhwala ndipo 
adalamula zakumwa mankhwala. 

c) Kukhala njira zongopeka monga kudziwotcha ndi moto nthawi imene uli bwinobwino kuti 
usadzadwale: kupanga zimenezi kukutsutsana ndikudalira Allah. 


angadzipiriritse, Allah amupiriritsa, palibe munthu amene wapatsidwa 
chopatsidwa chabwino komanso chachikulu kuposa kupirira.” (Bukhar, Muslim). 
Adanena Omar (RA) kuti: ‘Palibe pamene ndidayesedwako ndi mayeserero alionse 
pokhapokha kuti Allah ali nane madalitso okwana anayi: ngati sali mu 
chipembedzo mwanga, ndipo sali akulu kwambiri, komanso ngati sindinamanidwe 
kukhutira ndiponso ngati ndikulakalaka kupeza malipiro pa mavutowo. 

Ndipo kupirira kuli m’masitepesitepe: 

• Yapansi: kumeneko ndiko kusiya kudandaula kwinaku pali kudana nazo. 

• Yapakatikati: kumeneko ndiko kusiya kudandaula pamodzi ndi chisangalalo. 

• Yapamwamba: kumeneko ndiko kuthokoza Allah pa mayeserero. 

Amene waponderezedwa namuchitira duwa wopondereza uja kuti apeze masautso 
ndiye kuti wadzibwezerera, ndipo watenga gawo lake lobwezera komanso 
sadapirire. Kupirira kuli mitundu iwiri: 

1) Kwa thupi: uku sicholinga chathu panopa. 

2) Kwa mtima: pa zilakolako zachibadwa komanso zofunikira zazilakolako 1 . 

Ndipo chili chonse chokumana nacho kapolo pa dziko lapansili sichisowamo 
mitundu iwiri: 

a) Chomwe chikugwirizana ndi chilakolako choncho munthu amasoweka kupirira 
pochita chofunika kum’chitira m’menemo Allah pothokoza ndipo sapereka kali 
konse kam’menemo pa ntchito yolakwira Allah. 

b) Zonwe zikusemphana ndi chilakolako zomwe zili m’magawo atatu: 

i. Kupirira pomumvera Allah: chofunikira m’menemo ndiye kuchita chinthu 
chokakamizidwa ndipo chabwino ndiko kuchita zinthu za sunnat, 

ii. Kupirira posiya ntchito zochimwira Allah: chili waajib pamenepa ndiko kusiya 
chinthu cha Haraam - choletsedwa. Chili mustahabb mwa izo kusiya cha makrouh. 

iii. Kupirira pa zikonzero za Allah: cha waajibu mu zimenezo ndiko kulimanga 
lirime pa zinthu zomwe sizim’kondweretsa Allah monga kufuula, kung’amba 
mmalo ovalira zovala, kumenya masaya ndi zina zotero. Chomwe chili mustahabb 
m’menemo ndiko kukhutitsidwa ndi mtima pa zinthu zimene Allah wazilinganiza. 

Ndi ndani ali wabwino kuposa mnzake wolemera wothokoza kapena 
wosauka wopirira? Wolemera akachipereka chuma chake mu zinthu zomvera Allah 
kapena wachisungira kuti adzatero, ndiye kuti iye ngwabwino kuposa wosaukayu. 
Koma ngati wolemerayu maonongedwe ambiri a chuma chakecho amakhala pa 
zinthu za mubaah ndiye kuti wosaukayu ngwabwino kuposa iye. Mtumiki (SAW) 
adati: “ Wakudya nkuyamika ali ofanana ndi womanga wopirira.” (Ahmad). 

) KUKHUTITSIDWA: Kumeneko ndiko kukhutitsidwa ndi chinthu 
ndikukwaniritsidwa nacho. Malo ake ndi pambuyo popezeka chochitika. 


1 Mtundu um enewu kukakhala kupirirako kudziletsa chilakolako cha mimba ndi maliseche 
kumatchedwa kudzisunga. Kukakhala pa nkhondo kumatchedwa ukadziotche. Kukakhala poumanga 
mkwiyo ndikusauwonetsera, kumatchedwa kuleza. Kukakhala pobisa chinthu, kumatchedwa 
kusunga chinsinsi. Kukakhala pa umoyo wa munthu wamba -wosasakaza- kumatchedwa 
kusalabadira za m’dziko. Kukakhala pa chinthu chochepa mu zinthu za pa zdiko lapansi 
kumatchedwa kukhutitsidwa 


Kukhutitsidwa ndi chikonzero cha Allah kuli m’gulu lopambana kwambiri pa anthu 
amene ali ndi malo oyandikitsidwa kwa Allah. Kukhutitsidwaku kuli m’gulu la 
zipatso za chikondi ndikudalira. Ndipo kupempha Allah kuti akuchotsere choipa 
sikukutsutsana ndi kukhutitsidwa ndi Iyeyo. 

| KUDZICHEPETSA: Kumeneko ndko kukuza, kuswedwa ndi 
kudzichepetsa. Adanena Huzaifah (RA) kuti: “Dzitalikitseni ku kudzichepetsa kwa 
uchiphamaso.” Ndipo zidanenedwa kwa iye kuti: ‘Kodi kudzichepetsa kwa 
uchiphamaso nkotani?’Ndipo iye adati: ‘Iweyo kuliona thupi likudzichepetsa pamene 
mtima siukudzichepetsa.’ Ndipo Huzaifah (RA) adati: “Choyamba chimene 
mumandisowa mu chipembedzo mwanumu ndikudzichepetsa.” Ibaadah ili yonse 
yomwe yalamulidwa mkati mwake muli kudzichepetsa, ndithudi malipiro a ibaadah 
imeneyo amapezeka mofanana mulingo wakudzichepetsa pakutero mwachitsanzo 
Swalaat. Ndithudi Mtumiki (SAW) adanena zokhudzana za munthu woswali kuti 
alibe kalikonse mu Swalaat yakeyo kupatula theka , kapena theka la theka kapena 
kachigawo kamodzi mwa magawo asanu kapenanso kagawo kamodzi mwa magawo 
khumi koma kuti nkutheka alibiretu kalikonse mu Swalaat yakeyo. 

| CHI YEMBEKEZERO : Kumneko ndiko kuyang’ana kukula kwa 
chifundo cha Allah. Mtsutso wake ndi kutaya mtima. Kugwira ntchito 
pachiyembekezero ndikwapamwamba kwambiri kwa munthu kuposa kuigwira 
akuopa chifukwa choti chiyembekezero chimabala kumuganizira zabwino Allah. 
Allah akunena kuti: “Ine ndili pamaganizo amene kapolo wanga ali nawo pa Ine.” 
(Muslim). Chiyembekezerochi chili m’masitepe awiri: 

1) Yapamwamba: Amene wagwira ntchito yomvera Allah uku akuyembekezera 
malipiro a Allah. Aisha (RA) adafunsa: ‘Eh Iwe Mtumiki (SAW) ! “ Ndipo amene 
akuchita zimene akuchita uku mitima yawo ikuopa” kodi ndi amene akuchita 
chigololo, kumwa mow a, uku akumuopa Allah?’ Mtumiki adati: “Sichoncho Eh iwe 
mwana wamkazi wa Al Swiddeeq! Koma iwowo ndi anthu amene amaswali, 
kumanga, kupereka chopereka uku iwo akuopa kuti mwina ntchito zawo 
sizilandiridwa kuchokera kwa iwo. “Iwo ndi amene akufulumizitsira mu zinthu 
Zabwino . (Tirmidhi). 

2) Yapansi: wochimwa wolapa amene akulakalaka chikhululuko cha Allah. Tsono 
wochimwa waliuma pa machimo, wosiya kulapa uku akulakalaka chifundo cha 
Allah, uku ndikulakalaka chabe osati chiyembekezero. Mtundu umenewu ndi 
wosambulidwa pamene woyamba uja ndi wotamandika. Tsono wokhulupirira 
weniweni ndi amene amasakaniza kuchita zabwino ndi kuopa pamene 
mchiphamaso amasakaniza kuipitsa ndikudziikanso pa chitetezo kuti masautso 
sangamkhudze. 

| MANTHA: Uku ndikusakhazikika kumene kumapeza mtima 

poyembekezera choipa. Ngati choipa chatsimikizika kumatchedwa mantha ndipo 
mtsutso wake ndi mtendere. Mantha si mtsutso wa chiyembekezero koma ndi 
chinthu chomwe chimadzetsa chiyembekezerocho mu njira ya kuopa pamene 
chiyembekezero chimadzutsa mu njira ya chikhumbokhumbo. Payenera 
kuphatikiza pakati pa chikondi, mantha ndi chiyembekezero. Ibn Al Qayyim adati: 


“Mtima pa mayendedwe ake wopita kwa Allah uli ngati m’mene mbalame ilili. 
Chikondi ndi mutu wake, mantha ndi chiyembekezero ndiwo mapiko ake. Ngati 
mantha atakhazikika mu mtima, amakaotcha malo ake onse azilakolako 
nkukathamangitsa dziko lapansi m’menemo.” 

Mantha a waajibu: ndi amene akumuchititsa munthu kuchita ntchito zonse 
zokakamizidwa (za waajibu) ndikusiya zonse zoletsedwa (za haraam). 

Tsono mantha a mustahabb: awa ndi amene amachititsa munthu kuchita zinthu 
zomwe zili sunnat ndikusiya zinthu za makrouh. 

Tsono kuopa zinthu zina zosakhala Allah kuli m’magawo angapo: 

1) Shirk yaikulu: awa ndiwo mantha achinsinsi ndikupembedzedwa (kuchitidwa 
umulungu) zomwe zikuyenera kukhala za Allah basi monga kuopa milungu ya 
opembedza mafano kuti ingapereke masautso kapena kupezetsa munthu vuto. 

2) Shirk yaing’ono: uku ndiko kusiya kuchita chinthu cha waajib kapena kuchita 
chinthu choletsedwa ( cha Haraam) chifukwa choopa anthu. 

3) Wololedwa: monga mantha achibadwa monga kuopa tchimo ndi zina zotero. 

| KUSALABADIRA ZA M’DZIKO (AL-ZZUHD): Kumenko ndiko 
kuchotsa chikhumbokhumbo ku chinthu china chake ndikuchipititsa ku chinthu 
chimene chili chabwino kuposa chinthu chimenecho. Kusalabadira za pa dziko 
kumapatsa mtima ndi thupi mpumulo. Tsono kufunitsitsa za pa zdiko 
kumachulukitsa mangawa ndi madandaulo. Kukonda dziko la pansi ndi mutu wa 
tchimo lili lonse ndipo kulida dzikoli ndi njira yakumvera Allah pa kalikonse. 
Kusalabadira za pa dziko lapansi ndiye kuti ulitulutse dzikolo mu mtima mwako 
osati kulitulutsa mu dzanja lako pamene mtima walumikizana nalo- uku ndiko 
kusalabadira za pa dziko lapansi kwa mbutuma. Mtumiki (SAW) adati: 
“ Chikhalirenji bwino chuma chabwino cha munthu wabwino!” (Ahamad). 

Munthu wosauka, pachuma ali m’machitidwe asanu: 

1) Akuthawa kutenga chuma chifukwa chodana nacho ndikudzitalikitsa ku zoipa 
zake ndi kutanganitsidwa kwake. Munthu wamachitidwe oterewa amatchedwa 
Zaahid (wosalabadira za m’dziko). 

2) Asasangalalire kulipeza dziko lapansi komanso asalide kulida kodzivutitsa 
yekha. Munthu wotereyu amatchedwa wosangalatsidwa. 

3) Kukhala kupezeka kwa chuma kwa iye kokondeka kuposa kusapezeka 
chifukwa cha chikhumbokhumbo chake mu chumacho, koma sadafike pa khumbo 
lake poimirira kuchifunafuna koma kuti chitam’fikira mwa ngozi amachitenga 
nkusangalalira nacho. Ngati atafunikira kuvutikira pochifunafuna chumacho, iye 
sachigwirira ntchito. Mwini mchitidwe woterewu amatchedwa wokhutitsidwa. 

4 ) Kukhala koti kusiya kwake kuchifunafuna chumacho gwero lake ndikulephera 
kwake apo ayi, iye akuchikhumba chumacho; iye atati wapeza njira yochifunira 
movutikira bwenzi atachifunafuna. Munthu wotereyu amatchedwa wakhama. 

5) Kukhala kuti wapanikizidwa ndipo wasimidwa pa zomwe watsimikiza kuzipeza 
mu chuma monga munthu wanjala, komanso wausiwa pofunafuna chakudya ndi 
chovala. Munthu wotereyu amatchedwa wosimidwa. 


KUKAMBIRANA MWACHIFATSE 

Munthu wina dzina lake Abdullah adakumana ndi munthu wina dzina lake 
Abdun Nabi, Abdullah (dzina lomwe likutanthauza kuti kapolo wa Allah) sanalione 
bwino dzina limeneli lonena kuti Abdun-nabiyy, (kapolo wa Mneneri) ndipo anati 
"Zikutheka bwanji wina wosakhala Allah kupembedzedwa?"Kenako anamuyankhula 
Abdun Nabi ponena kuti: “Kodi umapembedza wosakhala Allah ?” Abdun Nabi 
anati" Ai, Ine sindimapembedza chosakhala Allah, ndine Msilamu ndipo 
ndimapembedza Allah Yekha basi. Abdullah anati." Ngati zili choncho zikukhala 
bwanji kukhala ndi dzina lofanana ndi main a a Akhristu, akamapatsana main a 
amanena kuti Abdul Maseeh (kapolo wa Yesu) ndipo sizachilendo pakuti Akhristu 
amam’pembedza Yesu, (AS), ndipo amene angamve dzina lako m'mutu mwake zitha 
kulika zoti iwe umam’pembedza Mneneri ndipo chimenecho si chikhulupiriro cha 
Msilamu mwa Mneneri wake, koma zofiinika kwa iye ndi zoti akhulupirire kuti 
Muhammad (SAW) ndi kapolo wa Allah komanso Mtumiki Wake (SW)." Abdun- 
nabiyy anati, Koma Mneneri Muhammad (SAW) ndi wabwino koposa anthu onse 
komanso ndi Bwana wa Atumiki (AS) ndipo ife tikutchedwa ndi dzina limeneli pofiina 
madalitso ndi kudziyandikitsa kwa Allah (SW) kudzera mu ulemerero wa Mneneri 
Wake, ndi kulemekezeka kwake pa maso pa Iye, ndipo tikupempha kuchokera kwa iye 
(SAW) Du'aa ya zimenezo kudzera mwa iye (SAW), ndipo usadabwe; pakuti 
achimwene anga dzina lawo ndi Abdul Husain, ndipo patsogolo pake, abambo anga 
anatchedwa dzina loti Abdul Rasul. Ndipo kutchedwa maina amenewa ndi kwa 
kalekale ndiponso kofalikira pakati pa anthu, ndipo ndithu tidawapeza makolo athu pa 
zimenezi, choncho usakhwimitse pa nkhani imeneyi, pakuti zimenezi n'zopepuka 
komanso Deen ndiyopepuka. Ndipo Abdullah anati kumenekunso ndi kuipa kwina 
komwe kuli kwakukulu koposa koyamba koti umpemphe amene sali Allah zoti iye 
sangathe koma Allah Yekha, ndi chimodzimodzi ngakhale wopemphedwayo ndi 
Mneneri Muhammad'yo (SAW) kapena wosakhala iye (SAW) mwa anthu ochita 
zabwino zotsikirapo, monga Hussain (RA) kapena wina wake, ndipo zimenezo 
zikutsutsana ndi Tauheed yomwe talamulidwa ife kuitsatira, komanso zikutsutsana ndi 
tanthauzo la mau onena kuti "Palibe wopembedzedwa mwa choonadi koma Allah." 
Ndipo posachedwapa ndikufunsa mafunso ena kuti kuonekere bwino kwa iwe kukula 
kwa zimenezi komanso mathero a kudzitcha dzina limeneli ndi ofanana ndi limeneli, 
ndipo ndilibe cholinga china koma choonadi ndikuchitsatira, kulongosola chabodza ndi 
kuchipewa, kulamulira zabwino ndi kuletsa zoipa, ndipo Allah ndiye Wopemphedwa 
thandizo ndi kuyedzamiridwa, ndipo palibe nzeru yosiyira zoipa ngakhale mphamvu 
yochitira zabwino pokhapokha kudzera mwa Allah, koma ndisadatero ndikukumbutsa 
mau a Allah onena kuti " Ndithu yankho la Asilamu akaitanidwa kwa Allah ndi 
Mtumiki Wake kuti aweruze pakati pawo, silikhala Una koma kunena kuti "Tamva 
ndipo titsatira" (Surat 24:25) ndinso mau Ake (SW) onena kuti: " Choncho ngati 
mutatsutsana pa chinthu chilichonse, chibwezeni kwa Allah ndi Mtumiki Wake, ngatidi 
mukukhulupirira Allah ndi tsiku lomaliza" (Surat 4-59) 

Abdullah: Iwe wanena kuti umakhulupirira umodzi wa Allah ndipo umachitira 
umboni kuti palibe wopembedzedwa mwa choonadi koma Allah, kodi ungathe 
kundilongosolera tanthauzo lake? 

Abdun-nabiyy: Tauheed ndiko kuti ukhulupirire zoti Allah alipo, Iye ndi amene 


analenga kumwamba ndi pansi, ndi kutinso lye ndi amene anapereka moyo, 
wopereka imfa, amene akuyendetsa dziko lonse, ndiponso lye ndi Wopereka Rizq, 
Wodziwa, Wozindikira, Wokhoza. 

Abdullah: Zikanakhala zokhazo kuti ndiye Tauheed basi, ndiye kuti Farao, anthu 
ake, Abu Jahl ndi ena otero akanakhala okhulupirira umodzi wa Allah. Chifukwa 
choti iwo sikuti sanali kudziwa zimenezi monga anthu ambiri ogwadira mafano, 
ndipo Farao yemwe anadzipatsa umbuye anali kuzindikira ndi kumakhulupirira mu 
mtima mwake kuti Allah alipo, ndikuti lye ndi amene akuyendetsa dziko lonse. 
Ndipo umboni wake ndi mau Ake (SW) onena kuti: "Ndipo adazitsutsa zisonyezozo 
mwa chinyengo ndi modzikuza chikhalirecho mitima yawo idatsimikiza" (27 : 14). Ndipo 
kuvomera kumeneku kudaonekera pamtunda pa nthawi imene kudampeza kumira. 
Koma zoona zake ndi zakuti, ndithu Tauheed yomwe anatumizidwa nayo Atumiki, 
navumbulutsidwira mabuku ndipo ma Quraish nathiridwa nkhondo chifukwa cha iyo, 
ndiko kum’patula Allah pomupembedza. Ndipo mau oti ibaadat ndi dzina lomwe 
limasonkhanitsa chilichonse chomwe Allah angachikonde ndikuchiyanja, monga mau 
ndi zichitochito zoonekera ndi zosaoneka. Mau oti Ilaahu amene akupezeka m'mau 
oti, "Palibe wopembedzedwa mwachoonadi koma Allah" tanthauzo lake ndilakuti: 
wopembedzedwa amene nkosayenera kupembedzedwa mwa choonadi kupatula lye (SW). 
Abdullah: Kodi ukudziwa kuti n'chifukwa chiyani Atumiki anatumizidwa pa 
dziko lapansi ndipo woyamba wao anali Nooh (AS)? 

Abdun-nabiyy: Kuti adzawaitanire opembedza mafano kuti am’pembedze Allah 
Yekha ndi kuchisiya chilichonse kuti asam’phatikize nacho lye (SW). 

Abdullah: Ndi chifukwa chiyani anthu a Nooh anali kugwadira mafano? 
Abdun-nabiyy: Sindikudziwa. 

Abdullah: Allah anam’tumiza Nooh (AS) kwa anthu ake atabzola malire powalemekeza 
anthu omwe anali abwino omwe ndi Waddu, Suwaa, Yaghuth, Yaooq ndi Nasr. 
Abdun-nabiyy: Kodi ukutanthauza kuti Waddu, Suwaa ndi ena otero anali maina 
a anthu ochita zabwino ndikuti sanali maina a makafiri odzitukumula? 

Abdullah: Inde , maina amenewa ndi a anthu ochita zabwino, anthu a Nabi Nooh 
(AS) anawasandutsa kukhala milungu ndipo Arabu anawatsatira zimenezo, ndipo 
umboni wa zimenezo ndi mau omwe anadza kuchokera kwa Ibn Abbas (RA) iye 
anati "Mafano amene analipo mu nthawi ya anthu a Nabi Nooh (AS) pambuyo 
pake anadzapezekanso mwa Arabu. Tsopano mulungu wotchedwa Waddu anali wa 
banja la Kalbi yemwe anaikidwa pa malo wotchedwa Dumat-ul- Jan’dal. Tsono 
Suwaa anali mulungu wa kubanja la Hudhail, pamene Yaghuth anali mulungu wa 
banja la Murad, kenako anadzakhala wa banja la Ghutwaif, anaikidwa pamalo 
wotchedwa Jurf ku Saba'a. Tsono Yaooq anali mulungu wa banja la Hamdan, 
tsopano Nasr anali mulungu wa banja la Himyar la anthu oboola m'makutu; Awa 
anali maina a anthu omwe anali ochita zabwino kuchokera mu anthu a Nabi Nooh 
(AS), choncho atamwalira akuluakuluwo Satana anawanong'oneza anthu a Nabi 
Nooh (AS) kuti muzike m'malo awo omwe anali kukhalamo mafano ndipo 
muwatche ndi maina awo, choncho anachita zimenezo, ndipo sanagwadiridwe, 
kufikira pamene anthu amenewo anamwalira ndi kufufutika kuzindikira kwa 
cholinga chake, mafanowo anayamba kupembedzedwa" (Bukhaari) 


Abdun-nabiyy: Mau awa ndi odabwitsa. 

Abdullah: Kodi ndikusonyeze mau odabwitsa kwambiri kuposa amenewo, kuti 
udziwe kuti womaliza wa Aneneri Bwana wathu Muhammad (SAW) ndithu Allah 
anamtumiza iye kwa anthu amene amapempha chikhululuko, amachita ibaadat, 
amachita Twawaaf,nkumayenda pakati pa Swaafat ndi Marwat amachita Hajj 
ndiponso amapereka sadaka, koma kuti iwo amazichita zina zolengedwa kukhala 
amkhala pakati a pakati pawo ndi pakati pa Allah, amayankhula kuti" Timafuna 
kuchokera kwa iwo kudziyandikitsa kwa Allah ndipo timafuna pempho lawo kwa Iye 
Allah, monga angero, Issa (AS) ndi anthu ena ochita zabwino pa iwo. Choncho Allah 
anamutuma Muhammad (SAW) kuti adzawalongosolerenso bwino chipembedzo cha 
bambo wao Ibrahim (AS) ndikudzawauza kuti kudziyandikitsa kumeneku ndi 
kukhulupirira ndi ufulu wa Allah Yekha basi sizingatheke kum’chitira wina wosakhala 
Allah. Pakuti Iye ndi Mlengi yekhayo alibe wothandizana Naye, palibe wopereka rizq 
koma Iye. Mitambo isanu ndi iwiri ndi zomwe zili m'menemo komanso nthaka zisanu 
ndi ziwiri ndi zomwe zili m'menemo onsewo ndi akapolo Ake (SW) alinso pansi pa 
ufumu Wake ndi mphamvu Zake, komanso ngakhale milungu imene akuipembedzayo 
imavomera kuti ili pansi pa ulamuliro Wake. 

Abdun-nabiyy: Mau amenewa ndi oopsa kwambiri komanso odabwitsa, nanga 
umboni wake ulipo? 

Abdullah: Maumboni ndi ambiri ena mwa iwo ndi mau Ake (SW) oti: "Nena: Kodi 
ndani akukupatsani rizq kuchokera kumwamba ndi pansi? Nanga ndani amakupatsani 
kumva ndi kupenya? Nanga ndani amene akutulutsa chamoyo kuchokera mu chakufa, 
ndikutulutsa chakufa mu chamoyo? Nanga ndani akukonza zinthu zonse? Anena, ndi 
Allah, choncho, nena: Kodi bwanji simukuopa?” (Surat i0:3i). Ndi mau Akenso (SW) 
onena kuti: "Nena: "Kodi nthaka ndi yandani ndi zomwe zili m'menemo, ngati inu 
mukudziwa" adzanena kuti: “ Ndi za Allah;” Nena: "Nanga bwanji simukunkumbukira". 
Nena: "Kodi ndani Mbuye wa thambo zisanu ndi ziwiri, ndinso Mbuye wa Mpando 
waukulu?” Anena kuti; “Ndi za Allah”; Nena: "Nanga bwanji simukumuopa?" Nena: 
"Kodi ndani Yemwe m'manja Mwake muli mphamvu yolamulira chinthu chilichonse? 
Ndipo Iye amateteza zonse, ndipo palibe chimene chingatetezedwe ku chilango Chake 
ngati inu mukudziwa?" Anena kuti "Ndi Allah. " Nena: "Nanga mukulodzedwa bwanji ndi 
Satana? (Surat 23: 84 - 89). Ndipo anthu opembedza mafano pochita Hajj anali kuitana ndi 
mau awo onena kuti: "Mulibe wothandizana naye kupatula wothandizana yemwe ali 
Wanu, za iye ndi iye yemwe zili m'manja Mwanu. Choncho kuvomera kwa niamushrik 
Achiquraish zoti Allah ndi amene amayendetsa dziko, kapena kuvomera zomwe 
zimatchedwa kuti Tauheed ya uleri komwe ndi kuvomera kumeneko sikunawalowetse 
m’Chisilamu. Ndipo kufuna kwao Angero kapena aneneri kapena maWaliy amafuna 
kuti iwo akawanenere kwa Allah ndi kudziyandikitsa kwa Allah ndi zimenezo, ndi 
zomwe zinapangitsa Halaal kukhetsedwa mwazi wao komanso kulandidwa chuma 
chawo. Pa chifukwa chimenecho n'zofunika kuipereka Du'aa ina iliyonse kwa Allah, 
lonjezo lililonse kwa Allah, kuzinga kalikonse kwa Allah. Kupempha thandizo 
kulikonse kudzera mwa Allah, ndi mitundu yonse ya ibaadat kukhala ya Allah. 
Abdun-nabiyy: Ngati Tauheed siili kuvomera kuti Allah alipo ndi kulamulira 
Kwake dziko monga ukunenera, nanga Tuheed ndi chiyani? 


Abdullah: Tauheed yomwe anatumizidwira Atumiki ndikukana kuivomera anthu 
opembedza mafano ndiyo kum’patula Allah pakum’chitira ibaadat, motero 
chisaperekedwe china chili chonse m'mitundu ya ibaadat kwa china chake 
chosakhala Allah. Monga Du'aa, lonjezo, kuzinga, kupempha chipulumutso, 
kupempha thandizo ndi zina zotero. Ndipo Tauheed imeneyi ndiyatanthauzo la 
kuyankhula kwako konena kuti:"LAILAHAILLALLAH" palibe wopembedzedwa 
mwa choonadi koma Allah, pakuti amene adali mulungu kwa ma Quraish 
opembedza mafano ndi amene anali kuchitiridwa ibaadat imeneyi. Chimodzimodzi 
anali mngero kapena Mneneri, kapena Waliyy, kapena mtengo, kapena manda 
kapenanso chiwanda, ndipo sanali kutanthauza kuti Mulungu wa fano ndiye 
mlengi, wopereka rizq, wokonza zinthu, pakuti iwo anali kuzindikira kuti zimenezo 
ndi za Allah Yekha monga zanenedwera kale. Choncho Mneneri (SAW) 
anawadzera iwo kudzawaitanira iwo ku liwu la umodzi wa Allah lonena kuti palibe 
wopembedzedwa mwachoonadi koma Allah Yekha ndi kugwiritsira ntchito 
tanthauzo lake osati kungoliyankhula basi. 

Abdun-nabiyy: Ukukhala ngati ukufuna kunena kuti ma mushrik achi Quraish 
anali kudziwa kwambiri tanthauzo la mau oti LAA ILAHA ILLALLAH kusiyana 
ndi Asilamu ambiri omwe tili nao masiku ano. 

Abdullah: Inde, zimenezo ndi zoona zokhazokha zomwe zili zopweteka 
kwambiri, chifukwa makafiri omwe ali ambuli amadziwa kuti cholinga cha 
Mneneri (SAW) ndi liwu limeneli ndi kumpatula Allah pakum’pembedza, ndi 
kuchikana chomwe chimapembedzedwa pambali pa Allah ndi kudzitalikitsa nacho, 
pakuti iye (SAW) nthawi imene anawauza iwo kuti nenani mau oti LAA ILAAHA 
ILLALLAH, iwo anati; " Akuichita milungu yonse kukhala Mulungu mmodzi? 
Ndithu chimenechi ndi chinthu chodabwitsa" (s U rat 38:5), chikhalirecho iwo 
amakhulupirira kuti Allah ndiye Wolamulira dziko, choncho ngati mbuli za 
Chikafiri zikudziwa zimenezo n'zodabwitsa tsono kwa amene akudzitcha kuti ndi 
Msilamu asakudziwa tanthauzo la liwu limeneli lomwe alidziwa ambuli achikafiri, 
koma iye akuganiza kuti Tauheed yo ndiye kuziyankhula zilembo zake mopanda 
kutsimikiza kwa mumtima kalikonse m’matanthauzo ake. Anzeru mwa iwo 
amakhulupirira kuti tanthauzo lake ndiloti palibe amene amalenga, amapereka rizq, 
kapena kukonza zinthu koma Allah Yekha. Choncho palibe mtendere kwa anthu 
amene akudzitcha kuti ndi Asilamu ndipo ambuli achikafiri achi Quraish n'kukhala 
ozindikira kwambiri kuposa iwo tanthauzo la mau oti LAA ILAAHA ILLALLAH. 
Abdun-nabiyy: Koma ine sindimuphatikiza Allah ndi kena kake koma ndikuchitira 
umboni zoti palibe amene amalenga, amapereka rizq, amathandiza kapena kupereka 
vuto, koma Allah Yekhayo, alibe wothandizana Naye, ndikuikiranso umboni kuti 
Muhammad (SAW) alibe mphamvu yodzithandizira yekha kapena kudzipatsa vuto, 
nanji Al- Hussain, AbdulQaadir ndi ena otero, koma kuti ine ndi wochimwa, ndipo 
anthu ochita zabwino ali ndi ulemerero pa maso pa Allah ndipo ndinawapempha 
iwo kuti andidandaulire ine kwa Iye (SW) ndi ulemerero umene ali nawo kwa Iye. 
Abdullah: Ndikuyankha zomwe zanenedwa kale, zoti ndithu amene adamenyana 
nao Mneneri (SAW) ankavomereza zomwe wanenazo, komanso ankavomereza kuti 
ndithu mafano awo sakonza chilichonse, ndipo ndithu adafuna anthuwo kuchokera 


ku mafano awo ulemerero ndi kukawadandaulira iwo pamaso pa Allah, ndiponso 
zanenedwa kale, pakuti ife tapereka umboni pa zimenezo wochokera mu Qur'an. 
Abdun-nabiyy: Koma ma Ayat amenewa adavumbulutsidwa kwa amene 
ankapembedza mafano, choncho ndi chifukwa chiyani mukuwachita Aneneri ndi 
anthu abwino kukhala ngati mafano? 

Abdullah: Zanenedwa kale, komanso tagwirizana kuti ndithu ena mwa mafanowa 
anatchedwa maina a anthu abwino, monga m'mene zinalili mu nthawi ya Nooh (AS), 
ndikutinso makafiii sadafune chilichonse kuchokera ku mafanowa koma 
kukawadandaulira pa maso pa Allah, chifukwa choti mafanowo ali ndi ulemerero kwa 
lye (SW), ndipo umboni pa nkhani imeneyi ndi mau Ake (SW) onena kuti; "Koma 
amene adzipangira athandizi kusiya Allah ndikumanena kuti "Ife sitikuwapembedza 
iwo, koma tikutero ndi cholinga choti atifikitse pafupi ndi Allah" (Surat 39: 3). Tsopano 
mau ako onena aja kuti chifukwa chiyani mukuwachita Aneneri ndi ma Waliyy 
kukhala mafano? Ife tikuti: ndithu makafiii omwe Mneneri (SAW) anatumizidwa kwa 
iwo, mwa iwo muli amene amawapempha ma Waliyy, omwe Allah wanena za iwo 
kuti: "Iwo amene akuwapempha naonso akujunafuna njira yodziyandikitsira kwa 
Mbuye wawo ngakhale omwe ali pafupi mwa iwo ndi Allah, monga angero naonso 
akuyembekezera chijundo Chake ndi kuopa chilango Choke; ndithu chilango cha 
Mbuye wako, nchoopedwa" (Surat 17:57). Ndiponso mwa iwo muli amene amam’pempha 
Issa (AS) ndi mai wake, ndipo Allah wolemekezeka wanena kuti: “ Kumbukirani 
pamene Allah adzanena: "Iwe Yesu mwana wa Mariya: Kodi iwe udauza anthu kuti, 
Ndichiteni ine ndi mayi wanga monga milungu iwiri m'malo mwa Allah?” Ndipo mwa 
iwo muli amene amawapempha angero, ndipo ndithu Allah Wolemekezeka wanena 
kuti: "Ndipo kumbuka iwe Mneneri tsiku limene Allah adzawasonkhanitse onse ndi 
kunena kwa angero. "Kodi awa amapembedza inu?" (Surat 34:40) 

Choncho lingalirani m'ma Ayat amenewa, ndithu Allah m'ma Ayat, amenewo 
amunena kuti ndi kafiri amene wawapitira mafano, komanso amunena kuti ndi 
kafiri amene wawapitira anthu ochita bwino kuti akapeze thandizo kwa iwo ‘gulu 
la Aneneri, angero ndi ma Waliyy mosasiyanitsa, ndipo Mtumiki wa Allah (SAW) 
anamenyana nao, ndipo sanasiyanitse pakati pawo pa nkhani imeneyo. 
Abdun-nabiyy: Koma makafiri amafuna thandizo kuchokera kwa iwo, koma ine 
ndi kuikira umboni kuti Allah (SW) ndiye Wopereka thandizo, Wopereka vuto, 
woyendetsa chilichonse, ndipo ine sindifuna zimenezo kuchokera kwa wina koma 
kwa lye (SW), ndipo anthu ochita zabwino alibe gawo lililonse mu zimenezi, koma 
kuti ndinawapitira iwowo ndi chiyembekezo choti akandidandaulira kwa Allah. 
Abdullah: Kuyankhula kwakoku ndi chimodzimodzi ndi kuyankhula kwa makafiri 
chimodzimodzi. Ndipo umboni ndi mau Ake (SW) onena kuti: "Ndipo iwo 
akupembedza milungu ina n'kumusiya Allah, yomwe singathe kuwapatsa masautso 
ngati atasiya kuipembedza, ndiponso singathe kuwapatsa chithandizo ngati atalimbika 
kuipembedza, ndipo akunena: "Iwo, mafanowo ndi awomboli athu kwa Allah" (Surat io:is> 
Abdun-nabiyy: Koma ine sindipembedza chilichonse koma Allah, ndipo 
kuthawira kwa iwo ndi kuwapempha sikupembedza. 

Abdullah: Koma ine ndikufunse, kodi ukuvomera kuti Allah analamula kwa iwe 
zomuyeretsera lye ibaadat ndipo kuteroko ndi ufulu Wake (SW) uli pa iwe? 


Monga akunenera mu mau Ake (SW) onena kuti, "Ndipo sadalamulidwe china 
koma kuti am’pembedze Allah ndi kumuyeretsera chipembedzo Chake 
mopendekera ku choonadi" (Surat 98:5). 

Abdun-nabiyy: Inde, zalamulidwa zimenezo kwa ine. 

Abdullah: Ndipo ine ndikupempha kuchokera kwa iwe kuti undilongosolere ine 
chimene Allah wachilamuliracho kwa iwe, kodi kumeneku ndiye kumuyereretsera ibaadat? 
Abdun-nabiyy: Sindinamvetse chomwe utanthauza ndi funsoli, choncho ndiuze 
bwinobwino. 

Abdullah: Tchereza khutu kwa ine kuti ndikuuze bwinobwino, Allah akunena kuti 
"M’pempheni Mbuye wanu modzichepetsa ndi mwa kachetechete, lye (SW) 
sakonda obzola malireC (s U rat i -.ss), choncho kodi Duaa ndi ibaadat yom’pangira 
Allah kapena ai? 

Abdun-nabiyy: Eya, kupemphako ndiye phata la ibaadat, monga akunenera mu 
Hadith kuti Duaa ndiye ibaadatyo. (Abudawood) 

Abdullah: Pakuti wavomera kuti Duaa ndi ibaadat yomuchitira Allah, kenako iwe 
wam’pempha Allah usiku ndi usana moopa ndi mwakhumbo pa china chake 
chomwe ukufuna, kenako chomwe ukuchifunacho ukukam’pempha Mneneri 
kapena mngero kapena munthu amene anali wochita zabwino amene ali m'manda 
ake, kodi ndiye kuti wachita shirk mu ibaadat imeneyi? 

Abdun-nabiyy: Eya, ndachita shirk, ndipo mau amenewa ndi owona komanso omveka. 
Abdullah: Palinso chitsanzo china chomwe ndi choti; ukadziwa mau a Allah 
onena kuti "Choncho pitiriza kupempha Mbuye wako ndipo zinga nsembe yako" 
(Surat 108: 2), ndipo wamvera chilamulochi kuchokera kwa Allah, motero wazinga ndi 
kubaya chifukwa cha lye (SW), kodi kuzinga kwako ndi kubaya kwako ndi ibaadat 
yom’chitira Allah kapena ai? 

Abdun-nabiyy: Eya, imeneyo ndi ibaadat. 

Abdullah: Choncho ngati utazinga chifukwa cha cholengedwa, Mneneri kapena 
chiwanda, kapena china chake pamodzi ndi Allah , kodi wasakaniza mu ibaadat 
imeneyi chosakhala Allah? 

Abdun-nabiyy: Eya, imeneyi ndi shirk mosakaika. 

Abdullah: Ndipo ine ndakupatsa chitsanzo cha Duaa ndi kuzinga, chifukwa choti 
Duaa ndi imodzi mwa mitundu ya ibaadat ya mau yamphamvu, ndipo kuzinga ndi 
imodzi mwa mitundu ya ibaadat yamphamvu ya zichitozichito, ndipo ibaadat si 
ziwiri zokhazi ayi , koma ibaadat ndi zinthu zambiri kuposa ziwirizi ndipo mu 
ibaadat'mo mukulowamo kulonjeza, kulumbira, kupempha chitetezo, kupempha 
thandizo ndi zina zotero. Koma anthu ogwadira mafano omwe Quran 
inavumbulutsidwa mwa iwo, kodi anali kugwadira angero, anthu ochita zabwino, 
Laata lomwe ndi dzina la fano ndi zina zotero? 

Abdun-nabiyy: Eya, iwo anali kuchita zimenezo, ndithu kunali kupembedza 
kwawo zimenezo, kupempha chitetezo , kupempha chithandizo ndi kothawira, 
pakuti iwo anali kuvomera kuti ndi akapolo a Allah, ndipo ali pansi pa ulamuliro 
Wake (SW), ndi kutinso Allah ndi amene amakonza zinthu , koma kupempha 
kwawo ndi kuthawira ku zimenezo n’ chifukwa cha ulemelero ndi kufuna 
chiwombolo, ndipo zimenezi ndi zoonekera kwambiri. 


Abdun-nabiyy: Kodi iwe Abdullah! Ukukanira chiwombolo, cha Mtumiki (SAW) 
ndipo ukudzitalikitsa kuchimenecho? 

Abdullah: Ai, ine sindikuchikana chiwombolo ndipo sindikudzitalikitsa ku 

chimenechi, koma ndikudzipereka ine ndi makolo anga kwa iye , iye ndi 
muwomboli wolandiridwa chiwombolo (SAW), ndipo ndikulakalaka chiwombolo 
chake, koma kuti chiwombolo chonse ndi cha Allah, monga wanenera Allah kuti; 
"Nena: Chiwombolo chonse chili kwa Allah" (Surat 39:44), ndipo sichingakhalepo 

pokhapokha pambuyo poti Allah waloleza, monga Allah wanenera kuti " Kodi 
ndani angathe kuwombola kwa Iye popanda chilolezo Chake " (Surat 2 :255). Ndipo 
palibe amene angawomboledwe koma pambuyo poti Allah waloleza kuti zitero, 
monga Allah wanenera kuti: " Ndipo sangawombole koma yekhayo amene Allah 
wamuyanja " (Surat 21:28). Ndipo Allah sakondwera ndi china koma Tauheed, monga 
Allah wanenera kuti: " Ndipo amene angatsate chipembedzo chosakhala Chisilamu, 
sichidzalandiridwa kwa iye, ndipo iye tsiku lomaliza adzakhala mmodzi mwa anthu 
otaika" (Surat 3:85). Choncho ngati chiwombolo chonse chili kwa Allah ndipo 
sichingachitike koma pambuyo pa chilolezo Chake (SW). Mneneri (SAW) 
sadzachita Dua ya chiwombolo kapena wina wake kum’chitira wina wake mpaka 
Allah adzaloleze kuti zitero, ndipo Allah sadzaloleza pokhapokha kwa anthu 
okhulupirira za umodzi wa Allah, zikadziwika kuti chiwombolo chonse chili kwa 
Allah, ine ndimachipempha kuchokera kwa Iye (SW) ndipo ndimati; Eya, Mbuye 
wanga! Musandimane chiwombolo chake (SAW) Eya, Mbuye wanga! Kamuloleni 
Mtumiki wanu kukandichitira Duaa ya chiwombolo ndi mau ena otero 
Abdun-nabiyy: Tagwirizana kuti ndithu sizikuloledwa kuti chipemphedwe kwa 
aliyense chinthu chimene alibe, ndipo Mneneri (SAW) Allah anam’patsa iye Duaa 
ya chiwombolo, tsopano chifukwa choti iye anapatsidwa Duaayo ndiye kuti ndithu 
alinayo ndipo pa chifukwa chimenechi zikuloledwa kuti ine ndipemphe kwa iye 
chimene alinacho ndipo zimenezo sizingakhale shirk. 

Abdullah: Eya, mau amenewa ndi woona akadakhala Allah sanakuletse zimenezo, 
pakuti Allah akunena kuti: "Choncho musam’pembedze aliyense pamodzi ndi Allah" 
(Surat 72:i8). Ndipo kupempha chiwombolo imeneyo ndi Duaa, ndipo amene amam’patsa 
Mneneri (SAW) chiwombolo ndi Allah, ndipo Iye ndi Amene wakuletsa iweyo kuti 
upemphe chiwombolocho kwa wina wake mulimonse m'mene angakhalire 
wopemphedwayo. Ndiponso ndithu chiwombolo chimene anapatsidwa wosakhala 
Mneneri (SAW) ndi zoona kuti angero nawo adzapempha Duaa ya chiwombolo, 
naonso ana amene anamwalira asanathe msinkhu adzapempha Duaa ya chiwombolo, 
choncho kodi ukunena kuti ndithu Allah anawapatsa iwowa Duaa ya chiwombolo, 
motero ndiziyipempha kuchokera kwa iwo? Ukavomera zimenezi ndiye kuti 
wabwerera powapembedza anthu ochita zabwino zomwe Allah wazinena m'Bulu 
Lake, ndipo ukanena kuti ayi ndiye kuti mau ako ndi abodza, onena kuti. Allah 
wam’patsa chiwombolo ndipo ine ndikum’pempha mu zomwe Allah wam’patsa. 
Abdun-nabiyy: Koma ine sindikum’phatikiza Allah ndi chilichonse ndipo 
kuthawira kwa anthu ochita zabwino si shirk. 

Abdullah: Kodi ukuvomera motsimikiza kuti Allah analetsa shirk kwakukulu 
kusiyana ndi Haraam ya chiwerewere, ndikutinso Allah sangaikhululukire? 


Abdun-nabiyy: Eya, ndikuvomera zimenezo ndipo zimenezo ndi zosabisika 
m'mau a Allah (SW). 

Abdullah: Tsopano iwe panopa waitsutsa mwa wekha shirk yomwe Allah Waichita 
Haraam, choncho ndikukulumbirira Allah, kodi zikuloledwa kwa iwe kuti undilongosolere 
ine kuti ndi shirk yanji yomwe iwe sunagwemo ndipo waikana mwa iwe wekha. 
Abdun-nabiyy: Shirk ndiye kugwadira mafano, kupereka maganizo onse ku 
mafanowo, kuwapempha ndi kuwaopa. 

Abdullah: Kodi kugwadira mafano kukutanthauza chiyani? Ukuganiza kuti 
makafiri achi Quraish amakhulupirira kuti matabwa ndi miyala ija zimalenga, 
zimapereka rizq ndiponso zimakonza zinthu kwa amene wazipempha? Iwo 
sakhulupirira zimenezo monga ndakuuzira kale. 

Abdun-nabiyy: Inenso sindikhulupirira zimenezo, koma amene walipitira thabwa 
kapena mwala kapena chiliza kapenanso china chake n'kumachipempha ndi 
kuzinga chifukwa cha icho, ndipo akunena kuti chimenecho chitiyandikitsa pafupi 
ndi Allah, ndipo Allah atiteteza kudzera m’kudalitsika kwa chinthucho, kumeneku 
ndiko kupembedza mafano komwe ine ndikutanthauza. 

Abdullah: Wanena zoona, koma zimenezi ndiye zochita zanu ku miyala, 
zomangamanga ndi ku ziliza zomwe zamangidwa pa manda ndi zina zotero. Ndinso 
kuyankhula kwako konena kuti shirk ndiko kugwadira mafano; kodi tanthauzo lako 
kuti shirk ili kwa munthu amene wachita zokhazo? Ndikuti kuyedzamira mwa anthu 
ochita zabwino ndi kuwapempha zofuna zako sizikulowa m’gulu la shirk? 
Abdun-nabiyy: Eya, zimenezo ndi zimene ndimatanthauza. 

Abdullah: Ngati zili choncho uli pati iweyo ndi ma Ayat ambirimbiri omwe Allah 
watchulamo za kuletsedwa kuyedzamira mwa Aneneri ndi anthu ochita zabwino ndi 
angero ndi ena otero ndipo amene wachita zimenezo wamutcha kuti ndi kafiri monga 
zanenedwa kale, pakuti ndakuuza kale zimenezo ndiponso ndapereka umboni wake. 
Abdun-nabiyy: Koma amene amapembedza angero ndi aneneri sanatchulidwe 
kuti makafiri ndi chifukwa chimenechi. koma pa zifukwa zimene iwo ananena kuti 
ndithu angero ndi ana akazi a Allah ndipo Yesu ndi mwana wam’muna wa Allah, 
ndipo ife sitinanene kuti AbdulQuadir (RA) ndi mwana wamwamuna wa Allah, 
ndipo Zainab ndi mwana wa mkazi wa Allah. 

Abdullah: Tsopano kunena kuti Allah ali ndi mwana, umenewo ndi ukafiri wapadera 
Allah akunena kuti: “ Nena Iwe Mtumiki (SAW) lye ndi Allah Mmodzi, Allah 
Wodaliridwa ndi zolengedwa zake, sanabereke ndiponso sanaberekedwe” (Surat 112 :i-3). 
Choncho amene wakanira zimenezi ndiye kuti wasanduka kafiri ngakhale sanakanire 
kumapeto kwa Suratyi, ndipo Allah wanena kuti: " Allah sadadzipangire mwana, 
ndipo palibe pamodzi ndi lye mulungu wina, ndipo zikadakhala choncho ndiye kuti 
mulungu aliyense akadatenga zimene adalenga ndipo milungu ina ikadaipambana 
milungu inzake polimbirana ufumu (Surat 23:9i). Choncho asiyanitse pakati pa ukafiri 
uwiri wu Umboni winanso pa zimenezi ndi woti amene anasanduka kukhala makafiri 
chifukwa chopembedza fano lotchedwa Laata kumachita kuti iye anali munthu 
wabwino sanam’chite kukhala mwana wa Allah, ndiponso amene amasanduka 
kukhala makafiri chifukwa chopembedza majini sanawachite majiniwo kukhala ana 
a Allah, chimodzimodzi akuluakulu a Mazhab anai amanena pa mutu woti "lamulo la 


munthu wotuluka Chisilamu". Msilamu akakhulupirira kuti Allah ali ndi mwana 
ndiye kuti watuluka Chisilamu, ndipo akam’phatikiza Allah ndi china chake ndiye 
kutinso ameneyo watuluka Chisilamu, ndipo akusiyanitsa pakati pa mitundu iwiriyi. 
Abdun-nabiyy: Koma Allah akunena kuti; "Tamverani ndithu okondedwa a Allah 
sadzakhala ndi mantha pa tsiku la Kiyaamat, ndipo sadzadandaula" (Surat 10 • 62)- 
Abdullah: Ifenso timakhulupirira kuti zimenezo n'zoona timanenanso zimenezo, 
koma sapembedzedwa, ndipo ife sitikukana chilichonse kupatula zowapembedza 
iwo pamodzi ndi Allah ndi kuwaphatikizanso pamodzi ndi lye (SW) ndi zimene 
tikukana, koma ngati sizili choncho, ndiye kuti ukufunika kuti uwakonde ndi 
kuwatsatira, ndi kuvomeranso zozizwitsa zao. Ndipo palibe amene angakanire 
zozizwitsa za ma Waliyy kupatula anthu a Bidah, ndipo chipembedzo cha Allah 
chili pakatikati pa mbali ziwiri, nachonso choonadi chili pakati pa kusokera kuwiri. 
Abdun-nabiyy: Anthu amene Quran inavumbulutsidwa mwa iwo sachitira umboni 
kuti palibe wopembedzedwa mwachoonadi koma Allah, amakana Mtumiki wa Allah 
(SAW), amakanira za kuuka kwa akufa, amaikana Quran ndipo amaichita kuti ndi 
matsenga. Pomwe ife timachitira umboni kuti palibe wopembedzedwa mwachoonadi 
koma Allah , ndikutinso Muhammad (SAW) ndi Mtumi ki wa Allah, timaivomereza 
Quran, timakhulupirira za kuuka kwa akufa ,timaswali , komanso timaamanga 
swaum, choncho n'chifukwa chiyani mukutiyerekeza ife ndi iwo? 

Abdullah: Koma palibe kusiyana maganizo pakati pa ma ulama onse, kuti ndithu 
munthu akamuvomereza Mtumiki wa Allah (SAW) pa gawo lina ndikumukana pa 
gawo lina ndithu iyeyo ndi kafiri sadalowe m’ Chisilamu, chimodzimodzinso 
akakhulupirira mbali ina ya Quran ndikukanira mbali ina, monga amene 
wavomereza umodzi wa Allah ndikuikanira Swalaat, kapena wavomereza umodzi 
wa Allah ndi Swalaat ndikukanira chikakamizo cha Zakaat, kapena wavomereza 
zonsezi ndikukanira Swaum (kusala), kapena wavomereza zonsezi ndi kukakanira 
waajibu ya Hajj, ndipo pamene anthu ena mu nthawi ya Mneneri (SAW) 
sanagonjere chilamulo cha Hajj, Allah Wapamwambamwamba anavumbulutsa pa 
nkhani ya iwo mau onena kuti "Ndipo Allah wawalamula anthu kuti akachite Hajj 
ku Nyumbayo amene angathe kukonzekera ulendo wonka kumeneko. Ndipo yemwe 
angakane, (osapitako pomwe ali nazo zomuyenereza), ndithu Allah, 
ngwachikwanekwane pa zolengedwa Zake " (Surat 3:97) Ngati angakanire za kuuka 
kwa akufa ndiye kuti wachita ukafiri mogwirizana ma Ulama onse, ndipo ndi 
chifukwa chake Allah wanena poyera m'Buku Lake kuti: "Amene wakhulupirira 
mbali ina ya Quran nakana mbali ina, ndiye kuti iyeyo ndi kafiri weniweni". Ndipo 
zalamulidwa kuti Chisilamu chitsatiridwe chathunthu, ndipo amene watsatira china 
chake, nasiya china chake ndiye kuti ndithu wachita ukafiri, choncho kodi iwe 
ukuvomereza kuti amene wakhulupirira mbali ina nasiya mbali ina wachita ukafiri? 
Abdun-nabiyy: Eya, ine ndikuvomereza zimenezo, ndipo zimenezo zoonekera 
poyera mu Quran Yolemekezeka. 

Abdullah: Choncho ngati iwe ukuvomereza kuti amene wamuvomereza Mtumiki 
(SAW) pa china chake nakanira chikakamizo cha Swalaat, kapena wavomereza china 
chili chonse kupatula za kuuka kwa akufa, ndiye kuti iyeyo ndi kafiri mogwirizana 
Mazhab onse, ndipo Quran yakamba kale zimenezo, monga zanenedwa kale.Choncho 


zindikira kuti Tauheed ndi Fardh yaikulu kwambiri yomwe anadza nayo Mneneri 
(SAW), ndipo Tauheed'yo ndi yaikulu kwambiri kuposa Swalaat, Zakaat ndi Hajj, 
choncho zingakhale bwanji ngati munthu atakanira kena kake mu zinthu zimenezi, 
atha kukhala kafiri ngakhale atagwiritsa ntchito chili chonse chomwe anadza nacho 
Mtumiki (SAW). Ndipo akakanira Tauheed yomwe ndi chipembedzo cha Atumiki 
onse sangakhale kafiri? Kuyerandikwa Allah! Ah! Udabwitsirenji umbuli uwu? 
Komanso omalingalira Maswahaaba a Mtumiki wa Allah (SAW) nthawi imene 
anamenyana nao a banja la Hanifah mu mzinda wotchedwa Yamaamah, kumachita 
kuti iwo analowa Chisilamu ndi Mneneri (SAW), ndipo iwo ankachitira umboni 
kuti palibe wopembedzedwa mwachoobadi koma Allah, ndikutinso Muhammad 
(SAW) ndi Mtumiki wa Allah, ankaswali ndiponso ankachita Azaan. 
Abdun-nabiyy: Komatu iwo ankachitira umboni kuti Musailamah ndi Mneneri, 
pomwe ife tikuti: palibe Mneneri wina aliyense pambuyo pa Muhammad (SAW). 
Abdullah: Koma inuyo mumawaika anthu ena ochita zabwino m’gulu la atumiki, 
angero kapena maswahaaba ndi ena otero pa ulemerero wa Allah Mwini 
kudzitukumula kumwamba ndi pansi, choncho zikakhala kuti kumkweza munthu 
pa ulemerero wa Mneneri (SAW) ndi ukafiri, ndipo chuna chake n'chololedwa 
kulandidwa komanso kukhetsedwa mwazi wake, ndipo mashahadah awiri kapena 
Swalaat sizinamuthandize, choncho amene wam’kweza munthu pa ulemelero wa 
Allah, ukafiri wake ndiye chizimu. Chimodzimodzi anthu amene Ali (RA)anaotcha 
moto onsewo anali kudzitcha kuti Asilamu, kumachita iwo anali om’konda Ali 
(RA) komanso anaphunzira Ilm kuchokera kwa Maswahaaba, koma kuti anali ndi 
chikhulupiriro mwa Ali (RA), monga chikhulupiriro chomwe muli nacho mwa 
AbdulQaadir ndi ena .Choncho maswahaaba anagwirizana bwanji za kuwapha iwo 
ndi kuwachita makafiri? Kapena ukuganiza kuti maswahaaba ankachita Asilamu 
anzawo kukhala makafiri kapena ukuganiza kuti kukhala ndi chikhulupiriro mwa 
Bwana Sayyid ndi ofanana ndi iwo kulibe vuto, ndipo kukhala ndi chikhulupiriro 
mwa Ali (RA) kungachititse munthu kukhala kafiri? 

Komanso kuti ngati anthu oyambirira sanatchulidwe kuti ndi makafiri chabe 
chifukwa choti iwo anasonkhanitsa pakati pa shirk , kumtsutsa Mtumiki (SAW), 
Quran, kukanira za kuuka kwa akufa ndi zina zotero, nanga mutu umene autchula 
ma Ulama m'mazhab onse wonena kuti: "Mutu Wolongosola za munthu amene 
watuluka Chisilamu" ukutanthauza chiyani? Ameneyo ndi Msilamu amene 
amalowa ukafiri pambuyo pa Usilamu wake, ndipo anatchula zinthu zambiri, 
mtundu ulionse mwa zimenezo umam’tulutsa munthu m’ Chisilamu, kufikira iwo 
anene zinthu zomwe zili zochepa kwa munthu amene wazichita, monga liwu 
lom’kwiyitsa Allah munthu amalinena ndi lirime lake osati ndi mtima wake, 
kapena analitchula liwulo mosereula ndi kusewera. Chimodzimodzinso anthu 
amene Allah (SW) wanena za iwo kuti: ”Nena, Mumachitira Allah, Ayat Zake ndi 
Mtumiki Wake zachipongwe? Musalandule, ndithu mwaonetsera ukafikiri wanu 
poyera pambuyo pa chikhulupiriro chanu (chabodza)." (Surat 9: 65-66). Choncho 
Anthu awa amene Allah wanenetsa kuti ndi makafiri pambuyo pa chikhulupiriro 
chawo chikhalirecho anali limodzi ndi Mtumi ki Wake (SAW) ku nkhondo ya 
Tabook, ananena liwu lomwe adanena kuti adangolinena mosereula. 


Zimanenedwanso kuti zomwe Allah anasimba zokhudza ana a Israel chikhalirecho 
anali Asilamu ndi kuzindikira kwao ndinso kuchita kwao zabwino kuti iwo anati 
kwa Mussa: " Nafenso tipangire mulumgu" (Surat 7:138) ndi kuyankhula kwa anthu ena 
mwa Maswahaaba a Mneneri (SAW) konena kuti tipangireni mtengo woyedzeka 
zida za nkhondo. 

Choncho Mneneri (SAW) analumbirira kuti zimene mukunenazi zili ngati zimene 
amayankhula ana a Israel kuti tipangireni milungu monga iwo ali ndi milungu. 
Abdun-nabiyy: Koma ana a Israel komanso (Maswahaabat) amene anamupempha 
Mneneri (SAW) kuti awapangire mtengo woyedzeka zida sanakhale makafiri 
chifukwa cha zimenezo. 

Abdullah: Ndipo yankho ndiloti: ana a Israel komanso amene anamupempha Mneneri 
(SAW) sanachite zimenezo, ndipo akanachita zimenezo akanakhala makafiri, ndikuti 
amene anawaletsa Mneneri (SAW) akanapanda kumumvera iye (SAW) ndikupanga 
mtengo woyedzeka zida pambuyo poti iye (SAW) waletsa akanakhala makafiri. 
Abdun-nabiyy: Koma ine sindimvetsa penapake mu nkhani ya Usaamat bin zaid 
(RA) pamene anamupha amene ananena mau oti LAA ILAAHA ILLALLAH ndi 
kuipidwa kwa Mneneri (SAW) pa zimenezo ndipo anati kwa iye: “ Eya , iwe 
Usaamat wamupha pambuyo poti wanena mau oti LAA ILAAHA ILLLALLAH? 
(Bukhaari). Ndinso mau ake Mtumiki (SAW) onena kuti: “ Ndalamulidwa kuti 
ndilimbane ndi anthu kufikira atayankhula mau oti LAA ILAAHA ILLALLAH. ” 
Choncho ndingaluzanitse bwanji pakati pa zomwe wanena ndi ma Hadith awiriwa? 
Ndiwongolereni Allah akuwongola. 

Abdullah: Ndizachidziwikire kuti Mneneri (SAW) anamenyana ndi Ayuda ndi 
kuwagwira ukapolo chikhalirecho amanena kuti LAA ILAAHA ILLALLAH. 
Ndikutinso Maswahaaba ake (SAW) anamenyana ndi banja la Hanifah 
chikhalirecho amaikira umboni wonena kuti palibe wina wopembedzedwa mwa 
choonadi koma Allah ndikuti Muhammad (SAW) ndi Mtumiki wa Allah, ndiponso 
ankaswali, chimodzimodzinso anthu amene Ali (RA) anawatentha moto. Ndipo 
iwe ukuvomera kuti amene wakanira za kuuka kwa akufa wachita ukafiri ndipo 
akulolewa kuphedwa ngakhale atanena mau oti LAA ILAAHA ILLALLAH, 
Ndikutinso amene wakanira kalikonse mu nsichi za Chisilamu wasanduka kafiri 
ndipo adzaphedwa ngakhale kuti wanena mau oti LAA ILAAHA ILLALLAH. 
Choncho onena mau oti: LAA ILAAHA ILLALLAH sakumuthandiza motani iye 
akakanira chilichonse mu nthambi za Chisilamu, ndiye zingamuthandize akakanira 
Tauheed yomwe ndi phata la chipembedzo cha Atumiki komanso mutu wake? 
Mwina mwake sunamve tanthauzo la Ma Hadith amenewa. 

Tsopano mu nkhani ya Usaamat: Pakuti iye anapha munthu amene anadzitcha kuti 
ndi Msilamu chifukwa choti iye adaganiza kuti munthuyo sanangonena mau oti LAA 
ILAAHA ILLALLAH koma chifukwa choopa kukhetsedwa mwazi wake ndi 
kulandidwa chuma chake, ndipo munthu amene akuonetsera Chisilamu ndiwofunika 
kumusiya osam’patsa chilango china chilichonse mpaka chitaonekera kuchokera 
kwa iye chosemphana ndi Chisilamu. Allah akunena kuti: "Eya, inu amene 
mwakhulupirira! Mukayenda pa njira ya Allah , musachite chinthu pokhapokha 
mutaonetsetsa bwino" (Surat 4 :94). Choncho Ayat imeneyi ikusonyeza kuti munthu 


ndiwofunika kumusiya ndikufufuza bwinobwino, choncho pambuyo pake 
chikaonekera chosemphana ndi Chisilamu aphedwe chifukwa cha mau Ake (SW) 
onena kuti "Choncho fufuzani" ndipo zikanakhala kuti saphedwa akanena mau oti 
LAA ILAAHA ILLALLAH ndiye kuti kufufuza kukanakhala kopanda phindu. 
Chimodzimodzinso Hadith ina ija ikuti: tanthauzo lake ndi lija tanena lija, 
ndikutinso amene waonetsera Tauheed ndi Chisilamu ndiwofunika kumusiya, 
pokhapokha chitaonekera kwa iye chotsutsana ndi chikhulupiriro, ndipo umboni 
wa zimenezi ndi woti Mtumiki (SAW) ananena kuti : “Kodi wamupha pambuyo 
poti wayankhula mau oti. ‘LAA ILAAHA ILLALLAH’ (Bukhaari). Ananenanso kuti: 
“ Ndalamulidwa kuti ndilimbane ndi anthu kufikira atanena mau oti LAA ILAAHA 
ILLALLAH .” (Muslim) ndi yemweyo amene adanena za makhawaarij kuti: “paliponse 
pomwe mukumane nawo muwaphe” chikhalirecho iwo anali anthu ochita ibaadat 
kwambiri komanso ochulukitsa kuyankhula mau oti LAA ILAAHA ILLALLAH, 
kufikira kuti Maswahaaba amadzipeputsa akaiona ibaadat ya anthu amenewo, 
ndipo iwo anaphunzira Ilm kuchokera kwa Maswahaaba, choncho LAA ILAAHA 
ILLALLAH, kuchuluka ibaadat kapena kudzitcha kuti ndi Msilamu sizinatchinjirize 
kuti asaphedwe kutaonekera kuchokera kwa iwo kusemphana ndi shariat. 
Abdun-nabiyy: Unenapo chiyani pa zimene zinatsimikizika kuchokera kwa 
Mneneri (SAW): zoti anthu pa tsiku la Kiyaamat akapempha chipulumutso 
kudzera mwa Adam (AS) kenako mwa Nooh (AS) kenako mwa Ibrahim (AS) 
kenako mwa Mussa (AS) kenako mwa Issa (AS) , koma onsewo adzalandula 
kufikira kukathera kupempha chipulumutsoko kwa Muhammad (SAW). Zimenezi 
zikusonyeza kuti kupempha chipulumutso kudzera mwa wosakhala Allah si shirk. 
Abdullah: Kumeneko ndiye kusokonezeka kochokera kwa iwe pa zoona zake za 
nkhaniyi, pakuti kupempha chipulumutsao kudzera mu cholengedwa cha moyo 
chomwe chilipo pa zimene chingathe, ife sitikutsutsa zimenezo, monga m'mene 
Allah wanenera kuti "Choncho wakugulu lake uja adam’pempha chipulumutso pa 
mdani wake uja (Surat 28:15). Monganso m’mene munthu adapempha chipulumutso 
kwa mnzake pa nkhondo ndi zina, mu zinthu zimene angazithe , ndipo ife tatsutsa 
ibaadat ya kupempha chipulumutso yomwe inu mumachita ku manda a ma 
Waliyy, kapena pomwe iwo kulibe mu zinthu zimene sangazithe wina koma Allah. 
Ndipo anthu adzakhala akupempha chipulumutso tsiku la Kiyaamat kudzera mwa 
aneneri, adzakhala akufuna kuchokera kwa iwo kuti am’pemphe Allah kuti 
awawerengere anthu ntchito zawo kuti anthu aku Jannat adzapume ku mazunzo pa 
bwalolo. Ndipo zimenezi ndizololedwa pa dziko lino la pansi komanso ku 
Aakhirat kuti umpitire munthu wochita zabwino akhale nawe ndikumva mau ako, 
ndipo nkumuuza kuti: “undipemphere zabwino kwa Allah”, monga momwe 
ankachitira Maswahaaba a Mneneri (SAW) pomunfunsa iye ali moyo. Tsopano 
pambuyo pa kumwalira kwake (SAW) ndiye ayi ndithu iwo sanamufunse 
zimenezo pa manda ake, koma mashaikh oyambirira amudzudzula munthu amene 
wafuna kukam’pempha Allah pa manda ena alionse. 

Abdun-nabiyy: Nanga unenapo chiyani pa nkhani ya Ibrahim (AS) ataponyedwa 
m’moto ndipo Jibril (AS) anamuonekera iye mu mlengalenga, ndipo anati "Kodi 
pali chimene ukufuna?" Ibrahim (AS) anati: ‘Chofunikacho ngati chili chochokera 



kwa iwe ndiye ayi’. Zikanakhala kuti kupempha chipulumutso kudzera mwa Jibril 
(AS) ndi shirk ndiye kuti Jibrilyo sakanamuuza Ibrahim (AS). 

Abdullah: Kusokonezeka kumeneku ndi komwe kuja koyambirira kuja, ndipo 
Hadith yanenedwayo siyoona, ndipo titati tivomere kuti ndiyoona ndiye kuti Jibril 
(AS) anadzipereka kwa iye (AS) kuti amuthandize pa chinthu choti atha kuchichita 
pakuti za Iye (AS) ndi monga m’mene Allah wanenera kuti "adam’phunzitsa 
wanyonga zambiri" ( s U rat 53:5)- Choncho Allah akanamuloleza iye (AS) kuti achotse 
moto wa Ibrahim (AS) ndi za m'mbali za motowo kuchokera pansi ndi m’mapiri 
ndikukauponya kuvuma kapena ku zambwe sizikadam’kanika zimenezo. 

Ndipo zimenezi zili ngati munthu wolemera wadzipereka kwa munthu wosauka 
kuti am’kongoze chuma kuti agwiritse ntchito pa zofuna zake ndipo munthu 
wosauka uja wakana ndikupirira kufikira pamene Allah adzampatsa rizq 
losakumbidwa ndi munthu wina. Nanga zimenezi zikugwirizana bwanji ndi ibaadat 
yopempha chipulumutso komanso shirk zomwe inu mukuchita panopa? Ndipo 
zindikira m’bale wanga kuti anthu oyambirira omwe anatumidwa bwana wathu 
Muhammad (SAW) kwa iwo, shirk yawo inali yopepuka kusiyana ndi ya anthu a 
masiku athu ano chifukwa cha zinthu zitatu: 


(i) Choyambirira: Ndithu anthu oyambirira sanali kum’phatikiza Allah pa ibaadat 
ndi chinthu china koma pa mtendere pokha basi. Tsopano pa mavuto anali 
kumuyeretsera Allah chipembedzo, ndi umboni wa mau Ake (SW) onena kuti ''Ndipo 
akakwera m’chombo (ndikukumana ndi zoopsa) amam’pempha Allah modzipereka 
ndikumuyeretsera pempho. Koma akawapulumutsa ndikuwafikitsa kumtunda, iwo 
amayambanso kum’phatikiza Allah ndi mafano" (Surat 29:65). Ndinso mau Ake (SW) 
onena kuti: "Ndipo mafunde onga thambo akawavindikira, amam’pempha Allah 
modzipereka ndikumuyeretsera pempho. Ndipo akawapulumutsira kumtunda, ena a 
iwo amachita zolungama. Sangawakane mau athu koma yense wa chinyengo 
wosathokoza" (Surat 31: 32). Ndipo mamushirk amene Mtumiki (SAW) anamenyana 
nao anali kum’pempha Allah ndi kupempha wosakhala Allah akakhala pa 
mtendere, koma akakhala pa mavuto sanali kupempha wina koma Allah yekha 
basi, ndipo anali kuyiwala mabwana awowo. Tsopano mamushirk a nthawi yathu 
ino ndithu amachipempha chosakhala Allah pa mtendere komanso pa mavuto. 
Ndipo mmodzi wa iwo akapanikizika amanena kuti: “Eya, iwe Mtumiki wa Allah, 
Eya, iwe Hussain” ndi ena otero. Koma ali kuti amene angamvetse zimenezo? 

(ii) Chachiwiri, ndithu mamushirkna oyambirira anali kuwapempha pamodzi ndi 
Allah anthu amene ali pafupi ndi Allah (SW) Mwina anali Mneneri, kapena 
Waliyy, kapena mngero, kapena mocheperako mwala, kapena mtengo, ankamumvera 
Allah ndipo sanali kumunyoza. Koma anthu a masiku athu ano amam’pempha Allah 
pamodzi ndi anthu ena mwa anthu oipa kwambiri ndi amene amam’khulupirira kuti 
ndi wabwino ndi chimene sichimanyoza Allah monga mwala ndi mtengo, amaona 
kuti ndi chopepuka kuchipempha kuposa amene akumukhulupirira ndi kuona 
kupandukira kwake malamulo ndinso kuononga kwake pa dziko. 

(iii) Chachitatu, ndithu mamushirkna onse a nthawi ya Mtumiki (SAW), shirk 
yao sidali mu umodzi wa uleri wa Allah, mosiyana ndi shirk ya anthu a m’mbuyo 
mwao, pakuti nthawi zambiri shirk imapezeka pa Uleri, monga imapezekeranso pa 


umulungu. Pakuti iwo mwa chitsanzo amachiyika chilengedwe kuti ndicho 
chimalongosola zonse pa dziko lapansi monga kupereka moyo ndi kupereka imfa 
ndi zina zotero. Mwina ndimalize mau anga ponena nkhani yaikulu kuti umvetse 
zomwe zanenedwazo; nkhani yake ndiyakuti palibe kusiyana maganizo pa nkhani 
ya Tauheed kuti payenera kutsimikizira ndi mtima, kuyankhula ndi lirime ndi 
kugwira ntchito ndi ziwalo, choncho ngati chitasowa china chake mu zimenezi 
ndiye kuti munthuyo sangakhale Msilamu. Ndipo ngati atadziwa Tauheed ndipo 
sanaigwiritse ntchito ndiye kuti iyeyo ndi kafiri wamakani ngati Farao ndi Satana. 
Ndipo mu zimenezi anthu ambiri amalakwitsa, nkumanena kuti zimenezi ndizoona 
koma sitingathe kuzichita, ndipo sizikuloledwa kwa anthu a m’ dziko lathu lino ndi 
ana a mtundu wathu, ndipo n'zofunika kugwirizana nawo ndi kuwanyengerera 
poopa zoipa zawo. Ndipo mphawi ameneyu sanazindikire kuti ambiri mwa 
atsogoleri a ukafiri amazindikira choonadi ndipo sanangochisiya choonadi koma 
kulandula kwina kwake , monga Allah wanenera kuti: "Asinthanitsa Ayat za Allah 
ndi zinthu za dziko lapansi ndi mtengo wochepa, ndipo atsekereza anthu kunjira 
Yake. Ndithu, n' zoipa kwambiri zomwe iwo akhala akuchita" (Surat 9:9) Ndipo amene 
wagwiritsa ntchito Tauheed pamwamba pokha (moyepula) asakuyimvetsetsa 
ndiponso asakuyikhululupirira ndi mtima wake ndiye kuti ameneyo ndi 
mchiphamaso, ndipo iye ndi woipitsitsa kwambiri kuposa kafiri weniweni, 
chifukwa cha Mau Ake (SW) onena kuti " Ndithu achiphamaso adzakhala pansi 
penipeni pa moto " (Surat 4:145). Ndipo ndi nkhani imeneyi zidziwika bwinobwino kwa 
iwe ukayilingalira m'malirime a anthu udzamuona amene akudziwa choonadi ndipo 
sakuchigwiritsira ntchito chifukwa cha kuopa kupunguka za dziko lake lapansi ngati 
Qaaroon, kapena ulemerero ngati Haamaan, kapena ufumu wake ngati Farao. 
Ndiponso umuona amene akugwiritsira ntchito pamwamba pokha mosachokera 
mumtima ngati achiphamaso, choncho ukamufunsa chomwe akukhulupirira ndi 
mtima wake udzaona kuti iye sakuchidziwa. Koma iwe uyenera kumvetsetsa ma 
Ayat awiri ochokera m'Buku la Allah (SW). 

i. Ayat yoyamba: Iyi ndi yomwe yanenedwa kale, yomwe ndi mau Ake (SW) 
onena kuti " Musapereke madandaulo (abodza) ndithu mwaonetsera ukafiri wanu 
poyera pambuyo pa kukhulupirira kwanu kwabodza" (Surat 9:66)- Choncho 
ukazindikira kuti anthu ena amene anakathira nkhondo Rome limodzi ndi Mtumiki 
wa Allah (SAW) anasanduka makafiri chifukwa cha liwu lomwe adanena 
mosewera ndi mosereula uwona kuti amene akuyankhula liwu la ukafiri kapena 
kutsatira ukafiri poopera kupunguka chuma, kapena ulemerero, kapena 
kumusangalatsa wina wake, tchimo lake ndi lalikulu kwambiri kuposa amene 
akuyankhula liwu losereula nalo, chifukwa kawirikawiri munthu wosereula satsimikiza 
mu mtima mwake, chomwe amayankhula ndi lirime lake poseketsa anthu. Tsopano 
amene amayankhula mau a ukafiri kapena kugwiritsa ntchito ukafiriwo chifukwa 
cha mantha kapena kuzifunitsitsa zomwe zili kwa cholengedwa ndiye kuti 
wamuvomera Satana chiopsezo chake, Allah akunena kuti, "Satana amakuopsezani 
ndi umphawi ndi kukulamulirani kuchita zoipa” (Surat 2:268), ndipo waopa chiopsezo 
chake; "Ndithu uyu ndi Satana yemwe amaopseza abwenzi ake" (Surat 3: 175), ndipo 
sanam’vomere Wachifundo lonjezo Lake loti, "Pomwe Allah akukulonjezani 


chikhululuko ndi ubwino kuchokera kwa lye " (Surat 2:268,) ndipo sanaope chilango cha 
Allah, pakuti lye akunena kuti, "Choncho musawaope, ndiopeni Ine ngati inu 
mulidi okhulupirira" (Surat 3:175.) Kodi munthu wotereyu ndiwoyenera kukhala mwa 
abwenzi a Wachifundo kapena mwa abwenzi a Satana? 

ii. Ayat yachiwiri: Mau Ake (SW) onena kuti "Amene akum’kana Allah pambuyo 
pomukhulupirira (chilango chachikulu chikumuyembekezera) kupatula yemwe 
wakakamizidwa, mtima wake utakhazikika pa chikhulupiriro; koma amene 
akutsanulira chifuwa chake kusakhulupirira, mkwiyo wa Allah uli pa iwo ndipo 
adzapeza chilango chachikulu" (Surat 16:106.) Choncho Allah sadalandire kulandula 
kuchokera kwa amenewa kupatula kwa amene wakakamizidwa mtima wake uli 
wokhazikika pa chikhulupiriro. Tsopano wosakhala ameneyu ndithu wasanduka 
kafiri chimodzimodzi ngakhale atachita zimenezo chifukwa cha mantha, kapena 
kususukira chuma, kapena kum’kondweretsa wina wake kapena kuopa kupereka 
dziko lake, banja lake, mtundu wake, chuma chake kapena wachita zimenezo 
mosereula kapena pa chifukwa china chake, kupatula wokakamizidwa, pakuti Ayat 
ija ikusonyeza kuti munthu sakakamizidwa kupatula pa mau ndi zochita, koma 
chikhulupiriro cha mu mtima sangam’kakamize nacho aliyense, ndinso kuyankhula 
Kwake (SW) konena kuti: " Zimenezo ndi chifukwa chakuti iwo adakonda kwambiri 
moyo wa dziko lapansi kuposa wa pa Tsiku Lomaliza ndikutinso Allah saongola 
anthu osakhulupirira" (Surat 16:107), choncho wanenetsa kuti chilango sichinapezeke 
chifukwa cha chikhulupiriro, umbuli ndi kuipidwa ndi chipembedzo, kapena 
kuukonda ukafiri koma chifukwa chake ndichoti pakuchita zimenezo iye ali ndi 
gawo m'magawo a dziko lapansi motero wasankha zimenezi kusiya chipembedzo, 
ndipo Allah ndi amene akudziwa zoona zake. Ndipo pambuyo pa zonsezi Allah 
akuongole kodi sinakukwanire iweyo nthawi yoti ulape kwa Mbuye wako ndi 
kubwerera kwa Iye (SW) ndikutinso usiye zimene ukuchita pakuti zimene 
timakambazi monga wamvera sizamasanje nzoopsa kwambiri ndipo nkhaniyi ndi 
yaikulu komanso ndi mavuto akuluakulu. 

Abdun-nabiyy: Ndikupempha chikhululuko kwa Allah ndiponso ndikuchita toba 
kwa Iye (SW), ndiponso ndikuikira umboni kuti palibe wopembedzedwa mwa 
choonadi koma Allah ndikutinso Muhammad (SAW) ndi Mtumiki wa Allah, ndiponso 
ndithu ndachikana chilichonse chomwe ndinali kuchipembedza pambali pa Allah, 
ndikum’pemphanso Allah kuti andilandile madandaulo anga pa zomwe zinachitika 
kale, andikhululukire andichitire chili chonse mwa chifundo Chake, chikhululuko 
Chake ndi chisoni Chake, ndikutinso andilimbikitse pa Tauheed ndi pa chikhulupiriro 
changwiro kufikira ndidzakumane Naye. Ndikum’pemphanso kuti akulipire zabwino 
iwe m'bale wanga Abdullah chifukwa cha malangizowa pakuti Deen ndikulangizana, 
komanso chifukwa cha kudzudzula kwako pa zimene ine ndikuchita; ndipo limenelo 
ndi dzina langa loti Abdun-nabiyy, ndipo ndikukuuza kuti ine ndalisintha dzinalo kuti 
tsopano ndine AbdulRahmaan, komanso chifukwa chakudzudzula choipa 
cham’katikati chomwe ine ndinali nacho, chomwe ndi chikhulupiriro chosokera choti 
ndikanakakumana ndi Allah ndili ndi chikhulupiriro chimenecho sindikadakapambana 
ngakhale pang'ono. Koma ndikufuna ndipemphe pempho lomaliza kuchokera kwa iwe 
loti undiuze ine zoipa zina zomwe anthu ambiri amalakwitsa mu zimenezo. 


Abdullah: Palibe vuto; ndibwereke makutu ako. 

• Upewe kukhala mu zinthu zomwe mkati mwake muli kusiyana maganizo kuchokera 
mu Quran ndi Sunnat kutsatira zomwe zili ndi mkangano mkati mwake pofunafuna 
chisokonezo ndi kufunafuna tanthauzo lake, koma zoona zake n'zakuti palibe amene 
amadziwa tanthauzo lake koma Allah, ndipo chisonyezo chako chikhale cha anthu 
ozama m'maphunziro a Shariat, amene amayankhula pa za ndime zokuluwika kuti 
"Tawakhulupirira ma Ayat onse kuti ndi ochokera kwa Mbuye wathu," 

Ndipo zinthu zimene anthu akusiyana maganizo, Mtumiki (SAW) anati "Chisiye 
chomwe chikukukaikitsa ndikuchita chomwe sichikukukaikitsa" (Ahmad, Urmidhi)- Mneneri 
(SAW) anatinso "Choncho amene angapewe zokuluwika ndiye kuti wadziyeretsa ku 
Deen yake ndi ulemu wake ndipo amene wagwera mu zokaikitsa adzagwera mu 
Haraam" (Bukhaan, Muslim) • Mneneri (SAW) anatinso "Tchimo ndi chomwe 
chimagundagunda m’chifuwa mwako ndipo umaipidwa kuti anthu achitulukire ." 
(Muslim)- Anatinso Mneneri (SAW) kuti: "Ufunse mtima wako ndi moyo wako - ananena 
zimenezo katatu - ubwino ndi chinthu chomwe moyo wakhazikika pa chimenecho, 
ndipo tchimo ndi chinthu chomwe chikugundagunda m'moyo ndikumakaikakaika 
m’chifuwa ngakhale anthu atakuuza kambirimbiri. Inenso ndikukuuza." Ahmad. 

• Upewe kutsatira zilakolako pakuti Allah wachenjeza zimenezo ndi mau Ake 
onena kuti "Kodi wamuona yemwe wachichita chilakolako chake kukhala mulungu 
wake" (Surat 25:43) 

• Upewe kukhala ndi mbali powatsatira atsogoleri, maganizo ndi chomwe 
makolo ankachita, pakuti kutero kumatsekereza pakati pa munthu ndi choonadi, 
ndithu choonadi ndi chotaika cha munthu wokhulupirira paliponse angachipeze 
ndiye kuti iye ndi woyenerera chimenecho, Allah akunena kuti: "Ndipo kukanenedwa 
kwa iwo kuti ‘Tsatirani zimene Allah wavumbulutsa’ ", akunenanso "Koma 
tikutsata zimene tidawapeza nazo atate athu;" kodi ngakhale kuti atate awo sadali 
kuzindikira chilichonse ndiponso ngakhale sadali oongoka (awatsatirabe)? (Surat 2:170) 

• Upewe kudzifananizira ndi makafiri, pakuti kutero ndiye chiyambi cha tsoka 
lililonse, Mtumiki (SAW) anati "Munthu amene angadzifananitse ndi anthu ena 
ndiye kuti iye ndi mmodzi wa iwo” (AbuDawood). 

• Upewe kuyedzamira pa chinthu chosakhala Allah, pakuti Allah wanena kuti 
"Ndipo amene akutsamira kwa Allah ndiye kuti Allah ali Wokwana kwa iye" (Sura 45 : 3 ) 

• Usachimvere cholengedwa chilichonse pa zomunyoza Allah. Mtumiki (SAW) 
anati "Palibe zochimvera cholengedwa pa zomunyoza Mlengi (SW)". 

• Upewe kumuganizira Allah zoipa, pakuti Iye (SW) ananena mu Hadith Qud - si 
kuti "Ine ndimakhala pafupi ndi maganizo a kapolo wanga pamene akuganiza za 

ifie. (Bukhaari, Muslim) 

• Upewe kuvala chibangiri kapena ulusi ndi zina zonga zimenezo ndicholinga 
chotchinjiriza matsoka asanagwe kapena kuchotsa matsokawo akagwa. 

• Upewe kudzipachika zithumwa pofuna kudzitchinjiriza ku diso la upandu, 
pakuti kutero ndi shirik, Mtumiki (SAW) ananena kuti "Munthu amene wadzipachika 
chinthu amasiyidwa ku chimenecho kuti chimuthandize " (Tirmidhi) 

• Upewe kufunafuna madalitso kudzera m'miyala, mitengo, zinthu za make dzana 
ndi zomangamanga, pakuti kutero ndi shirk. 




• Upewe kuombeza mwayi ndi tsoka kuchokera ku china chake, pakuti kutero ndi 
shirk Mtumiki (SAW) ananena katatu kuti: "Kuombedza ndi mbalame ndi shirk " 


(Abu Dawood.) 

• Upewe kuwavomereza anthu a matsenga ndi ochita maula kudzera mu nyenyezi 
omwe amadzitama kuti amadziwa za mseri, ndipo amaonetsa nyenyezi m'mabuku, 
komanso mwayi kapena tsoka kwa eni nyenyezizo, ndipo kuwavomereza pa 
zimenezo ndi shirk, chifukwa choti palibe amene amadziwa za mseri kupatula Allah. 

• Upewe kunena kuti mvula imagwa chifukwa cha nyenyezi kapena nyengo, pakuti 
kutero ndi shirk, koma ziperekedwe kwa Allah (kuti ndi Amene amagwetsa mvula). 

• Upewe kuchilumbira chosakhala Allah, cholumbiridwacho ngakhale chitaopsa 
motani pakuti kutero ndi shirk, ndipo ndithu mu Hadith ya Mtumiki (SAW) 
mwadza mau onena kuti "Amene wachilumbira chosakhala Allah ndithu wachita 
ukafiri kapena wachita shirk" (Ahmad) monga kumulumbira Mneneri, kapena 
Amaanat, kapena ulemerero, kapena chitetezo kapenanso moyo. 

• Upewe kuisambula nyengo, mphepo, kapena dzuwa kapena kuzizira, kapenanso 
kutentha, pakuti kutero kudzakhala kumusambula Allah Amene anazilenga zimenezo. 

• Upewe liwu lonena kuti "zikanakhala mwakuti" akakupeza mavuto, pakuti liwuli 
limatsegula ntchito ya Satana, ndiponso mu liwu limeneli muli kudzudzula chikonzero 
cha Allah, koma unene kuti ndi c hik onzero cha Allah ndipo wachita zomwe wafuna. 

• Upewe kuwachita manda kukhala malo opempherera, chifukwa choti mu 
Mzikiti momwe muli manda simuloledwa kuswaliramo. Ndipo nkhani yachokera 
kwa Aishat (RA) iye anati: “Ndithu Mtumiki (SAW) ali mu ululu wa imfa anati: 
Allah anatemberera Ayuda ndi Akhristu, iwo anawachita manda a Aneneri awo 
kukhala malo opempherera, Allah akuchenjeza pa zomwe amachita iwo." Bibi 
Aishat (RA) anati: "Pakadapanda zimenezo Maswahaaba akanawatukula manda 
ake (SAW). ” (Bukhar). Ananenanso Mtumiki (SAW) kuti: Ndithu amene analipo inu 
musanadze anali kuwachita manda a Aneneri awo ndi a omwe anali ochita 
zabwino mwa iwo kukhala malo opempherera, choncho musawachite manda 
kukhala malo opempherera pakuti ine ndithu ndikukuletsani zimenezo " (Abu uwaanah.) 

• Upewe kuvomereza maHadith omwe anthu abodza amam’namizira Mtumiki 
(SAW) olimbikitsa kupempha kudzera mwa uchenicheni wa iye (SAW) kapena mwa 
anthu ochita zabwino ochokera mu Ummat wake (SAW) ndipo maHadith amenewo 
ndi opekedwa onamiziridwa kwa iye (SAW); ndipo ena mwa iwo ndi awa: “Pemphani 
kudzera mu ulemerero wanga, pakuti ulemerero wanga pamaso pa Allah ndi 
wolemekezeka kwambiri”. Inanso: “zikakuvutani zinthu muyenera kupita kwa anthu a 
m'manda”. Inanso: “ndithu Allah amamuika mngero pa manda a Waliyy aliyense 
yemwe amakwaniritsa zofuna za anthu”. Inanso: “ngati mmodzi wa inu atakhala ndi 
maganizo abwino ndi mwala, utha kumuthandiza”, ndi maHadith ena ambiri. 

• Upewe kuchita zikondwerero zomwe zimatchedwa kuti ndi za chipembedzo, 
monga chikondwerero cha kubadwa kwa Mneneri (SAW), cha Israai ndi Miiraaj 
ndi zina zotero pakuti izo ndi zopeka palibe umboni wake wochokera kwa Mtumiki 
(SAW) kapena kwa Maswahaaba ake amene anali kum’konda Mtumiki (SAW) 
kuposa ife, komanso omwe anali akufunitsitsa zabwino kuposa ife, zikanakhala 
zimenezo kuti ndi zabwino ndiye kuti akadatitsogolera ife ku zimenezo. 


UMBONI WONENA KUTI PALIBE WOPEMBEDZEDWA i 
MWA CHOONADI KOMA ALLAH 

Liwu limeneli lasonkhanitsa nsichi ziwiri. Yoyamba: (Palibe wopembedzedwa) 
komwe ndikutsutsa umulungu wachoonadi kwa wina aliyense wosakhala Allah. 
Yachiwiri: (koma Allah) kumeneko ndikutsimikizira za umulungu weniweni kwa 
Allah yekha. Adanena Allah (SW) kuti: “ Kumbukira pamene Ibrahim adanena kwa 
bambo ake ndi anthu ake: ‘Ndithudi ine ndadzitalikitsa ku zomwe mukupembedza. 
Kupatula Amene adandilenga ndipo andiongolera , \ Choncho ibaadat yomuchitira 
Allah siingakwanire pokhapokha payenera kuti ikhale yomuchitira lye yekhayo. 
Ndipo umodzi wa Allah siungavomerezeke pokhapokha posonkhanitsa pakati 
pomuchita Allah kuti ndi wa mmodzi wake ndi kudzitalikitsa ku shirk ndi anthu ake. 

Zinalandiridwa kuchokera mu Athar kuti kiyi yotsegulira Jannat ndi mau oti: 
(LAA ILAAHA ILLALLAH), koma kodi aliyense amene wanena mauwa ndi 
woyenera kuti Jannat ikatsegulidwe kwa iye? Wahab bin Munabbih (RA) 
anafunsidwa kuti: “Kodi mau oti LAA ILAAHA ILLALLAH Sali kiyi ya ku 
Jannat?" Iye poyankha anati ndi momwemodi, koma kuti palibe kiyi ina iliyense 
koma iyenera kukhala ndi mano, choncho ukabweretsa kiyi yokhala ndi mano 
chitseko chidzatsegulidwa kwa iwe, koma ngati ilibe mano chitseko 
sichingakutsegukire. 

Ndipo adza kuchokera kwa Mneneri wathu (SAW) maHadith ambiri onsewo 
akulongosola mano a kiyi imeneyi; monga mau ake (SAW) onena kuti: “Amene 
wanena LAA ILAAHA ILLALLAH moyeretsa mtima, ‘motsimikizira ndi mtima 
wake’ (akuwanena mauwo m’choonadi kuchokera mu mtima mwake” ndi ena 
otero, pakuti maHadith amenewa ndi ena akukulumikiza kulowa ku Jannat ndi 
kuzindikira tanthauzo la LAA ILAAHA ILLALLAH ndi kukhazikika pa mauwo 
mpaka kumwalira ndi kudzichepetsa ku zofuna za mauwo ndi zina zotero. 

Ndipo kuchokera m'maumboni ambiri maUlama atulutsamo zofunikira zomwe 
zili zofunika kuzikwaniritsa ndi kuchotsa zoletsa kuti liwu loti LAA ILAAHA 
ILLALLAH likhale kiyi yokatsegulira Jannat ndipo limpindulire wonena liwuli. 
Ndipo zofunikira zimenezi ndiye mano a kiyi omwe ndi izi:- 
O Kuzindikira: Pakuti liwu lililonse lili ndi tanthauzo, choncho n'zofunika kuti 
udziwe tanthauzo la mau oti LAA ILAAHA ILLALLAH kuzindikira kuchotsa 
umbuli, choncho liwuli likuletsa umulungu kwa amene sali Allah ndipo 
likutsimikizira umulunguwo kwa Iye (SW), kutanthauza kuti palibe 
wopembedzedwa mwa choonadi koma Allah. Allah akunena kuti "Kupatula amene 
akuyikira umboni choonachi pomwe iwo akuchidziwa bwino" (Surat 43:86,) Mtumiki 
(SAW) nayenso ananena kuti: “ Amene wamwalira akuzindikira kuti palibe 
wopembedzedwa mwa choonadi koma Allah akalowa ku Jannat ”. (Muslim.) 
©Kutsimikiza: Komwe ndikuti utsimikize kwenikweni cholinga cha mauwo, 
pakuti mauwo salandira kukaika, kapena kuganizira, kapena kudodoma kapena 
kukaikira koma zifunika kuti ukhale ndi chitsimikizo chenicheni ndithu. Allah 
(SW) wanena posimba za okhulupirira kuti: "Ndithu, amene ali okhulupirira moona 



ndi omwe akhulupirira mwa Allah ndi Mtumiki Wake, ndipo kenako sadakaike, 
n'kuchita nkhondo pa njira ya Allah, ndi chuma chawo ndi matupi awo,iwowo 
ndiwo oona pa chikhulupiriro chawo.” (Surat 49 : 15 ,). Choncho sizikukwanira 
kungowayankhula kokha mauwa koma zikufunika kuti mtima utsimikize. Motero 
ngati sikunapezeke kutsimikiza kwa mtima ndiye kuti umenewo ndi uchiphamaso 
weniweni. Mtumiki (SAW) anati "Ndikuikira umboni kuti palibe wopembedzedwa 
mwa choonadi koma Allah ndikuti ine ndi Mtumiki wa Allah, munthu sakakumana 
ndi Allah atatenga mau awiriwa asakuwakaikira koma akalowa ku Jannat”. (Muslim.) 
©Kuvomera: Choncho ukazindikira ndi kutsimikiza ndiye kuti kuzindikira 
kotsimikizaku kuyenera kuti kukhale ndi zotsatira zake ndipo zimenezo 
zingachitike povomera zomwe liwuli lafuna ndi mtima komanso lirime. Choncho 
amene wakana ulaliki wa Tauheed ndipo sanauvomere ameneyo ndi kafiri 
chimodzimodzi ngati kukanako kunachitika chifukwa cha kudzikweza, kapena 
makani, kapenanso kaduka. Ndithu Allah wanena za makafiri amene anakana 
ulaliki wa Tauheed chifukwa cha kudzikweza kuti: " Ndithu iwo ankati akauzidwa 
kuti palibe wopembedzedwa mwa choonadi koma Allah ankadzitukumula" . (Surat 37:35.) 
©Kugonjera: Tauheed imafuna kugonjera mokwanira, ndipo amenewo ndiwo 
mayeso enieni, komanso ntchito zoonekera pa chikhulupiriro, ndipo zimenezo zitha 
kutheka potsatira zomwe Allah analamula ndi kusiya zomwe anaziletsa, monga 
Allah wanena kuti "Ndipo amene akupereka nkhope yake kwa Allah ali wochita 
zabwino, ndiye kuti wagwiritsa chigwiriro cholimba .Ndipo mapeto a zinthu zonse 
nkwa Allah basi" (Surat 3i: 22,) ndipo kumeneku ndiko kukwaniritsa kwa kugonjera. 
©Kuyankhula zoona: Mu mauwo uku ukukana bodza, pakuti amene wanena 
mauwo ndi lirime lokha basi mtima wake ukukanira ndiye kuti ameneyo ndi 
mchiphamaso, ndipo umboni wake ndi mau Ake (SW) pakudzudzula kwake 
kowadzudzula achiphamaso: "Akunena ndi malirime awo zomwe m'mitima mwao 
mulibe" (Surat 48:11.) 

©Chikondi: Choncho wokhulupirira alikonde liwuli, ndipo akonde kutsatira 
zofuna zake za liwulo, ndipo awakonde eni liwuli amene akutsatira mauwo. Ndipo 
chizindikiro cha chikondi cha munthu kwa Mbuye wake ndiko kutsogoza zomwe 
Allah amazikonda ngakhale zitasemphana ndi zofuna zake, ndi kupalana ubwenzi 
ndi amene Allah ndi Mtumiki Wake apalana nao ubwenzi ndinso kuchita naye 
udani amene Allah wachita naye udani komanso kumutsatira Mtumiki wake ndi 
kutsatira mapazi ake (SAW) komanso kuvomera chiwongoko chake (SAW). 
©Kuyeretsa mtima: Poyankhula mauwo pasakhale kufuna china chake koma 
nkhope ya Allah (SW), Allah akunena kuti: " sanalamulidwe china koma kuti 
am’pembedze Allah momuyeretsera chipembedzo popendekera ku choona" (Surat 98: 5) 
Nayenso Mtumiki (SAW) anati: “ Ndithu Allah wauchita moto Haraam 
kukamuotcha amene wanena mau oti LAA ILAAHA ILLALLAH akufunitsitsa (ndi 
mau amenewo ) nkhope ya Allah" . (Bukhaari). 


I UMB ONI W ONEN A KUTI MUHAMMAD 
NDI MTUMIKI WA ALLAH 

Maliro akaikidwa m'manda amayesedwa ndi kufunsidwa mafunso atatu, 
akayankha mafunso atatuwo ndiye kuti wapulumuka, ndipo ngati sanawayankhe 
molondola ndiye kuti waonongeka, ndipo mafunso ake ena ndi awa: Mneneri wako 
ndi ndani? Funso limeneli sangayankhe kupatula yekhayo amene Allah anam’patsa 
kuthekera kokwaniritsa zofunikira zake pa dziko lapansi ndipo adzamulimbikitsa 
ndi kumuuza iye ali m'manda ake, tero likam’pindulira kumapeto ake pa tsiku 
losapindula chuma kapena ana. Ndipo zofunikirazo ndi izi: 

© Kumumvera Mneneri (SAW) zimene analamula: Pakuti Allah (SW) 
anatilamula kumumvera iye (SAW) motero anati, " Amene angamumvere Mtumiki 
ndiye kuti wamvera Allah" (Surat 4:80). Wanenanso kuti Nena "Ngati mukum’konda 
Allah nditsatireni ine Allah akukondani " (Surat 3:3i.) Ndipo kulowa kokha ku Jannat 
kukugwirizana ndi kumumvera kokhako, pakuti Mtumiki (SAW) anati "Anthu onse 
a ummat wanga akalowa ku Jannat kupatula amene wakana, maswahaaba (RA) 
anati: "Ex a, iwe Mtumiki xva Allah! Ndi ndani akukana?” Mtumiki (SAW) anati, 
"Amene wandimvera ine akalowa ku Jannat ndipo amene sanamvere ine ndiye kuti 
ndithu wakana " (Bukhaari) .Ndipo amene amam’konda Mneneri (SAW) ndiye kuti 
ayenera kumumvera popeza kumvera ndi chipatso cha chikondi komanso ndi 
chisonyezo cha ntchito pa chikondi. 

©Kumuvomera pa zimene wanena: Choncho amene watsutsa chinthu 
chotsimikizika kuti ndi choona kuchokera kwa Mneneri (SAW) chifukwa cha 
chilakolako ndi zofuna zake ndiye kuti wamutsutsa Allah ndi Mtumiki Wake, 
chifukwa Mneneri (SAW) ndi wotetezedwa ku tchimo ndi bodza, Allah akunena 
kuti: "Ndipo sayankhula zofuna za mtima wake" (Surat 53-3) 

© Kupewa zomwe analetsa: moyambirira ndi tchimo lalikulu mwa machimo 
onse lomwe ndi shirk komanso mowadutsa machimo aakuluakulu komanso 
oononga, ndi kumalizira kusiya machimo aang’onoang’ono komanso zinthu za 
makrooh, ndiponso momwe chingakhalire chikondi cha Msilamu kwa Mneneri 
wake (SAW), chikhulupiriro chake chimaonjezereka, ndipo chikhulupiriro chake 
chikaonjezereka, Allah amam’pangitsa iye kuikonda ntchito yabwino, komanso 
amam’pangitsa iye kuipidwa ndi ukafiri, kupandukira malamulo ndi kunyozera 
malamulo. 

©Asapembedzedwe Allah koma m’njira yomwe Allah analamula kudzera pa 
lirime la Mneneri wathu (SAW): Choncho maziko enieni mu ibaadat ndiko 
kusiya njira zoletsedwa, motero sizikuloledwa kuti Allah apembedzedwe 
m'mapembedzedwe ena alionse koma m'mapembedzedwe omwe anadza kuchokera 
kwa Mtumiki (SAW). Mtumiki (SAW) anati "Amene wachita chinthu chomwe ife 
sitinalamule ndiye kuti chidzabwezedwa kwa iye mwini”. (Muslim) 

PHINDU : 

Zindikira kuti zili waajib kum’konda Mneneri (SAW) ndi zomwe iye adabweretsa. 
Amene angade kalikonse mu zinthu zimene iye adabweretsa angakhale 
atazigwiritsa ntchito iye ndi zimenezo ndi kafir chabe koma ndi wofunika kuti 


akhale wokondedwa kwambiri kwa iwe kuposa chilichonse komanso kuposa moyo 
wako, pakuti amene wachikonda chinthu amachitsogoza pa chilichonse ndi 
kusankha kugwirizana nacho m'machitidwe. Choncho woona mtima pakum’konda 
Mtumiki (SAW) ndi amene chimaonekera pa iye chizindikiro cha kum’konda 
pomumvera iye ndi kutsatira sunnat yake (SAW) m'mayankhulidwe ndi 
m'machitidwe ndi kumvera malamulo ake komanso kupewa zomwe analetsa 
ndikutsatira miyambo yake pa mavuto ndi pa mtendere, pa chisangalalo komanso 
pa mavuto, pakuti kumvera ndi kutsatira ndizo zipatso za chikondi, ndipo popanda 
ziwirizi ndiye kuti chikondicho ndi chabodza.. 

Kumkonda Mnenenri (SAW) kuli ndi zizindikiro zambiri ndipo zina mwa 
izo ndi izi:- 

i. Kuchulutsa kumutchula ndi kumufunira zabwino pakuti amene wachikonda 
chinthu amachitchulatchula. 

ii. Kukhumbira zokakumana naye, pakuti bwenzi aliyense amakhumba za 
kukumana ndi bwenzi Lake. 

iii. Kumukuza ndi kumulemekeza pomutchula, Ishaq (RA) anati Mtumiki (SAW) 
atamwalira: “Maswahaaba a Mneneri (SAW) sanali kumutchula iye (SAW) koma 
anali kudzichepetsa ndi kugwidwa tsembwe makungu awo komanso anali kulira. 

iv. Kudana naye amene akudana ndi iye (SAW) ndi kuchita naye chidani amene 
akuchita chidani ndi iye (SAW) komanso kum’pewa amene wasiya Sunnat yake 
(SAW) nabweretsa zopeka mu Deen yake mwa eni ma Bidah ndi achiphamaso. 

v. Kum’konda amene Mtumiki (SAW) anam’konda, kuyambira anthu a m’nyumba 
mwake, akazi ake ndi Maswahaaba ake ochokera ku Makkat ndi ku Madinat , 
ndikudana nawo amene akudana ndi iwo kapena kuwatukwana. 

vi. Kutsatira makhalidwe ake (SAW) olemekezeka, pakuti iye (SAW) anali ndi 
makhalidwe abwino kwambiri kuposa anthu onse kufikira Bibi Aishat (RA) 
ananena kuti makhalidwe a Mtumiki (SAW) anali Quran (anadzikakamiza kuti 
sangachite chinthu koma chomwe Quran yalamula). 

Tsopano mbiri za Mneneri (SAW) ndithu anali wolimba mtima kuposa anthu 
onse, ndipo anali wolimba mtima kwenikweni nkhondo zikafika pachiyindeyinde, 
woolowa manja kuposa ena onse kwenikweni m'mwezi wa Ramadhan, wopereka 
malangizo kwambiri kwa anthu, woleza mtima kuposa anthu onse, sanaperekepo 
chilango pofuna kudzibwezerera, anali woopsa kwambiri kuposa aliyense pa 
chilamulo cha Allah , wodzichepetsa kwambiri modzilemekeza kuposa anthu onse, 
wamanyazi kwambiri kuposa buthu limene lili m’nyumba mwake, wabwino kuposa 
anthu onse kwa anthu a m’nyumba mwake, wachisoni kwambiri ndi zolengedwa 
kuposa zolengedwa zonse ndi zina zambiri. 


! TWAHARAH 

Swalaat ndi nsichi yachiwiri mu nsichi za Chisilamu, ndipo singatheke koma 
ndi Twaharah, komanso Twaharah singachitike koma ndi madzi kapena dothi. 

MITUNDU YA MADZI: 1 . Madzi a TWAHIR: Amenewo ndi madzi omwe 
ali oyera pa iwo okha omwe angathe kuyeretsa chinthu china, ndipo madzi 
amenewo amachotsa hadath ndi najisi. 2. Madzi a Najisi: Amenewo ndi madzi 
omwe akumana ndi Najisi ngati madziwo ali wochepa , kapena makomedwe ake 
asintha, kapena mtundu wake , kapena fungo lake chifukwa cha Najisi ngati 
madziwo anali ochuluka. 

CHENJEZO: Madzi ochuluka sakhala a najisi pokhapokha ngati najisi itasintha 
imodzi mwa mbiri za madziwo zomwe ndi mtundu wake, kapena makomedwe ake, 
kapena fungo lake. Ndipo madzi ochepa amakhala a Najisi chifukwa chokumana ndi 
Najisi, ndipo madzi amatchedwa kuti ndi ambiri ngati atapitirira pa mlingo wa 
makullat awiri omwe ndi madzi okwanira pafupifupi malita (210). 

ZIWIYA: Chiwiya chilichonse cha Twahir chikuloledwa kukhala nacho 
kuchigwiritsira ntchito kupatula chiwiya chopangidwa ndi golide kapena siliva, 
ndipo Twaharah ikhoza kutheka pogwiritsa ntchito chiwiya cha golide kapena 
siliva koma ndi tchimo. Komanso ziwiya ndi nsalu za makafiri zikuloledwa 
kugwiritsa ntchito pokhapokha titazindikira kuti zili ndi Najisi. 

CHIKOPA CHA CHIBUDU: Mosashashalika ndi najisi basi. Chibudu chikhoza 
kukhala chimodzi mwa mitundu iwiri iyi:- 1. Chikhalire nyama yake sidyedwa. 2. 
Nyama yake imadyedwa koma sinazingidwe ndipo chibudu chomwe nyama yake 
imadibwa chimene sichinazingidwe chikanyulidwa chikopa chake chikuloledwa 
kuchigwiritsira ntchito mu zinthu zouma osati zaziwisi.. 

ISTINJAA: Kumeneko ndiye kuchotsa nyasi yomwe yatuluka kuchokera 
kumaliseche akutsogolo ndi kumbuyo, choncho kuchotsako kukakhala kuti 
kwachitika ndi madzi kumatchedwa kuti Istinjaa, koma ngati kwachitika ndi mwala 
kapena tsamba ndi zofanana ndi ziwirizi kumatchedwa kuti istijmaar .Ngati 
munthu akugwiritsa ntchito kuseta kokha n'zofunikira kuti choseteracho chikhale 
cha Twahir, chololedwa kusetera, choyeretsa chosadibwa , ndipo kusetako kukhale 
ndi miyala itatu kapena kuchulukirapo. Ndipo kuchita Istinjaa kapena kuseta 
n'kofunika pa chilichonse chotuluka kuchokera ku maliseche awiri. 

Zili haraam kwa amene akudzithandiza kukhala pa malo wodzithandizirawo 
nthawi yaitali kuposa yofunikira, kuchita chimbudzi kapena kukodza pomwe anthu 
amamwerapo madzi, kapena m’njira yomwe amadutsa anthu kapena pansi pa 
mthunzi womwe uli ndi phindu kapena pansi pa mtengo womwe uli ndi zipatso ndi 
kulunjika ku Qiblat ngati ali pamtetete. 

Ndipo zili makrooh kwa amene akudzithandiza kulowa m’chimbudzi 
atanyamula chinthu chomwe chatchulidwa mkati mwake Allah, kuyankhula pa 
nthawi yodzithandiza, kukodzera pa una ndi pamalo ponga una. Kugwira maliseche 
ndi dzanja lake lamanja, kulunjika ku Qiblat ngati sali mu chomangidwa, ndipo 
zanenedwazi zikuloledwa ngati pali chifukwa. Ndipo zili sunnat kwa amene 
akudzithandiza kusiyanitsa chiwerengero cha istinjaau (kutawasa) kapena kuseta 
ndi kuphatikiza pogwiritsa ntchito mwala ndi madzi. 




MISWAAK: Zili Sunnat kutsuka mano ndi kamtengo kofewa ngati kamtengo 
ka msawu, ndipo kudzafunika kwambiri kutsuka manoko pofuna kuswali, 
kuwerenga Qur'an, ndi pofuna kuyamba wudhu asanachukuche mkamwa, 
akangodzuka kuchokera kutulo, polowa mu mzikiti ndi m’nyumba, likasintha 
fungo la mkamwa ndi fungo la china chake. Ndipo ndi sunnat potsuka mano ndi 
kuchita twahaarat kuyambirira ku manja, komanso ndi Sunnat kugwiritsa ntchito 
dzanja la manzere pochotsa zinthu zosakhala zabwino. 

WUDHU NDI NSICHI ZAKE: Nsichi zake ndi izi: 1) Kusambitsa nkhope, 
ndipo mukusambitsa nkhopemo muli kuchukucha mkamwa ndi kutsuka m'mphuno. 
2) Kusambitsa manja awiri kuchokera mu nsonga za zala mpaka mu akasukusuku 
awiri. 3) Kupaka madzi mutu wonse pamodzi ndi makutu awiri. 4) Kusambitsa mapazi 
awiri pamodzi ndi misomali. 5) Kusambitsa mwa ndondomeko. 6) Kufulumira. 

ZOFUNIKA ZAKE: Kunena Bismillah asanayambe wudhu, kusamba 
m'manja kwa amene wangodzuka kuchokera mtulo ta usiku katatu asanalowetse 
manjawo m'madzi. 

MASUNNAT A WUDHU: Kuchita miswaak, poyambirira kusambitsa 
zikhato ziwiri, kutsogoza kuchukucha mkamwa ndi kutsuka m'mphuno 
asanasambitse nkhope, kufikitsa madzi kum'mero pochukucha ndi kufikitsa madzi 
m'mphuno kwa amene sali pa swaum, kutsanula ndevu zambiri, kutsanula zala 
potsuka ziwalo kuyambira kumanja, kutsuka ziwalo kachiwiri ndi kachitatu, 
kuthira madzi m'mphuno ndi dzanja la manja ndi kuwamina ndi dzanja la manzere, 
kunyula ziwalo zopangidwa wudhu, kukwaniritsa wudhu bwinobwino ndi kuchita 
Du'aa pambuyo pake yomwe inadza kuchokera kwa Mtumiki (SAW). 

ZOMWE ZILI MAKROOH PA WUDHU: Kuchita wudhu ndi madzi 


ozizira kwambiri kapena otentha kwambiri, kuonjezera pa katatu posambitsa 
chiwalo chimodzi, kukuntha madzi kuchokera mu ziwalo, kutsuka mkati mwa diso, 
tsopano kupukuta ziwalo pambuyo pa wudhu n'kololedwa. 

CHENJEZO: Pochapa mkamwa pafunika kuwachukucha madzi mkamwamo, 
ndipo potsuka m'mphuno pafunika kulowetsa madzi m'mphuno pogwiritsa ntchito 
mpweya osati ndi dzanja lokha ayi chimodzimodzinso kugwiritsa ntchito mpweya 
powamina , ndipo ziwirizi sizingatheke pokhapokha mkachitidwe kameneka. 

KACHITIDWE KA WUDHU: Kachitidwe ka wudhu ndi aka: Atsimikize mu 
mtima kenako anene Bismillah ndikusamba m'manja kenako achukuche mkamwa 
ndi kutsuka m'mphuno kenako asambitse nkhope yake; ndipo malire a nkhope 
kuchokera moyambira kumera tsitsi la m'mutu lomera mwa chizolowezi mpaka ku 
chibwano m'menemo muli tali, ndipo kuchokera kukhutu mpaka khutu lina 
m'menemo mulifupi, kenako asambitse manja ake awiri pamodzi ndi mikono yake 
iwiri ndinso akasukusuku ake awiri. Kenako apake madzi pamwamba pa mutu 
wake wonse kuchokera m'malire mwa nkhope mpaka ku nkhongo yake, ndipo 
mopanda tsitsi kuseli kwa makutu ndi mbali ya mutu, ndipo alowetse zala zake 
ziwiri za mkomba phala m'mabowo a makutu ake awiri ndikupaka madzi ndi zala 
zake ziwiri zazikuluzikulu kunja kwa makutuwo kenako nkusambitsa mapazi ake 
awiri pamodzi ndi misomali. 



chikopa chomwe chili pansi pa ndevu, koma zikakhala zothinana adzasambitsa 
pamwamba pake. 

KUPAKA MADZI PAMWAMBA PA KHUF ZIWIRI: Khuf ndi chovala 
cha phazi chopangidwa kuchokera ku chikopa ndi zina zotero, choncho chikakhala 
chopangidwa kuchokera ku wool ndi chofanana ndi wool (monga thonje ndi zina) 
chimatchedwa sokosi. Ndipo kupaka madzi pamwamba pa makhuf awiri 
nkololedwa ngati ali pa Hadath yaing'ono yokha. 

KUPAKA MADZI PA KHUF KULI KOLOLEDWA NGATI PALI 
ZOFUNIKIRA ZINGAPO IZI: 1) Khuf ziwirizo zivalidwe ali ndi Twaharat 
yokwanira atasambitsa mwendo wake wachiwiri. 2) Wudhuwo upangidwe ndi 
madzi. 3) Khufzo zibise malo omwe ali Fardh kuwasambitsa. 4) Zikhale zololedwa 
kuzivala. 5) Khuf zenizenizo zikhale za Twaharat 

NDUWIRA: Zikuloledwa kupaka madzi pamwamba pa nduwira ngati pali 
zofunikira zingapo: 1) Nduwirayo ikhale ya munthu wamwamuna. 2) Ikhale yobisa 
m'mutu mwachizolowezi. 3) Kupakako kukhale chifukwa cha Hadath yaing'ono. 
4) Twaharat yo ikhale yogwiritsira ntchito madzi. 

MPANGO: Ndipo pamwamba pa mpango pakuloledwa kupaka madzi ngati 
pali zofunikira zingapo: Mpangowo ukhale wa munthu wamkazi. 1) Ukulungidwe 
mpangowo pansi pa khosi. 2) Kupakako kukhale chifukwa cha kuonongeka wudhu. 
3) Twaharat yo ikhale yochita ndi madzi. 4) Mpangowo ubise malo a chizolowezi 
m'mutu. 

KUTALIKA KWA NTHAWI YOCHITIRA MAS - H: Kwa munthu amene 
sali pa ulendo atha kupaka mu nthawi yokwanira usiku ndi usana pa ma ola 24 , 
ndipo kwa amene ali pa ulendo atha kupaka usana utatu ndi usiku wake (ma ola 72 ) 
ngati mtunda wa ulendowo ndi mtunda woti atha kupungula Swalaat mtunda 
wokwanira 85 km. 

KUYAMBA KWA KUPAKA: Kupaka kumayamba ukangoduka wudhu 
pambuyo povala makhuf awiriwo mpaka kudzafika nthawi ngati yomweyo mawa 
lake kwa munthu amene sali pa ulendo (ma ola 24). 

MLINGO WOMWE UN G APAKID WE PA MA KH UF AWIRI: Malo 
ochuluka pamwamba pake kuchokera ku zala za miyendo yake mpaka kukatumba 
wake, ndipo kupakako kukhale ndi zala za manja ake zili zokanukana. 

NDEMANGA: Amene wapaka ali pa ulendo kenako nkukhala ulendowo 
kapena anapaka asali pa ulendo kenako nkunyamuka ulendo, kapena anakaika za 
kuyamba kupaka; adzapaka ngati munthu amene sali pa ulendo. 

TCHIKA (BANDEJI): Timeneto ndi timitengo tomwe mafupa 

amalumikizidwa ndi timeneto ndi zofanana ndi mitengoyo, choncho zikuloledwa 
kupaka pamwamba pake ngati pali zofunikira zingapo: 1) Ngati akufunika 
kugwiritsa ntchito bandejiyo. 2) Isapitirire malo wofunika kumanga bandeji. 3) 
Atsogozane pakati pa kupaka pa bandejiyo ndi ziwalo zotsala pochita wudhu. Ngati 
bandejiyo yapitirira malo wofunika kumanga padzafunika kuchotsa kwa 


onjezerekako, koma ngati ataopa vuto pochita zimenezo kudzamkwanira 
kungopaka pamwambapo. 

PHINDU: & Popaka pamwamba pa khuf ndibwino kupakira limodzi 

mosatsogoza kumanja. ♦ Sizili sunnat kupaka pansi pa khuf kapena ku chidendene 
chake. ^ Ndi Makrooh kusambitsa makhuf awiri m'malo mopaka ndinso 
kubwerezabwereza kupaka. ^ Nduwira ndi mipango n’zofunika kupaka mbali 
yochuluka ya zinthu ziwirizi. 

ZINTHU ZOONONGA WUDHU: 1) Chomwe chingatuluke kuchokera pa 
malo otuluka mkodzo ndi chimbudzi, ngakhale chili cha Twahir ngati mpweya ndi 
umuna, kapena cha najisi ngati mkodzo ndi madhiyy omwe ali madzi olenda omwe 
amatuluka ku maliseche chifukwa chachilakolako chogonana. 2) Kuchoka nzeru 
chifukwa cha tulo kapena kukomoka, kupatula tulo tochepa togona ali chikhalire 
kapena chiimire tulo timeneto sitiononga wudhu. 3) Kutuluka mkodzo kapena 
chimbudzi kudzera pa malo pena posakhala potulukira pake. 4) Kutuluka chinthu cha 
Najisi chosakhala mkodzo ndi chimbudzi kuchokera m’thupi mwake ngati 
chitatuluka kwambiri monga magazi ambiri. 5) Kudya nyama ya ngamira. 6) 
Kukhudza maliseche ndi dzanja popanda chotchingira. 7) Kukhudza maliseche 
achimuna kwa munthu wamkazi, kapena mwamuna, kukhudza maliseche achikazi 
mwa chilakolako popanda chotchinga. 8) Kutuluka M’Chisilamu. Ndipo amene 
watsimikiza kuti ali ndi Twaharat ndipo wakaika zoti alibe Twaharah, kapena 
anatsikimiza kuti alibe Twaharat ndikukaika zoti ali ndi Twaharat adzatsatira mbali 
yomwe watsimikizayo. 

GHUSL KUSAMBA THUPI LONSE 

ZOMWE ZIMAPANGITSA KUFUNIKA KUSAMBA: 1) Kutuluka umuna 
momva kukoma kwa munthu amene ali maso kapena kutuluka umuna kwa munthu 
amene ali mtulo momva kukoma kapena mosamva kukoma. 2) Kulowetsa 
umaliseche wa mamuma ku maliseche kwa munthu wamkazi ngakhale kuti 
sanatulutse umuna. 3) Kusinguka kwa kafiri ngakhale amene anatuluka Chisilamu. 

4) Kutuluka magazi a Haidh. 5) Kutuluka magazi a Nifaas. 6) Imfa ya Msilamu. 

ZOFUNIKA PA KUSAMBA: Zikukwanira kukwanitsa madzi thupi lonse ndi 

niyyat yakusamba mkamwa ndi m'mphuno. 

Kusamba kumakwanira ndi zinthu zisanu ndi zinai izi: 1) Achite niyyat ya 
kusamba. 2) Anene Bismillah. 3) Asambitse manja ake awiri asanalowetse 
zikhathozo m’chiwiya. 4) Achape maliseche ake ndi zimene malisechewo adzola. 

5) Achite wudhu. 6) Adzithire madzi pa mutu pake katatu. 7) Athire madzi pathupi 
pake. 8) Anyule thupi lake ndi manja ake awiri. 9) Ayambirire kumanja. 

ZOMWE ZILI HARAAM KWA MUNTHU AMENE ALIBE WUDHU: 

1. Kukhudza msahafu. 2. Kuswali. 3. Kuchita TWAWAAF Kaabat. 

ZOMWE ZILI HARAAM KWA MUNTHU AMENE ALIBE 
TWAHARAT CHIFUKWA CHA HADATH YAIKULU 
1. Kukhudza Msahafu. 2. Kuswali. 3. Kuchita TWAWAAF Kabat. 4. Kuwerenga 
Quran. 5. Kukhala mu mzikiti asadachite udhu. 


Ndipo zili Makrooh: Kugona ndi janaba popanda kuchita udhu ndi kuononga 
madzi powagwiritsa ntchito. 

TAYAMMUM: 

ZOFUNIKIRA ZAKE: 1. Kuvuta kugwiritsa ntchito madzi. 

2. Ichitike ndi dothi la Twahir, lololedwa lokhala ndi fumbi, losaotchedwa. 

NSICHI ZAKE: Kupaka nkhope yonse, kenako zikhatho ziwiri mpaka mu 
mphindi zake ziwiri, kulondoloza ndi kuwirikiza. 

ZOMWE ZINGAONONGE TAYAMMUM: 1. Chilichonse chomwe 

chingaononge Wudhu. 2. Kupezeka kwa madzi ngati anachita Tayammum 
chifukwa cha kusowa madzi. 3. Kuchoka chomuloleza kuchita Tayammum monga 
amene anachita Tayammum chifukwa cha kudwala ndipo wachira. 

SUNNAT ZAKE: 1. Kulondoloza ndi kuwirikiza pa Tayammum ya chifukwa 
cha Hadath yaikulu. 2. Kuchedwetsa kuchita Tayammum mpaka kumapeto kwa 
nthawi. 3. Kuwerenga ma Duaa a wudhu pambuyo pake. 

ZOMWE ZILI MAKROOH PA TAYAMMUM: Kubwereza kumenyetsa 
zikhatho pa dothi. 

KACHITIDWE KA TAYAMMUM: Achite niyyat kenako anene Bismillah, 
ndipo amenye dothi ndi manja ake awiri kamodzi, kenako moyambirira apake nkhope 
yake popaka ndi mkati mwa zikhatho zake ziwiri ku nkhope kwake ndi ndevu zake, 
kenako apake ndi zikhatho zake ziwiri pamwamba pa chikhatho chake chakumanja 
papakidwe ndi mkati mwa chikhatho chake cha kumanzere, ndipo pamwamba pa 
chikhato cha manzere papakidwe ndi mkati mwa chikhatho chakumanja. 

KUCHOTSA NAJISI: Manajisi ali mitundu iwiri; 

1) Chomwe chili najisi chenichenicho: Chimenecho ndi chimene choti 
n’chosatheka kuchiyeretsa monga nkhumba, choncho ingasambitsidwe maka 
siikhala ndi twahaarat. 


2) Hukmiyyat: Iyi ndi imene yachita kufika pamalo amene chiyambi chake 
ndichoyera monga nsalu, dothi ndipo zili motere: 


ZINTHU 

LAMULO LAKE 

ZINYAMA 

MANAJISI 

Galu ndi nkhumba, ndi zomwe sizidyedwa m’gulu la mbalame ndi 
zinyama zomwe zikuposera pa msinkhu wa mphaka kalengedwe kake. 
Lamulo lake: chenichenicho komanso ziwalo zake zonse ndi zotuluka 
m’menemo monga mkodzo wake,ndowe zake,malovu ake,umuna wake, 
mkaka wake, mamina ake ndi masanzi ake. 

ZATWAAHIR (ZOYERA) 

1) Munthu: Lamulo lake:Zonse zotuluka mwa iye zili twaahir (zoyera) 
monga umuna wake, thukuta lake,malovu ake, mkaka wake, mamina 
ake, chinyontho chakumalo obisika a mkazi chili twaahir kupatula 
mkodzo, chimbudzi, madhiyy, wadiyy ndi magazi zimenezi ndi najisi. 

2) Zomwe nyama yake imadibwa. Lamulo lake:Zonse zotuluka 
m’menemo zili twaahir monga mkodzo wake,ndowe zake, umuna wake, 
mkaka wake, thukuta lake, malovu ake, masanzi ake komanso madhiyy 
ake. 

3) Zomwe zili zovuta kuzipewa monga bulu, mphaka ndi zomwe 
zikuchepera pa msinkhu wa mphaka monga khoswe ndi zina zotero. 
Lamulo lake: malovu ake ndi thukuta lake basi ndizomwe zili twaahir. 



ZIBUDU 


ZOPANDA 
MOYO 


PHINDU 


Zonse ndi najisi kupatula mtembo wa munthu, chibudu cha nsomba ndi 
dzombe komanso zomwe zilibe magazi womayenderera monga namkalizi, 
ntchentche, udzudzu ndiye kuti zili twaahir. 


Dothi, miyala ndi zina zotero. Lamulo lake: Zonsezo zili twaahir (zomwe 
zipatulidwe m’menemo ndi zinthu zimene zatchulidwa kale zija) 


• Magazi, mafinya opanda magazi ndi amagazi omwe zonsezi ndi najisi, ndipo 
zimakhululukidwa pa Swalaat ndi pa zina zotero zikakhala zochepa zochokera 
m’nyama za Twahir. 

• Magazi a Twaahir opezeka m'mitundu iwiri: 

i. Nsomba. 

ii. Magazi otsalira mu nyama ndi m'mitsempha yake kuchokera m’chinyama 
chozingidwa. 

• Mnofu womwe wadulidwa kuchokera m’nyama yomwe imadibwa iyo ili ya 
moyo, ntchintchi ya magazi ndinso mnofu zonsezo ndi najisi. 

• Kuchotsa najisi sikusowekera niyyat, choncho ngati najisiyo itachoka ndi madzi 
a mvula mwachitsanzo , ndiye kuti najisi imeneyo yayeretsedwa. 

• Kukhudza najisi ndi dzanja kapena kuiponda sikuononga wudhu , koma kuti 
idzafunika kuchotsa komanso kuichotsa yomwe yagwera pa thupi ndi pa nsalu 
kuchokera mu najisiyo. 

• Idzayeretsedwa najisi pakapezeka zofunikira izi: 

1. Ichapidwe ndi madzi a Twahoor (madzi oyera) wotheka kuyeretsera chinthu 
china. 

2. Chifinyidwe chinthu chochapidwacho kunja kwa madzi ngati chili choti chitha 
kufinyidwa. 

3. Ichotsedwe najisi poikhula ndi zofanafana ndi kukhulako ngati sikunakwanire 
kuchapako. 

4 . Ichapidwe kasanu ndi kawiri ndipo kachisanu ndi katatu kachapidwe ndi dothi 
kapena sopo ngati najisiyo ili ya galu. 

ZIDZIWITSO: 


Najisi ikakhala pa nthaka ngati inali yamadzi monga mkodzo ndiye kuti ikukwanira 
kuimiza ndi madzi kufikira najisiyo itachoka mtundu wake ndi fungo lake, ndipo 
ngati najisiyo ili chinthu chooneka ndi maso monga chimbudzi ndiye kuti 
padzafunika kuchotsa najisi yeniyeniyo ndi chizindikiro chake. 

• Najisi ikavuta kuichotsa pokhapokha ndi madzi ndiye kuti idzafunika kuichapa 
ndi madziwo. 

• Akasowa malo amene agwera najisi achapidwe malowo kufikira atatsimikiza 
kuti aichapa najisiyo. 

• Amene wachita wudhu kuti aswali nafl akuloledwa kuti aswali fardh ndi wudhu 
umenewo. 

• Sizili waajib kwa munthu amene wagona kapena waphwisa kuti apange Istinjaa, 
chifukwa mpweya uli Twahir, koma ayenera kuchita wudhu ngati akufuna kuswali 
kapena kuchita zina zake zofunika kuchita wudhu. 


MALAMULO AMAYI 


MALAMULO A MAGAZI ACHILENGED WE A AKAZI 
LOYAMBA: HAIDHU NDI ISTIHAADHWA 


MAS-ALAT 

LAMULO LAKE 

Kuchepa ndi kuchuluka 
kwa zaka zomwe 
angayambire kuchita 
Hidhwi munthu wa mkazi 

Kuchepa kwa zaka zoyambira Hidhwi ndi zaka zisanu ndi 
zinayi, choncho ngati magazi atatuluka kuchokera ku maliseche ake 
zisanakwane zaka 9 imeneyo ndi Istihadhwa (matenda wamba). 
Ndipo kuchuluka kwa zaka zoyambira Hidhwi kulibe malire. 

Kuchepa kwa masiku 
amene Hidhwi imapitirira 

Usiku ndi usana pa maola 24, choncho ngati itachepera 
pamenepo ndiye kuti ndi Istihadhwa. 

Kuchuluka kwa masiku 
amene Hidhwi imapitirira 

Masiku khumi ndi asanu , choncho ngati ataonjezereka magazi 
ochuluka pa chiwerengero chimenechi ndiye kuti amenewo ndi 
matenda wamba. 

Twaharat yokhala pakati 
pa Hidhwi ziwiri 

Masiku khumi ndi atatu , choncho ngati ataoneka magazi 
chisadakwanire chiwerengero chimenechi ndiye kuti amenewo 
ndi matenda wamba (Istihaadhwa). (1) 

Kawirikawiri akazi 
amachita Hidhwi 

Masiku asanu ndi limodzi kapena asanu ndi awiri. 

Kawirikawiri akazi sachita 
Hidhwi 

Makumi awiri mphambu zitatu kapena makumi awiri 
mphambu zinayi. 

Kodi magazi otuluka 
m’nyengo ya mimba ndi 
Hidhwi? 

Magazi omwe amatuluka kuchokera mwa mkazi amene ali ndi 
mimba monga magazi ofira modera, kapena ooneka mwa 
chidothi, kapena ooneka mwa chikasu, magazi oterewo ndi 
matenda wamba. 

Wochita Hidhwi 
adzazindikira liti kuti 
wamaliza? 

Akazi ali pawiri: (1) akaona zoyera zikutuluka. (2) kuuma 
kwa magazi ofira, achidothi ndi achikasu kumaliseche ngati 
anali m’gulu la omwe satulutsa zoyera. 

Zomwe zimatuluka 
kuchokera ku maliseche a 
munthu wamkazi mu 
zinthu zoyenderera mkatikati 
moti sali pa Hidhwi 

Zikakhala zopyapyala , kapena zoyera , zolenda ndiye kuti 
zimenezo zili Twahir ndipo zikakhala magazi , kapena za 
mtundu wa chidothi, kapena zachikasu zimenezo ndi najisi ; 
ndipo zonsezo zimaononga wudhu ndipo zikapitirira kutuluka 
kwake ndiye kuti amenewo ndi matenda wamba. 

Za mtundu wachidothi 
kapena wachikasu zotuluka 
kuchokera ku maliseche 

Ngati zalumikizana ndi Hidhwi , zatuluka Hidhwi isanatuluke 
kapena pambuyo pake ndiye kuti nazonso ndi Hidhwi , ndipo 
zomwe zalekana ndi Hidhwi ndiye kuti ndi matenda wamba 

Amene ali ndi masiku 
ochitira Hidhwi mwezi 
ulionse ndipo Hidhwiyo 
yasiya asanakwane masiku wo 

Mkazi ameneyo zidzagamulidwa pa iye kuti Hidhwiyo yaleka 
ngati magazi atasiya kutuluka ndipo waona kuti wayera 
ngakhale kuti sanathe masiku ake a Hidhwi omwe anazolowera 
ku waona magazi m’masiku amenewo. 



1 ISTIHADHWA: Amenewo ndi magazi a matenda wamba amachucha kuchokera mu mtsempha 
wa kunsi kwa chiberekero. Ndipo kusiyana kwa pakati pa magazi a hidhwi ndi Istihadhwa ndi uku: 

1. Magazi a hidhwi amakhala ofira modera, ndipo magazi a Istihadhwa ndi ofira mowala ngati 
magazi a kamfuno. 

2. Magazi a hidhwi amakhala ochindikala, ndipo nthawi zina amatsagana ndi kupweteka m'mimba. 
Tsopano magazi a Istihadhwa amakhala opyapyala amachucha ngati akuchokera pa bala. 

3. Magazi a hidhwi nthawi zambiri fungo lake limakhala lonyasa, lonunkha .Tsopano magazi a 
Istihadhwa fungo lake limakhala ngati la magazi wamba .Tsopano kumbali ya malamulo: amene ali 
pa hidhwi zili Haraam kwa iye zomwe zili Haraam kwa amene ali ndi Hadath yaikulu monga 
kuswali, kukhala mu mzikiti, kuwerenga Quran, kumanga swaum ndi zina zotero. 



Hidhwi yafulumira nthawi 
yake yachizolowezi 
isanakwane kapena 
yachedwa mopitirira 
nthawi yake 

Akaonera m’menemo maonekedwe a Hidhwi; ndiye kuti ndi 
Hidhwi mu nthawi ina iliyonse , koma pafunikira kuti pakhale 
masiku ochuluka kupitirira masiku khumi ndi atatu pakati pa 
Hidhwi ziwiri omwe ali masiku ochepa amene sakhala ali ndi 
Hidhwi, ndipo ngati sakukwanira masiku amenewo ndiye kuti 
ndi matenda wamba. 

Hidhwi ikaonjezereka 
kapena kupunguka 
m'masiku a chiwerengero 
chake cha chizolowezi 

Imeneyo ndi Hidhwi, koma pafunikira kuti chiwerengerocho 
chisaonjezere pa masiku ochuluka a Hidhwi omwe ndi masiku 
khumi ndi asanu. 

Mkazi 

akatulutsa 

magazi 

nthawi 

yaitali 

monga 

mwezi 

wathunthu 

kapena 

kupitirira 

apo 

Mkazi ameneyo ali mu gulu limodzi mwa magulu awa: 

1) Amene akudziwa nthawi yake ya Hidhwi pa mwezi ndi chiwerengero cha 
masiku ake ndipo amasiyanitsa pakati pa magazi a Hidhwi ndi ena; ndiye kuti 
adzagwiritsa ntchito chiwerengero ndi nthawi ya chizolowezi osati ndi 
maonekedwe a magazi chimodzimodzi magazi ake ndi wodziwika kapena ayi. 

2) Amene akudziwa nthawi yake ya Hidhwi pa mwezi koma sadziwa 
chiwerengero cha masiku ake ndiye kuti ameneyo adzakhala masiku asanu ndi 
limodzi kapena asanu ndi awiri omwe kawirikawiri Hidhwi imachitika 

3) Amene amadziwa chiwerengero cha masiku a Hidhwi yake koma sadziwa 
nthawi ya kubwera kwake pa mwezi ndiye kuti ameneyo adzakhala pa 
chiwerengero chomwe akudziwa kumayambiriro kwa mwezi ulionse wa 
chithunzi 


LACHIWIRI: ’NIFAAS "MAGAZI OTULUKA PAMBUYO PA KUTHA KUBEREKA 


MAS-ALAT 

LAMULO LAKE 

Mayi akabereka ndipo 
sanatulutse magazi 

Satsatira malamulo a amayi amene ali ndi nifaas ndipo sizili 
waajib kwa iye kusamba pathupi, ndipo swaum yake 
siingaonongeke 

Akaona zizindikiro za 
kubereka 

Zomwe amaziona monga magazi ndi madzi zikupweteka kwa 
kanthawi kochepa asanabereke zimenezo sizingatenge 
malamulo a Nifaas koma a matenda wamba 

Magazi omwe amatuluka 
mwa mkazi pa nthawi 
yomwe akubereka 

Magazi amenewa ndiye Nifaas, ngakhale asanatuluke mwana 
kapena watuluka mbali ina, ndipo sizili waajib kwa mkazi 
ameneyu kubweza Swalaat yomwe yam’dutsa pa nthawi 
imeneyo. 

Kodi kuwerengera masiku 
a Nifaas kumayamba 
nthawi yanji? 

Pambuyo pa kumalizika kubadwa khanda mpaka pansi 
kuchokera m' mi mb a mwa mayi wake 

Kodi kuchepa kwa nthawi 
ya Nifaas kuli bwanji? 

Kuchepa kwake kulibe malire , choncho ngati atabereka 
kenako pambuyo pake nthawi yomweyo n'kusiya kutuluka 
magazi zidzakhala waajib kuti asambe ndi kuswali kupatula 
akakumana ndi nthawi ya haidhwi. 

Kodi kuchuluka kwa 
nthawi ya masiku a nifaas 
kuli bwanji? 

Ndi masiku makumi anayi, choncho akaonjezereka asawagwiritse 
ntchito ndipo ndi waajib kuti asambe ndi kuswali pokhapokha 
ngati yagundana ndi nthawi ya Hidhwi yake asanatenge 
mimba, ndiye kuti idzawelengedwa kuti ndi Hidhwi 

Amene wabereka ana 
awiri kapena kuposera apo 

Kuwerengera kwa masiku a Nifaas kudzayamba pambuyo poti 
mayi wabereka mwana woyamba 

Magazi Ngati msinkhu wa mtayowo uli masiku makumi asanu ndi atatu (80) kapena 
otuluka kuchepekera apo ndiye kuti magazi omwe angatuluke pambuyo pake adzakhala 



pambuyo 
pa mtayo 



matenda wamba koma akatuluka pambuyo pa masiku makumi asanu ndi anayi 
(90); ndiye kuti magazi otuluka pambuyo pake adzakhala Nifaas .Ndipo 
mtayowo ukakhala pakati pa masiku makumi asanu ndi atatu (80), ndi masiku 
makumi asanu ndi anayi (90) ndiye chigamulo chidzagwirizana ndi kalengedwe, 
choncho chomwe chili ndi kalengedwe ka munthu, ndiye kuti magazi otuluka 
pambuyo pake ndi nifaas ndipo ngati sadaleke adzakhala matenda wamba. 


Magazi akasiya kutuluka 
mkatikati mwa masiku 
makumi anayi, kenako 
nkubweranso masiku 
makumi anayi 
asanakwanire 


Kusiya kutuluka magazi komwe mayi angakuone mkatikati 
mwa masiku makumi anayi a Nifaas kumeneko ndi kuyera 
ndithu, mayiyo asambe ndikuswali ndipo akabweleranso 
kutulutsa magazi mkatikati mwa masiku makumi anayi 
pamenepo adzatsatira malamulo a Nifaas, ndipo zidzakhala 
choncho kufikira kutha kwa masiku makumi anayi. 


IMVANI IZI 


• Zili waajib kwa mayi wa Istihadhwa kuti aswali; koma kuti iye azichita wudhu 
pa Swalaat iliyonse. 

• Mayi akasiya kuchita hidhwi kapena nifaas dzuwa lisanalowe akukakamizidwa 
kuti aswali Zuhr ndi Asr ya tsiku limenelo, ndipo akasiya m'bandakucha 
usanatuluke ndiye kuti iye aswali Maghrib ndi Isha ya usiku umenewo. 

• Mayi ikamkwanira nthawi ya Swalaat kenako n'kuyamba hidhwi kapena nifaas 
asanaswali Swalaatyo ndithu akukakamizidwa kuchita Qadhwa. 

• Zili waajib kwa mayi kumasula tsitsi lake pamene akusamba chifukwa cha 
hidhwi kapena Nifaas, ndipo sizili waajib kumasula tsitsilo ngati akusamba 
chifukwa cha Janaabat. 

• Ndi makrooh kugonana ndi mayi wa Istihadhwa ndipo zikuloledwa kwa 
mwamuna kugonana naye ngati patafunika kutero. 

• Zili waajib kwa mayi wa istihaadhwa kuchita udhu pa Swalaat ili yonse 
pambuyo pakusamba kwake chifukwa chakuchita hidhwi ndipo zitero kufikira 
magazi atasiya. 

• Zikuloledwa kwa mayi kugwiritsira ntchito mankhwala oletsa hidhwi mwa 
kanthawi kochepa kuti achite mapemphero a Hajj ndi umrat, kapena kuti 
akwaniritse Swaum ya Ramadhan, koma zimenezo zifunikira kuti akhale ndi 
chitetezo choti mankhwalawo sangapereke vuto. 


MA YI M ’ CHISIL AMU ] 

Mayi ali wofanana ndi mwamuna polandira malipiro komanso ubwino kwa Allah 
molingana ndi chikhulupiriro ndi ntchito. Mtumiki (SAW) adati: “Ndithudi mayi ndi 
m’bale wa mwamuna Abou Daood- Ali ndi ufulu woitanitsa ufulu wake kapena 
kuchotsa kupondereza kumene kwamugwera. Zili dero chifukwa kuyankhula kwa 
chipembedzo kumapita kwa mayi komanso bambo onse limodzi kupatula malembo 
amene abwera posiyanitsa pakati pawo, awa ndi malamulo ochepa tikafanizira ndi 
malamulo otsalawo. Izi ndi chifukwa chakuti malamulo a Chisilamu amasamalira 
kwambiri zosankhika za mwamuna ndi mkazi poganizira kalengedwe ndi kuthekera. 
Allah (SW) wati: “Kodi asazindikire amene adalenga kumachita lye ndi Wodekha , 
WozindikiraT Mayi ali ndi ntchito zimene zimaamukhudza ndiponso mwamuna ali 
nazo zina zokhudza iye choncho kulowerana kulikonse pa ntchito zokhudza wina, 
zimadzetsa mavuto pakukhazikika kwa moyo. Komanso mayi amapatsidwa malipiro 
ofanana ndi mwamuna mayiyo ali chikhalire pa nyumba pake. Hadith wailandira 
Asmaa’ Bint Yaziid (RA) ndithudi iye adam’pitira Mneneri (SAW) ali pakati pa 
maswahaaba ake iye nane kuti: “Ndichitira nsembe makolo anga awiri pa iwe! Ine 
ndine nthumwi ya amayi kwa iwe - ndikutinso ndiphunzire - kwa iwe tapereka moyo 
wathu. Ndithudi palibe mayi aliyense kulikonse ali kaya kuvuma kapena kuzambwe 
amene wamva kapena ayi za kutuluka kwangaku pokhapokha ali ndi maganizo ngati 
angawa. Ndithu Allah adakutumiza ndichoonadi kwa amuna komanso amayi ndipo 
tidakukhulupirira iweyo komanso Allah wako amene adakutumiza. Ndithudi ife 
akazife tili omangika -okhazikika- pa nyumba zanu, pothera zilakolako 
zanupimatenga mimba za ana anu ndipo inu abambo mwatiposa ife poswali Jum y a , 
Swalaat ya pa gulu (jamaat), kukaona odwala , kukakhala nawo pa mwambo wa 
maliro, kuchita mapemphero a Hajj pambuyo pa inzake , kuposera apa kukachita 
jihaad mu njira ya Allah. Ndithudi munthu wamwamuna mwa inu akatuluka kupita 
kukachita Hajj kapena Umrat kapenanso ku usirikali kukalondera malire, ife 
timakusungirani chuma chanu, kukupeterani zovala zanu , kukulererani ana anu 
ndiye ndi malipiro anji amene tikuwapeza limodzi ndi inuyo eh iwe Mtumiki (SAW)? 
(Wokamba Hadithyi) adati:ndipo Mneneri (SAW) adatembenukira kwa maswahaaba 
ake ndi nkhope yake yonse kenako adati: 66 Kodi mudayamba mwamvako mawu 
amayi abwino ndikufunsa kwake kwa zinthu zokhudza chipembedzo chake kuposa 
uyu?” Iwo adati: ‘Eh iwe Mtumiki (SAW) wa Allah! Sitimaganiza kuti mmayi 
angawongoke ku zonga izi.’ Kenako Mneneri (SAW) anatembenukira kwa 
mzimayiyo nanena kwa iye kuti: “Zipita iwe mzimayi, ndipo ukawadziwitse amayi 
amene wasiya pambuyo pako kuti ndithu kukhala mkazi wabwino kwa mmodzi wa 
inu kwa mwamuna wake , ndi kufuna kwake chiyanjo chake, ndi kutsatiratsatira 
kwake zoyanjana ndi mwamunayo, zikufanana ndi zonse zija ( zimene amuna 
akuchitaj\ Iye (wonena Hadithyi) adati: ‘ Ndiye mzimayi uja adatembenuka akunena 
kuti: ‘Laailaaha Ilia Allah , Allah akbar! Kusangalalira zimenezi ” ai Baihaqiyy- Ndipo 
adafika amayi kwa Mtumiki (SAW) nati: “ Atsogola abambo ndi ubwino pochita 
jihaad mu njira ya Allah, kodi tiribe ntchito zina zimene tingawafikire nazo ntchito 
za amuna ochita jihaad mu njira ya Allah ? ” Ndiye Mtumiki (SAW) wa Allah adati: 
“ Ntchito za manja za mmodzi wa inu pa nyumba pake amafika nazo ntchito ya anthu 



ochita jihaad mu njira ya Allah.” ai Baihaqiyy- Koma kuti Chisilamu chachita kuchitira 
zabwino m’bale wachikazi kuti ali nawo malipiro aakulu munthu woteroyo. 
Adayankhula (SAW) kuti: “ Munthu amene wasamalira ana awiri achikazi kapena 
alongo awiri kapena achibale achikazi awiri, uku akumadziwerengera chisamaliro 
pa iwo kufikira Allah atawakwaniritsa kapena atawalemeretsa ndi zabwino Zake, 
akakhala awiri amenewo chomutsekereza iye ku moto.” Ahmad ai Tabariyy- 

MALAMULO ENA A AZIMAYI 

♦ Ndizoletsedwa mwamuna kukhala mseri ndi mayi amene pakati pake ndi iye 
palibe ubale woletsa kukwatirana (monga: bambo, agogo aamuna angakhale mtundu 
wawo utakwera, mwana wamwamuna, chidzukulu chamwamuna,mwana wako 
angakhale mtundu utatsika, mchimwene ndi ana awo achimuna, bambo, mwana ndi 
mchimwene chifukwa choyamwira bere limodzi, mwamuna wa mwana wako wamkazi 
ndi mwamuna wa amayi ako. Mtumiki (SAW) adati: ‘Asakhale mseri limodzi bambo 
ndi mayi pokhapokha patakhala munthu woti sangakwatirane naye.” (Bukhar, Muslim). 

■ Ndizovomerezeka mayi kuswalira mu mzikiti, koma ngati ataopa mayeserero 
ndiyeno kukhala makrouh. Adanena Aishat (RA) kuti : “ Adakakhala Mtumiki 
(SAW) adazipeza zimene amayi azipeka pano, bwenzi ataletsa kupita ku mzikiti 
monga m’mene adawaletsera ana a Israel.” (Bukhar, Muslim). M’mene ilili Swalaat ya 
mwamuna kuti imaonjezereka malipiro ake, chimodzomodzinso Swalaat ya mayi 
(imaonjezerekanso) akaipempherera m’nyumba mwake. Adabwera mayi kwa 
Mneneri (SAW) nanena kuti: “ Ine ndikukonda kumaswali nawe.” Iye (SAW) adati: 
“ Ndithu ine ndadziwa kuti ukukonda kuswali limodzi nane koma Swalaat yako 
m’nyumba mwako ndiyabwino kuposa Swalaat yako m’chipinda mwako mogona. 
Ndipo Swalaat yako m ’chipinda mwako mogona ndi yabwino kuposa Swalaat yako 
m’nyumba mwako. Ndipo Swalaat yako m’nyumba mwako ndi yabwino kuposa 
Swalaat yako mu mzikiti wa anthu akwanu. Ndipo Swalaat yako mu mzikiti wa 
anthu akwanu, ndi yabwino kwambiri kuposa Swalaat yako mu mzikiti wanga.” 
Ahmad- Ndiponso Mtumiki (SAW) adati: Malo wopempherera abwino kwa mayi ndi 
nyumba zawo.” Ahmad- Siziri waajib kwa mayi kukachita Hajj kapena Umrat 
pokhapokha atapeza munthu woti sangakwatirane naye kuti amuperekeze pa 
ulendowo. Ndipo ndizosavomerezeka ulendo wa mayi popanda munthu amene 
sangakwatirane naye chifukwa chakuyankhula kwake (SAW) koti: ‘Asayende mayi 
ulendo pamwamba pa masiku atatu, pokhapokha atakhala limodzi ndi munthu 
amene sangakwatirane naye.” (Bukhar, Muslim). 

Zili haraam kwa mayi kukazonda manda (ziyaarat) ndikuperekeza janaazat 
chifukwa cha kuyankhula kwa Mtumiki (SAW) koti: ‘Allah awatemberera amayi 
ochulukitsa kukaona manda.” Ndipo Ummu Atwiyyat (RA) adati: “Tidaletsedwa 
kutsatira janaazat koma sizidakakamizidwe pa ife.” (Muslim). 

Ndizovomerezeka kwa mayi kusandutsa tsitsi lake la m’mutu ndi mtundu wina 
uli wonse koma zimakhala makrouh kulisandutsa ndi zakuda ndi chofunikira 
chakuti kuteroko kulibe chinyengo kwa munthu wodzafunsira mbeta. 

♦ Ndiwaajib kupatsidwa mayi gawo lake limene Allah adamuikira mu chuma cha 
ulowammalo (chamasiye), ndipo ndi haraam kumumana gawolo. Kwafika nkhani 


kuchokera kwa Mtumiki (SAW) kuti adati: “ Amene wadula chuma cha 
ulowammalo (chamasiye) Allah adzadula ulowammalo wa iyeyo ku Jannat tsiku la 
Kiyaamat.” (ibn Maajah). 

♦ Zili waajib kwa mwamuna kupatsa mkazi wake zinthu zimene nkosatheka 
kukhala alibe monga chakudya, chakumwa, chovala ndi malo wokhala mwaubwino. 
Allah wanena kuti: 'Adzipereka (chisamaliro kwa mkazi ) yense wokhala ndi danga 
kuchokera mu danga lake, ndipo amene wachepekedwera kwa iye rizq lake 
azipereka mu zomwe Allah wamupatsa.” Ngati mayiyo ndi wopanda mwamuna 
ndiye zili waajib kwa bambo ake kapena mchimwene wake, kapena mwana wake 
wa mwamuna kumupatsa chisamaliro. Ngati alibe wachibale aliyense ndiye zikhala 
sunnat kwa anthu ena onse kumupatsa chisamaliro chake chifukwa cha Hadith iyi: 
‘Amene akukangalika kusamalira mayi wamasiye ndi munthu wosowa ali ngati 
amene akuchita jihaad mu njira ya Allah kapenanso ali ngati munthu amene 
amaima kuswali usiku onse komanso kumanga masana. ,, (Bukhar, Muslim). 

♦ Mzimayi ndiwoyenerera kulera mwana wake wamng’ono ngati asanakwatiwe. 
Ndizofunikira kwa bambo a mwanayo kum’patsa mayi wamwanayo chisamaliro 
chonse mmene akhalire mwanayo m’manja mwake. 

^ Sizili sunnat mkazi kuyamba kupereka salaam makamaka akakhala 
wachitsikana kapena akuopedwera mayeserero. 

♦ Zili sunnat kumeta tsitsi la kumalo ake wobisika,kuchotsa tsitsi la kunkhwapa 
ndi kuwenga zikhadabwe tsiku la Ijuma lili lonse. Zili makrouh kuzisiya zimenezi 
m’masiku oposera makumi anayi (40). 

& Zili haraam kudula tsitsi la kunkhope -mwa ilo- nsidzi chifukwa Mtumiki (SAW) 
adati: “Allah adatemberera mayi wochotsa nsidzi ndi amene akuchotsetsa .” (AbooDaood). 
^ KULIRA MALIRO : Zili haraam kwa munthu wamkazi kulira maliro a wina 
wake kopitirira masiku atatu, kupatula maliro a mwamuna wake, pakuti maliro a 
iye, mkaziyo ayenera kulira miyezi inayi ndi masiku khumi, ndipo polira malirowo 
ayenera kusiya kudzikongoletsa ndi zonunkhira, monga Zafaran, kuvala 
zodzikongoletsera ngakhale mphete kumene, zovala za mitundu yokongola monga 
za mtundu wofiira ndi wa chikasu, komanso kudzikongoletsa ndi hanna, kapena 
kudaya, kapena kupaka m’maso wanja wakuda, kapena kudzola mafuta onunkhira. 
Ndipo akuloledwa kuwenga makadabo, kuzula tsitsi komanso kusamba. Ndipo 
palibe mtundu weniweni wa chovala wofunika monga wakuda. Ndipo zili waajib 
kukhala pa chiyembekezo pa nyumba pomwe mwamuna wake wamwalirira 
mkaziyo ali m’menemo, ndipo zili haraam kusintha nyumbayo pokhapokha ngati 
zitafunika kutero, ndipo asatuluke m’ nyumba yake masana pokhapokha ngati pali 
chifukwa. 

♦ Ndi haraam kwa mayi kumeta tsitsi la m’mutu wake popanda chifukwa 
cheneicheni, ndizovomerezeka kuliyepula koma kudzera muchofunikira choti 
asadzifananize ndi amuna chifukwa cha Hadith iyi; “Mtumiki wa Allah 
adatemberera amayi odzifananiza ndi amuna m’gulu la amayi .” Tirmidhi- Kapena 
kudzifananiza ndi makafir achikazi chifukwa cha Hadith iyi: “Yemwe 
angadzifananize ndi anthu ena ndiye kuti iyeyo ndi mmodzi wa iwo. (Abou Daaood). 


♦ Zili waajib kwa mayi kubisa thupi lonse akamatuluka m’nyumba mwake ndi 
mkanjo umene ukwaniritse malamulo awa: 1) Kukwanira thupi lonse. 2) mwa uwo 
wokha usakhale chodzikongoletsera. 3) ukhale wokhuthala wosati wamberewere. 
4) ukhale wotaya wosati wothina. 5) usakhale wothiridwa mafuta wonunkhiritsa. 
6) usafanane ndi zovala za mwamuna. 7) usafanane ndi zovala zamakafiri achikazi. 
8) usakhale chovala chotchukira nacho. Ndipo ndi haraam kuvala nsalu ili yonse 
imene ili ndi chithunzi cha munthu kapena nyama, kupachika, kutchingira pakhoma 
kapenanso kuigulitsa. 

Maliseche a mayi ndi munthu wina ali mzigawo zitatu: 1) Mwamuna wake: 
Ali nako kuyang’ana pa iye paliponse angafune. 2) Amayi anzake komanso anthu 
omwe sangamukwatire: Awone mwa iye zomwe zimaonekera nthawi zambiri 
monga nkhope, tsitsi, khosi, chakhatho, dzanja, phazi ndi zina zotero. 3) Amuna 
otsalawo; Asaone mwa iye kena kalikonse kupatula pakakhala chifukwa chenicheni 
monga: kufunsira mbeta, kuchiza matenda ndi zina zotero. Zili dero chifukwa 
mayeserero amkazi ali pa nkhope pake. Adanena Faatimat Bint A1 Munzir (RA) 
kuti: “ Tinkavindikira nkhope zathu kwa amuna.’’' ai- Haakim- Ndipo Aisha (RA) adati: 
“ Anthu okwera zinyama adali nkumatidutsa ife tili ndi Mtumiki (SAW) titachita ihraam 
ya Hajj. Iwo akatifupikira , yense wa ife amadzifundira ndi mkanjo wake kuchokera 
ku mutu kwake mpaka ku nkhope kwake ndipo akatidutsa timachotsa." (Aboo Daaood). 

♦ ZIYEMBEKEZO: Ziyembekezo zili m’mitundu ingapo iyi:- 

1) Chiyembekezo cha amene ali ndi mimba: Chiyembekezo cha mkazi amene 
mwamuna wasiidwa ukwati ali ndi mimba ndiye kufikira atabereka mimba yakeyo. 

2) Amene mwamuna wake wafa: Chiyembekezo chake ndi miyezi inayi ndi masiku 
khumi. 3) Amene wapatsidwa cha mbeta iye akadasamba: Chiyembekezo chake 
achite hidhwi katatu. Ndipo chiyembekezo chidzatha ndi kusiya kwa hidhwi 
yachitatuyo. 4) Amene sasamba (sachita hidhwi chifukwa cha ukalamba kapena 
sadakule msinkhu): Chiyembekezo chake ndi miyezi itatu. Tsono mkazi wosiidwa 
kumene kuli kotheka kubwererana naye, ndikokakamizidwa kuti akhalaebe kwa 
mwamuna wake nthawi yonse ya chiyembekezo ndipo kuli kololedwa kuti 
mwamuna awone zomwe akuzifuna pa iye, komanso kukhala naye mwa mseri 
mpaka chiyembekezo chake chitamalizika mwina Allah angayanjanitse pakati 
pawo. Ndipo kubwererana ukwati nkosasowekera kupezeka chifuniro cha mkazi 
ngati kusiyana kwake koti nkubwererananso komanso kubwerera ukwati 
kungachitike ndi mau a mwamuna onena kuti ndakubwerera ukwati; kapena 
kugonana ndi mkaziyo. 

♦ Mayi asadzikwatitse yekha ukwati. Mtumiki (SAW) adati: “Mayi aliyense 
wadzikwatitsa yekha popanda chilolezo cha waliyy (muimiriri) wake ndiye kuti 
ukwati wakewo ndiwoonongeka.” Abou Daaood- 

& Ndi haraam kwa mayi kulumikiza tsitsi lake ndi tsitsi lina. Komanso ndi haraam 
kutema mphini zodzikongoletsera pena pali ponse pa thupi lake. Zinthu ziwirizi zili 
m’gulu la machimo aakuluakulu kwambiri chifukwa chakuyankhula kwa Mtumiki 
(SAW) koti: “Allah adamutemberera mayi aliyense wolumikiza tsitsi ndi amene 
akulumikizitsayo komanso mayi wodula mphini komanso wodzidulitsayo.'' (Bukhar, Muslim). 


W Ndi haraam kwa mayi kupempha kwa mwamuna wake kusiidwa ukwati 
popanda chifukwa chenicheni chifukwa chakuyankhula kwa Mtumiki (SAW) koti: 
“ Mayi aliyense angapemphe mwamuna wake kuti amusiye ukwati popanda vuto lili 
lonse, ndi haraam kwa iyeyofungo la ku Jannat.” (Aboo Daaood). 
kk Ndi waajib kwa mayi kumvera mwamuna wake mwa ubwino makamaka 
akamuitanira ku mphasa. Adanena (SAW) kuti: “ Mwamuna akaitanira mkazi wake 
ku mphasa nakana kubwera, mwamunayo nagona ndi mkwiyo, angero 
amamutemberera mayiyo mpaka atacheredwa (Bukhar, Muslim). 

^k Ndi haraam mayi kudzithira mafuta wonunkhira akadziwa kuti m’njira, 
akafikira abambo oti atha kukwatirana nawo chifukwa cha hadith iyi: “ Ndithu mayi 
akadzithira mafuta wonunkhira, nawadutsa anthu cholinga choti amve fungo 
lakelo, iye ndiwoteretere - akutanthauza kuti wachiwerewere .” (Aboo Daaood). 


i SWALAAT : 

AZAAN NDI IQAMAH: Ziwirizi zili Fardh Kifaayat kwa anthu amuna ngati 
sali pa ulendo, ndipo zili Sunnat kwa munthu woswali yekha komanso kwa wa pa 
ulendo, ndipo zili makrooh kwa akazi. Ndipo sizingatheke kuchita nthawi ya 
Swalaat isanakwane; kupatula pa Swalaat ya Fajr nkutheka kuchita Azaan yoyamba 
ya Fajr pambuyo pa theka la usiku. 

ZOFUNIKIRA ZA SWALAAT: 1) Chisilamu. 2) Kukhala ndi nzeru asakhale 
wamisala. 3) Akhale wotha kusiyanitsa chabwino ndi choipa. 4) Twaharat ngati 
kuli kotheka. 5) Kukwana nthawi: Ndipo nthawi ya Zuhr imayamba ndi 
kupendekeka kwa dzuwa mpaka kukhale kutalika kwa mthunzi wa chinthu 
chilichonse chimodzimodzi ndi chinthucho. 

Kenako imayamba nthawi ya Asr, ndipo nthawi yodzisankhira m'menemo ndi mpaka 
kukhale kutalika kwa mthunzi wa chinthu chili chonse molingana kawiri ndi 
chinthucho, kenako imakhala nthawi ya pozingwa ndiye mpaka kulowa kwa dzuwa. 
Kenako imatsatira nthawi ya Maghrib mpaka italowa mitambo yofira. Kenako 
imayamba nthawi ya Isha, ndipo nthawi yodzisankhira m'menemo ndi mpaka theka la 
usiku, kenako nthawi ya pozingwa ndiye mpaka kutuluka kwa m’bandakucha woona, 
ndipo kenako imayamba nthawi ya Fajr, yomwe ndi mpaka kutuluka kwa dzuwa. 

6) Kubisa umaliseche (ngati pali kuthekera ndi chinthu chosaonetsa mtundu wa 
khungu; choncho umaliseche wa munthu wamwamuna amene wakwanitsa zaka 
khumi uli pakati pa mchombo ndi bondo. Ndipo kwa wamkazi amene ali mfulu 
wotha msinkhu akakhala pa Swalaat thupi lake lonse ndi maliseche kupatula 
nkhope yake). 7) Kupewa najisi pa thupi pake, pa nsalu yake ndi pa malo poswalira 
ngati kuli kotheka. 8) Kulunjika ku Qiblat ngati kuli kotheka. 9) Kuchita niyyat. 

NSICHI ZA SWALAAT: Ndipo izo zilipo khumi ndi zinayi: 

1) Kuimirira ngati pali kuthekera pa Swalaat ya Fardh 2) Takbirat yoyamba. 
3) Kuwerenga Faatihah. 4) Kuwerama pa Rakaat iliyonse. 5) Kuweramuka 
kuchokera pa Ruku. 6) Kuongoka ataimirira pambuyo pa Ruku. 7) Kuchita Sajdat 
ndi ziwalo zisanu ndi ziwiri. 8) Kukhala pakati pa Sajdat ziwiri. 9) Tashah - hud 
yomalizira. 10) Kukhala chifukwa cha Tashah - hud. 11) Kunena Allaahumma 

swalli alaa Muhammad pa tashahhud yomaliza. 12) Salaam yoyamba. 13) 

Kudekha mu nsichi za zichitochito. 14) Kuchita molondoloza nsichi zimenezi. 

Ndipo Swalaat singatheke pokhapokha ndi nsichi zimenezi, ndipo Rakaat 
imaonongeka chifukwa cha kusiya imodzi mwa zimenezi mwadala kapena 
moiwala. 

ZOFUNIKA ZA SWALAAT: Zilipo zisanu ndi zitatu: 

1) Ma Takbirat onse kupatula Takbirat yoyamba. 2) Kunena mau oti SamiAllahu 
liman hamidah amene atanthauza kuti: ‘Allah wamumva amene wa mtamanda lye’ 
kwa Imaam komanso woswali payekha. 3) Poweramuka kuchokera pa Ruku 
kunena mau oti Rabbanaa walakal - hamdu: ‘Eya, Mbuye wathu, ndipo Inu muli 
ndi kutamandindwa konse kwabwino’. 4) Kunena kamodzi pa Ruku mau onena 
kuti: Sub - hana Rabbial-Adhweem ‘ulemelero ndi wa Mbuye wanga 

Wolemekezeka’. 5) Kunena kamodzi pa Sajdat mau onena kuti: "Sub -hana 
Rabbial - A'laa” ulemerero ndi wa Mbuye wanga Wapamwambamwamba”. 6) 


Kunena Du'aa yoti: “ Rabbigh - Firli omwe atanthauza kuti: “Mbuye wanga 
ndikhululukireni", pakati pa Sajdat ziwiri. 7) Tashah - hud yoyambirira. 8) Kukhala 
chifukwa cha Tashah - hud imeneyo. 

Ndipo zofunika zimenezi ngati atazisiya mwadala ndiye kuti Swalaat yake 
yaonongeka, ndipo ngati azisiya moiwala adzachita Sajdat chifukwa cha kuiwalako. 

SUNNAT ZA SWALAAT: Pali zoyankhula ndi zochita, ndipo Swalaat 
singaonongeke chifukwa chosiya chilichonse mu zimenezo ngakhale atasiya 
mwadala. Choncho Sunnat za pakuyankhula ndi izi: Kuwerenga Du'aa yotsegulira 
Swalaat, Ta - aw - wudh, Bismillah ndi kunena mau oti Aameen, ndinso kukweza 
mau ponena Aameen, mu Swalaat yokweza mau powerenga, kuwerenga pomwe 
papepuka kuchokera mu Quran pambuyo powerenga Faatihat. Kukweza mau 
powerenga kwa amene ali Imaam, koma otsatira akuletsedwa kutero, pomwe 
woswali payekha ali ndi kusankha, pambuyo pa Tahmeed kunena mau oti Hamdan 
katheeran Twayyiban mubarakaatn Feeh, mil - us - samawaat, wamil - ul - Ardh 
mpaka kumapeto. (Kutamanda kochuluka, kwabwino, kokhala ndi madalitso, 
kodzadza kumwamba ndi pansi). Zomwe zaonjezereka pa kamodzi m'ma Tasbih 
apa Ruku ndi pa Sajdat, ndikunena Du'aa yoti: Rabbigh - Firli” yotanthauza 
‘Mbuye wanga ndikhululukireni’, ndikuchita Du'aa asanapereke Salaam. 

NDIPO MA SUNNAT AZICHITOCHITO NDI AWA: Kutukula manja 
awiri pochita Takbirat yoyamba, popita pa Ruku, poweramuka kuchokera pa Ruku, 
ndi ponyamuka kuchokera pa kukhala kwa Tashah - hud yoyamba. Kuika dzanja la 
manja pamwamba pa dzanja la manzere m'munsi mwa chidali ali chiimire, 
kuyang'ana kwake pa malo a Sadjat. Kusagundanitsa kwake mapazi ake awiri 
ataimirira. Pochita Sajdat yake kuyambira kuika maondo ake, kenako manja ake, 
kenako mphumi yake ndi mphuno yake, kulekanitsa manja ake ndi nthiti zake, 
mimba yake ndi ntchafu zake, komanso ntchafu zake ndi akatumba ake, kulekanitsa 
kwake pakati pa maondo ake, kuongola mapazi ake molekanitsa, ndikuika pansi 
mkati mwa zala zake, kuika manja ake moyang'anizana ndi mapewa ake, zala zili 
zotambasula zophatana, kuima kwake ndi nsonga za mapazi ake, ndi kuyedzamira 
kwake pa maondo ake ndi manja ake, kukhalira mwendo pa kukhala kwa pakati pa 
ma Sajdat awiri ndi pa Tashah - hud yoyamba, kukhalira thako pa kukhala 
kwachiwiri, kuika manja pamwamba pa ntchafu zala zili zotambasulidwa, zophatana, 
pakati pa Sajdat ziwiri, chimodzimodzinso pa Tashah - hud: kungoti iye kudzanja la 
manja adzafumbata kachala kakang'ono ndi kotsatizana nako, ndipo adzazunguliza 
chala chake chachikulu ndi cha pakati, ndikulozera ndi cha mkombaphala 
pomutchula Allah ndikuchita kwake Du'aa mosonyeza umodzi wa Allah, kucheukira 
kwake kumanja ndi kumanzere popereka Salaam, ndi kuyambira kumanja pocheuka. 

KUCHITA SAJDAT CHIFUKWA CHA KUIWALA: Zili Sunnat kuchita 
SajdaT Sahw, ngati atabweretsa mau oikidwa mu Swalaat posakhala pa malo pake 
moiwala monga kuwerenga Qur'an pa Sajdat. Ndipo zikuloledwa kuchita Sajdat 
Sahw ngati atasiya chinthu cha Sunnat. Sajdat Sahw idzakhala waajib akaonjezera 
Ruku, kapena Sajdat, kapena kuimirira, kapena kukhala, kapena wapereka Salaam 
Swalaat isanakwanire, kapena walakwitsa kuwerenga kulakwitsa komwe 


kungasinthe tanthauzo, kapena wasiya chinthu cha waajib, kapenanso wakaika za 
kuonjezera pa nthawi yochita chinthucho. Ndipo Swalaat idzaonongeka chifukwa 
chosiya mwadala Sajdat Sahw yomwe ili waajib, ngati atafuna atha kuchita Sajdat 
ziwiri za Sahw asanapereke Salaam, kapena atapereka, ngati ataiwala kupanga 
Sajdat nkudutsa nyengo yaitali, palibe kupanga Sajdat Sahw. 

KASWALIDWE KA SWALAAT: Akaima kuti aswali alunjike ku Qiblat 
ndipo anene kuti ALLAHUAKBAR. Imaam akweze mau ponena mau amenewa, 
komanso ponena ma Takbirat ena onse kuti amve amene ali pambuyo pake ndipo 
amene sali Imaam asakweze mau ponena ma Takbiratwo. Ndipo atukule manja ake 
moyang'anizana ndi mapewa ake pa nthawi imene akuyamba kunena Takbir, 
kenako atsitse manja ake wo ndi kugwira dzanja lake lamanja chikhato cha dzanja 
la manzere, ndipo awaike manjawo kunsi kwa chidali chake, ndipo adziyang'ana 
pamalo ake wochitira Sajdat. Kenako atsegule Swalaat ndi ma Du'aa ena omwe 
adza mu Hadith, monga kuti Sub- hanakAllah umma, wabihamdika 

watabaarakaats - muka, wata - alaa Jadduka, walailaha ghairuka 1 Kenako 
anene Ta - aw - wudh, nkuwerenga Bismillah ndipo kenako awerenge Faatihat. 
Ndipo ndi bwino kwa munthu wotsatira kuti aiwerenge Faatihat mu Swalaat 
zomwe Imaam sakweza mau ndi momwe sakweza mau ngati Swalaatyo ili 
yokweza mau. Ndipo zili Waajib kuti Faatihat iwerengedwe mu Swalaat 
yosakweza mau. Kenako awerenge paliponse pomwe papepuka mu Quran. Ndipo 
ndi Sunnat kuti awerenge pa Swalaat ya Fajr kuchokera m’chigawo cha Surat 
zitalizitali, ndipo pa Maghrib kuchokera m’chigawo cha Surat zifupizifupi, ndipo 
mu Swalaat zina zonse kuchokera m’chigawo cha Surat za pakatikati. Ndipo 
chigawo cha Surat zitalizitali chinayambira pa Surat Qaaf mpaka surat Amma, 
ndipo zapakatikati mpaka Surat Dhuha, ndipo zazifupi zake mpaka Surat Nass. 
Ndipo pa Swalaat ya Subuhi Imaam adzakweza mau powerenga, adzakwezanso 
mau m'marakaat awiri oyambirira a Maghrib ndi Isha, ndipo sadzakweza mau 
mosakhala m'marakaat amenewa. Kenako adzanena Takbir ndikuchita Ruku, ndipo 
adzaika manja ake m'maondo atalekanitsa zala zake ndi kuongola msana wake, 
ndipo adzapanga mutu wake kukhala wofanana ndi msana wake, kenako adzanena 
katatu mau akuti sub-hana Rabbiyal- Adhweem. Kenako adzautsa mutu wake 
akunena kuti samiAllahu liman hamidah, ndipo akaongoka ali chiimire anene kuti 
Rabbana walakal- hamdu hamdan katheeran Twayyiban Mubaarakaatn feeh, mil- 
us-samawaati wamil-ul-ardh wamil-u- mashita min shai- in bad, kenako akunena 
Takbir adzapita kokachita sajdat, ndipo adzatalikitsa manja ake ndi nthiti zake, 
ndinso mimba yake ndi ntchafu zake. Ndipo adzaika manja pansi moyang'anizana 
ndi mapewa ake. ndipo nsonga za mapazi ake zikhale zitalunjika ku Qiblat, 
komanso zala za manja ake. Kenako anene katatu kuti sub-hana Rabbiyal- a’laa. 
Ndipo zili kwa iye kuwonjezera maduaa ena omwe adza mu Hadith, kapena kuti 
apemphe chomwe akufuna. Kenako akunena Takbirat autse mutu wake ndi kuyala 


1 (ulemelero ndi Wanu E, Mbuye wathu, ndi kutamandidwa Kwanu, ndipo ladalitsika dzina Lanu, 
ulemerero Wanu watukuka, ndipo palibe Mulungu wopembedzedwa mwachoonadi wosakhala Inu). 


mwendo wake wamanzere naukhalira, ndipo aimike phazi lake lamanja ndi kupana 
zala zake molunjikitsa ku Qiblat, kapena aimike mapazi ake awiri ndipo zala zake 
azilunjikitse ku Qiblat nakhalira zidendene zake, ndipo anene kuti Rabbigh-fir-li, 
kokwanira kawiri, ndipo zili kwa iye kuonjezera mau onena kuti War- hamni, 
waj-bur-ni, war-faani war-zuq-ni, wansur-ni, wah-dini, wa-a fini, 1 Kenako 
adzachita sajdat yachiwiri ngati yoyamba nautsa mutu wake akunena Takbirat, 
ndipo adzadzuka kuimilira ndi nsonga za mapazi ake, motero adzaswali Rakaat 
yachiwiri ngati yoyamba. Choncho akamaliza marakaat awiriwo adzakhala 
mokhalira mwendo ataika dzanja lake lamanzere pa tchafu yake ya kumanzere, 
ndipo dzanja la manja pa ntchafu ya manja, nafumbata ku dzanja lamanjalo 
kachala kakang'ono ndi kotsatizana nako, ndipo adzazunguza chala chachikulu ndi 
chapakati ndikulozera ndi chamkomba phala nanena kuti ATTAHIYYAATU 
LILLAHI WAS-SWALAATWAATU WATTWAYYIBAATU, ASSALAAMU 
ALAIKA A Y YUH ANN AB I Y YU WARAH MATULLAHI WABARAKAATTUH 
ASSALAAMU ALAIN A WA ALA IBAADILLAHIS- SWAALIHEEN, ASH- 
HADU AN-LAA ILAAHA ILLALLAHU WA-ASH-HADU ANNA MU- 
HAMMADAN ABDUHU WARASULUH . 1 2 

Kenako adzaimiriranso mu Swalaat za marakaat atatu ndi za marakaat anayi 
ndikutukula manja ake akunena Takbirat, ndipo adzaswali marakaat ena otsala 
chimodzimodzi, koma sadzakweza mau m'marakaat amenewo, ndipo adzawerenga 
Faatihat yokha basi .Kenako adzakhala mokhalira thako kuti achite Tashah-hud 
yomaliza, adzayala mwendo wamanzere ndikuutulutsira ku manja, ndipo 
adzaimika phazi la manja, thako lake atakhazika pansi ndipo pa kukhala komaliza 
,kumakhala mu Swalaat yomwe ili ndi ma Tashah-hud awiri kenako adzanena 
Tashah-hud yoyamba ndi kunenenanso mau akuti: ALLAHUMMA SWALLI ALA 
MUHAMMAD WA ALAA AALI MUHAMMAD , KAMA SWALLAITA ALAA 
IBRAHIM WA ALAA AALI IBRAHIM , INNAKA H AMEEDDUM 'M A JEED , 
ALLAHUMMA , BAARIK ALA MUHAMMAD WA ALAA AALI 
MUHAMMAD ,KAMAA BAARAKTA ALAA IBRAAHIM WA ALAA AALI 
IBRAAHIM , INNAKA HAMEED UM’MAJEED ." 3 

Ndipo ndi Sunnat kunena kuti Audhu billahi min adhaabinnar wa adhaabilqabr, 
wafinatil mahya wal mamaat , wafit- natil maseeh dajjaal . 4 


1 (E, Mbuye wanga ndikhululukireni, ndimvereni chisoni, lumikizani Niyyat yanga, nditukuleni, 
ndipatseni rizq). 

2 (Ulemu onse oyankhula, Swalaat zonse ndi zabwino zonse ndi za Allah , mtendere ukhale pa iwe 
oh , Mneneri, chifundo cha Allah komanso madalitso Ake, mtendere ukhale pa ife ndi pa akapolo a 
Allah ochita zabwino, ndikuikira umboni kuti palibe wopembedzedwa mwa choonadi koma Allah, 
ndikuikiranso umboni kuti Muhammad ndi kapolo wa Allah komanso ndi Mtumiki Wake). 

3 (E, Allah! Tumizani chifundo kwa Muhammad ndi ku banja la Muhammad, monga m'mene 
munatumizira chifundo kwa Ibrahim ndi ku banja la Ibrahim , ndithu Ndinu Wotamandidwa, 
Wolemekezeka. Ndipo tumizani madalitso kwa Muhammad ndi ku banja la Muhammad monga 
m'mene munatumizira madalitso kwa Ibrahim ndi ku banja la Ibrahim ndithu Ndinu Wotamandidwa 
Wolemekezeka). 

4 Kutanthauza kuti ndikudzitchinjiriza mwa Allah ku chilango cha moto, cha m'manda, kumayesero 
a maseeh dajjaal. 



Ndinso ma duaa ena omwe adza mu Hadith. Kenako apereke salaam ziwiri choncho 
adzacheukira ku manja akunene kuti Assalaamu alaykum warahmatullah. Kenako 
kumanzere, pambuyo pake ndi sunnatnso kunena Duaa yomwe yadza mu Hadith; 1 


SWALAAT YA MUNTHU WODWALA 


Zikakhala kuti kuimirira kukuonjezera matenda ake, kapena sangathe kuimirira 
aswali chikhalire, ngati sangathe kukhala aswali atagona cham’mbali, ngati 
zingam’vute kuswali atagona cham'mbali aswali atagona chagada, ndipo ngati 
atalephera kuchita Ruku ndi Sajdat adzangochita molozera, ndipo adzafunika 
kubweza Swalaat zomwe zamudutsa. Ndipo ngati zitamuvuta iye kuswali Swalaat 
iliyonse mu nthawi yake, zili kwa iye kuphatikiza Zuhr ndi Asr, komanso Maghrib 
ndi Isha pa nthawi imodzi mu nthawi ya imodzi ya Swalaat ziwirizi. 

SWALAAT YA MUNTHU WA PAULENDO 


Ngati mtunda wa ulendo wake ndiwotalika kupitirira pafupifupi ma kilomita 
makumi asanu ndi mphambu zitatu (85 km) ndipo ulendo wakewo ndi wololedwa, 
ndiye kuti akuloledwa kupungula marakaat awiri Swalaat ya marakaat anayi (4). 
Ndipo ngati atachita Niyyat kuti akhala pa malo ena ake mkatikati mwa ulendo 
wake masiku opitirira anayi, (swalaat za fardhwi 20) ndiye kuti iye adzakwaniritsa 
marakaath onse kuchokera tsiku limene wafika ndipo sapungula. Ngati munthu 
wapaulendo waswali pambuyo pa Imaam amene sali paulendo, kapena anayiwala 
Swalaat imene inam’dutsa asananyamuke ulendo ndipo waikumbukira ali pa 
ulendo, kapena anaiwala Swalaat imene inam’dutsa ali paulendo ndipo 
waikumbukira atamaliza ulendo ndiye kuti Swalaat zonse zanenedwazi 


1 yomwe ndiyoti :As-tagh- firullah (katatu), Allahumma Antassalaam waminkasalaam, Tabarakta 
ya Dhal-Jalaali wal-Ikraam, Laa ilaaha illAllahu wah-dahu la sharika lah, lahul-Mulk walahul 
hamdu wahuwa ala kullishai-in Qadeer, La haula wala quw- wata ilia billah, Laa ilaaha illAllahu 
wala nabudu ilia Iyyaahu, Lahunnimat walahul fadh-lu walahuth-thana-ul-hasan, Laa ilaaha 
illAllahu mukh-lisweena lahud-deena walau karihal kaafiroon, Allahumma la maania lima a' twaita, 
wala lima mana'ta wala yan-fau' dhal jaddi minkal- jaddu.Anenenso pambuyo pa Swalaat ya fajr ndi 
ya Maghrib pamodzi ndi ma Duaa amene anenedwa kalewa kuti Laa ilaaha illAllahu wah-dahu la 
sharika LAHU, LAHUL-Mulku walahul- hamdu, yuhyi wayumeetu , wahuwa ala kullishai-in 
Qadeer (Kakhumi), 

(E, Allah! Ndinu mtendere, ndipo kwa Inu kumachokera mtendere, mwadalitsika e, Inu mwini 
ulemerero ndi kupatsa, palibe wopembedzedwa mwachonadi koma Allah yekhayo alibe 
wothandizana Naye. Ufumu ndi kutamandidwa konse ndi Zake , ndipo Iye ndi wamphamvu pa 
chilichonse. Palibe nzeru yosiyira zoipa ngakhale mphamvu zochitira zabwino koma zonse zili 
m'manja mwa Allah, palibe wopembedzedwa mwachoonadi koma Allah ndipo palibe amene 
timampembedza koma Iyeyo. Mtendere , ubwino ndi kuyamikiridwa kwabwino ndi Zake, palibe 
wopembedzedwa mwachoonadi koma Allah momuyeretsera chipembedzo ngakhale ataipidwa nazo 
makafiri, E, Allah! Palibe angatsekereze chimene mwapereka, ndipo palibe angapereke chomwe inu 
mwatsekereza ndipo ubwana sungathandize mwini ubwana ku chilango chochokera kwa Inu). 
Ndipo pambuyo pa Swalaat ya Fajr ndi Maghrib pamodzi ndi zomwe zanenedwa anene kuti. Palibe 
wopembedzedwa mwachoonadi koma Allah Yekhayo, Alibe wothandizana Naye, ufumu ndi 
kutamandidwa konse ndi Zake, Amapereka moyo ndi imfa, ndipo Iye ndi Wamphamvu pa 
chilichonse Pambuyo pa zimenezo. Kenako anene kuti Sub - hanAllah , ka (33) Wal - hamdu lillah , 
ka (33) WAllahu Akbar, ka (33) ndipo pokwaniritsa ka (100) anene kuti Laa illah illAllahu wah- 
dahu la sharika lah, lahul mulku walahul hamdu, wahuwa ala kulli Shai -in Qadeer. Kenako 
awerenge Ayatul kursi, kenako n'kudzawerenga ikhlas, Falaq ndi Naas, ndipo adzabwerezabwereza 
kuwerenga surat izi: Ikhlaas, Falaq ndi Nass pambuyo pa Swalaat ziwiri Fajr ndi Maghrib 
katatukatatu. 


adzakwaniritsa sadzapungula. Ndipo wapaulendo akuloledwa kukwaniritsa 
marakaat onse, koma kupungula ndibwino kwambiri. 

SWALAAT YA JUMUAT 

Ndipo iyo ili ndi ulemelero waukulu kuposa Zuhr, ndiponso ndi Swalaat yapadera, 
sikuti yachita kupungulidwa Swalaat ya Zuhr. Choncho sikuloledwa kuiswali 
marakaat anayi, ndipo siingatheke ndi Niyyat ya Zuhr, ndiponso sizikuloledwa 
kuiphatikiza ndi Swalaat ya Asr ngakhale chitapezeka chifukwa chophatikizira. 

SWALAAT YA WITR 

Ndi Sunnat, ndipo nthawi yake, ndi kuyambira pambuyo pa Swalaat ya Isha 
kufikira kutuluka kwa m'bandakucha. Ndipo kuchepa kwa marakaat ake,ndi Rakaat 
imodzi, ndipo kuchuluka kwake ndi marakaat khumi ndi imodzi, kupereka Salaam 
pambuyo pa marakaat awiri alionse ndibwino kwambiri. Ndipo zili sunnat 
kuwerenga Suuratul Aalaa mu rakaat yoyamba, A1 Kaafiruun mu yachiwiri ndi A1 
Ikhlaas mu yachitatu. Zili sunnat kuchita Qunuut pambuyo pa rukuu ndipo atukule 
mania ake n’kuchita duwa mokweza mawu angakhale atakhala yekha. 

MALIRO 

Kusambitsa maliro a Msilamu, kuwaveka sanda, kuwaswalira, kuwanyamula kupita 
nawo kumanda ndi kuwakumbulira m'manda, zonsezi zili Fardh kifaayat; kupatula 
yemwe wafera ku nkhondo ya chipembedzo, pakuti iye sasambitsidwa ndiponso 
savekedwa sanda, koma zikuloledwa kumuswalira, ndiponso aikidwe m'manda 
m'mene analiri pa nthawi yomwe amamwalira. Ndipo mwamuna avekedwe nsalu 
zoyera zitatu, ndipo wamkazi avekedwe nsalu zisanu: Chilundu, mpango, malaya ndi 
nsalu ziwiri. Ndipo ndi Sunnat kuimirira Imaam komanso woswalira payekha pafupi 
ndi pachidali cha mtembo wachimuna ndi kuima pakati pa mtembo wachikazi, 
choncho adzanena ma Takbirat anayi akutukula manja ake pa Takbirat iliyonse, 
adzayamba Takbirat yoyamba ndipo adzawerenga Ta -aw - wudh komanso Tasmiyat 
ndikuwerenga Faatihat yokha mwachinsinsi, kenako adzanena Takbirat yachiwiri 
ndikunena Swaliyatume, kenako adzanena Takbirat yachitatu ndikuwachitira duaa 
maliro, kenako adzanena Takbirat yachinayi ndikuima pang'ono, kenako nkupereka 
Salaam. Ndipo zili Haraam kukweza mtumbira wa manda kopitirira mkono umodzi, 
kuwamangira chiliza ndi kuwapsopsona, kuwafukitsira ubani ndi kulemba kapena 
kukhala kapena kuponda pa mandapo. Ndipo zili haraam kuyatsa nyale pa manda, ku 
wachita TWAWAAF, kumangapo mzikiti kapena kukumbulira mu mzikiti. 

Ndipo zili waajib kugumula nyumba zomwe zamangidwa pa mandapo. 

• Palibe mau enieni a chipepeso, ndipo ena mwa iwo, wopepesayo anene kuti 
A'adhwamAllahu ajraka, wa ah - sana aza - aka, waghafara limayyitika. (Allah 
akulitse malipiro ako, achichite chipepeso chako kukhala chabwino ndipo 
awakhululukire maliro ako). Ndipo chipepeso cha Msilamu kwa kafiri anene kuti 
A'dhwamAllahu ajraka, wa ah - sana azaaka. Ndipo chipepeso cha kafiri 
n’chosaloledwa ngakhale wopepesedwayo ali Msilamu. 

• Zili Waajib kwa amene wazindikira kuti a m'banja lake adzakhala akumulilira 
motamanda zabwino zake akadzamwalira kuti awauze kuti asadzalire motero, 
ndipo akapanda kuwauza adzalangidwa chifukwa cha kulira kwao komulilira iye. 


• Imaam Shafi (RA) ananena kuti sibwino kukhala pa malo kudikirira chipepeso, 
komwe ndi kusonkhana kwa anamalira m’nyumba ina yake kuti aziwapeza amene 
akufuna kudzapepesa, koma ziyenera kuti abalalikane ku zintchito zawo, amuna 
ngakhalenso akazi. 

• Ndi Sunnat kuwapangira chakudya anamalira ndipo sibwino kuwadyera 
chakudya, kapena kuwaphikira chakudya amene asonkhana pamasiyepo. 

• Ndi Sunnat kukaona manda a Msilamu mosachita kumangira ulendo, 
zikuloledwanso kukaona manda a kafiri, ndiponso kafiri asaletsedwe kukaona 
manda a Msilamu. 

• Ndi Sunnat kwa amene walowa ku manda kunena kuti: Assalaamu Alaykum 
daaraqaumin mu'mineen, wa inna insha Allah bikum lalaahiqoon, yar - hamullahul 
- mustaqdimeena wal - mustakhireen, Nas - alullaha lana Walakumul - aafiyyah, 
Allahumma la tah - rimna ajrahum, wala taf - tin'na ba'dahum waghfir lana 
walahum. 

(Mtendere ukhale kwa inu eni, nyumba amanda amene muli okhulupirira - kapena 
kuti: eni nyumba mwa amene ali okhulupirira-ndipo ife Allah akalola tidzakumana 
nanu, Allah awachitire chifundo amene anatsogola mwa ife ndi amene amalizira, 
tikum’pempha Allah kuti atipatse ife ndi inu mpumulo wabwino, E, Allah! 
Musatimane malipiro awo, ndipo musatipatse mayesero m'mbuyo mwawo, ndipo 
tikhululukireni ife ndi iwo). 

SWALAAT YA EID ZIWIRI: Iyo ndi Fardh kifaayat, ndipo nthawi yake ili 
ngati nthawi ya Swalaat ya Dhuhaa, choncho ngati zitadziwika kuti linali tsiku la 
Eid dzuwa litapendekeka, ndiye kuti idzaswalidwa mawa lake kukhala Qadhwaa. 
Ndipo zofunikira zake zili ngati zofunikira za Swalaat ya Jumuat kupatula ma 
Khutbat awiri, ndipo ndi makrooh kuswali Nafl isanaswalidwe kapena 
itsaswalidwa pabwalo loswalira Eid. Ndipo kaswalidwe kake ndi aka: akhale 
marakaat awiri; atanena Takbeera ya Ihram yoyamba asananene Ta'aw - wadh 
adzanena ma Takbeera asanu ndi imodzi mu Rakaat yoyamba, ndipo mu Rakaat 
yachiwiri adzanena ma Takbeera asanu asanayambe kuwerenga Quran, ndipo 
adzatukula manja ake awiri ponena Takbeera iliyonse. Kenako anene Ta'aw'wudh 
ndi kuwerenga Surat Faatihat mokweza mau kenako awerenge Surat A'laa mu 
Rakaat yoyambirira, ndikuwerenga surat Ghashiyah mu Rakaat yachiwiri. Choncho 
akapereka Salaam adzapanga ma khutbat awiri ngati ma khutbat awiri a Jumuat; 
koma zili Sunnat kuti achulutse kunena ma Takbeera m'ma khutbat awiriwo, ndipo 
ngati ataswali Eid ngati Nafl palibe vuto chifukwa choti ma Takbeera owonjezera 
ndi Zikr zomwe zimakhala pakati pa marakaat awiri zili Sunnat. 

SWALAAT YA KADANSANA: Ndipo iyo ili Sunnat, ndipo nthawi yake ndi 
kuyambira pamene kadansana wachitika kapena kufooka kwa kuwala kwa mwezi 
mpaka atachoka. Ndipo Swalaat imeneyi singachitidwe Qadhwaa ngati chitachoka 
chifukwa chake. Ndipo iyo imaswalidwa marakaat awiri, mu Rakaat yoyambirira 
adzawerenga Surat Faatihat ndi Surat ina yaitali mokweza mau, kenako adzachita 
Ruku yaitali; kenako adzaweramuka ndikunena mau oti samiAllahu ndi mau oti 
Rabbana walakal hamdu. Ndipo sadzapita pa sajdat koma adzawerenga Faatihat ndi 


Surat yaitali, kenako adzachita Ruku yaitali, kenako adzaweramuka ndikuchita 
Sajdat ziwiri zazitali, kenako adzaswali Rakaat yachiwiri ngati yoyambirira, 
kenako adzachita Tashahhud ndi kupereka Salaamu. Ndipo wotsatira akabwera 
pambuyo pa Ruku yoyamba ndiye kuti sanaipeze Rakaat. 

SWALAAT Y OPEMPHERA MVULA: Kukachitika chilala ndikuchepa 
mvula, zili Sunnat kuswali Swalaat imeneyi. Ndipo nthawi yake, kaswalidwe kake ndi 
malamulo ake zili ngati Swalaat ya Eid, kungoti pa Swalaat imeneyi adzawapangira 
anthuwo Khutbah imodzi kutha kwa Swalaatyo. Ndipo zili Sunnat kutembenuza nsalu 
kumapeto kwa Swalaatyo, kutengera pofuna kutembenuza nyengo momwe ilili. 

SWALAAT ZA NAFL: Zatsimikizika kuti Mtumiki (SAW) amaswali tsiku lili 
lonse pambali pa Swalaat za faradhwi marakaat khumi ndi awiri (12) motere: 
Rakaat ziwiri asadaswali A1 Fajr, marakaat anayi asadaswali Zuhr, Rakaat ziwiri 
pambuyo pake, rakaat ziwiri pambuyo pa Maghrib ndi ziwiri pambuyo pa Ishaa. 
Komanso kwalandiridwa ma hadith ena kuchokera kwa lye (SAW) kutinso 
ankaswalinso Swalaat zina za nafl pambali pa izi. 

NTHAWI ZOLETSEDWA KUSWALI: Ndi haraam kuswali Swalaat za 
sunnat kapena zina mwa izo mu nthawi zimene kuletsa kwatsimikizika kuswali mu 
nthawizo. Zimenezi ndi izi (1) kuchokera kutuluka kwa m’bandakucha (pambuyo 
poswali Swalaat ya A1 Fajr kufikira kutuluka kwa dzuwa ndikukwera kwa mlingo 
wa mkondo). (2) Nthawi yoti dzuwa lili paliombo kufikira litapendekeka. 
(3) Kuchokera pambuyo pa Swalaat ya Asr kufikira dzuwa litalowa. Tsono Swalaat 
zomwe zili ndi zifukwa zake ndiye zikuvomerezeka kuziswali mu nthawi zimenezi 
monga tahiyyatul -Masjid, rakaat ziwiri zoswalira chifukwa cha Twawaaf, sunnat 
ya Alfajr, Swalaat ya Janaazat, rakaat ziwiri za udhu, sajdat ya Tilaawat komanso 
ya shukr (yothokoza Allah). 

MALAMULO A MIZIKITI: Ndiyofunika kuimanga m’mene ingafunikire, ndipo 
mizikitiyo ndi mabwalo okondedwa kwambiri kwa Allah. Ndipo ndi Haraam kuimbiramo 
nyimbo (zosangalatsa) komanso kuomba m’manja, kuimba zing’wenyeng’wenye, 
kulakatula ndakatulo za Haraam, kusakanikirana amuna ndi akazi, kugonana, 
kugulitsa komanso kugula, ndipo ndi Sunnat kumuuza wogulitsayo kuti Allah 
asapindulitse malonda ako, zilinso Haraam kufunsa chinthu chotaika, ndi Sunnatnso 
kwa amene wamumva wofunsayo kunena kuti Allah asakubwezere chotaikacho. 

Ndipo zikuloledwa kuwaphunzitsiramo ana amene sakupereka vuto, 
kumangitsa ukwati, kugamula mulandu, kulakatula ndakatulo zololedwa, 
kugonamo kwa amene ali pa Itikaaf ndi amene sali pa Itikaaf, kugona mlendo, 
wodwala komanso tulo ta masana. 

Ndipo ndi Sunnat kuiteteza posachitamo phokoso, kukangana, kuchulutsa 
kuchezamo, kukweza mau ndi zinthu zosakhala bwino ndi kuisandutsa njira 
popanda chifukwa. 

Ndipo sibwino kukambamo nkhani zopanda pake pa zinthu za duniya, ndipo 
isagwiritsidwe ntchito miswala yake kapena nyale zake, kapena magetsi ochokera 
m’mizikitimo mmalo onga chikwati ndi chipepeso. 



Mitundu ya zinthu zoperekera Zakaat. Zakaat ili Waajib m'mitundu ya 
zinthu zinayi: Mtundu woyamba: Zifuyo. Wachiwiri: Chotuluka kuchokera mu 
nthaka. Wachitatu: Golide ndi Siliva. Wachinayi: Katundu wa malonda. 


ZOFUNIKIRA KUTI ZAKAAT IKHALE WAAJIB 


Ndipo Zakaat singakhale Waajib pokhapokha patapezeka zofunikira zisanu: 
Choyamba: Woperekayo akhale Msilamu. Chachiwiri: Woperekayo akhale mfulu. 
Chachitatu: Chumacho chikwanire mlingo woperekera Zakaat. Chachinayi: 
Pakhale umwini wokwanira pa chumacho. Chachisanu: Chumacho chikhale 
chilipo kokwanira chaka chatunthu kupatula chinthu chotuluka kuchokera 
m’ nthaka. 

ZAKAAT YA ZIFUYO: Ndipo izo zili m'mitundu itatu: Ngamira, ng'ombe ndi 
mbuzi kapena nkhosa. Ndipo kuti Zakaat ikhale Waajib pa zifuyo zimenezi 
payenera kupezeka zofunikira ziwiri: 1) Zibusidwe kwa chaka kapena kuposera apo 
2) Zikhale za mkaka ndi mbeu, osati zogwirira ntchito. Tsopano zikakhala za 
malonda Zakaat yake idzakhala Zakaat ya katundu wa malonda. 





ZAKAAT YA (MBEU) ZOTULUKA MNTHAKA: Zakaat ili Waajib mu 
zomera zilizonse za mbeu ndi zipatso ngati patapezeka zofunikira zitatu. 

1. Mbeuzo zikhale mu zomwe zimayezedwa ndi chiwiya ndiponso zimasungidwa; 
monga mchewere ndi tirigu kuchokera m'mbeu, komanso monga mphesa ndi tende 
kuchokera m’ zipatso. Koma zomwe siziyezedwa ndi chiwiya monga ndiwo 
zamasamba ndi zina zotero zilibe kupereka Zakaat. 

2 . Kukwanira mlingo woperekera Zakaat womwe ndi makilogaramu okwanira 
(653) kapena kupitirira apo. 

3 . Zomerazo zikhale zili m'manja mwke pa nthawi yofunika kupereka Zakaat. Ndipo 
nthawi yofunika Zakaat ndi kuonekera kwa kukhwima kwa zipatso (pa kufira kapena 
kuoneka chikasu), ndipo mbeu chifukwa cha kukhwima ndi kuuma kwake . 

Ndipo zidzafunika kupereka (10%) mu zomwe zathiriridwa mosavutikira 
monga zomwe zathiriridwa ndi mvula komanso mitsinje. Ndipo adzapereka theka 
la chakhumi (5%) mu zomwe zathiriridwa movutikira, monga madzi otungidwa 
kuchokera mu zitsime ndi ena otero.Tsopano zomwe zathiriridwa movutikira 
m'masiku ena a pa chaka ndiponso mosavutikira m'masiku otsala a pa chaka, 
zimenezo zidzaoneka molingana ndi zawirikiza mwa ziwirizo, ndipo chiwerengero 
chidzakhala molingana ndi masiku ovutikira ndi mosavutikira. 

ZAKAAT YA ZINTHU ZIWIRI ZA MTENGO WAPATALI 
Zinthu ziwiri za mtengo wapatali zili pawiri: 

1. Golide, palibe kupereka Zakaat mpaka itakwanira kulemera kwake 85 gms. 

2 . Siliva, palibe kupereka Zakaat pa siliva mpaka itakwana 595gms,. Ndipo pa 
ndalama za chitsulo ndi za pepala (zomwe zikugwira ntchito palibe kupereka 
Zakaat) mpaka zitakwanira mtengo wake pa nthawi yopereka Zakaat womwe ndi 
wosachepera mlingo wa golide ndi siliva . Mlingo wa kuperekera Zakaat ya golide 
ndi siliva ndi 2.5% . 

Zodzikongoletsera za golide zomwe zili zololedwa zomwe zinaikidwa kuti 
ndizogwiritsira ntchito, palibe kuziperekera Zakaat, koma zomwe zinaikidwa kuti 
n'zobwereketsa n'kumalandirira ndalama .kapena kungozisunga zimenezo 
n'zofunika kuziperekera Zakaat. 

Ndipo zikuloledwa kwa amayi chilichonse chomwe adazolowera kuchivala 
kuchokera mu golide ndi siliva, ndipo zikuloledwa kwa amuna kuvala siliva 
wochepa osasakaniza ndi kena kalikonse monga mphete ya siliva, magalasi a m'maso 
ndi zina zotero.Tsono golide ndiyosaloledwa kuika kalikonse pachiwiya, ndipo 
zikuloledwa kwa amuna kugwiritsa ntchito golide wochepa wotsatira pa china chake, 
monga batani pa chovala , ndi kumangira dzino mosadzifananiza ndi akazi. 

Ndipo amene ali ndi chuma chomwe chimakwera ndi kutsika, ndipo 
chimamvuta iye kuperekera Zakaat gawo lililonse la chumacho pakatha chaka 
ndiye kuti adzachiperekera Zakaat pa tsiku lomwe adzalikhazikitse pa chaka, ndipo 
pa tsiku limenelo adzaona kuti ali ndi chuma chochuluka bwanji? Choncho 
adzachiperekera 2.5% ngakhale kuti china mwa chuma chake sichinakwanitse 
chaka, ndipo munthu amene amalandira ndalama , kapena ali ndi chinthu 
chobwereketsa n’kumalandira ndalama monga nyumba ndi malo, ngati sakusunga 



ndalama iliyonse mu zimenezo palibe kupereka Zakaat ngakhale zitachuluka. 
Koma ngati akusungaira mu ndalamazo adzapereka Zakaat zomwe anasungira 
patadutsa chaka. Koma ngati zitam’vuta iye kaperekedwe kake adzasankha tsiku 
loperekera Zakaat pa chaka monga zanenedwa kale . 

ZAKAAT YA NGONGOLE: Amene ali ndi ngongole imene ili m'mnja mwa 
munthu wolemera, kapena ali ndi chuma chomwe angathe kuchipulumutsa ayenera 
kuchiperekera Zakaat akachilandira chifukwa cha kuchuluka kwa zaka ngakhale 
zitachuluka, koma ngati chili chovuta kuchipulumutsa, monga ngongole yomwe ili 
m'manja mwa munthu amene chuma chake chinatha sangaiperekere Zakaat 
chifukwa choti iye sangathe kuigwiritsa ntchito. 

ZAKAAT YA KATUNDU WA MALONDA 


Katundu wa malonda sangaperekere Zakaat pokhapokha patapezeka zofunikira zinayi: 
1. Katunduyo akhale wake. 2. Achite Niyyat yoti katunduyo ndi wamalonda. 
3. Mtengo wa katunduyo ukwanire mlimgo wa Zakaat, womwe ndi mtengo 
wochepetsetsa wa mlingo wa golide kapena siliva. 4 . Katunduyo akwanitse chaka. 
Ndiye zofunikira zimenezi zikapezeka adzapereka Zakaat kuchokera mu ndalama za 
katunduyo , ndipo ngati anali ndi golide kapena siliva , kapena ndalama , ndiye kuti 
adzaziphatikiza ndi ndalama zomwe zili m’katundu wa malonda pofuna 
kukwaniritsa mlingo woperekera Zakaat . Ndipo akachita Niyyat ya kugwiritsa 
ntchito pa nyumba katundu wa malonda monga nsalu, nyumba, galimoto ndi zina 
zotero, ndiye kuti katundu ameneyo sadzaperekera Zakaat, kenako ngati pambuyo 
pake n'kuchita Niyyat ya malonda katunduyo, ndiye kuti adzayambiranso atakwanira 
chaka. 

ZAKAAT YA FITR: Zakaat ya Fitr ili waajib kwa Msilamu aliyense, akakhala 
ndi chuma choonjezera pa chakudya chake ndi chakudya cha anthu ake amene 
amawasamalira mu usiku woti mawa ndi Eid , ndinso chakudya choti angadye pa 
tsiku la Eid .Ndipo mlingo wake ; ndi makilo awiri ndi theka(21/2 Kgs) a chakudya 
chomwe anthu a dziko limenelo amadalira, kwa munthu mmodzi aliyense 
wamwamuna kapena wamkazi Ndipo amene wafunika kuipereka Zakaat'yo 
am’perekerenso amene amam’samalira mu usiku woti mawa ndi Eid ngati 
Zakaat'yo alinayo. Ndipo zili bwino kuipereka tsiku la Eid , asanaswali Eid . Ndipo 
sizikuloledwa kuichedwetsa mpaka kumaliza kuswali Eid, koma zikuloledwa 
kuiperekeratu patatsala masiku awiri kapena limodzi kuti tsiku la Eid lifike. Ndipo 
zikuloledwa kuti munthu mmodzi apatsidwe zomwe zinafunika kupatsidwa gulu, 
ndi kupatsidwa gulu zomwe zinafunika kupatsidwa munthu mmodzi. 

KUPEREKA ZAKAAT : Zili waajib kupereka Zakaat mwachangu, ndipo 
m’yang’aniri wa mwana ndi munthu wamisala ayenera kuwaperekera Zakaat 
awiriwo. Ndipo zili Sunnat kuionetsera Zakaat’yo ndikuti mwini wake zakaat’yo 
aigawe yekha. Ndipo nzofunikira popereka Zakaat’yo pakhale Niyyat kwa munthu 
wamkulu, ndipo sizingakwanire kuti wapereka Zakaat ngati amachita Niyyat ya 
sadaka wamba ngakhale atapereka sadaka ndi chuma chake chonse. Ndipo 
ndibwino kwambiri kuiyika zakaat ya chuma chilichonse mwa anthu osauka a 
m’ dziko lakelo. Ndipo zikuloledwa kuitenga kupita nayo ku dziko lina, ngati 



zitafunikira kutero. Ndipo n'zotheka kuperekeratu Zakaat ya zaka ziwiri ngati 
mlingo utakwanira. 

OLANDIRA ZAKAAT: Ndipo iwo alipo asanu ndi atatu: 

(1) Anthu osowa (2) Anthu osauka (3) Anthu amene akugwira ntchito yosonkhanitsa 
Zakaat (4) Anthu owalimbikitsa mitima yawo pa Chisilamu (5) Akapolo ndi Akaidi 
(6) Amene ali ndi ngongole (7) Amene ali pa njira ya Allah (8) Munthu wapaulendo. 
Choncho onsewa adzapatsidwa zakaat molingana ndi kuvutika kwawo, kupatula 
amene akugwira ntchito ya Zakaat’ yo iwo adzapatsidwa molingana ndi malipiro 
ake ngakhale atakhala olemera. Ndipo n'zotheka kuipereka zakaat kwa anthu oukira 
ndi zigawenga ngati dziko limene wopereka Zakaatyo lili m’manja mwa iwo, 
ndiponso zikukwanira kuti wapereka zakaat ngati mtsogoleri waitenga mokakamiza 
kapena mwa kufuna kwa munthu woperekayo, wachita nayo chilungamo kapena 
wapondereza. 

N'zosatheka kuipereka Zakaat kwa kafiri, kapena kapolo (amene sanapatsidwe 
ufulu wodziombola). Wolemera, amene ali wofunika kudyetsedwa ndi munthu 
amene akupereka Zakaat’yo, ndi a banja la Hashim. Choncho ngati atapereka 
Zakaat kwa munthu osayenerera mosadziwa kenako nkudziwa ndiye kuti 
sinamthekere, kupatula ngati ataipereka kwa munthu amene amamuganizira kuti 
ndi wosowa n'kudziwika kuti ndi wolemera ndiye kuti zakaat imeneyo yatheka. 
SADAKA YA KUFUNA KWA MUNTHU 


Mtumiki wa Allah (SAW) anati "Ndithu mwa zomwe zidzampeze munthu 
wokhulupirira mu ntchito zake ndi zabwino zake atamwalira, ndi llm yomwe 
anaphunzitsa ndi kuifalitsa, mwana wabwino yemwe anamusiya, msahafu womwe 
anausiya m’manja mwa anthu ena, kapena mzikiti womwe anamanga, kapena 
nyumba ya alendo yomwe anamanga, kapena mtsinje womwe anakumba, kapena 
sadaka yomwe anaipereka kuchokera mu chuma chake ali wamoyo ndipo wathanzi, 
sawabu zake zidzampeza iye atamwalira. (ibn Maajat). 


SWAUM (KUSALA) 

Zili waajib kumanga m’mwezi wa Ramadhan kwa Msilamu wa nzeru zake, wotha 
msinkhu, amene ali ndi kuthekera komanga, kupatula wamkazi amene ali ndi Hidhwi 
ndi Nifaas. Ndipo mwana alamulidwe kumanga ngati angathe kuti aizolowere. 

Ndipo kulowa kwa mwezi wa Ramadhan kumadziwika ndi chimodzi mwa 
zinthu ziwiri: 

1. Kuchiona chithunzi cha mwezi wa Ramadhan ndi umboni wa Msilamu 
wachilungamo wamkulu ngakhale atakhala wamkazi. 

2. Kukwanira mwezi wa Shaabaan masiku makumi atatu (30). 

Ndipo waajib yake kumayambika kutuluka kwa m’bandakucha woona mpaka 
kulowa kwa dzuwa. Ndipo n’koyenera kuchita Niyyat pa Swaum ya Fardh 
m’bandakucha usanatuluke. 

ZOMWE ZIMAONONGA SWAUM 

1. Kugonana: Ndipo amene wachita zimenezo ayenera kumanga tsiku limenelo 
ndi kulipira, ndipo kulipira kwake: amasule kapolo, choncho ngati sanam’peze 

kapolo, ndiye kuti amange miyezi iwiri yotsatizana, ndipo amene sangathe 
kumanga awadyetse anthu osauka makumi asanu ndi limodzi , ndipo amene 
sanapeze chakudyacho palibe chimene angachite. 

2 Kutulutsa umuna: chifukwa cha kupsopsona , kapena kumukhudza wamkazi, 
kapena kudzitulutsa umuna, ndipo palibe vuto kwa munthu wodzilotera. 

3. Kudya ndi kumwa mwadala, choncho ngati kuli moiwala, ndiye kuti Swaum 
yake ili bwino. 

4 . Kutulutsa magazi ndi kudula litsipa, kapena kupereka magazi, koma kupereka 
magazi ochepa kuti akayesedwe, kapena amene atuluka mosafuna, ngati otuluka pa 
bala ndi kamfuno, amenewo saononga Swaum. 

5. Kudzisanzitsa. 

Ndipo ngati fumbi laulukizira kum’mero, kapena wachukucha mkamwa, kapena 
kuthira madzi m’mphuno ndipo madzi akafika ku m’mero, kapena waganiza 
zogonana umuna n’ kutuluka, kapena wadzilotera, kapena magazi atuluka kuchoka 
mwa iye, kapena masanzi mosafuna iye ndiye kuti Swaum yake singaonongeke. 
Ndipo amene wadya akuganiza kuti ndi usiku n’kutulukira kuti ndi masana, 
zikukakamizidwa kwa iye kuchita qaadha. Amene wadya usiku mokaikira kutuluka 
kwa m’bandakucha, kumanga kwakeko sikudaonongeke. Ngati wadya masana 
akukaikira zolowa dzuwa akakamizidwa kuchita qaadha tsiku limenelo. 
MALAMULO A AMENE SAMANGA 

Zili Haraam kusamanga m’mwezi wa Ramadhan kwa amene alibe chifukwa 
chovomerezeka. Ndipo zili waajib kumasula kwa mkazi amene ali kumwezi, amene 
ali ndi Nifaas ndi munthu amene akufuna kumasula pofuna kum’pulumutsa 
wosalakwa ku chionongeko. Ndipo zili Sunnat kusamanga kwa munthu 
wapaulendo womwe iye akuloledwa kupungula marakaat a Swalaat, ngati 
Swaum’ yo ingapereke vuto kwa iye, komanso kwa munthu wodwala amene 
akuopa vuto. Ndipo zikuloledwa kumasula kwa munthu amene ali pa mudzi 
yemwe wanyamuka ulendo mkatikati mwa usana, kwa mayi woyembekezera ndi 



woyamwitsa amene akudziopera, kapena akumuopera mwana, kwa onsewa zili 
waajib kungobweza Swaum basi. Ndipo mayi woyembekezera ndi woyamwitsa 
awonjezere pa kubwezako kumudyetsa munthu wosauka pa tsiku lililonse ngati 
akungomuwopera mwana yekha basi. 

Ndipo amene walephera kumanga chifukwa cha ukalamba, kapena matenda 
wosayembekezereka kuchira, pa tsiku lililonse adzamudyetsa munthu wosauka, 
ndipo palibe kubweza kwa iye. 

Ndipo amene wachedwetsa kuchita Qadhwa pachifukwa china chake mpaka 
kum’peza mwezi wina wa Ramadhan adzangofunika kungochita Qadhwa basi, 
ndipo ngati sanachite Qadhwa mopanda chifukwa ndiye kuti pa tsiku lililonse 
akamachita Qadhwa adzamudyetsa munthu wosauka. Ndipo ngati wasiya kuchita 
Qadhwa pa chifukwa china chake namwalira palibe chomuchitira, ndipo ngati 
anasiya kuchita Qadhwa popanda chifukwa ndiye kuti pa tsiku lililonse lomwe 
sanamange adzadyetseredwa munthu wosauka. Ndipo zili Sunnat kwa m’bale 
wake kumanga masiku omwe sadamange obweza Swaum ya Ramadhan, Swaum ya 
lonjezo lake ndi kukwaniritsa lonjezo lomwe lili lomvera Allah m’malo mwa iye. 
Ndipo amene wamasula pa vuto lina lake ndipo vutolo nkutha mkatikati mwa usana 
wa mwezi wa Ramadhan, ndiye kuti adzafunika kusala komwe kwatsalako. Ndipo 
ngati kafiri walowa Chisilamu, kapena wayeretsedwa mzimayi amene anali 
kumwezi, kapena wodwala wachira, kapena wapaulendo wabwera ku ulendo wake, 
kapena mwana watha msinkhu, kapena wamisala wachira mkatikati mwa usana, 
pomwe iwo anali ololedwa kusamanga; ndiye kuti adzafunika kuchita Qadhwa, 
ngakhale kuti anamanga kotsala kwa tsikulo. Ndipo sizikuloledwa kwa amene 
walolezedwa kusamanga m’ mwezi wa Ramadhan kuti amange Swaum ina iliyonse 
yosakhala ya Ramadhan m’mwezi wa Ramadhaniwo. 

SWAUM YA KUFUNA KWA MUNTHU: 

Ndipo yomwe ili yopambana kwambiri ndiye yakumanga tsiku, tsiku lina 
ndikudya, kenako Swaum ya lolemba ndi lachinayi, kenako kumanga masiku atatu 
mwezi uliwonse, ndipo mwa atatuwo omwe ali abwino kwambiri ndi masiku oyera 
omwe ndi pa (13, 14 ndi 15) m’mwezi ulionse wa chithunzi. Ndipo ndi Sunnat 
kumanga masiku ochuluka a mwezi wa Muharram ndi Shaabaan, pa (10) mwezi wa 
Muharram, pa (9) mwezi wa Dhulhijjah, ndi masiku asanu ndi limodzi a mwezi wa 
Shawwaal. Ndipo sibwino kusankha mwezi wa Rajab, tsiku lachisanu ndi loweluka 
pomanga, ndi kumanga tsiku lachikaiko lomwe ndi tsiku la pa (30) m’mwezi wa 
Shaabaan ngati kunali kopanda mitambo. Ndipo zili Haraam kumanga masiku a 
Eid ya Fitr, ndi Eid ya Adha, ndi pa (11, 12 ndi 13) m’mwezi wa Dhulhijjat, 
kupatula amene ali ndi mulandu wolipira chinyama cha Tamattu, kapena Qiraan ku 
Hajj. 

ZIDZIWITSO: 

• Munthu amene ali ndi hadath yaikulu monga amene ali ndi janaba, wamkazi 
amene ali kumwezi ndi amene ali ndi Nifaas, awiriwa akayeretsedwa Fajr 
isanatuluke, zikuloledwa kwa iwo kuchedwetsa kusamba mpaka nthawi ya 



pambuyo pa Azaan ya Fajr, ndi kutsogoza kudya daku pa kusambako, ndipo 
Swaum idzakhala ili bwinobwino. 


• Zikuloledwa kwa mayi kugwiritsa ntchito mankhwala kuti aichedwetse hidhwi 
yake (kuti isabwere msanga) m’mwezi wa Ramadhan ndi cholinga chofuna kuchitira 
limodzi ndi Asilamu ibaadat yawo, ngati sipangakhale vuto la mankhwalawo. 

• Zikuloledwa kwa munthu womanga kumeza malovu, kapena makhololo 
akakhala kuti ali mkamwa. 

• Mneneri (SAW) anati "Um’mah wanga udzakhalabe pa mtendere 
akamafulumira kumasula ndi kuchedwetsa kudya daku" (Ahmad.) Ananenanso 
(SAW) kuti "Deen idzakhalabe yopambana anthu akadzakhala akufulumira 
kumasula, chifukwa Ayuda ndi Akhristu amachedwetsa kumasula" (Abu Dawood)- 

. Zili Sunnat kuchita Du’aa nthawi yomasula, Mtumiki (SAW) anati " Ndithu 
munthu womanga ali ndi Du’aa yosabwezedwa pa nthawi ya kumasula kwake” (ibn 
Majah) ndipo ma Du’aa ena amene anadza pa nthawi yomasula ndi mau ake (SAW) 
onena kuti: " Ludzu latha ndipo misempha yanyowa ndiponso malipiro atsimikizika 
Allah akalola. (Abu Oawood.) 

• Ndi Sunnat kuti kumasula kudzikhala ndi tende wamuwisi, ndipo ngati 
sanapeze ameneyo ndiye kuti amasulire tende ouma, ndipo ngati sanam’pezenso 
ameneyo ndiye kuti amasulire madzi. 

• Munthu womanga ayenera kupewa kugwiritsa ntchito Kuhl (wanja) amene ali 
paudala wakuda yemwe amapakidwa m’maso, kudonthetsera zinthu za madzimadzi 
m’diso kapena mkhutu panthawi imene akusala, pofuna kuthawa kusiyana maganizo pa 
zimenezi, koma ngati zitafunika kutero monga mankhwala, ndiye kuti palibe vuto 
ngakhale kukoma kwa mankhwalawo kutafika kum’mero, ndipo Swaum yake ili bwino. 

• Zili Sunnat kugwiritsa ntchito miswaki m’ nthawi zonse za kumanga mopanda 
kuipa kulikonse zomwe zili zoona zake. 

• Zili waajib kwa amene akumanga kusiya miseche, ukazitape, bodza ndi zina 
zotero. Ngati wina wake atafuna zosambulana naye kapena kutukwanana naye, 
ayenera kumuuza kuti “Ine ndili pa swaum”. Ndipo chifukwa chosamalira lirime 
lake ndinso ziwalo zake zina ku machimo, ndiye kuti akusamalira swawmu yake, 
pakuti inadza Hadith kuchokera kwa Mtumiki (SAW), lye anati: ‘Amene sanasiye 
liwu labodza ndi kuligwiritsa ntchito, ndiye kuti kwa Allah palibe chifukwa choti 
angasiyire chakudya chake ndi chakumwa chake ”. (Bukhaari) 

• Ndi Sunnat kwa amene waitaniridwa chakudya ndipo ali ndi swaumu kuti 
am’pangire dua mwini chakudyacho, ndipo ngati anali wosamanga, adye. 

• Usiku wa Lailatul Qadr ndi usiku wopambana m’chaka chonse. Ndipo kupezeka 
kwake kumakhala makamaka mu khumi lomaliza la mwezi wa Ramadhan, 
kwenikweni mu usiku wa pa (27). Ndipo ntchito yabwino yomwe ingagwiridwe mu 
usiku umeneu ndi yopambana kwambiri kuposa ntchito yabwino yomwe ingagwiridwe 
m’miyezi (1000). Ndipo kuonekera kwa Lailatul Qadr kuli ndi zizindikiro, zina mwa 
izo: Kutuluka dzuwa m’mawa mwake lili loyera lopanda nyenje zambiri, kuli bata. 
Ndipo Msilamu atha kukumana nayo iye asakudziwa, choncho chofunika kwa iye 
ndikulimbikira Ibaadat m’mwezi wa Ramadhan, kwenikweni mu khumi lomaliza. 




Ndipo achitire khama kuti usamudutse usiku wina ulionse wopanda kuswalimo. Ndipo 
akafuna kuswali Taraweeh pa jamaat asachoke kufikira Imaam atamaliza kuswalitsa 
Taraweeh yonse kuti alembedwe kuti waswali usiku wonse. 

• Amene waiyamba Swaum ya kufuna kwake zili Sunnat kwa iye kukwaniritsa 
koma sizili waajib, ngati ataiyipitsa mwadala palibe vuto ndiponso safunika kuibweza. 

• ITIKAAF 


Kumeneku ndiko kudziumiriza kwa Msilamu wa nzeru zake kukhala mu Mzikiti 
chifukwa cha Ibaadat. Ndipo zikufunikira kuti wochita Itikafuyo akhale woyera ku 
Hadath yaikulu. Ndipo wochita Itikaf asatuluke mu Mzikiti pokhapokha pa chinthu 
chofunika kwa iye; monga kudya, kupita ku chimbudzi ndi kusamba kwa waajib, 
mwa chitsanzo. Ndipo Itikaf idzaonongeka chifukwa cha kutuluka mu Mzikiti 
popanda chifukwa chovomerezeka, komanso kugonana. Ndipo zili Sunnat kuchita 
Itikaf nthawi ina iliyonse, koma m’mwezi wa Ramadhan ndiye chizimu, 
kwenikweninso khumi lomaliza. Ndipo kuchepa kwa nthawi ya Itikaf ndi 
kamphindi kochepa, ndipo ndibwino kuti nthawiyo isachepere pa usana ndi usiku. 
Ndipo mkazi asachite Itikaf pokhapokha ndi chilolezo cha mwamuna wake. Ndipo 
zili Sunnat kwa amene akuchita Itikaf kuti atanganidwe ndi Ibaadat komanso 
ntchito zabwino, achepetse kuchita zinthu zololedwa kuzichita, ndiponso apewe 
zinthu zimene sizikumukhudza. 


HAJJ NDI UMRAT 

Hajj ndi Umrat imakhala waajib kamodzi pa moyo wonse. Ndipo 
zofunikira zake kuti zikhale waajib ndi izi: (1) Munthuyo akhale Msilamu 
(2) Wanzeru zake (osati wamisala) (3) Wotha msinkhu (4) Akhale mfulu 
(5) Pakhale kuthekera komwe ndi kupeza kamba wa pa ulendo ndi chokwera. 

Ndipo amene anasiya dala kuchita Hajj mpaka kumwalira, aperekedwera chuma 
kuchokera m’ chuma chake chomwe wasiya ndikukam’chitira Hajj ndi Umrat. 
Ndipo Hajj siingatheke kwa munthu Kafiri ndi wamisala, koma itha kutheka kwa 
mwana ndi kapolo (koma kuti) siingakwanire kwa awiriwo kukhala Hajj ya 
chilamulo cha Chisilamu. Ndipo amene sangathe kukachita Hajj monga wosauka 
akakongola ndalama ndi kukachita Hajj, ndiye kuti Hajj yakeyo yatheka. Ndipo 
amene wachita Hajj ya wina wake kumachita kuti iye mwini sanadzichitire Hajj ya 
chilamulo cha Chisilamu; Hajj imeneyo idzakhala Fardh kwa iye mwiniyo. 
IHRAAMU: Zili Sunnat kwa amene akufuna kuchita Ihramu kuti asambe, 
adzikonze, adzinunkhiritse, avule chovala chosokedwa ndipo avale chilundu ndi nsalu 
yofunda, ziwirizi zikhale zoyera zaukhondo, kenako anene kuti LABBAYKALLAHUMMA 
UMRATAN, kapena kuti HAJJAN kapena kuti HAJJAN WA UMRATAN. Ngati 
ataopa china chake adzafunikira anene kuti: Koma ngati chitandilepheretsa china 
chake ndiye kuti ndidzamasulira pamene ndalepheretsedwapo. 

Ndipo wofuna kuchita Hajj ali ndi kusankha pakati pa machitidwe atatu a kachitidwe 
ka Ibaadat: Tamattu, Ifrad ndi Qiran, ndipo mwa kachitidwe konseka komwe kali 
kabwino kwambiri ndi ka Tamattu: Tamattu ndiko kuchita Niyyat ya Umrat 

m’miyezi ya Hajj ndi kumaliza kuchita Umratyo, kenako nkudzachita Niyyat ya Hajj 
m’chaka chomwecho. Ndipo Ifrad ndiko kuchita Niyyat ya Hajj payokha. Pomwe 
Qiran ndiko kuchita Niyyat ya zinthu ziwirizi, kapena kuchita Niyyat ya Umrat, 
kenako n'kuilowetsa Hajj mu Umratmo asanayambe kuchita Twawaaf. 

Choncho amene wafuna kuchita Hajj akakhazikika pa chokwera chake adzanena 
Talbiyat ponena kuti: LABBAIKAL LAHUMMA LABBAIKA, LABBAIKA 

LAA SHARIKA LAKA LABBAIKA, INNAL HAMDA W ANNI ’ MAT A LAKA 
WAL MULK, LAA SHARIKA LAKA. 1 Ndipo ndibwino kuchulutsa kunena 
Talbiyat ndi kukweza mau ponena Talbiyat kupatula akazi. 

ZOLETSEDWA PAMENE MUNTHU ALI M’MAPEMPHERO A HAJJ NDI UMRAT 
Zilipo zisanu ndi zinayi: 1) Kumeta tsitsi. 2) Kuwenga zikhadabo. 3) Kuvala 
chosokedwa, pokhapokha ngati sanapeze chilundu, ndiye kuti adzavala mtocha, 
kapena sanapeze patapata, ndiye kuti adzavala ma Khuf, ndipo awadule kufikira 
atakhala pansi pa misomali. 4) Kuvindikira mutu kwa munthu wa mwamuna. 5) 
Kugwiritsa ntchito mafuta onunkhira pa thupi pake ndi pa nsalu zake. 6) Kupha 
nyama ya m’tchire yomwe ili yololedwa. 7) Kumangitsa ukwati; kutero ndi 
haraam, koma palibe kulipira. 8) Kugwirana mwakhumbo logonana kosakhala 
kumaliseche, ndipo kulipira kwake ndi mbuzi, kapena kumanga masiku atatu, 
kapena kuwadyetsa masikini asanu ndi mmodzi. 9) Kugonana ndi mkazi: Choncho 
ngati kunali asanamasule kumasula koyamba; ndiye kuti Hajj yake yaonongeka, 



1 (Oh, Mbuye wanga ndilipo ine ndilipo, ndilipo ine, Inu mulibe wothandizana naye ndithu ine 
ndilipo, ndithu matamando onse, mtendere onse ndi ufumu ndi zanu, Mulibe wothandizana naye). 


koma padzafunika kuti akwaniritse Hajjiyo ndi kudzachita Qadhwa chaka chinacho, 
ndi kuzinganso ngamira yomwe idzagawidwe kwa anthu osauka a m’Makkat. 
Ndipo ngati kugonanako kunachitika pambuyo pa kumasula koyamba, ndiye kuti 
Hajj yake siinaonongeke koma zidzakhala waajib kwa iye kuzinga ngamira. 

Ndipo ngati kutapezeka kugonana pa nthawi ya Umrat, kugonanako kudzaononga 
Umratyo, ndipo adzalipira mbuzi, koma adzafunika kuchita Qadhwa. Hajj kapena 
Umrat palibe chomwe chingaononge ziwirizi kupatula kugonana. Ndipo pa zinthu 
zoletsedwazi wamkazi ali ngati wamwamuna, kungoti wamkaziyo akuloledwa 
kuvala chosokedwa, koma asavindikire nkhope yake, ndiponso asavale magolovesi. 
KULIPIRA KULI PAWIRI: (1) Munthu ali ndi kusankha: Komwe ndi kulipira 
kwa chifukwa chometa tsitsi, kapena kudzinunkhiritsa, kapena kuwenga zikhadabo, 
kapena kuvindikira mutu, kapenanso kuvala chosokedwa kwa anthu amuna. 
Choncho ali ndi kusankha pakati pa kumanga masiku atatu, kapena kuwadyetsa 
masikini asanu ndi mmodzi. Ndipo masikini aliyense apatsidwe chakudya 
chokwanira theka la Swaa, chomwe ndi cholemera ( 1 ‘/ 2 kg), kapena azinge mbuzi. 
Ndipo kulipira kwa chinyama cha m’tchire adzapereka cholingana ndi chimene 
chaphedwa kuchokera mu zifuyo ngati chilipo chofanana nacho, koma ngati palibe 
chofanana nacho adzapereka ndalama zolingana ndi mtengo wake. 

(2) Kulipira mwa ndondomeko: Komwe ndi kulipira chifukwa cha munthu wa 
Tamattu ndi wochita Qiran,dipo lake ndi mbuzi, ndipo dipo la kugonana, ndi 
kuzinga ngamira, choncho ngati sanapeze zinyamazi, ndiye kuti adzamanga masiku 
atatu ku Hajj, ndikukamanganso masiku asanu ndi awiri akadzabwelera kwawo. 
Ndipo chinyama cholipidwa kapena kudyetsa chakudya zisakhale zowapatsa ena 
koma anthu osowa a mu Haraam. 

KULOWA KWA MUMZINDA WA MAKKAT: Wochita Hajj akalowa mu 
mzikiti wa haraam adzanena Du’aa yomwe inaikidwa kunena m’mizikiti ina yonse, 
kenako adzayamba ndi Twawaaf ya Umrat ngati ali wochita Tamattu, kapena 
kuyamba ndi TWAWAAF Qudoom ya munthu amene wangofika kumene ngati ali 
wa Ifrad kapena wa Qiran. Ndipo adzafunda nsalu yake moika katikati ya nsaluyo 
kunsi kwa phewa lake lamanja, ndipo nsonga zake ziwiri za nsaluyo adzaika pa 
phewa lake lakumanzere. Ndipo poyamba Twawaaf adzayambira pamene pali mwala 
wakuda ndipo adzaugwira ndi kuupsopsona kapena kuuloza ndipo adzanene kuti: 
Bismillahi wAllahu akbar: adzachita zimenezi mu kuzungulira kulikonse. Kenako 
adzaiyika Kaabat chakumanzere kwake nazungulira kasanu ndi kawiri, ndipo 
adzayenda ndawala mu kuzungulira kutatu koyambirira m’mene angathere, ndi 
kudzayenda m’kuzungulira kunayi. Ndipo mu nthawi iliyonse imene 
angayang’anizane ndi kona ya Yamaani adzakhudza ngati angathe, ndipo adzanena 
pakati pa makona awiri a Kaabat kuti: “Rabbanaa aatinaa fid-dunyaa hasanatan wa 
fil-aakhirati hasasanan waqinaa adhaaban-naari - Oh! Mbuye wathu, tipatseni pano 
pa dziko lino lapansi zabwino komanso pa Tsiku Lomaliza zabwinonso komanso 
mukatiteteze ku chlango cha moto” Ndipo adzapempha m’kuzungulira kwina 
kulikonse Duaa imene angafune. Kenako akamaliza kuchita Twawaaf adzaswali 
marakaat awiri kumbuyo kwa Maqam Ibrahim ngati zingatheke.Adzawerenga 
m’marakaat awiriwo surat ziwiri Kafiroon ndi Ikhlas, kenako akadzamaliza adzapita 


kukamwa madzi a Zamzam ndipo adzachulutse kumwa madziwo nabweleranso ku 
mwala wakuda uja ndikuukhudza ngati kungatheke. Kenako adzachita Duaa pakati 
pa mwala wakuda ndi khomo, akadzamaliza Duaa adzapita ku Swafa ndikukakwera 
pa phiripo nadzanena kuti: “Ndikuyambira kumene Allah anayambira”, 

nadzawerenga mau a Allah onena kuti: ( Ndithudi Swafa ndi Marwat ndi zizindikiro 
zolemekezera chipembedzo cha Allah. Choncho amene akukachita mapemphero a 
Hajj kunyumbayo, kapena kukachita Umrat, sikulakwa kwa iye kuzungulira 
pamenepo pakati pa mapiri awiriwo. Ndipo amene achite chabwino modzipereka 
adzalipidwa. Ndithudi Allah Ngothokoza Ngodziwa). (Surat 2 : 158.) Ndipo adzanena 
Takbir ndi Tahlil, ndipo adzayang’ana molunjika ku Kaabat nanyamula manja ake 
ndikuchita Duaa. Kenako adzatsike nayenda mpaka pa chizindikiro chobiriwira cha 
green, kenako adzayenda ndawala mpaka pa chizindikiro china nayenda mpaka 
akafike pa Marwat, ndipo adzachita zomwe anachita pa Swafa kupatula kuwerenga 
Ayat. Kenako adzatsika nkukachita monga zomwe anachita mu kuyenda koyamba 
mpaka adzakwanitse kuyenda kusanu ndi kuwiri. Kuchokera ku Swafa kupita ku 
Marwat kuyenda kumodzi, ndipo kuchokera ku Marwat kupita ku Swafa kuyendanso 
kumodzi, ndipo choncho mpaka kasanu ndi kawiri. Ndipo akamaliza adzayepula 
tsitsi lake kapena kumeta, ndipo kumeta ndibwino kwambiri kupatula pa Umrat ya 
amene akuchita Tamattu chifukwa choti iye pambuyo pake adzachita Hajj. Tsopano 
munthu wochita Qiran ndi wa Ifrad sangamasule pambuyo pa TWAWAAF Qudoom 
mpaka atagenda chipilala cha Aqabat tsiku la Eid, ndipo malamulo amenewa 
wamkazi ali ngati wamwamuna, kungoti wamkaziyo sadzayenda ndawala pa 
TWAWAAF ndi pa Sa’ay apa ndi pakati pa Swafa ndi Marwat. 

KACHITIDWE KA HAJJ: Ndipo likakwana tsiku la Tarwiyat (8 Dhul hijjat) 
adzachita Niyyat ya Hajj ngati amachokera m’nyumba yake yomwe ili m’Makkat 
ndipo adzapita ku Mina kuti akagone kumeneko usiku wa (9). Choncho dzuwa 
likadzatuluka m’mawa wa pa (9) Dhul hijjat adzayenda ulendo wopita ku Arafat, 
ndipo likapendekeka dzuwa adzaswali Zuhr ndi Asr mophatikiza komanso 
mopungula marakaat. Ndipo Arafat yonse ndi malo woti munthu atha kuima 
kupatula chigwa cha Uranat, ndipo adzachulutsa kunena mau oti: LA ILAHA ILL 
ALLAHU WAH, DAHU LAA SHARIKA LAHU, LAHUL MULKU WALAHUL 
HAMDU WAHUWA ALAA KULLI SHAI - IN QADEER. Ndipo adzalimbikira 
kuchita Duaa ndi Toba ndi kufunitsitsa mtendere kwa Allah. Ndipo dzuwa likalowa 
adzanyamuka ulendo wa ku Muzdalifat modekha komanso modzilemekeza akunena 
Talbiyat momukumbukira Allah. Ndipo akakafika ku Muzdalifat akaswali pamenepo 
Swalaat ya Maghrib ndi Isha mophatikiza mopungula marakaat nagona pamenepo. 
Kenako m’mawa adzaswali Fajr mu nthawi yake yoyambirira, ndipo adzakhala ali 
pamenepo akuchita Duaa mpaka kutaonekera kucha, kenako adzanyamuka dzuwa 
lisanatuluke. Ndipo akafika pa chigwa cha Muhassir afulumire kwambiri poyenda 
ngati angathe mpaka adzafike ku Mina ndikuyamba kuchigenda chipilala cha 
Aqabat, ndipo adzachigenda ndi timiyala tisanu ndi tiwiri tating’onoting’ono, ndipo 
pogenda kamwala kalikonse adzanena Takbir. Ndipo adzanyamula dzanja lake 
pogenda, ndipo padzafunikira kuti kamwalako kadzagwere m’dzenje ngakhale 
sikadamenye chipirala chenichenicho. Ndipo akangoyamba kugenda adzalekeza 


kunena Talbiyat, kenako adzazinga nyama yake, ndipo kenako adzameta mutu wake 
kapena kuuyepula, koma kumeta ndibwino kwambiri. Ndipo ndikuponya kumeneko 
chilichonse chidzakhala Halal kwa iye kupatula kugona ndi mkazi, ndipo kumeneko 
ndiye kumasuka kwa Hajj koyamba. Kenako adzapita ku Makkat nakachita Twawaaf 
Ifadhwa (yochita pochokera ku Mina). Imeneyo ndi Twawaaf yomwe ili waajib, Hajj 
imakwanira chifukwa cha Twawaaf imeneyo. Kenako adzayenda ndawala pakati pa 
Swafa ndi Marwat ngati amachita Tamattu, kapena ngati sanayende ndawala pa 
Twawaaf ya Qudoom, choncho akachita zimenezo ndiye kuti chilichonse 
chidzakhala Halaal kwa iye komanso akazi. 

Kumeneko ndiye kumasuka (kwa Hajj) kwachiwiri. Kenako adzabwereranso ku Mina 
nakagona usiku wake kumeneko, kutero ndi waajib, ndipo ali ku Minako adzagenda 
zipirala pambuyo popendekeka dzuwa m’masiku amenewo, chipirala chilichonse 
adzachigenda ndi timiyala tisanu ndi tiwiri, adzayambira kugenda chipirala 
choyambirira ndi timiyala tisanu ndi tiwiri, kenako adzapita patsogolo naima 
ndikum’pempha Allah, kenako n’kupita ku chipirala cha pakati nachonso 
adzachigenda chimodzimodzi ndipo pambuyo pake adzachita Du’aa, kenako 
adzagenda chipirala chomaliza chomwe ndi cha Aqabat ndipo asaime pamenepo. 
Kenako mu tsiku lachiwiri adzagenda chimodzimodzi, ndipo ngati atafuna kuti 
afulumire adzachoka dzuwa lisanalowe, ndipo ngati dzuwa litalowa pa (12) Dhul hijjat 
iye ali pa Mina adzakakamizidwa kuti agone pa Minapo ndikugenda zipilala m’mawa 
mwake, pokhapokha ngati chigulu cha anthu chitam’tsekereza iye atatsimikiza za 
kunyamuka, ndiye kuti palibe vuto kunyamuka ngakhale dzuwa litalowa. Ndipo 
wochita Qiran malamulo ake ali chimodzimodzi ngati a wochita Ifrad, kungoti iye 
akufunika kuzinga nyama ngati wochita Tamattu. Ndipo akafuna kunyamuka ulendo 
kupita kwao sadzanyamuka mpaka atadzailawira Kaabat pochita Twawaaf, kuti 
Kaabatyo idzakhale mapeto a chipangano chake kupatula amene ali ndi hidhwi ndi 
amene ali ndi Nifaas, pakuti kwa awiriwa Twawaaf ya malawirano idzakhululukidwa. 
Choncho ngati atatanganidwa pambuyo pake ndi malonda adzabwerezanso Twawaaf 
ya malawirano. Ndipo amene adzabwerera ngati anali pafupi wanyamuka 
asanalawire,abwera ngati ali pafupi, koma ngati anali patali sadzabwerera koma 
adzafunika kulipira nyama. 

NSICHI ZA HAJJ 

Nsichi za Hajj zilipo zinayi:- 1) Kuchita Ihram: Komwe ndi Niyyat yolowera 
m’mapemphero a Hajj. 2) Kuimilira pa Arafat (Ifaadhwa). 3) Twawaaf ya ziyarat 
(yomwe imachitika pochokera ku Mina). 4 ) Ndawala ya Hajj. 

Zofunika zake zilipo zisanu ndi ziwiri: 1) Kuchita Niyyat kuchokera pa Meeqaat. 
2) Kuimirira pa Arafaat mpaka usiku. 3) Kugona pa Muzdalifat mpaka pambuyo pa 
theka la usiku. 4 ) Kugona pa Mina mausiku a masiku a Tashreeq (pa 11, 12, ndi 13 
Dhul hijjat). 5) Kugenda zipilala. 6) Kumeta tsitsi kapena kuyepula. 7) Twawaaf ya 
malawirano. 8) Kuzinga chinyama kwa amene wachita tamattu ’u kapena qiran. 
Nsichi za Umrat zilipo zitatu: 

1) Kuchita Ihram. 2) Twawaaf ya Umrat. 3) Ndawala ya Umrat. 

ZOFUNIKA ZAKE ZILIPO ZIWIRI 

1) Kuchita Ihram kuchokera pa Meeqaat. 2) Kumeta tsitsi kapena kuyepula. 


Amene wasiya nsichi imodzi: Ibaadat ya Hajj siingakwanire pokhapokha ndi 
nsichi imeneyo, ndipo amene wasiya chinthu cha waajib Chidzasokedwa ndi 
kulipira nyama, ndipo amene wasiya Sunnat palibe vuto kwa iye. 

ZOFUNIKIRA KUTI TWAWAAF YA KAABAT ITHEKE 
Zilipo khumi ndi zitatu: 1) Munthuyo akhale Msilamu. 2) Wanzeru zake osati 
wamisala. 3) Achite Niyyat yakeyake. 4) Kukwanira nthawi yochitira Twawaaf. 5) 
Kubisa umaliseche kwa amene angathe. 6) Kudziyeretsa ku hadath osati ya mwana 
wakhanda. 7) Kukwanitsa kuzungulira kasanu ndi kawiri motsimikiza. 8) Kuiyika 
Kaabat cha kumanzere kwake, ndipo kuzungulira komwe alakwitse posaiyika 
Kaabatyo kumanzere kwake adzakubwerezanso. 9)Asabwerere pa kuyenda kwake. 
10)Kuyenda kwa amene angathe. 11) Kuwirikiza pakati pa kuzungulirako. 
12)Kuchitike mkati mwa mzikiti wa Makkat. 13)Twawaaf iyambire pa mwala 
wakuda. 

SUNNAT ZA TWAWAAF: Kuukhudza mwala wakuda ndi kuupsopsona, 

kunena Takbir pafupi ndi mwalawo, kukhudza kona ya Yamaani, kuonetsera 
phewa limodzi, kuyenda mwa ndawala ndi kuyenda m’malo ake ndipo ofunika 
kutero, kuchita Duaa ndi Zikr mkatikati mwa Twawaaf, kuiyandikira Kaabat, ndi 
kuswali marakaat awiri pambuyo pake cha kumbuyo kwa Maqaam Ibrahim. 
ZOFUNIKIRA ZA NDAWALA ZILIPO ZISANU NDI ZINAYI: l.Munthuyo 
akhale Msilamu. 2. Wa nzeru zake. 3. Kuchita Niyyat. 4. Kuwirikiza. 5.Kuyenda 
kwa amene angathe.6.Kukwaniritsa kasanu ndi kawiri. 7. Kukwaniritsa kuchita ndawala 
pa malo a pakati pa Swafa ndi Marwat. 8. Ichitike pambuyo pa Twawaaf yolondola. 
9. Koyambirira kakhale kuchokera ku Swafa ndipo kachiwiri ku Marwat. 

SUNNAT ZA PA NDAWALA: Kudziyeretsa ku hadath ndi nyansi, kubisa 
maliseche, kuchita Zikr ndi Duaa mkatikati mwake, kuthamanga ndi kuyenda pa malo 
ake, ndi kukwera pamwamba pa mapiri awiri omwe ndi Swafa ndi Mearwat, ndi 
kuwirikiza pakati pa ndawala ndi Twawaaf. 

CHIDZIWITSO: Ndibwino kwambiri kugenda zipilala tsiku lomwelo, ndipo ngati 
wachedwetsa kugenda kwa tsiku lina lake kuti adzagenda mawa, kapena wakuchedwetsa 
kugenda konse kuti adzagende kumapeto kwa masiku a Tashreeq n'zotheka. 
QURBAAN: Iyi ndi Sunnat ya mphamvu, ndipo likalowa khumi la mwezi wa 
Dhul hijjat zili haraam kwa amene akufuna kuti adzazinge chinyama kudula 
kalikonse mu tsitsi lake, kapena zikhadabo zake, kapena khungu lake kufikira 
atazinga nyama yake. 

AQEEQAT: Imeneyo ndi Sunnat pomuzingira mwana wamwamuna mbuzi ziwiri, 
ndipo wamkazi imodzi, izingidwe tsiku la chisanu ndi chiwiri kuchokera tsiku limene 
anabadwa. Ndipo zili Sunnat mu tsiku la chisanu ndi chiwiri kumeta mutu wa mwana 
wa mwamuna, ndi kupereka sadaka siliva wolemera ngati tsitsilo, ndipo pa tsiku limeneli 
apatsidwe dzina, ndipo mwa maina abwino ndi Abdullah komanso Abdul Rahmaan. 
Ndipo ndi Haraam kum’patsa dzina kuti kapolo wa chosakhala Allah; monga Abdun- 
nabiyy ndi AbdulRasul. Ngati itagwirizana nthawi ya Aqeeqat ndi Qurbaan ndiye kuti 
kutheka kwa chimodzi mwa ziwirizi kudzapangitsa kutheka chinacho. 

PHINDU: Munthu amene walowa mu Mzikiti wa Mtumiki (SAW) ayambe ndi 
rakaat ziwiri za Tahiyyatul Masjid. Kenako afike pa manda wolemekezeka 


ndikuima molunjika nkhope ya Mtumiki (SAW) msana wake uli ku Qiblat. Mu 
mtima mwake mudzaze kulemekeza ngati akumuona (SAW) n’kuchita salaam 
monena kuti: “Assalaam alayka yaa Rasuula Allah” ataonjezera pamauwa 
ndibwino. Kenako asunthire ku manja mulingo wotambasula dzanja limodzi ndipo 
anene : “Assalaam alayka yaa Abaa Bakr, Assalaam alayka yaa Omar A1 Faarooq, 
Allaahumma ajizhumaa an nabiyyihimaa wa anil Islaam khairan.” Kenako 
ayang’ane ku Qiblat- Hujrat ili kumanzere kwake nachita duwa. 

ICHI NDI CHIDULE CHA NTCHITO ZA HAJJ MWA NDONDOMEKO : 


IBAADAT YA 
HAJJ 

TAMATTU 

QIRAN 

IFRAD 

KUYAMBA 
NDI IHRAAM 
KOMANSO 
TALBIYAH 

NDIKUNENA TALBIYAH YA 
UMRAT NDIKUCHITA 
TAMATTU NDI UMRAT YO 
NDIKUK ACHIT AN S 0 HAJJ 

NDIKUNENA 
TALBIYAH YA 
UMRAT KOMANSO 
HAJJ 

NDIKUNENA 
TALBIYAH YA 
HAJJ 

KENAKO 

TWAWAAF YA UMRAT 

TWAWAAF YA 
POFIKA 

TWAWAAF YA 
POFIKA 

KENAKO 

NDAWALA YA UMRAT 

NDAWALA YA HAJJ 

NDAWALA YA HAJJ 

KENAKO 

KUYEPULA TSITSI 
(KUMALIZITSA IBAADAT 
KOKWANIRA) 

AKHALE ALI MU 
IHRAM YAKE 

AKHALE ALI MU 
IHRAM YAKE 

TSIKU LA 8 
ASANA 
SWALI 
ZUHR 

ACHITE NIYYAT YA HAJJ 
KUCHOKERA MMAKKAT 
KENAKO APITE KU MINA 

KUPITA KU MINA 

KUPITA KU MINA 

TSIKU LA 9 
LITATULU 
KA DZUWA 

APITE KU ARAFAT NDIPO AKASWALI ZUHR NDI ASR MOPHATIKIZA 
KOSWALIRATU ASR KOMANSO MOPUNGULA MARAKAAT KENAKO 
AZINGOCHITA MA DUA MPAKA KULOWA KWA DZUWA 

PAMBUYO 

POTULUKA 

DZUWA 

ANYAMUKE KUPITA KU MUZDALIFAH NDIPO AKAKAFIKA 
AKASWALI MAGHRIB NDI ISHA NDIKUKAGONA PAMENEPO MPAKA 
THEKA LA USIKU NDIPO ZILI SUNNA KUTERO CHIFUKWA CHA 
KUTALIKIRA KWA FAJR 

PAMBUYO PA 

KUGENDA ZIPILALA AGENDE CHIPILALA CH ACHING’ ONO KENAKO 
CHIPILALA CHAPAKATI KENAKO CHIPILALA CHACHIKULU 
PAMBUYO PA KUPENDEKA KWA DZUWA 

ALI PAFUPI 
KUNYAMUKA 
KUPITA 

ACHITE TWAWAAF YA MALAWIRANO, NDIPO IM AKHULULUKID W A 
KWA AMENE ALI NDI HIDHWI NDI NIFAAS 



MAPHINDU OSIYANASIYANA ] 

TCHIMO: Limafufutidwa ndi kukhuiulukidwa ndi zinthu zina mwa izi:- 

Kulapa koona, kupempha chikhululuko, ntchito zabwino, kuyesedwa ndi mavuto, 
sadaka, Duaa ya munthu wina, choncho ngati litatsala tchimo lina lake ndipo Allah 
sanamukhululukire iye adzalangidwa m’manda chifukwa cha tchimo limenelo kapena 
pa tsiku la Kiyaamat, kapena m’moto wa Jahannam kufikira atayeretsedwa ku 
tchimolo, kenako adzalowa ku Jannat ngati anamwalira ndi Tauheed (akukhulupirira 
umodzi wa Allah). Ndipo ngati atamwalira ali pa ukafiri, kapena akuchita shirk, 
kapena akuchita uchiphamaso akasungidwa m’moto wa Jahannam mpaka kalekale. 

Zinthu zoipa ndi machimo zili ndi zotsatira pa munthu. Ndipo zotsatira zake 
mu mtima wa munthu ndi zoipa ndi machimowo zimayambitsa kusungulumwa ndi 
mdima, kunyozeka, matenda ndipo zimatsekereza mtimawo kumumvera Allah. 

Pa chipembedzo: Zimayambitsa monga zanenedwazi ndiponso zimamanitsa 
ntchito yabwino, Duaa ya Mtumiki (SAW), ya angero ndi ya anthu okhulupirira. 
Ndipo pa riziki: zimamanitsa riziki, zimachotsa mtendere komanso zimachotsa 
madalitso a chuma. Ndipo pa munthu: Zimachotsa madalitso a moyo wa munthu, 
zimayambitsa umoyo wovutika komanso kuvuta kwa zinthu. Ndiponso pa ntchito 
zosiyanasiyana: zimalepheretsa kulandiridwa ntchitozo. Ndiponso ku gulu: 
Zimachotsa mtendere wa chitetezo, zimayambitsa kukwera mitengo ya zinthu, 
kupatsidwa atsogoleri opondereza komanso adani, kutsekerezedwa mvula ndi zina zotero. 
^ MAGANIZO NDI MADANDAULO: Mtendere wa mu mtima ndi 
kusangalala kwake komanso kuchoka kwa maganizo ndi madandaulo ake ndicho 
chofuna cha aliyense, ndipo umoyo wabwino umapezeka ndi kutero, ndipo kuti 
zipezeke zimenezo pali njira za chipembedzo, chilengedwe ndi ntchito, 
sizingasonkhane pokhapokha kwa okhulupirira. 

Ndipo zina mwa izo ndi izi:- 1. Kukhulupirira mwa Allah. 2. Kuchita 
zolamulidwa ndi kupewa zoletsedwa. 3. Kuchita zabwino ku zolengedwa kudzera 
m’mau, machitidwe ndi mitundu ina ya zabwino. 4. Kutanganidwa ndi ntchito 
zosiyanasiyana kapena maphunziro aphindu a uzimu kapena a dziko lapansi. 
5. Kusalingalira ntchito za mtsogolo kapena za m’mbuyo, koma atanganidwe ndi 
ntchito zake za tsiku ndi tsiku. 6. Kuchulutsa kumukumbukira Allah. 7. Kukamba 
za mtendere wa Allah oonekera ndi osaonekera. 8. Kumuyang’ana amene 
wachepekedwa kuposa ife, ndi kusamuyang’ana amene wapatsidwa mtendere 
ochuluka kuposa ife pa zinthu za dziko lapansi. 9. Kuyesetsa kuchotsa zifukwa 
zomwe zimayambitsa maganizo ndi madandaulo ndikupeza zifukwa zomwe 
zimayambitsa chisangalalo. 10. Kuthawira kwa Allah ndi zina zomwe anali 
kudzithandizira nazo Mneneri (SAW), monga kuchita Duaa pofuna kuthetsa 
kuganiza ndi kudandaulo. 

PHINDU : Ibrahim Khawwas (RA) ananena kuti "Zinthu zisanu ndi mankhwala 
a mtima: Kuwerenga Quran molingalira, Kukhala ndi njala, Kuswali usiku, 
Kukhuzumuka ndi ma Du’aa kum’bandakucha ndi kukhalirana ndi anthu abwino. 

Amene lampeza vuto ndipo wafuna kulichepetsa mphamvu ndi kulipeputsa 
alione kuti ndi lalikulu ndipo aganize kuti lili ndi sawabu zake, komanso aganize za 
kubwera vuto lalikulu kuposa ilo. 



^ UKWATI: Ndi Sunnat kukwatira kwa amene ali ndi chilakolako koma sakuopa 
kugwa m’chiwerewere, ndipo ukwatiwo ukuloledwa kwa amene alibe chilakolako, 
ndipo ndi waajib kwa amene akuopa kugwa m’chiwerewere, ndipo ukwati 
udzatsogozedwa pa Hajj ya waajib. Ndipo zili Haraam kumuyang’ana wamkazi. 

ZOFUNIKIRA ZA UKWATI: (1). Kulozedwa awiri okwatiranawo: choncho 
nzosatheka kuyankhula kwa m’yang’aniri konena kuti: “Ndakukwatitsa mmodzi 
mwa atsikana anga” kumachita iye ali ndi atsikana ochuluka kuposera mmodzi. 
(2). Mwamuna wotha msinkhu, wochangamuka akondweretsedwe, nayenso mkazi 
amene ali mfulu, wanzeru zake akondweretsedwe. (3). Apezeke m’yang’aniri: 
Choncho n'kosatheka mkazi kudzikwatitsa yekha, komanso asamkwatitse amene 
sali m’yang’aniri wake, pokhapokha ngati atakana kum’kwatitsa ndi wolingana ndi 
kuyenerera naye. Ndipo amene ali woyenera kwambiri kum’kwatitsa mwana 
wamkazi ndiye Bambo, kenako Bambo a Bambo ake -omwe ndi agogo ngakhale 
mtundu wawo utapita patsogolo, kenako mwana wake wamwamuna wamkaziyo, 
kenako mwana wa mwana wake- mdzukulu, ngakhale mtundu wake utatsika, 
kenako achimwene a mimba imodzi, kenako achimwene ake mwa abambo, kenako 
mwana wa achimwene mpaka kumapeto. ( 4 ). Papezeke mboni: Choncho payenera 
kupezeka mboni ziwiri zachimuna zotha msinkhu, za nzeru zake, zachilungamo. 
(5). Mwa awiri okwatiranawa musapezeke zoletsa; monga kuyamwa bere limodzi, 
kapena chibale, kapenanso chipongozi. 

* AMENE ALI HARAAM KUWAKWATIRA: 


A) Oyamba: omwe ali haraam mpaka kalekale; Ndipo iwo ali mzigawo izi: 

(1). Chifukwa cha chibale : omwe ndi amayi, agogo akazi ngakhale mtundu wawo 
utakwera, mwana wamkazi ndi mwana wamkazi wa mwana wam’muna ngakhale 
mtundu utatsika, chemwali aliyense, mwana wamkazi wa chemwali komanso mwana 
wamkazi wa mwana wake wam’muna, kapena mwana wake wamkazi, mwana 
wamkazi wa achimwene aliyense, ndi ana awo akazi komanso ana akazi a ana awo 
amuna ndi ana awo akazi ngakhale atatsika, azakhali komanso akulu awo kapena 
ang’ono awo a amayi ngakhale mtundu wawo utakwera. (2). Chifukwa cha kuyamwa 
bere limodzi : ndipo uharaam wake uli ngati wachibale mpaka pa chipongozi. 
(3). Chifukwa cha chipongozi: womwe ndi amayi a mkazi wake komanso agogo ake, 
aakazi a nthambi ziwiri za mtundu wake, ana aakazi owapeza ngakhale atatsika. 

B) Achiwiri: omwe nkoletsedwa kuwakwatira pa nyengo ina ali mitundu iwiri: 

1) Chifukwa cha kuphatikiza (mitala), monga kuwaphatikiza akazi awiri apachibale. 

2) Chifukwa cha chifukwa chimene chingathe kuchoka, monga mkazi wa munthu wina. 

PHINDU: Sizikuloledwa kwa makolo a munthu kum’kakamiza iye kuti 
akwatire amene sakumufuna, ndipo sizili waajib kuti awamvere makolowo pa 
zimenezo, ndipo pakutero sangakhale wonyoza makolo. 

KUSIYA UKWATI: Zili Haraam kumusiya mkazi pamene ali pa hidhwi, 
kapena Nifaas, kapena pamene ali woyera atagona naye koma ukwatiwo udzathabe. 
Ndipo sibwino kuthetsa ukwati popanda chifukwa koma ndi zololedwa ngati pali 
chifukwa, ndipo ndi sunnat kusiya ukwati kwa amene akupeza vuto ndi ukwati. 
Ndipo sizili waajib kuwamvera makolo awiri za kuthetsa ukwati. Ndipo amene 


akufuna kuleka mkazi wake zili haraam kwa iye kumuleka kopitirira kamodzi 
(kamodzi n’kamodzi). Ndipo ndi waajib kumuleka pa nthawi yoti alibwino 
(sakusamba) ndipo sanagonane naye, choncho adzamuleka kamodzi namusiya 
mosaonjezera kumusiya kwina kosanjikiza apa mpaka kutatha kuyembekeza 
kwake, ndipo zili haraam kwa amene cha mbeta chake chili cha chibwerero 
kuchokera m’nyumba mwa mkaziyo, kapena mwamuna kum’tulutsa mkaziyo 
chisanakwanire chiyembekezo chake. Ndipo ukwati ungathe poyankhula (ponena 
kuti ndakusiya ukwati), choncho siungathe chifukwa cha niyyat yokha. 

MALUMBIRO: Kulipira chifukwa cha kulumbira kudzafunika ngati patapezeka 
zofunikira zinayi izi:-l) Kutsimikiza kulumbira: Choncho sikungachitike komanso 
(sikungatheke) ngati atalumbira ndi lirime lake mopanda kutsimikiza kulumbira 
ndipo kumeneko kumatchedwa kuti kulumbira kopanda pake, monga kunena kuti 
“ayi ndithu ndikulumbira Allah”, ndikulumbira koti “E, ndi kulumbira Allah” 
poyamba kuyankhula. 2) Kulumbirako kukhale pa chinthu cha mtsogolo choti 
chitha kutheka: Choncho kulumbirako sikungatheke pa chinthu choti chinachitika 
kale mosadziwa, kapena kudziganizira kuti akunena zoona, kapena mwa bodza 
akudziwa kumeneko ndikulumbira kogwa nako m’mavuto, komanso kuli m’gulu la 
machimo aakuluakulu, kapena walumbira chinthu chapatsogolo akudziganizira kuti 
akunena zoona n’kudzapezeka kuti sizili choncho. 3) Wolumbirayo akhale kuti 
akulumbira mwa kufuna kwake osati mwa kukakamizidwa. 4 ) Asakwaniritse 
kulumbira kwake pochita chomwe analumbira kuti sadzachita, kapena kuchisiya, 
chomwe analumbira kuti adzachichita. Ndipo amene walumbira nanena kuti insha 
Allah sikudzafunika kwa iye kulipira ngati pali zofunikira ziwiri: A) Kulumikiza 
mau oti inshaAllah ndi kulumbirako, B) Akhale ndi cholinga choti kulumbirako 
kudzachitika ngati Allah atafuna, monga kuyankhula kwake koti “ndikulumbira 
Allah ngati Allah atafuna”. 

Ndipo amene walumbira pa chinthu naona ubwino wopezeka pa chinthu 
chosiyana ndi chimene walumbiracho; ndiye kuti ndi Sunnat kuti alipire pa 
chimene walumbiracho nachita chomwe chili chabwinocho. 

DIPO LA KULUMBIRA: Kuwadyetsa masikini khumi, ndi kum’patsa 
masikini aliyense chakudya cholemera (IV 2 kg) kapena kuwapatsa zovala, kapena 
kumasula kapolo, choncho amene sanapeze zimenezi, adzayenera kumanga masiku 
atatu motsatizana. Ndipo amene wamanga ali ndi kuthekera kodyetsa chakudya 
kapena kuwaveka masikini ndiye kuti ngongole yake (ya kulumbira) siinathe. Ndipo 
zikuloledwa kulipiliratu asanamasule kulumbirako kapena atamasula. Ndipo amene 
walumbira kochuluka kuposa kamodzi pa chinthu chimodzi zim’kwanira iye kulipira 
kamodzi, ndipo ngati zochitika zitachuluka (zolumbira) kulipiranso kudzachuluka. 

* MITUNDU YA MALONJEZANO: Mitundu yake: 

1) Kulonjeza wamba: monga kuyankhula kwa munthu konena kuti: “ Ndikadzachira 
ndikulonjeza kwa Allah ” ndipo wakhala chete sanalinge lonjezo lenileni ndiye kuti 
adzayenera kulipira kwa kulumbira kukadzapezeka kuchira. 2) Lonjezo za 
kukangana ndi kupsa mtima: Komwe ndi kukuchita kulonjezako ndi chofunikira 
china chake ndi cholinga chofuna kukana kuchita china chake kapena pakuchita 


china chake, monga kuyankhula kwa munthu konena kuti “ ngati nditayankhula 
nawe ncLiye kuti ndidzayenera kumanga kwa chaka chathunthu ” ndipo lamulo lake 
ndilo asankhe pakati pa kuchita zomwe wadzipachika, kapena alipire dipo la 
kulumbira pa nthawi yomuyankhulitsa. 3) Lonjezo la chinthu chololedwa: Monga 
kunena kuti “ Ndikulonjeza Allah kuti ndidzavala nsalu yanga ,” ndipo lamulo lake 
ndilakuti ali ndi kusankha pakati pa kuvala nsalu kapena kupereka dipo la 
kulumbira. 4 ) Lonjezo la chinthu chimene chili Makrooh: Monga kunena kuti 
“ Ndikumulonjeza Allah kuti mkazi wanga ndim’patsa chambeta ”, ndipo lamulo 
lake ndilakuti zili Sunnat kwa iye kupereka dipo la kulumbira ndipo asachite 
chomwe analonjeza, ndipo ngati atachichita sadzafunika kulipira. 5) Kulonjeza pa 
tchimo: Monga kunena kuti “ Ndikumulonjeza Allah kuti ndikaba ” ndipo lamulo 
lake ndi lakuti zili Haraam kukwaniritsa kubako, ndipo adzapereka dipo la 
kulumbira, ndipo ngati ataba ndiye kuti adzapeza sambi koma sadzafunika kulipira. 
6) Kulonjeza chinthu chabwino: Monga kunena kuti “ Ndikulonjeza Allah kuti 
ndidzaswali Swalaat yakuti ” ndi cholinga chodziyandikitsa kwa Allah. Ndipo ngati 
atakuchita kuswaliko chifukwa cha kuchira matenda ndiye kuti zidzakhala waajib 
kukwaniritsa kuswahko ngati chitachitika chomwe amafunacho, ndipo ngati sanakuchite 
kuswaliko pa china chake ndiye kuti padzafunika kungokwaniritsa kuswaliko. 

KUYAMWITSA: Zili Haraam chifukwa cha kuyamwa zomwe zili Haraam 
chifukwa cha ubale, ndipo zimenezo ngati pali zofunikira zitatu izi: 

1. Ukhale mkaka wotuluka chifukwa cha kubereka koma osati pa chifukwa china. 

2. Kuyamwa kwa khandalo kukhale mkatikati mwa zaka ziwiri zoyambirira 

chibadwire. 3. Papezeke kuyamwa kasanu ndi kupitirira apo motsimikiza. 
Tanthauzo la kuyamwa kamodzi: ndi kuyamwa kwa mwanayo here mpaka 

kulisiya berelo osati kukhuta. Sikungatsimikizike kupereka thandizo kapena kupeza 
gawo mu chuma chamasiye chifukwa choyamwa here limodzi. 

WASIYA: Zili zofunika kukwaniritsa wasiya pambuyo pomwalira mwini 
wasiyawo kwa amene anali ndi udindo wolongosola wasiyawo popanda umboni, 
choncho adzakwaniritsa wasiyawo poupereka kwa mwini wake. Ndipo wasiya uli 
Sunnat kwa amene wasiya chuma chambiri, choncho ndibwino kuti asiye mau opereka 
sadaka ndi gawo limodzi mwa magawo asanu a chuma chake kwa munthu wosauka 
wachibale amene sapeza nawo gawo muchuma cha masiye, ndipo ngati palibe 
wosauka wachibale ndiye kuti adzasiya wasiya woti sadakayo idzaperekedwe kwa 
masikini, Aalim, ndinso munthu wabwino. Ndipo sibwino kusiya wasiya kumunthu 
wosauka amene ali ndi anthu adzatenge chuma chake, pokhapokha ngati odzatenga 
chumawo ndi olemera ndiye kuti zikuloledwa, Ndipo zili Haraam kupereka wasiya 
ochuluka kupitirira pa gawo limodzi mwa magawo atatu a chuma chake (‘A) kwa 
munthu amene sali wachibale. Ndipo zili Haraam kupereka wasiya kwa munthu amene 
ali m’gulu lopeza nawo gawo kum’patsa kena kali konse ngakhale katakhala kochepa, 
pokhapokha ngati ataloleza abale omwe ali mgulu logawana chumacho kuti zitero 
pambuyo pomwalira mwini chumacho. Ndipo wasiya siudzagwira ntchito chifukwa 
choyankhula mwini kusiya mauwo kuti: "Ndabweza maganizo a wasiya, kapena kuti 
ndathetsa wasiya, kapenanso ndasintha wasiya "ndi mau ena otero. Ndipo ndibwino 


kuti alembe poyamba wasiya wake kuti: Mdzina la Allah Wachisoni chambiri 
Wachifundo kwambiri, uwu ndiye wasiya womwe apereka iye, kuti iye akuikira 
umboni kuti palibe wopembedzedwa mwachoonadi koma Allah Yekha Alibe 
wothandizana naye, ndikutinso Muhammad (SAW) ndi Kapolo Wake komanso 
Mtumiki Wake, zoti kuli Jannat ndi zoona, zoti kuli moto ndi zoona, ndikutinso 
Kiyaamat ikubwera palibe kukaika za kubwera kwake, komanso zoti Allah 
adzawaukitsa anthu amene ali m’manda. Ndipo ndikupereka wasiya kwa anthu anga 
amene ndawasiya kuti amuope Allah ndiponso akonze chikhalidwe cha pakati pawo, 
ndipo ngati ali okhulupirira amumvere Allah ndi Mtumiki Wake. Ndipo ndikuwasiyira 
mau omwe Ibrahim ndi Ya’qoob anawalangiza ana awo onena kuti: “E, ana anga! 
ndithu Allah wakusankhirani chipembedzo, choncho musamwalire pokhapokha 
muli Asilamu” , (Surat 2:132) 

Ndibwino ikamanenedwa swaliyatume kuphatikiza pakati pa mau oti Swalaatu ndi 
salaam, ndipo asangonena liwu limodzi lokha mwa mau awiriwa, ndipo 
chiyambireni amene sali aneneri sanenedwa kuti (SAW), choncho zisanenedwe 
kuti Abubakr (SAW), kapena kuti (AS), ndipo kutero ndi zoipa kwambiri, koma 
zikuloledwa kuphatikiza powachita amene sali aneneri otsatira kwa iwo, choncho 
zitha kunenedwa kuti: "E, Allah! Perekani madalitso kwa Muhammad, a ku banja 
la Muhammad, Maswahaaba ake, akazi ake ndi kwa ana ake." 

Ndipo zili bwino kunena kuti (RA), ndinso kunena kuti Rahmatullahi alaihi 
kwa Maswahaaba, Matabieen ndi kwa Maulama amene anadza pambuyo pawo 
komanso ochita ibaadat ndi anthu ena onse omwe anali abwino, choncho zitha 
kunenedwa kuti Abu Hanifah, Malik, Shafi ndi Ahmad. Radhiyal-lahu anhum, 
kapena kunenedwa kuti Rahima humullah. 

KUZINGA: Zili waajib kuzinga nyama kuti iloledwe kuidya, ndipo choweta 
kuti chikhale chozingidwa pali zofunikira zingapo. 1) Chikhale chololedwa 
kuchidya. 2) Chikhale chotheka kuchizinga. 3) Chikhale chinyamacho cha pamtunda. 

POZINGA PALI ZOFUNIKIRA ZINAYI: 1) Wozingayo akhale wa nzeru 
zake (asakhale wamisala). 2) Chida chozingira chisakhale dzino ndinso khadabo, 
pakuti kuzinga sikuloledwa ndi ziwirizi. 3) Kudula kholingo lodutsa chakudya ndi 
lodutsa mpweya komanso misempha iwiri kapena umodzi mwa iwiriyo. 4) Poyamba 
kugwedeza mkono kuti adzizinga anene mau oti Bismillah, ndipo zimakhululukidwa 
moyiwala, n'kuthekanso kugwiritsa ntchito chiyankhulo chosakhala Charabu, ndipo 
ndi Sunnat ponena mau oti Bismillah kuonjezera mau oti Allahu Akbar. 

ULENJE: Kumeneko ndiko kusaka. Ndipo pa nyama zofunika kuzichita 
ulenje pali zofunikira zingapo izi: 1) Chikhale cha halaal kudya. 2) Chilengedwe 
chake chikhale cha mtchire. 3) Chikhale chosatheka kuchigwira. 

LAMULO LAKE: Zikuloledwa kwa amene akufuna kuchita ulenje koma ndi 
makrouh kwa amene akuchita mongoseweretsa ndi mwachibwana. Ngati 
poulondolalondola ulenjewo uvutitse anthu, ndiye kuti uletsedwa (haraam). 

Zikuloledwa kuchita ulenje ngati pali zofunikira zinayi: l)Wochita ulenjeyo 
akhale m’gulu la omwe kuzinga kwawo n’kololedwa. 2) Ndipo chida chozingira 
c hik hale m’zomwe zili zololedwa kuzingira, ndipo chidacho chiyenera kukhala 


chakuthwa ngati mkondo, mpaliro ndi zina zotero, ngati ulenjewo uli wochita ndi nyama 
yoperekera bala (yomavulaza) monga nkhwazi kapena galu ndiye kuti iyenera kukhala 
yophunzitsidwa. 3)Atsimikize zakuchita ulenje komwe ndi kutumiza chida ndi 
cholinga cha ulenje, tsopano akapha mosafuna mwini wakeyo ndi Haraam kuchidya. 
4 ) Potumiza chidacho anene mau oti Bismillah, ndipo apapa Tasmiyat 
singakhulukukidwe ngakhale ataisiya moiwala, ndipo zili Haraam kudya popanda 
kunenera Bismillah . 

* CHAKUDYA: Chimenecho ndi chilichonse chomwe chimadibwa kapena 
kumwedwa, ndipo chiyambi chake ndi kuloledwa kudya, choncho chakudya 
chilichonse n'chololedwa pakapezeka zofunikira zitatu: 1) Chakudyacho chikhale 
cha Twahir. 2) Chosapereka vuto. 3) Chisakhale chonyansidwa nacho. 

Ndipo chakudya chilichonse cha najisi chili Haraam monga magazi ndi chibudu, 
ndinso chomwe chingapereke vuto monga chomwe chili ndi mankhwala akupha - 
poison, komanso chonyansidwa monga mtope, mkodzo, nsabwe, ndi nsikidzi. 

NYAMA ZA PAMTUNDA ZOMWE ZILI HARAAM: 1) Bulu wa pamudzi, 
zomwe zimagwira zinzake ndi mano ake monga mkango, kambuku, m’mbulu, 
chita, galu, nguluwe, nyani ndi chona ngakhale wa pamtunda, nkhandwe, ndi 
gologolo, kupatula fisi. 2) Ndipo zili Haraam mbalame zomwe zimagwira zinzake 
ndi zikhadabo, monga nkhwazi, kamtema, kadzidzi ndi zina zotero, komanso 
zomwe zimadya zibudu monga khwangwala ndi kakowa, ndi chilichonse chomwe 
ma Arabu ananyansidwa nacho omwe amakhala m’mizinda monga mleme, 
khoswe, mavu, njuchi, ntchentche, gulugufe, ngulukulu, kanungu, ndinu ndi njoka. 
Komanso tizilombo monga mphutsi, mbewa, chinkankhatubzi, ndi gulo. 3) Ndinso 
chilichonse chomwe shariat idalamulira kuchipha monga chinkhanira, kapena 
inaletsa kuchipha monga nyerere, ndi chomwe chaberekedwa pakati pa chinyama 
chodibwa ndi chosadibwa, monga mwana wa fisi wobadwa kuchokera mumbulu. 
4 ) Ndipo sichili Haraam chinyama chomwe chaberekedwa pakati pa zinyama 
zololedwa monga nyumbu wobadwa pakati pa bulu ndi kavalo wa m’tchire. 

Ndipo zikuloledwa zosakhala zimenezi monga zifuyo ndi akavalo, ndi nyama za 
m’tchire monga nswala, kalulu, mbira, ntchezi, ng’azi, agwape, ndinso mbalame 
monga nthiwatiwa, nkhuku, peacock, njiwa, mbalame zazing’onozing’ono, bakha 
wa pamtunda ndi wam’madzi ndi mbalame zonse za m’madzi, komanso nyama za 
m’nyanja kupatula chule, njoka, ndi ng’ona. Ndipo ndiwo ndi zipatso zomwe 
zathiriridwa kapena kuthiridwa manyowa anyansi zikuloledwa kuzidya 
pokhapokha ngati kutaonekera kukoma kwa najisi kapena fungo lake m’menemo 
ndiye kuti zili Haraam kudya. Ndi makrooh kudya makala, dothi ndi dongo,tsono 
anyezi, adiyo ndi zina zotero (zafungo) pokhapokha ataziphika, koma ngati 
itam’peza njala ndipo wasimidwa adzayenera kudya zongotseka njala yake basi. 

Ndi Haraam kuwafunira rnafuno abwino makafiri pa zisangalalo zawo kapena kukhala 
nawo pa zisangalalozo, kuyambiza kuwapatsa salaam, ndipo ngati atayambiza kutipatsa 
salaam zifunika kuwabwezera ndi mau onena kuti wa alaikum. Ndipo zili Haraam 
kuimirira chifukwa cha kubwera kwao komanso kui mir ira chifukwa cha munthu wa bidah, 
ndiponso sibwino kugwirana nawo chanza. Koma kuwapepesa ndi kukawazonda 
akadwala zili Haraam pokhapokha ngati pali ubwino wovomerezeka pa shariat. 


! MADUAA A SHARIAT j 

Ndithu wolingalira m’machitidwe a Allah akudziwa kuti mavuto ndi njira 
imodzi mwa njira Zake za chikonzero cha dziko lapansi. Allah akunena kuti: 
“ Ndipo tikuyesani ndi mantha (monga nkhondo), njala, kuchepa kwa chuma, 
kutaika kwa miyoyo ndi kuonongeka kwa mbeu. Choncho auze nkhani yabwino 
opirira ” (Surat 2:i55). Ndipo akulakwitsa amene akuganiza kuti anthu ochita zabwino 
ali kutali ndi mavuto, koma kuti mavuto ndi chisonyezo cha Imaan. Tsiku lina 
Mtumiki (SAW) anafunsidwa kuti ndi ndani mwa anthu amene amapeza mavuto 
kwambiri, Mtumiki (SAW) poyankha anati: “ Aneneri , kenako anthu ochita 
zabwino, kenako anthu ofanana ndi iwo, munthu amapatsidwa mavuto molingana 
ndi Deen yoke, choncho ngati ali wolimba mu Deen yake ndiye kuti mavuto ake 
amaonjezereka, ndipo ngati ali wofewa pa Deen yake ndiye kuti amapeputsidwa 
mavuto kwa iye .” (ibn Maajah.) Ndipo mavutowo ndi chimodzi mwa zizindikiro za 
chikondi cha Allah kwa kapolo Wake, Mtumiki (SAW) anati: “ Ndithu Allah 
akawakonda anthu ena ake amawapatsa mavuto ”. (Ahmad), ndipo chimodzi mwa 
zizindikiro kuti Allah akumufunira zabwino kapolo Wake, Mtumiki (SAW) anati: 
‘ 'Allah akamufunira zabwino kapolo Wake amam’patsiratu vuto pa dziko lino 
lapansi, ndipo Allah akamufunira zoipa kapolo Wake amamulekerera pa tchimo 
lomwe wachita kuti adzalipidwe ndi tchimo limenelo pa tsiku la Kiyaamat.” (Tirmidh) 
Ndipo vutolo limafafaniza machimo ngakhale litachepa. Mtumiki (SAW) anati: 
"Pali be Msilamu aliyense amene lingam’peze vuto la minga ndi chochepera pa 
mingapo koma kuti Allah amam’fafanizira tchimolo ndi vutolo monga momwe 
mtengo umagwetsera masamba ake.” (Bukhaari, Muslim) . Ndipo pa chifukwa 
chimenecho Msilamu amene ali pa vuto ngati ali wochita zabwino ndiye kuti 
vutolo limafafaniza machimo amene anachita kale, kapena kutukula ulemerero 
wake, ndipo ngati anali wonyozera malamulo ndiye kuti vutolo limafafaniza machimo, 
komanso limankumbutsa kuopsa kwa machimowo. Allah akunena kuti: "Kuononga 
kwaonekera pamtunda ndi panyanja chifukwa cha zomwe manja a anthu achita, 
kuti awalawitse zina zomwe achita kuti mwina angabwerere (kuchita toba)". 

MITUNDU YA MAYESERO: Mayesero kudzera mu mtendere; monga 
kuonjezereka kwa chuma, ndi mayesero kudzera mu zowawa; monga mantha a 
nkhondo, njala ndi kupunguka kwa chuma. Allah akunena kuti " Ndipo tikuyesani 
kudzera mu chowawa ndi chabwino kukhala mayesero” . Ndipo mtundu wina ndi 
mayesero kudzera m’matenda ndi imfa omwe chifukwa chake chachikulu ndi diso 
loipa komanso matsenga zochitika chifukwa cha kaduka, Mtumiki (SAW) ananena 
kuti “ Ambiri amene amamwalira mu Ummat wanga pambuyo pa chigamulo cha 
Allah ndi chikonzero Chake ndi chifukwa cha diso loipa ” (Ai-Twayaaiisiyy). 
KUDZITCHINJIRIZA KU DISO LOIPA KOMANSO KU MATSENGA 
Kudzitchinjiriza kuli bwino kusiyana ndi kuchiza, choncho zifunika ife kuti 
tiyesetse kudzitchinjiriza. Ndipo njira zina zazikuluzikulu zodzitchinjirizira ndi izi: 

Kuulimbikitsa moyo ndi Tauheed, kukhulupilira kuti woyendetsa dziko ndiye 
Allah ndi kuchulutsa kuchita zabwino. ^ Kumuganizira zabwino Allah ndi 
kuyedzamira kwa Iye, choncho asawaganizire matenda kapena diso loipa kuti 
zachitika chifukwa cha china chake, pakuti kuganizirako pakokha ndi matenda. 


Ndipo zikatchuka za munthu wina kuti iye ndi wa diso loipa kapena 
wamatsenga ndiye kuti munthu ameneyo apewedwe komwe kuli njira imodzi 
yopewera simantha ayi. ^k Kumutchula Allah ndi kufuna madalitso akachiona 
chomwe chikumusangalatsa, Mtumiki (SAW) anati; “Mmodzi wa inu akadziona iye 
mwini kapena chuma chake, kapena mwa m’bale wake chomwe akuchikonda, 
apemphe madalitso, pakuti zoti kuli diso loipa n ’zoona" (Haakim). Kuyankhula kuti: 
‘Baaraka Allah laka’ osati: ‘tabaaraka Allah’, ^k Ndipo njira zina zopewera ku 
matsenga ndiye kudya m’mawam’mawa tende musanu ndi muwiri wa aj’wa 
ochokera ku Madinat Munawwarat. ^k Kuthawira kwa Allah, kuyedzamira mwa 
Iye, kumuganizira zabwino, kudzitchinjiriza ndi Iye ku diso loipa ndi ku matsenga, 
ndi kumawerenga nthawi zonse ma Zikr, ndi kudzitchinjiriza tsiku lililonse 
m’mawa ndi madzulo. Ndipo ma Duaa amenewa ali ndi mphamvu, imaonjezereka 
ndi kupungula ndi chifuniro cha Allah pa zinthu ziwiri: 1) Kukhulupirira kuti 
zomwe zadza m’ma Duaamo ndi zenizeni komanso zoona, ndikutinso zimathandiza 
kudzera mu chifuniro cha Allah. 2) Lirime lake liyankhule ponena ma Duaawo, 
ndipo makutu ake amvetsere, komanso mtima wake ukhale uli pompo, chifukwa 
imeneyi ndi Duaa, ndipo Duaa simayankhidwa yochokera mu mtima wosalabadira 
wamasewera, monga zinatsimikizika kuchokera kwa Mtumiki (SAW). 

NTHAWI YOCHITIRA DUAA NDI KUDZITCHINJIRIZA: MaDuaa a m’mawa 
adzinenedwa pambuyo pa Swalaat ya Fajr, tsopano ma Duaa a madzulo amenewo 
adzinenedwa pambuyo pa Swalaat ya Asr, ndipo Msilamu ngati waiwala kuwanena 
ma Duaa wo, kapena sanalabadire ndiye kuti awanene nthawi imene awakumbukire. 

ZIZINDIKIRO ZA KUGWIDWA NDI DISO LOIPA NDI ZINA 
ZOTERO: Palibe kutsutsana pakati pa udotolo ndi ma Duaa ovomerezeka ndi 
shariat, pakuti mu Qur'an muli machiritso a matenda a ziwalo ndi a uzimu. Ndipo 
munthu akakhala kuti ali bwinobwino ku matenda a ziwalo ndiye kuti zomupeza 
kawirikawiri zimakhala ngati kupweteka kwa mutu, kuonekera chikasu kunkhope, 
kutuluka thukuta kwambiri komanso kukodza kwambiri, kufooka kwa chilakolako 
cha chakudya, kunjenjemera zala, kapena kumva kutentha, kapena kuzizira mu 
nsonga, kumva kunjenjemera mu mtima, kumva kuwawa kuchokera kunsi kwa 
msana ndi mapewa awiri, kudandaula komanso kubanika m’chifuwa, kusowa tulo 
ta usiku, kudzidzimuka koopsa chifukwa cha mantha ndi ukali wosakhala wa 
chilengedwe, kugeyageya, kuwusa mtima, kukonda kudzipatula, kufooka 
ndikumva ulesi, kukonda kugona, ndi mavuto ena a umoyo opanda chifukwa cha 
udotolo. Ndipo zizindikiro zimenezi kapena zina mwa izo zimapezeka molingana 
ndi mphamvu ya matenda kapena kufooka kwake. Ndipo ndi zofunikira kwa 
Msilamu kuti Imaan ndi mtima wake zikhale zolimba, osalowamo 
manong’onong’o. Choncho asadziganizire kuti wagwida ndi matenda chifukwa 
chongomva chimodzi mwa zizindikiro zimenezi, chifukwa kuganizira ndi matenda 
ovuta kuwachiza. Ndipo zina mwa zizindikirozi zimatha kupezeka kwa ena 
chikhalirecho iwo ndi angwiro, ndiponso nthawi zina zimatha kupezeka ndikukhala 
chifukwa cha matenda a chiwalo, ndipo nthawi zina chifukwa chake chimakhala 
chifukwa cha kufooka Imaan, monga kubanika kwa chifuwa, kudandaula, kufooka 
m’thupi, choncho ayenera kuuyang’anitsitsa mgwirizano wake ndi Allah. 



ake mu kufuna kwa Allah adzakhala ndi chimodzi mwa zinthu ziwiri: 1) Ngati 
wamudziwa mwini diso loipalo: Umulamule kuti asambe, ndipo utenge madzi 
amenewo kapena utenge zotsalira zake monga chakudya chake kapena chakumwa 
chake kenako usambe ndi kumwa. 2) Ngati sanadziwike mwini diso loipalo ndiye 
kuti kuchilitsa kwake kudzakhala ndi ruqyat, Duaa ndi chiuwi (kudula litsipa). 

Tsopano akakhala matendawo chifukwa cha matsenga ndiye kuti mukufuna 
kwa Allah kuchiritsa kwake kudzakhala ndi chimodzi mwa zinthu zingapo izi: 
1) Awadziwe malo wochitira matsenga: Choncho akachipeza chomwe achitira 
matsengacho amasule mfundo zake akuwerenga Surat Falaq komanso Nas, kenako 
achiotche. 2) MaDuaa ovomerezeka mu shariat: Ndi ma Ayat a Qur’an, 
kwenikweni ndi Surat Nas, Falaq komanso ndi Baqarat ndi maDuaa, posachedwa 
zibwera zimenezi. 3) Kutsirikula: Nako kuli mitundu iwiri: A) Kwa Haraam 

komwe ndi kutsirikula matsenga kudzera m’ matsenga, ndi kuwapitira amatsenga 
kuti atsirikule. B) Kovomerezeka: Ndiko kwina mwa iko ndikutenga masamba 
asanu ndi awiri a msau ndikuwasinja, kenako nkuwawerengera Surat Kafiroon, 
Ikhlas, Falaq ndi Nas, katatukatatu, kenako nkuwaika m’ madzi, keneko n'kusamba 
ndikumamwa madzi amenewo, ndikumabwereza kuchita zimenezo mpaka kuchira 
insha Allah. (AbduiRazzaqq). 4) Kuchotsa ufiti: Kuthira zomwe zingatsegule 

m’mimba ngati ufitiwo uli m’mimbamo, ndi kuwuwika ngati suli m’mimba. 
RUQYAT (DUWA): 

Zofunikira zake: 1) Ikhale ya ma Ayat a Qur’an ndi ma Duaa ovomerezeka ndi 
shariat. 2) Ikhale ya m’chiyankhulo cha Charabu, koma ma Duaa akuloledwa 
m’chiyankhulo china. 3) Kukhulupirira kuti ruqyat payokha ilibe mphamvu, 
ndikuti machilitso amachokera kwa Allah, ndipo poonjezera mphamvu ya ruqyat 
ayenera kuwerenga Qur’an ndi Niyyat ya machiritso komanso chiongoko kwa 
anthu ndi majini, pakuti Quran inavumbulutsidwa kukhala chiongoko komanso 
machilitso, ndipo asaiwerenge Qur'aniyo ndi cholinga cha kupha majini 
pokhapokha ngati litavuta kutuluka kwake Jinilo ndi zomwe zanenedwa zija. 

ZOFUNIKIRA ZA WOCHITA RUQYAT: 1) Akhale Msilamu, ndiponso 
akhale wochita zabwino wa Taqwa, nthawi iliyonse akakhala womuopa Allah 
kwambiri ruqyat imakhala yamphamvu kwambiri. 2) Atembenukire kwa Allah 
mwachoonadi mkatikati mochita ruqyat, kotero kuti mtima ndi lirime zikhale 
pamodzi, ndi bwino kwambiri kuti munthu adzichitire ruqyatyo yekha, chifukwa 
choti kawirikawiri wapadera mtima wake umakhala wotanganidwa, chifukwanso 
choti palibe wofanana naye yemwe akumva kupanikizikako ndi kufunika kwake, 
ndipo anthu amene ali pa mpanipani Allah awalonjeza za kulandiridwa pempho lawo. 

ZOFUNIKIRA ZA MUNTHU WOCHITIRIDWA RUQYAT: 1) Ndibwino 
kuti akhale wokhulupirira wabwino, ndi m’mene chikhulupiriro chingakulire ndi 
m’menenso magwiridwe a ntchito amakulira, Allah akunena kuti "Ndipo 
tikuvumbulutsa Qur’an yomwe imachiritsa matenda a m’mitima ndiponso ndi 
chifundo kwa okhulupirira. Komabe osalungama sikuwaonjezera kanthu kena 
koma kutaika (Surat 17 : 82 )- 2) Kutembenukira kwa Allah mwachoonadi kuti 


amuchilitse. 3) Asaone kuchedwa kuchira chifukwa choti ruqyat ndi Duaa, ndipo 
akafunitsitsa kuyankhidwa mwa msanga nkutheka osayankhidwa, Mtumiki (SAW) 
anati “ Amayankhidwa mmodzi wa inu pempho lake ngati sanachite changu, 
amanena kuti ndapempha koma sindinayankhidwe ” ( Bukhaari Muslim) . 

KUPEMPHERERA KULI NDI NJIRA ZINGAPO: 1) Kuwerenga Duaa ya 
machiritso ndi kulavula timalovu. 2) Kuwerenga mosalavulira timalovu. 3) Kutenga 
malovu ndi chala ndikuwasakaniza ndi dothi ndikuwapaka pa malo womwe akupweteka. 
4 ) Kuwerenga Duaa ya machiritso nkumasisita malo womwe akupwetekawo. 

MA AYAT NDI MA HADITH OGWIRITSIDWA NTCHITO 
POMUPEMPHERERA WODWALA: Surat Faatihat, Ayatul kursi, ma Ayat awiri 
omalizira amu Surat Baqqrah, ma surat a Kafiroon, Ikhlaas, Falaq ndi Nas, surat 
Ma ayat ndi mahadith omuchitira ruqyat munthu wodwala: 

Suurat -ul Faatihat, Aayatul Kursiyy, ma ayat awiri a mapeto a Suurat-ul' 
Baqarat, Suurat'uFKaafiruun, Suu tat mF Ikhlaas, Suurat'ul-Falaq, Siiuratml 



1 2 : 255 . 

2 2 : 285 / 286 . 

3 “Ndipo Allah adzakukwaniritsira (za masautso awo) poti lye Ngwakumva, Ngodziwa.” < 2: 137) 

4 “Eh inu anthu athu! Muyankheni woitana wa Allah ndiponso m’khulupirireni, 
akukhululukirani (Allah) ena mwa machimo anu komanso akupulumutsani ku chilango 
chopweteka”. (46: 32 ) 

5 “Ndipo timatumiza kuchokera mu Qur’aan chomwe ndi machiritso ndi chifundo kwa anthu 
okhulupirira ndipo sichimawaonjezera anthu opondereza kena kake kupatula chitaiko”. (17 . 82) 

6 “Kapena akuwachitira anthu njiru pa zomwe Allah wawapatsa mu zabwino Zake”. (4; 54) 

7 “Ndipo ine ndikadwala lye (Allah) amandichiritsa”. (26: 80) 

8 “Ndipo lye (Allah) amachiritsa zifuwa za anthu okhulupirira”. 14) 

9 “Nena: zimenezi ndi za anthu okhulupirira, chiongolo komanso machiritso”. (4 | : 44j 

10 “Tikadavumbulutsira Qur’aan imeneyi pa phiri bwenzi utahona likudzichepetsa mosweka 
chifukwa choopa Allah”. (59. 21) 

• llil Jlio, iljbn C3IIJI oil opilj ^bJ' v^3l ^bJI 46 ^4i" (katatu). 

• 44436 ^4?6 ^6^ 4^3' ^4bll (kamodzi). 


1 “Ndipo bwezeretsanso kuyang’ana kodi ukuonako mung’alu?” (67: 3) 

2 “Ndipo makafiri adayandikira kukugwetsa iwe (Muhammad SAW) ndi maso awo pamene 
adachimva chikumbutsochi (Qur’aan) ndipo akumanena ndithu iyeyu ndi wamisala”. ( 68: 51 ) 

3 “117 Ndipo tidavumbulutsa kwa Mussa (AS) kuti ponya ndodo yakoyo tero idayamba 
kumeza zimene adazipekazo 118 Ndipo choonadi chidapezeka ndipo zidawonongeka zomwe 
iwo adali kuzichita.” 119 Ndipo adagonjetsedwa kumeneko nabwerera ali onyozeka” (7: U 7 -U 9 ) 

4 65 Ndipo iwo adati: “Eh iwe Mussa (AS)! Kodi uti uponye ndi iwe kapena tikhale ife oyamba 
amene ati aponye? 66 lye (Mussa AS) adati: ‘Koma ponyani’, nthawi yomweyo zingwe 
komanso ndodo zawo zidayamba kuoneka kwa iye ngati kuti zikuyenda 67 Ndipo mu mtima 
mwake, Mussa (AS) mudachita mantha 68 Tidanena Ife kuti: “Usaope ndithudi iweyo ndiwe 
wapamwamba 69 Ndipo ponya chomwe chili kumanja kwako chimeza zomwe apanga, 
ndithudi zimene iwo apanga ndi ndale za afiti ndipo mfiti siingapambane paliponse 
ingapite.” (20 : 65 - 69 ) 

“Kenako Allah adatsitsa chidekherero Chake pa Mtumiki (SAW) Wake komanso pa anthu 
okhulupirira” (9:2 6) 

6 “Ndipo Allah adatsitsa chidekherero Chake pa iye (Mtumiki SAW) ndipo adamuthangatira 
ndi asirikali amene simudawaone”. ( 9 : 40 ) 

7 “Ndipo Allah adatsitsa chidekherero Chake pa Mtumiki (SAW) Wake komanso pa anthu 
okhulupirira ndi kuwapatsa liwu loopa (Allah).” ( 48 : 26 ) 

8 “Ndithudi Allah wasangalala nawo anthu okhulupirira pamene adali kukuvotera iwe 
(Mtumiki SAW za imfa) pansi pa mtengo tero (Allah) adatulutsira poyera zomwe zidali 
m’mitima mwawo ndipo adatsitsa chidekherero pa iwo ndiponso adawalipira chigonjetso 
chapafupi.” C4 s:is) 

“Iye ndi Amene adatsitsa chidekherero m’mitima mwa anthu okhulupirira kuti 
awonjezereke chikhulupiriro pamodzi ndi chikhulupiriro chawo” ( 48;4 ) 

10 “Ndikum’pempha Allah Wolemekezeka Mwini mpando wachifumu wolemekezeka kuti 
akuchilitse” 

11 “Ndikukutchinjiriza ndi mau a Allah okwanira ku Satana aliyense, zoipa zilizonse ndi kudiso 
lililonse loipa” 

12 “E, Allah! Mbuye wa anthu chotsani vuto, chiritsani, pakuti Ndinu Wochiritsa, palibe machiritso 
ochokera kwa wina koma machiritso Anu, machiritso osasiya matenda” 

13 “E, Allah! mchotsereni kutentha kwake, kuzizira kwake ndi kupweteka kwake” 

0 Uyike dzanja lako pamene pakuwawa ndipo unene kuti: M “ Mdzina la 

Allah ” (katatu) jiU-iJ U 3^ j* 4 jI = 3 *j (kasanu ndi kawiri). 3 
MACHENJEZO 


1. Sizikuloledwa kuvomereza mabodza a munthu wochiza matenda a diso loipa 
monga kumwa mkodzo wake, ndikuti mphamvu yake sipindula akazindikira. 

2. Sizololedwa kuvala zithumwa monga zikopa, zibangiri ndi mikanda poopa 
kumgwera diso loipa, Mtumiki (SAW) anati: “ Amene angadzipachike china chake 
adzamusiyira chimenecho kuti chimuthandize rrimikihi), ndipo chinthucho ngati chili 
chochokera mu Qur’an pamenepo pali kusiyana maganizo a Maulama, koma 
kuzisiya ndibwino. 

3. Kulemba mau oti ma sha Allah Tabarakaatllah, kapena kujambula lupanga, 
kapena mpeni, kapena diso, kapena kuika Quran mgalimoto, kapena kupachika 
mnyumba ma Ayat ena, zonsezo sizitchinjiriza ku diso loipa, koma zitha kukhala 
m’matalasimu a Haraam. 

4 . Zifunika kuti munthu wodwala atsimikize za kuyankhidwa, ndipo asaone 
kuchedwa kuchira, pakuti akauzidwa kuti kuchiritsidwa ndi mankhwala kumatenga 
moyo onse sakhumudwa, koma iye amakhumudwa pemphero la matenda ake 
likatalika, chikhalilecho iye amapeza sawabu pa chilembo chilichonse chimene 
akuchiwerenga, ndipo pa sawabu iliyonse amalipidwa sawabu zonga imeneyo 
zokwanira khumi, ndipo ayenera kumachita Duaa, kuchita Istighfaar ndinso kuchulutsa 
kupereka sadaka, pakuti zimenezi ndi zina mwa zimene munthu amachilitsidwa nazo. 

5. Kuwerenga Qur’an pa gulu n’kosemphana ndi Sunnat, ndipo Hadith yonena 
zimenezo ndi yofooka, chimodzimodzinso kungogwiritsira ntchito Tape Recorder 
wotola mawu pakuti m’menemo simumapezekamo Niyyat pomwe Niyyatyo ndi 
yofunikira kwa amene akuchita pemphero lochiza matenda ngakhale kuti 
kumverera kwake kuli ndi ubwino.Ndipo ndi Sunnat kubwerezabwereza pemphero 
kwa munthu wodwala mpaka atachiritsidwa pokhapokha ngati kukumtopetsa ndiye 
kuti adzachepetsa kuti asatope. Tsopano kubwerezabwereza Ayat ndi Duaa ndi 
chiwerengero chapadera sizoona pokhapokha ngati pali umboni. 

6. Pali zizindikiro zosonyeza umboni kapena mbali yake ina, kuti wopempherayo 
akugwiritsa ntchito matsenga osati Qur’an, ndipo zisakunyenge zina zomwe iye 
amaonetsa kuchokera mu Deen, pakuti nthawi zina amatha kuyamba kuwerenga 
kwake ndi Qur’an ndipo sakhala nthawi amazitembenuza zimenezo, ndipo nthawi 
zina amakhala wa ena omwe anazolowera kukhala m’mizikiti pofuna kuwanamiza 


1 “Wandikwanira Allah, palibe wopembedzedwa mwachoonadi koma Iye, ndayedzamira kwa Iye, 
ndipo Iye ndi Mwini mpando wachifumu wolemekezeka” 

2 “Mdzina la Allah ndikukupempherera ku matenda alionse omwe akukuvuta iwe, ndi ku zoipa za 
munthu aliyense, kapena diso la munthu wakaduka, Allah akuchiritse, mdzina la Allah 
ndikukupemphelera’ ’ 

3 ndikudzitchinjiriza ndi ulemerero wa Allah ndi mphamvu Yake ku zowawa zomwe ndi kumva ndi 
kuziona. 



anthu, ndipo nthawi zina udzamuona akuchulutsa kuchita Zikr pamaso pako, 
choncho zisakunyenge zimenezi, tero uchenjere. 


ZINA MWA ZIZINDIKIRO ZA ANTHU A MATSENGA NDI A MIZIMU 

& Kumufunsa wodwala dzina lake kapena dzina la amayi ake, chifukwa kulidziwa 
dzina kapena kusalidziwa sikumasintha kalikonse popereka mankhwala. 
^Kuitanitsa kena kake mu zovala za wodwala, monga nsalu kapena kachitambaya. 
& Nthawi zina amaitanitsa kuchokera kwa wodwala nyama ya maonekedwe 
apadera kuti akachizingire chiwanda, ndipo nthawi zina amatha kumpaka 
wodwalayo magazi a nyamayo. & Kulemba kapena kuwerenga matalasimu omwe 
sali omveka komanso alibe tanthauzo. # Kum’patsa wodwala pepala lolembedwa 
mkati mwake timabokosi momwe muli zilembo ndi manambala, ndipo 
zimatchedwa kuti “tchinjirizo”. ^ Kumulamula wodwala kudzipatula kwa anthu 
mu kanthawi kochepa ndi kukhala mchipinda momwe muli mdima, ndipo 
zimatchedwa kuti AlHajjabatu. ^ Kumulamula wodwala kuti asakhudze madzi 
kwa kanthawi kodziwika. & Kum’patsa wodwala chinthu china chake kuti 
akachikwirire m’nthaka, kapena pepala kuti akaliotche ndi kudzifukitsira nalo. & 
Kumuuza wodwala zina za iye zomwe sangazidziwe wina, kapena kumuuza dzina 
lake, mudzi wake ndi matenda ake asanayankhule. # Kupima momwe wodwala 
alili chongolowa kwa iye, kapena ndi phone, kapenanso ndi kalata yotumizidwa. 

7 . Mazhab a Ahlus-sunnat akunena kuti chiwanda chimasakanikirana ndi munthu, 
ndipo umboni wake ndi mau a Allah onena kuti: “ Amene akudya chuma cha 
katapira sadzauka m’manda koma monga momwe amaimirira munthu wokhudzidwa 
ndi ziwanda, mwa misala .” (Surat 2:275)- Ndipo akuluakulu a Tafseer anagwirizana 
kuti tanthauzo la kukhudzidwa mu Ayat imeneyi ndi misala ya chisatana yomwe 
imamupeza munthu chifukwa cha kusakanikirana chiwanda ndi iye. 
KUTSENDERA: UFITI: Ufiti ulipo ndipo zotsatira zake ndizotsimikizika ndi 
Quran komanso Hadith. Ufitiwo ndi haraam komanso ndi tchimo lalikulu kwambiri 
chifukwa chakuyankhula kwa Mtumiki (SAW) kwakuti: “Pewani machimo asanu 
ndi awiri odzetsa munthu kuchionongeko, (maswahaaba) adati: ‘Ndi ati machimo 
amenewo iwe Mtumiki wa Allah?’ Iye adati: “kuphatikiza Allah ndi zinthu zina 

zake pom’pembedza (shirk), ufiti ” (Bukhaan Muslim)- Komanso kuyankhula kwa 

Allah (SW) kwakuti: “Ndithudi iwo akudziwa kwa munthu amene waugula (ufiti) 
alibe pa tsiku lomaliza pokakhala paliponse pabwino. ” 

ufitiwo uli m’magawo awiri: 1) Fundo ndi mapemphero - matemberero - amene 
amafika nawo kudzera mwa iwo mfiti kugwiritsira ntchito a satana mu zomwe 
akufuna kuvutitsa nazo wolodzedwayo. 2 ) Mankhwala amene amachita kanthu pa 
thupi la wolodzedwa, nzeru zake, khumbo lake ndi kupendekera kwake. Uwu 
umatchedwa mlekanitso ndi khudzumule (kondaine). Ndi ye zimaganiziridwa kwa 
wolodzedwayo ngati kuti chinthu ichi chatembenuka ndipo ichi chatekeseka 
kapena chayenda ndi zina zofanana ndi izo. Woyamba uja ndi shirk chifukwa 
Satana satumikira mfiti pokhapokha atakanira Allah. Tsono mtundu wachiwiriwo 
ndi tchimo lomuika munthu mu chionongeko ndiponso mu machimo akuluakulu. 
Zonsezi zimachitika malinga ndi chikonzero cha Allah. 


DU’AA (PEMPHERO) ] 

Zolengedwa zonse n'zosaukira kwa Allah zimasowa zomwe zili kwa lye (SW), 
ndipo lye Ngwachikwanekwane sawasowa iwo. Ndipo Allah anakhazikitsa Duaa 
pa akapolo Ake, ndipo anati "Ndipempheni ndikuyankhani, ndithu amene 
amadzitukumula osandipempha adzakalowa ku Jahannam ali onyozeka ", nayenso 
Mtumiki (SAW) anati “Amene samupempha Allah, Allah amamkwiyira zy e”.(ibnMaajah). 
Kuonjezera apa Allah amasangalala ndikupempha kwa akapolo Ake 
pakum’pempha lye, ndipo amawakonda okakamira kuchita Du’aa kufunitsitsa kuti 
ayankhidwe ndipo amawayandikitsa kwa lye. 

Ndipo Maswahaaba a Mneneri (SAW) anazimvetsetsa zimenezi, ndipo sadali 
mmodzi wa iwo akunyozera kalikonse kuti kameneko ampemphe Allah, ndipo 
sanali kuwapereka mapempho awo kwa aliyense mu zolengedwa za Allah, ndipo 
zimenezo sizinali kuchitika wamba koma chifukwa cha mgwirizano wawo ndi 
Mbuye wawo, ndi kuyandikira kwawo kwa lye (SW), komanso kuyandikira Kwake 
(SW) ndi iwo, pofuna kukwaniritsa mau Ake (SW) onena kuti "Ndipo akapolo 
Anga akakufunsa za Ine ndithu Ine ndili pafupi". Ndipo Duaa ili ndi gawo lalikulu 
pa maso pa Allah, choncho Duaayo ndi chinthu cholemekezeka pamaso pa Allah, 
ndipo nthawi zina imatha kubweza chigamulo cha Allah. Ndipo pempho la 
Msilamu limayankhidwa ngati patapezeka zifukwa ndikuchoka zoletsa, ndipo 
wopemphayo amapatsidwa chimodzi mwa zinthu zomwe Mneneri (SAW) 
wazitchula ndi mau ake onena kuti “ Palibe Msilamu amene angapemphe Duaa 
iliyonse yopanda mkati mwake tchimo, kapena kudula ubale, koma Allah 
amampatsa iye ndi Duaa imeneyo chimodzi mwa zinthu zitatu: Mwina kum’patsa 
iye chopempha chake mwamsanga, kapena kumusungira chimene wapemphacho 
kuti akachipeze ku Aakhirat, ndiponso mwina kumuchotsera vuto lofanana ndi 
pempho lakelo. Maswahaaba anati" Ngati zili choncho ndiye kuti tichulutsa 
kuchita Duaa." Mtumiki (SAW) anati "Allah ndi Wochulutsa kwambiri" . (Ahmad). 

MITUNDU YA DU’AA: Iyi ili pawiri: 

1) Duaa ya ibaadat: monga Swalaat ndi swaum. 2) Duaa ya kupempha ndi kufuna. 

KUSIYANA KWA NTCHITO (ZABWINO): Kodi kuwerenga Qur’an 
n'kopambana, kapena Zikr, kapena Duaa, kapena kufuna? Kuwerenga Qur’an ndi 
ntchito yopambana kwambiri mosayerekeza ndi chilichonse, kenako zikr ndi 
kutamanda, kenako Duaa ndi kufuna, ndipo zimenezi zanenedwa mwachidule, 
koma nthawi zina chopambanidwacho chimatha kupezedwa ndi chinthu chomwe 
chingapangitse chinthucho kukhala chopambana kuposa chomwe chinali 
chopambana, choncho kuchita Duaa tsiku la Arafat n'kopambana kusiyana ndi 
kuwerenga Qur’an, komanso kutanganidwa ndi ma zikr omwe anadza pambuyo pa 
Swalaat za fardh ndibwino kwambiri kusiyana ndi kuwerenga Qur’an. 

ZIFUKWA ZOPANGITSA KUL ANDIRID W A DUAA 
Pali zifukwa zoonekera ndi zosaonekera: 

(1) Zifukwa zoonekera ndi: Kutsogoza ntchito zabwino: monga sadaka ndi wudhu, 
kuswali, kulunjika ku Qiblat, kutukula manja awiri,ndi kum’tamanda Allah ndi 
zomuyenerera Zake komanso kugwiritsa ntchito maina a Allah ndi mbiri Zake 
zolingana ndi opemphedwa. Choncho ikakhala Duaa yopempha Jannat kudzakhala 




kudzichepetsa potchula ubwino Wake (SW) ndi chisomo Chake. Ndipo 
akapemphedwa kuti alangidwe wopondereza mwachitsanzo, ndiye kuti asatumikire 
dzina loti AIRAhmaan (Wachisoni chambiri), kapena dzina loti Alkareem 
(Woolowa manja), koma ligwiritsidwe ntchito dzina loti AlJabbaar (Wamphamvu), 
kapena loti AlQah-haar (Waukali). Ndipo zina mwa zifukwazo ndi izi: Kunena 
swaliyatume kumayambiriro kwa Duaayo, pakati pake ndi kumapeto kwake, 
kuvomereza machimo omwe munthu ali nawo, kumuthokoza Allah pa mtendere 
Wake, kupezerapo mwayi mu nthawi zopambana zomwe umboni wadza kuti 
nthawi zimenezo zikuganiziridwa kuyankhidwa Duaa, zina mwa izo ndi izi: 

MU USANA NDI USIKU: Gawo lomaliza mwa magawo atatu a usiku 
pamene Allah amatsika mpaka pa mtambo wa dziko lapansi, pambuyo pa Azaan 
ndi Iqaamat, pambuyo pa wudhu, pa sajdat, asanapereke salaam ya Swalaat, 
pambuyo pa Swalaat zosiyanasiyana, pomaliza kuwerenga Qur’an yonse, tambala 
akamalira, paulendo, pempho la munthu woponderezedwa ndi wosimidwa, Duaa ya 
kholo kwa mwana wake, Duaa ya Msilamu kwa m’bale wake mwamseli, 
pokumana ndi adani pa nkhondo. 

MKATI MWA SABATA: 

Tsiku la Jumuat: Kwenikweni kamphindi komaliza ka tsikulo. 

M’MIYEZI 


Mwezi wa Ramadhaan pomasula ndi podya daku, usiku wa Lailatulqadr ndi tsiku 
la Arafat. 

M’MALO OLEMEKEZEKA: M’mizikiti yonse, pa Ka’bat makamaka pa 
Multazam (pakati pa mwala wakuda ndi khomo la Ka’bat), pa Maqaam Ibrahim 
(AS), pamwamba pa Swafa ndi Marwat, pa Arafaat ndi Muzdalifat komanso Mina 
m’masiku a Hajj, pakumwa madzi a Zamzam ndi zina zotero. 

(2) Zifukwa zobisika: Asanayambe Duaa ayenera kutsogoza Toba ya choonadi, 
kubweza zoponderezedwa, zakudya, zakumwa, zovala ndi malo okhala zikhale 
zochokera mu ntchito ya Halaal, kuchulutsa kuchita zabwino, kupewa za Haraam, 
komanso kudzisunga ku zokaikitsa ndi zilakolako. Ndipo mkatikati mwa Duaa mtima 
ukhale uli pompo, kukhala ndi chikhulupiriro mwa Allah, akhale ndi chiyembekezo 
champhamvu, papezeke kuthawira kwa lye (SW), kukhudzumuka, kukakamira, 
chilichonse chochitika kuchipereka m’manja mwa lye (SW), kusiya kuganiza 
chilichonse chosakhala lye (SW), ndi kukhala ndi chitsimikizo choti ayankhidwa. 
ZOLEPHERETSA KUYANKHIDWA DUAA: 

Nthawi zina munthu amatha kupempha koma osayankhidwa, kapena 
amayankhidwa mochedwa. Ndipo zifukwa zake zilipo zambiri, zina mwa izo ndi izi: 
•^Kuchipempha chosakhala Allah pamodzi ndi Allah. ^ Kulongosola kwambiri 
pochita Duaa; monga kudzitchinjiriza ku kutentha kwa Jahannam, kupanikizika 
kwake komanso mdima wake ndi zina zotero chikhalirecho zikukwanira 
kungodzitchinjiriza ku moto basi. Kuchita Duaa yodzitemberera, kapena 
kum’temberera wina mopondereza. ^ Kupempha za uchimo ndi zodula ubale. 
Kuchita Duaa molumikiza ndi mau oti ngati mungafune; monga kunena kuti E, 
Allah! Ndikhululukireni ngati mungafune ndi ma Duaa ena otero. ^ 


Kufulumizitsa kuyankhidwa Duaa kufika ponena kuti: ndapempha ndipo 
sindinayankhidwe. 0 Kutaya mtima: Komwe ndi kusiya kuchita Duaa chifukwa 
cha kutopa ndi kupempha. ft Kuchita Duaa ndi mtima wosalabadira wa masewera. 
■^Kusowa ulemu pamaso pa Allah. Tsiku lina Mtumiki (SAW) anamumva munthu 
akupempha mu Swalaat yake koma sananene swaliyatume, ndipo Mneneri (SAW) 
anati “Munthuyo wafulumira”, kenako anamuitana ndipo ananena kwa iye kapena 
kwa wina wake kuti: “ Mmodzi wa inu akafuna kuchita Duaa ayambe ndi 
kum’tamanda Allah ndi kumuyamikira, kenako anene swaliyatume ndipo pambuyo 
pake apemphe zomwe akufima” (Tirmidhi). ^ Kupempha zinthu zoti wathana nazo; 
monga kupempha kuti adzakhale mpaka kalekale pa dziko lapansi. Kusanja 
kodzikakamiza pochita Duaa, Allah akunena kuti " Mpempheni Mbuye wanu 
modzichepetsa komanso mwachinsinsi, ndithu Iye sawakonda anthu opyola malire" 
(Surat 7 : 55 ), ndipo Ibn Abbas (RA) ananena kuti “Uziona kusanja kwa Duaa ndipo 
udzikupewa, pakuti ine ndinamuona Mtumiki wa Allah (SAW) ndi Maswahaaba 
ake sanali kusanja koma anali kukupewa kusanjako” (Bukhaari). ^ Kupitirira 
muyezo pokweza mau pa Duaa. Allah ananena kuti: "Ndipo usakweze mau 
kwambiri pochita Duaa yako komanso usanong’one kwambiri pochita Duaayo, 
koma tsata njira yolingana pakati pa zimenezo" (Surat 17:1 10). 

Bibi Aisha (RA) anati Ayat imeneyi inavumbulutsidwa pa nkhani ya Duaa. 
Ndibwino kuti wochita Duaa asanje Duaa yake motere: Poyambirira amutamande 
Allah ndi kumuyamikira ponena kuti: Alhamdu lillaahi Kachiwiri kunena 
swaliyatume ponena kuti: ALLAHUMMA SWALLI ALA MUHAMMAD, kapena 
kuti: WASSWALAATU WASSALAAMU Kachitatu kuchita Toba ndikuvomera 
tchimo lomwe ali nalo, Kachinayi kumuthokoza Allah pa mtendere Wake, Kachisanu 
kuyamba kuchita Duaa ndikuyesetsa kubweretsa Duaa yachikwanekwane, ndi 
yomwe inatsimikizika kuchokera kwa Mneneri (SAW), kapena kwa akuluakulu 
akale a chipembedzo, Chachisanu ndi chimodzi kumaliza Duaa ndi swaliyatume. 

j MADUAA OFUNIKA OYENERA KUWASUNGA: j 


ZOCHITIKA 

DU’AA: MNENERI (SAW) ANATI: 

POGONA NDI 
PODZUKA 

« t 2 

ndipo akadzuka anene kuti:«y>wbl <ulij LuUi Ujuu ULc-i jjJl AU J*tdl » 

AMENE AMAD 
KUTULO AN 
WA MTULO 
AKALOTA 

ZIDZIMUKA 
ENE KUTI 

ulj# Jf ja$ 4 (inf j a uUUh AUI uUiSj » 

ajjwaW jlj * jUaLuyJ! 

Mmodzi wa inu akalota maloto abwino ndiye kuti amenewo achokera 
kwa Allah (SW), choncho amtamande Allah chifukwa cha malotowo 
ndipo awanene kwa munthu wina, ndipo akalota zosakhala bwino ndiye 
kuti zachokera kwa Satana, choncho adzitchinjirize ku maloto oipawo 
ndipo asamuuze wina aliyense, pakutero malotowo sangampatse vuto. 


1 “MDZINA LANU Ambuye ndikufa ndidzadzukanso” 

2 "Chitamando chonse ndi cha Allah Amene watipatsa moyo pambuyo poti anatipatsa imfa ndipo 
tidzaukitsidwa kupita kwa Iye". 

3 Ndikudzitchinjiriza ndi mau a Allah okwanira ku ukali Wake, ku zoipa za akapolo Ake, 
kumipungwepungwe ya asatana, ndikutinso andifikire. 

POTULUKA 
M’NYUMBA 
POLOWA MU 
MZIKITI 
POTULUKA 
MU MZIKITI 


4^ cos^ (^j » 2 



Akafuna kulowa mu Mzikiti atsogoze ^ mwendo^ wake wam^nja ndipo 
anene kuti: 

Akamatuluka mu Mzikiti atsogoze mwendo wake w^manzere ndipo 
anene kuti: ^ 4 UI(^j 

AMENE WANGOKWATIRA « jj* J& U&Lu «dtkd)bj «di AUldjU » 5 
KUMENE NENANI KWA IYE KUTI 


AMENE WAMVA 
KULIRA KWA 
TAMBALA 
KAPENA BULU 

UKADZIWITSIDW 
A KUTI WINA 
WAKE 

AKUKUKONDA 
MWA ALLAH 


M’BALE WANU 
WACHISILAMU 
AKAYATSAMULA 


Mtumiki (SAW) anati “Mukamva kulira kwa bulu; dzitchinjirizeni 
mwa Allah ku Satana pakuti iyo yaona Satana, ndipo mukamva 
kulira kwa tambala; mpempheni Allah mtendere Wake pakuti iyo 
yaona Mngero", Mukamva kuuwa kwa galu, kapena kulira kwa bulu 
nthawi ya usiku dzitchinjirizeni mwa Allah. 

Hadith inachokera kwa Anas (RA) kuti munthu wina anali kwa 
Mneneri (SAW) tero munthu wina anadutsa, ndipo munthu uja anati: 
“E, inu Mtumiki wa Allah! Ndithu ine ndimaamkonda uyu. 
"Choncho Mneneri (SAW) anati kwa iye". Unamudziwitsa kuti 
umamkonda?" Munthu uja anati, Mtumiki (SAW) anati 
"Umudziwitse". Choncho anapita pomwe panali iye namuuza kuti 
ine ndimakukonda iwe chifukwa cha Allah, anati akukonde iwe 
amene wakupangitsa kuti undikonde chifukwa cha Iye. 


Mmodzi wa inu akayatsamula ayenera kunena kuti " Alhamdulillah ", 
ndipo m’bale wake kapena mnzake ayenera kunena kwa iye kuti 
" YarhamukAllah ", (Allah akuchitire chisoni), choncho akanena kwa 
iye kuti yarhamukAllah (Allah akuchitire chisoni) ayenera kunena 
kuti " Yah dee kumullahu wayus-lih baalakum" (Allah 
akuongolereni ndi kukukonzerani zochita zanu). Ndipo kafiri 
akayatsamula namtamanda Allah nena kwa iye kuti, Yah dee 
kumullah (Allah akuongoleni) ndipo musanene kuti, 
YarhamukAllah (Allah akuchitireni chisoni). 


DUWA YA W ujj jijVl up uljWI u> 4UI V! jfahi uj illl V! ill! V! ! V » 

PAMAVUTO « j jS jjtl j ^ ^ 1 2 3 4 5 6 7 8 * * \ 

♦ (( Ijum <U V 4UI 4JJ! » C uv uy) duL&jJ Lj^U )) 


1 “E, Mbuye wanga! Ine ndikudzitchinjiriza kwa Inu kuti ndimusocheretse wina kapena kuti 
ndisocheretsedwe, kapena kuti ndimulakwitse wina kapena kuti ndilakwitsidwe, kapena kuti 
ndipondereze kapena ndiponderezedwe, kapena kuti ndimchitire za umbuli wina kapena 
kuchitiridwa za umbuli”. 

2 “Mdzina la Allah ndayedzamira mwa Allah palibe nzeru yosiyira zoipa kapena mphamvu yochitira 
zabwino koma zonse zili m’manja mwa Allah”. 

3 “Mdzina la Allah mtendere upite kwa Mtumiki wa Allah E, Mbuye wanga! Ndikhululukireni ine 
machimo anga ndipo nditsegulireni makomo a chisoni Chanu” 

4 “Mdzina la Allah mtendere upite kwa Mtumiki wa Allah E, Mbuye wanga! Ndikhululukireni ine 
machimo anga ndipo munditsegulire makomo a mtendere Wanu”. 

5 “Allah akupatse madalitso iwe ndi zochita zako, ndipo asonkhanitse pakati pa awirinu mtendere”. 

6 Palibe wopembedzedwa mwachoonadi kupatula Allah ,Wamkulu,Wodekha, Palibe 
wopembedzedwa mwachoonadi kupatula Allah Mbuye wa mpando waukulu wachifumu. Palibe 
wopembedzedwa mwachoonadi kupatula Allah Mbuye wa mitambo komanso Mbuye wa nthaka 
ndinso Mbuye wa mpando wachifumu waulemerero. 

7 Way era Allah, Wamkulu kwambiri. 

8 Allah, Allah Mbuye wanga, ine sindikum’phatikiza limodzi ndi Iye kanthu kena kalikonse. 

CHIMBUDZI ndipo potulukamo anene kuti, “ndikupempha chikhululuko Chanu”. 

MANONG’ON P 
ONG’OAPA u 
SWALAAT k 

^mene uja ndi Satana amatchedwa kuti Khanzab, choncho 
kamuzindikira udzitchinjirize mwa Allah kwa iye ndipo ulavulire 
umanzere katatu). 

1 Eh inu Amoyo komanso Muimiriri wa chinthu chili chonse! Kudzera mu chisoni chanu ine 
ndikudzitchinj iriza. 

2 Palibe wopembedzedwa mwa choonadi koma Allah Wolemekezeka Woleza mtima, palibe 
wopembedzedwa mwa choonadi koma Allah Mwini mpando wachifumu wolemekezeka, palibe 
wopembedzedwa mwa choonadi koma Allah Mwini kumwamba ndi pansi komanso Mwini mpando 
wachifumu wolemekezeka, Allah, Allah ndiye Mbuye wanga, sindikuphatikizani ndi kena kake, (E, 
Inu Wamoyo, Inu M’yang’aniri kudzera mu chisoni Chanu ndikupempha chipulumutso. Chiyero 
ndicha Allah Wolemekezeka). 

3 “E, Mbuye wanga Amene mumayendetsa mitambo, Amene munavumbulutsa Qur’an. Amene 
m’mawerengera mwachangu! Agonjetseni magulu a adani, E, Mbuye wanga aonjetseni ndi 
kuwagwedeza”. 

4 “E, Allah! palibe chosavuta kupatula chimene mwachichita kukhala chosavuta, ndipo Inu 
mumawachita madandaulo mukafuna kukhala osavuta”. 

5 “E, Mbuye wanga! Ine ndikudzitchinj iriza mwa Inu ku maganizo ndi madandaulo, kulephera ndi 
ulesi, mantha ndi umbombo, kulemedwa ndi ngongole ndi kugonjetsedwa ndi anthu”. 

6 “E, Mbuye wanga! Ine ndikudzitchinjiriza mwa Inu ku zi wanda zoipa zazimuna ndi zazikazi” 

7 “E, Mbuye wanga! Ndikhululukireni ine machimo anga onse aang’onoang’ono ake ndi 
aakuluakulu ake, oyambirira ndi omalizira ake, owachita moonekera ndi mwachinsinsi”. 

8 “Mbuye wanga kuyera ndi kutamandidwa ndi Kwanu, ndikhululukireni Mbuye wanga”. 

9 “E, Mbuye wanga! Ine ndikudzitchinjiriza ndi chiyanjo Chanu ku ukali Wanu, kukhululuka 
Kwanu ku chilango Chanu, komanso ndikudzitchinjiriza mwa Inu ku chilango chochokera kwa Inu, 
sindingakwanitse kukutamandani monga mom we mwadzitamandira”. 

10 “E, Mbuye wanga! Ndakulambirani, mwa Inu ndakhulupirira, ndiponso ndadzipereka kwa Inu, 
nkhope yanga yalambira kwa amene anailenga, anaipatsa chithunzi chabwino, anaiboolera makutu 
ndi kuipatsa maso, Allah ndi Mwini madalitso ochuluka, Wolenga bwino kuposa olenga onse”. 

11 “E, Allah! Ine ndadzipondereza kwambiri ndipo palibe wokhululuka machimo kupatula Inu, 
choncho ndikhululukireni ndi chikhululuko chochokera kwa Inu, ndipo ndichitireni chisoni pakuti 
Inu Ndinu Wokhululuka Achifundo”. 

12 E, Mbuye wanga! Ndithandizeni kuti ndikhale wokukumbukirani ndi kukuthokozani komanso 
wolongosola ibaadat Yanu. 

13 E, Allah! Ine ndikudzitchinjiriza mwa Inu ku ukafiri, umphawi ndi ku chilango cha manda. 



AMENE 

WACHITIRIDWA 

ZABWINO 

Amene wachitiridwa zabwino nanena kwa amene wachita zabwinoyo 
kuti JazakAllahu khairan (Allah akulipireni zabwino) ndiye kuti 
wayamika kwambiri, winayonso abwezere ndi mau ake onena kuti 
inunso akulipireni zabwino. 

AKAIONA 

MVULA 

Anene kawiri kapena katatu kuti ^ « L&L j Lui* tfjji »“ALLAHUM’MA 

SWAIYIBAN NAAFI- AN” 1 anenenso kuti: tapatsidwa mvula mchisomo 
cha Allah ndi chifundo Chake, ndipo apemphe kwa Allah chimene akufuna, 
pakuti Du’aa imayankhidwa pamene mvula ikuvumba. 

Ndipo akamabwerera anene Du’aa imeneyi ndikuonjezera mau oti: § 

1 (E, Allah! Tipatseni mvula yopindulitsa), 

2 E, Allah! Ine ndikukupemphani zabwino za mphepoyo, zabwino zili m’menemo, ndi zabwino 
zomwe yatumizidwa nazo, ndipo ndikudzitchinjiriza mwa Inu ku zoipa zake, zoipa zili m’menemo 
ndi zoipa zomwe yatumizidwa nayo. 

3 “E, Allah! Chionetseni chithunzicho kwa ife ndi madalitso, Imaan, mtendere ndi kugonjera, 
chikhale chithunzi cha mwezi cha mtendere ndi chiongoko, Mbuye wanga komanso Mbuye wako 
ndi Allah”. 

4 “Ndikum’pempha Allah kuti akusungire Deen yako, kukhulupirika kwako ndi komalizira kwa 
ntchito yako”, 

5 “Ndikum’pempha Allah kuti akusungeni, Amene zosunga Zake sizimasokonekera" . 

6 “Kutamandika konse ndi kwa Allah amene kudzera mu mtendere wake zabwino zonse 
zimakwaniritsika. ’ ’ 

7 “Kutamandika konse ndi kwa Allah m’mene zinthu zingakhalire”. 

8 “Allah ndi Wamkulu koposa, Allah ndi Wamkulu koposa, Allah ndi Wamkulu koposa” chiyero 
ndicha Amene Watifewetsera chokwerachi ndipo tinalibe kuthekera kochiongolera. Ndipo ndithudi 
ife tidzabwerera kwa Mbuye wathu. E, Allah! Ife tipempha Inu mu ulendo wathuwu zabwino, zoopa 
Inu ndi ntchito yomwe Mungaiyanje, E, Allah! Tipeputsireni ulendo wathuwu ndi kutifupikitsira 
mtunda wake, E, Allah! Ndinu Wotsagana Nanu paulendo, komanso Woyang’anira panyumba 
panga, E, Allah! Ine ndikudzitchinjiriza mwa Inu ku zoipa zapaulendo, maonekedwe oipa ndikuti 
ndibwerere mosakhala bwino ku chuma changa ndi banja langa”. 

9 "Tikubwerera tikupanga toba, tikupanga ibaadat, tikum’tamanda Mbuye wathu". 

Mmodzi wa inu akatsimikiza kuchita chinthu aswali marakaat awiri 
osakhala a Faradh ndipo akamaliza anene kuti : 7 

1 “E, Allah! Ndaupereka moyo wanga kwa Inu, ndiponso ndazipereka zochitika zanga kwa Inu, ndi 
kuwuthawitsira msana wanga kwa Inu, mwa mantha ndi chiyembekezo kwa Inu, palibe kothawira 
ndi kupulumukira ku chilango Chanu koma kwa Inu, ndalikhulupirira Buku Lanu lomwe 
munalivumbulutsa, komanso Mneneri Wanu amene munamtuma”. 

2 "Kutamandika konse ndi kwa Allah Amene watipatsa chakudya ndi chakumwa ndipo 
watikwaniritsa komanso watipatsa malo ogona, ndi angati amene alibe wowakwaniritsa ngakhale 
kuwapatsa malo ogona". 

3 “E, Allah! Mukandipulumutse ku chilango Chanu pa tsiku limene Mudzaukitse akapolo Anu”. 

4 “Kuyera ndi Kwanu E, Mbuye wanga! Mbuye wanga! Kudzera mwa Inu ndagoneka nthiti yanga 
kugona ndipo ndidzaidzutsa kudzera mwa Inu mukachotsa moyo wanga, choncho ukhululukireni 
moyo wo, ndipo ngati mutaumasula uyang’anireni ndi zomwe mumawayang’ anira akapolo Anu 
ochita zabwino”. 

5 “E, Allah! Talikitsani pakati pa ine ndi machimo anga monga momwe munachitira Kuvuma ndi 
Kuzambwe, E, Allah! Ndiyeretseni ku machimo anga monga momwe imayeretsedwera nsalu 
yoyera ku litsiro, E, Allah! Ndisambitseni ndi madzi, ayesi komanso mame. 

"E, Allah! Ikani mumtima mwanga, pa lirime langa, m’makutu mwanga, m’maso mwanga, 
pamwamba panga, kupansi kwanga, chakumanja kwanga, chakumanzere kwanga, patsogolo panga 
ndi kumbuyo kwanga kuwala, ndiponso ikani mumtima mwanga kuwala, komanso mundikulitsire 
kuwala, ndikundilemekezera kuwala, ndipatseni kuwala, ndikundichita ine kukhala kuwala, E, 
Allah! Ndipatseni kuwala, ikani m’mitsempha yanga, mnyama yanga, m’magazi anga, mutsitsi 
langa, komanso mu khungu langa kuwala" . 

7 “E, Allah! Ine ndikukupemphani zabwino kudzera mu kuzindikira Kwanu, ndikukupemphani 
kuthekera kudzera mu mphamvu Yanu, ndikupempha chisomo Chanu, pakuti Inu muli ndi 
kuthekera pomwe ine ndilibe kuthekera ndipo Inu mumadziwa pomwe ine sindidziwa, ndipo Inu 
mumadziwa kwambiri zanseli, E, Allah! Choncho ngati Inu mukudziwa kuti chinthu ichi (kenako 
pamenepa achitchule chinthucho) ndi chabwino kwa ine mu Deen yanga, m’moyo wanga, komanso 
kumapeto kwa zochita zanga. Kapena anene kuti "Panopa kapena mtsogolo - choncho ndipatseni 
kuthekera kwake ndipo ndipeputsireni ndikundiyikiramo madalitso, ndipo ngati mukudziwa kuti 
chinthuchi ndi choipa kwa ine mu Deen yanga, m’moyo wanga ndi m’mapeto a zochita zanga, 
kapena anene kuti n'zochita zanga zapanopo kapena za mtsogolo - choncho chipewetseni kwa ine, 
ndikundipewetsa ine ku icho, ndipo ndipatseni kuthekera kopeza chabwino kulikonse kumene chili, 
kenako mundichite kukhala wochiyanja chinthucho". 

Oh Allah, mukhululukireni, m’chitireni chifundo, mpatseni moyo wabwino 
komanso mufafanizireni machismo ake. Lemekezani malo wofikira iye, 
m’tambasulireni malo mwake alowemo. Msambitseni ndi madzi, ayezi ndi 
matalala ndipo muyeretseni kumachimo mumayeretsera nsalu yoyera ku uve. 
Msinthireni nyumba yabwino yoposa nyumba yake, abale ake abwino kuposa 
amene anali nawo, mkazi wabwino kuposa mkazi wake ndipo mulowetseni ku 
Jannat ndikumutchinjiriza ku chilango cha moto. 

KUCHOTSA 

MADANDAULO 

Palibe akiyense angampeze maganizo mu mtima mwake kapena 

Pokhapokha Allah amamuchotsera madandaulo akewo ndikumusinthira 
mmalo mwake chisangalalo . 1 


1 “Oh Allah! Ndithudi ine ndine kapolo wanu ndiponso mwana wakapolo wanu wachimuna 
komanso kapolo wanu wachikazi. Liwombo langa lili m’dzanja mwanu. Lamulo Lanu lichitika mwa 
ine. Chiweruzo chanu pa ine ndi chachilungamo. Ndikukupemphani kudzera m’dzina lili lonse 
lomwe ndi Lanu mwadzitcha nalo Nokha kapena mwamphunzitsa wina aliyense mu zolengedwa 
zanu kapena munalivumbulutsa mu Bukhu Lanu kapena mwadzisankhira Nokha ndi limenelo 
mukuzindikira za mseri komwe muli nako, ndikupemphani kuti muichite Quran kukhala chinyontho 
cha mtima wanga komanso dangalira la chidali change ndichochotsera madandaulo anga koma 
chochotsera maganizo.” 


MALONDA APHINDU 

Ndithu Allah anam’pambanitsa munthu pa zolengedwa zonse ndipo anamusankhira 
mtendere wa kuyankhula, ndipo anachichita chida chake kukhala lirime, ndipo 
lirimelo ndi mtendere womwe umagwiritsidwa ntchito pa zabwino kapena pa 
zoipa, ndipo amene angaligwiritsire ntchito pa zabwino limufikitsa ku chisangalalo 
cha padziko lapansi ndi ku maulemerero apamwamba aku Jannat, ndipo amene 
waligwiritsa ntchito posakhala pa zabwino likamufikitsa mzionongeko za mduniya 
ndiku Aakhirat. Ndipo chopambana chomwe nthawi ingapambane nacho pambuyo 
powerenga Qu’ran ndi ye Zikrullah kumkumbukira Allah ndikumutchula. 

UBWINO WA ZIKRULLAH 

Adza ma Hadith ochuluka onena za ubwino wake, ndipo ena mwa iwo ndi 
kuyankhula kwake (SAW) konena kuti: (Kodi ndikuuzeni ntchito yomwe ili 
yabwino mu ntchito zanu, yomwenso ili yoyera kwa Mfumu yanu, komanso 
yomwe ili yapamwamba mu ulemerero wanu, yabwino kwambiri kwa inu kuposa 
kupereka golide ndi siliva, ndiponso ndi zabwino kwa inu kuposa kuti 
mukakumane ndi adani anu n'kumadula makosi awo namakudulaninso makosi 
anu?" Maswahaaba anati “Inde inu Mtumiki wa Allah" Mtumiki (SAW) anati Ndi 
Zikrullah” (Tirmidhi). Ndikuyankhula kwake (SAW) konena kuti “Fanizo la amene 
anamkumbukira Mbuye Wake ndi amene samkumbukira lili ngati wamoyo ndi 
wakufa.” Kiyaamat(Bukhaari, Muslim) . Ndinso kuyankhula kwa Allah (SW) mu Hadith 
Qudsi kunena kuti "hie ndili pafupi ndi maganizo a kapolo wanga amene 
akundiganiza Ine, ndiponso ndili naye limodzi akandikumbukira Ine, 
akandikumbuka mu mtima mwake ndimaamkumbukira mu mtima mwanga, ndipo 
akandikumbukira Ine mgulu ndidzamkumbukira mgulu labwino kuposa iwo, 
ndiponso akadziyandikitsa kwa Ine pamtunda wa mlingo wa chikhato 
ndidzadziyandikitsa kwa iye ndi mtunda wotalika ngati dzanja ” (Bukhaari). Ndi 
kuyankhula kwa Mtumiki (SAW) konena kuti: “Atsogola ompatula Allah, 
Maswahaaba anafunsa kuti, E, Inu Mtumiki wa Allah kodi ompatula Allah ndi 
ndani?" Mtumiki (SAW) anati "Amuna ndi akazi omkumbukira Allah kwambiri ” 
(Muslim), komanso mau ake (SAW) pomulangiza mmodzi mwa Maswahaaba ake 
ponena kuti “ Nthawi zonse lirime lako Isasiye kukhala laliwisi chifukwa 
chomutchula Allah (Tirmidhi, ndi ma Hadith ena). 

KUONJEZEREKA MALIPIRO 

Malipiro a ntchito zabwino amaonjezereka monga mom we amaonjezereka malipiro 
a kuwerenga Qur’an, ndipo zimenezi nchifukwa cha zinthu ziwiri izi: 

1. Molingana ndi m’mene Imaan ilili mu mtima ndinso Ikhlas komanso kumkonda 
Allah kudzanso zotsatira zake. 

2. Molingana ndi kulingalira kwa mtima ndi zikr, komanso ndi kutanganidwa kwake 
iye ndi zikriyo, choncho zikriyo isakhale ndi lirime lake basi. Motero ngati zakwanira 
zimenezo Allah amamufufutira machimo ake onse ndikum’patsa malipiro ake 
okwanira, ndipo kupunguka malipiro zili malinga ndi m’mene alili munthuyo. 

PHINDU LA ZIKR 

Shaikhul Islaam (RA) ananena kuti zikr kumbali ya mtima ili ngati madzi kumbali 
ya nsomba, choncho ingaoneke bwanji nsomba ngati itasiyana ndi madzi? 



Kumapangitsa kuti Allah azim’konda iye, kuti azimuyandikira iye, kuti 
azimuyanja, kuti azimuyang’anira, kuti azimuopa, kuti adzithawira kwa Iye ndi 
kubwerera kwa Iye, komanso kumathandizira kumumvera Iye (SW). -Jfc 
Kumachotsa maganizo ndi madandaulo mumtima ndikubweretsamo chisangalalo, 
ndiponso kumapangitsa mtima kukhala wamoyo, wamphamvu komanso woyera. 

Mumtima muli kuperewera ndi umphawi palibe chimene chingatseke zimenezo 
koma zikr ya Allah, mulinso kuuma moyo palibe chomwe chingasungunule 
kuumako kapena kufewetsa koma zikr ya Allah. ^Zikrullah ndi machiritso a 
mtima, mankhwala ake, chakudya chake ndinso kukoma kwake komwe sikufanana 
ndi kukoma kwina kulikonse, ndipo kusalabadira posam’kumbukira Iye ndiye 
matenda ake. ^ Kuchepa kwa kumkumbukira Allah ndi umboni wa uchiphamaso, 
ndipo kuchulutsa kuchita zikr ndi umboni wa kukhala ndi Imaan yamphamvu 
komanso kum’konda Allah m’choonadi, chifukwa amene wachikonda chinthu 
amachulutsa kuchitchula. ^ Ndipo kapolo akadzizindikiritsa kwa Allah 
pomukumbukira Iye ali pamtendere Allah adzamudziwa iye ali pamavuto, 
kwenikweni pa nthawi yomwalira ndi ululu wake. & Ndichifukwa 
chokapulumukira ku chilango cha Allah, kutsika mtendere wa Allah, kukutidwa ndi 
chisoni cha Allah, komanso kupemphereredwa makhululuko ndi angero. & Lirime 
limatanganidwa ndi zikr n'kusiya zopanda pake, miseche, ukazitape, bodza, ndi 
zina zosakhala bwino komanso zoletsedwa. -Jfc- Zikr ndi imodzi mwa ibaadat 
yopepuka, yolemekezeka komanso yopambana, ndipo iyo ndi nkhalango yaku 
Jannat. ^ Zikr imamveka wochita zikriyo ulemerero, kuzuna komanso kuwala pa 
nkhope, ndipo iyo ndi Noor pa dziko lino lapansi, m’manda, komanso ku bwalo la 
milandu. ^ Zikr imapangitsa madalitso a Allah, ndi Du’aa ya Angero kuti zipite 
kwa munthu wochita zikr, ndipo Allah amawanyadira ochita zikr kwa Angero Ake. 
& Opambana mwa anthu amene amachita ntchito zabwino ndi amene amachulutsa 
kum’kumbukira Allah, choncho opambana mwa anthu omwe amamanga swaum 
ndi amene amachulutsa kum’kumbukira Allah pamene akumanga swaum yake. 
•Jjl-Zikr imafewetsa chovuta kukhala chosavuta, imapeputsa cholemera, imapeputsa 
mavuto, imabweretsa rizq komanso imalimbitsa thupi. -JjfrZikr imapirikitsa Satana, 
imam’kwapula, komanso imamuyalutsa ndi kum’peputsa. 


MA DU’AA A M’MAWA NDI MADZULO PA TSIKU LILI LONSE 


N 

MADU’AA APATSIKU 

NTHAWI NDI 
CHI WEREN GERO 

MPHAMVU YAKE NDI 
UBWINO WAKE 

1 

Ayatul Kursi (2:255) 

M’mawa, madzulo, 
asanagone ndi pambuyo 
pa Swalaat ya Fardh 

Satana sangamuyandikire iye, 
ndichifukwanso chokalowera 
ku Jannat. 

2 

Surat 2:285-286 

Madzulo komanso 
asanagone 

Zidzamteteza ku choipa cha 
zilizonse. 

y 

Surat zitatu Ikhlas, Falaq ndi 
Nas 

Katatu m’mawa, katatu 
madzulo 

Zidzamteteza ku chilichonse 

Katatu m’mawa, 
katatu madzulo 

Sangampeze mavuto mwa 
dzidzidzi, komanso 
sichingampatse vuto chilichonse. 

2 (3^>* L j (j-* di! oLk=u 

Katatu madzulo, nc 
amene wafika panyun 

i 

iba. 

Tchingo la malo ku vuto 
lililonse. 

y&j <a_Lc S). <01 S 4 &! ) 

Kasanu ndi kawiri 
m’mawa, komanso 
kasanu ndi kawiri 
madzulo. 

Allah adzamkwaniritsa 
udindo umene wampatsa pa 
zinthu za duniya ndiku 
Aakhirat. 

6 lo 3 ^ ^Lai S (03 ^ ^3 ) 

r 

Katatu m’mawa komanso 
katatu madzulo. 

Udzakhala udindo wa Allah 
kuti amusangalatse iye. 


Masana ndi 
madzulo. 

Kwadza Hadith yolimbikitsa 
zimenezo. 

I3-* “3 ^ (3^ t ^ ^Lai^ 1 O^j )g 9 1 ) 

Kum’mawa 

Mneneri (SAW) anali kunena 
Du’aa imeneyi. 

Masana ndi 
madzulo. 

Wakwaniritsa kuthokoza kwa 
tsiku lake ndi usiku wake. 

Kanayi m’mawa, 
komanso kanayi 
madzulo. 

Amene anganene mau 
amenewa kanayi Allah 
adzam’masula iye kumoto. 

L ^ ! 1 ^ ! !j d ^ S ^ !^a— ia*1 ! h ^ ! ) 

M’mawa, madzulo 
ndi pogona. 

Idzamteteza ku 
manong’onong’on a Satana. 


1 Mdzina la Allah Yemwe pamodzi ndi dzina Lake palibe chinthu chomwe chingapereke vuto pansi 
ngakhale kumwamba, ndipo lye Ngwakumva kwambiri Wodziwa kwambiri. 

2 Ndikudzitchinjiriza ndi mau a Allah okwanira ku zoipa zomwe analenga. 

3 Wandikwanira Allah, palibe wopembedzedwa mwa choonadi koma Iye,ndayedzamira mwa lye, 
ndipo lye ndi Mwini mpando wachifumu wolemekezeka. 

4 Ndasangalatsidwa ndi Allah kukhala Mbuye wanga, ndinso Chisilamu kukhala Deen yanga, 
komanso Muhammad kukhhala Mneneri wanga. 

5 "E, Allah! Kudzera mwa Inu kwatichera, ndiponso kudzera mwa Inu kwatidera, ndiponso kudzera 
mwa Inu tikukhala moyo, ndinso kudzera mwa Inu tidzamwalira, komanso tidzaukitsidwa 
ndikubwera kwa Inu", ndipo madzulo anene kuti, "E, Allah! Kudzera mwa Inu kwatidera, ndiponso 
kudzera mwa Inu kutichera, ndinso kudzera mwa Inu tikukhala moyo, komanso kudzera mwa Inu 
timwalira, ndiponso kwa Inu ndikothera" . 

6 Kwatichera tili pa Deen ya Chisilamu, pa liwu la Ikhlas, pa Deen ya Mneneri wathu Muhammad 
(SAW), komanso pa Deen ya kholo lathu Ibrahim (AS) mwangwiro modzipereka, ndipo sanali mwa 
opembedza mafano. 

7 "E, Allah! Mtendere ulionse omwe ndacheredwa nawo ine kapena ndi wina aliyense mu 
zolengedwa Zanu wochokera kwa Inu Nokha basi Mulibe wothandizana naye, choncho 
kutamandika konse ndi Kwanu, kuthokozedwanso ndi Kwanu. "Ndipo madzulo adzanena kuti 
Mtendere omwe ndaderedwa nawo kapena " 

8 "E, Allah! Kwandichera ine ndikukuchitani Inuyo, Amene anyamula mpando Wanu wachifumu, 
Angero Anu, Aneneri Anu ndi zolengedwa Zanu zonse kukhala mboni zanga kuti Inu Ndinu Allah palibe 
wopembedzedwa mwa choonadi koma Inu, ndikuti Muhammad ndi kapolo Wanu komanso Mtumiki 
Wanu. "Ndipo nthawi yamadzulo adzanena Du’aa imeneyi moyamika ndi mau akuti, kwandidera" 

9 E, Allah! Mlengi wakumwamba ndi pansi, Wodziwa za nseli ndi zoonekera, Mwini chilichonse 
komanso Mfumu Yake, ndikuikira umboni kuti palibe wopembedzedwa mwachoonadi koma Inu, 
ndikudzitchinjiriza mwa Inu ku zoipa za moyo wanga, ndinso ku zoipa za Satana ndi gulu lake, 
ndikuti ndidzichitire zoipa kapena kuti ndizikokere zoipazo kwa Msilamu. 

Kum’mawa 
kamodzi, komanso 
kumadzulo 
kamodzi. 

Adzathetsa maganizo ndi 
madandaulo ake, komanso 
ngongole yake 
idzabwezedwa. 

Mauwa ndi 
bwana wa 
Istighfaar, 
anenedwe 
m’mawa ndi 
madzulo. 

Amene anganene mauwa 
mowakhulupirira munthawi ya 
masana namwalira mu usana wa 
tsiku limenelo, kapena awanena 
usiku namwalira mu usiku 
umenewo ndiye kuti ameneyo ali 
mgulu la anthu aku Jannat. 

dif ( J>\ji (J jj ^ L> ^ L> ) 

M’mawa ndi 
madzulo. 

Mneneri (SAW) anamulangiza bibi 
Fatimah kutero. 

Katatu m’mawa 
komanso katatu 
madzulo. 

Kwadza mau kuti Mneneri 
(SAW) anali kuchita Du’aa 
imeneyi. 

to d dDLd di ) 

M’mawa ndi 
madzulo. 

Mtumiki wa Allah (SAW) 
sanali kuwasiya mau 
amenewa kukamamdera 
komanso kukamamchera. 

Katatu 

M’mawa. 

Kunena mau amenewa ndibwino kwambiri 
kuposa kukhala pansi ndikumachita zikr 
kuyambira fajr mpaka masana. 


1 E, Mbuye wanga! Ine ndikudzitchinjiriza mwa Inu ku maganizo ndi madandaulo, ndikudzitchinj irizanso 
mwa Inu ku kulephera ndi ulesi, ndikudzitchinjirizanso mwa Inu ku mantha ndi umbombo, komanso 
ndikudzitchinjiriza mwa Inu ku kupanikizika ndi ngongole, ndinso ku ukali wa anthu. 

2 E, Allah! Ndinu Mbuye wanga! Palibe wopembedzedwa mwachoonadi koma Inu, munandilenga 
ine, ndipo ndine kapolo Wanu, ndili pa pangano ndi lonjezo Lanu m’mene ndingathere, 
ndikudzitchinjiriza mwa Inu ku zoipa zomwe ndachita, ndikubwerera kwa Inu kudzera mu mtendere 
Wanu umene mwandipatsa komanso polapa machimo anga, choncho ndikhululukireni, pakuti palibe 
amene angakhululuke machimo koma Inu. 

3 E, Inu Amoyo, M’yang’aniri! Ndikupempha chipulumutso kudzera mchisoni Chanu, ndikonzereni 
zochitika zanga zonse, musandilekerere ndekha ngakhale kamphindi konga kuphethira kwa diso. 

4 E, Mbuye wanga! Ndipatseni thupi lathanzi, makutu a thanzi, ndi maso a thanzi, E, Mbuye wanga! 
Ine ndikudzitchinjiriza mwa Inu ku ukafiri komanso umphawi, E, Mbuye wanga! Ine 
ndikudzitchinjiriza mwa Inu ku chilango cha manda, palibe wopembedzedwa mwachoonadi koma Inu. 

5 E, Mbuye wanga! Ine ndikukupemphani moyo wathanzi pa Deen yanga, pa zinthu zanga za 
duniya, pa banja langa ndi pa chuma changa, E, Allah! Bisani umaliseche wanga ndikundichotsera 
mantha anga, E, Mbuye wanga! Nditetezeni ku zapatsogolo panga, zapambuyo panga, zakumanja 
kwanga, zakumanzere kwanga ndi zakumwamba kwanga, komanso ndikudzitchinjiriza kudzera mu 
ulemerero Wanu kuti ndisachitiridwe chiwembu kuchokera pansi panga. 

6 Kuyera ndikwa Allah komanso atamandike m’mene zachulukira zolengedwa Zake, m’mene 
akufunira lye, ngati kulemera kwa mpando Wake wachifumu, ndi utoto olembera mau Ake. 


ZOYANKHULA NDI ZOCHITIKA ZOMWE 
ZANENEDWA KUTI ZILI NDI MALIPIRO AKULU 


MAU KAPENA NTCHITO MALIPIRO 
YABWINO MU SUNNA1 

NDI SAWABU ZAKE KUCHOKERA 
r, MNENERI (SAW) ANATI: 

4Jj dill' a! <&! N! 4JI ^ 

Palibe wopembedzedwa 
mwachoonadi koma Allah 
Yekhayo, Alibe wothandizana 
naye, Ali ndi ufumu komanso 
kutamandika, ndipo lye ndi 
Wamphamvu pa chilichonse. 

Amene anganene mau amenewa kokwanira zana limodzi 
pa tsiku adzakhala ndi sawabu zolingana ndi zakupereka 
ufulu kwa akapolo khumi, zidzalembedwa kwa iye 
zabwino zokwana zana limodzi, machimo ake okwana 
zana limodzi adzafufutidwa, ndipo mau amenewa 
adzakhala kwa iye mtsiriko ku Satana pa tsiku limenelo 
mpaka kum’dera, ndipo sanachite aliyense chabwino 
kwambiri kuposa chomwe iye wachita kupatula yekhayo 
amene wachulutsa kuchita zimenezo. 

J fafaJl M jUa^ SUB - HANALLAHIL 
ADHWIMI WABIHAMDIHI 
Chiyero ndi cha Allah Wolemekezeka ndi 
kutamandika Kwake. 

Amene anganene kuti: 
SUBHANALLAHIL - ADHWIMI 
WABIHAMDIHI udzabzalidwa kwa iye 
mtengo wakanjedza ku Jannat 

Kuyera ndi 
kutamandika ndi za 
Allah. Kuyera ndi 
kutamandika Kwake 
ndi za Allah chiyero 
ndicha Allah 
Wamkulu. 

Munthu amene anganene pamene kukum’chera ndi pamene 
kukum’dera kuti: “SUB - HANALLAHI WABIHAMDIHI” 
kokwanira zana limodzi adzakhululukidwa machimo ake ngakhale 
atachuluka ngati thovu la m’nyanja, ndipo pa tsiku la Kiyaamat 
palibe amene adzabweretse zabwino kwambiri kuposa zomwe iye 
adzabweretse, kupatula yekhayo amene ananena ngati zomwe iye 
ananena kapena kuonjezera. “Pali mau awiri opepuka pa lirime, 
olemera pa sikelo, okondedwa kwa Allah: SUB-HANALLAHI 
WABIHAMDIHI, SUB -HANALLAHIL- ADHWIMI”. 

LA HAULA 
WALAA 

QUWWATA ILLA 
BILLAH 

"Kodi ndikusonyeze nkhokwe, m’nkhokwe za ku Jannat? Ndipo 
ine ndinati, Inde, Mtumiki (SAW) anati: “Kunena mau oti: LAA 
HAULA WALAA QUWWATA ILLA BILLAH” 

KUPEMPHA 

JANNAT 

NDIKUDZITCHIN 
JIRIZA KU MOTO 

“Yemwe angapemphe Jannat kokwanira katatu, Jannat 
imayankhula kuti Oh Allah kamulowetseni ku Jannat. Ndipo 
munthu amene angapemphe kupulumutsidwa ku moto, moto 
umanena kuti Oh Allah mupulumutseni ku moto”. 

Dipo la 
pa bwalo 

Amene wakhala pa bwalo ndi kuchulukapo phokoso ndipo n'kunena 
asananyamuke pa bwalo limenelo kuti: "SUB - HANAKALLAHUMMA 

WABIHAMDIKA, ASH - HADU AN LAA ILAAHA ILLA ANTA, 
ASTAGHFIRUKA WA ATUUBU ILAIKA" - Kuyera ndi kwanu E, Mbuye 
wanga ndi kutamandika Kwanu, ndikuikira umboni kuti palibe 
wopembedzedwa mwa choonadi koma Inu, ndikukupemphani chikhululuko 
komanso ndikulapa kwa Inu - pokhapokha adzakhululukidwa machimo omwe 
anachita pomwe anakhalapo." 

Kusunga pa mtima ma Amene wasunga pa mtima ma Ayat khumi oyambirira a Surat 
ay at a mu Surat Kahf Kahf adzatetezedwa kwa Dajjaal 

SWALAATU 
ALANNABI 
(kumufunira 
zabwino Mneneri) 

"Amene wandifunira zabwino kamodzi Allah adzam’patsa 
madalitso okwanira khumi, ndipo adzakhululukidwa machimo ake 
okwana khumi, ndipo adzatukulidwa kwa iye ma ulemerero khumi". 
Ndipo mu Hadith ina akunena kuti: "Ndipo zidzalembedwa kwa iye 
chifukwa cha Swaliyatume imodziyo sawabu zokwana khumi." 


Kuwerenga ma 
Surat ena ndi ma 
Ayat ena a mu 
Quran 

Amene angawerenge usana ndi usiku ma Ayat makumi asanu 
sangalembedwe m’gulu la anthu onyalanyaza, ndipo amene 
wawerenga ma Ayat zana limodzi adzalembedwa m’gulu la anthu 
odzichepetsa, amene wawerenga ma Ayat mazana awiri Qur'an 
sikalimbana ndi iye pa tsiku la Kiyaamat, ndipo amene wawerenga 
ma Ayat mazana asanu, adzalipidwa milu ya malipiro. 

Malipiro a ochita 
Azaan 

"Ndithu majini kapena anthu kapenanso chilichonse sangamve 
pothera liwu la Mu - azzin koma aliyense wa iwo adzamuikira 
umboni iye pa tsiku la Kiyaamat" "Ochita Azaan pa tsiku la 
Kiyaamat adzakhala ataliatali makosi kuposa anthu onse”. 

Kutsatizana ndi 
Mu - azzin 
pamene akuchita 
Azaan, ndikuchita 
Du'aa pambuyo pa 
Azaan 

Munthu amene anganene Du'aa iyi akumva Azaan "E, 

Mbuye wathu Mwini kuitana kwa chikwanekwaneku, ndi Swalaat 
yamuyaya, m’patseni Muhammad (SAW) Wasilat ndi ulemerero, 
ndipo mukamudzutse pa malo wotamandika womwe 
mudamulonjeza pa tsiku la Kiyaamat” pokhapokha Du'aa yanga 
idzampeza iye" 

Kulongosola 

wudhu 

Amene wachita wudhu naulongosola machimo ake adzatuluka 
m’thupi mwake mpakanso pansi kwa makadabo ake 

Du'aa pambuyo pa 
wudhu 

"Palibe mmodzi wa inu amene angachite wudhu ndikulongosola 
bwinobwino, kenako nanena kuti: “ASH - HADU AN LA ILAHA 
ILLAH, WA ASHHADU ANNA MUHAMMADAN ABDUHU 
WARASULUH” - Koma adzatsegulidwa kwa iye makomo asanu 
ndi atatu a Jannat ndipo adzalowera khomo lililonse adzafune" 

Kuswali marakaat 
awiri pambuyo pa 
wudhu 

Palibe Msilamu amene angapange wudhu naulongosola wudhu 
wakewo, kenako naima kuswali marakaat awiri mowalunjika 
marakaat awiriwo ndi mtima wake komanso nkhope yake (kwa 
Allah), koma kuti Jannat ikakhala Waajib kwa iye kukailowa 

Kuyenda mapazi 
ochuluka popita 
ku mzikiti 

Amene wapita ku mzikiti wa Jamaat, phazi lililonse limafufuta 
tchimo, ndipo phazi lililonse amalipidwa nalo sawabu imodzi popita 
ndi pobwerera 

Kukonzekera 
ndi kulawirira 
ku Swalaat ya 
Jumuat 

"Amene wachapa tsiku la Jumuat nasamba, kenako nafuna kulawirira, 
nalawirira, ndikuyenda wapansi osayenda pa chokwera, namuyandikira 
Imaam, namvetsera zimene akunena, ndipo sanachite zamasewera; ndiye 
kuti pa phazi lililonse kwa iye adzapeza malipiro a ntchito ya chaka 
chatunthu, monga malipiro a kumanga chaka chonse ndi kuswali chaka 
chonse." 

"Sangasambe munthu wamwamuna tsiku la Jumuat, nadziyeretsa 
m'mene angathere, nadzola mafuta ake, kapena kudzinunkhiritsa ndi 
mafuta a m’nyumba mwake, kenako n'kutuluka ulendo ku Jumuat, 
napanda kusiyanitsa pakati pa anthu awiri, kenako naswali zomwe 
walamulidwa kuti aswali, nakhala chete kumvetsera Imaam akayamba 
Khutbat, ndiye kuti iye adzakhululukidwa machimo omwe ali pakati pa 
tsiku limeneli ndi Jumuat yam'mbuyo." 

Kuyipeza Takl 
ya Ihraam 

birat 

"Amene waswali pa Jamaat kuti Allah amukonde kwa masiku 
makumi anayi akuyipeza Takbirat yoyamba ndiye kuti 
kudzalembedwa kwa iye kudzitalikitsa kuwiri: kudzitalikitsa ku 

moto ndi kudzitalikitsa ku uchiphamaso." 

Kuswali Fardh pa 
Jamaat 

"Swalaat ya pa Jamaat imapambana Swalaat ya payekha ndi 
maulemerero makumi awiri mphambu zisanu ndi ziwiri." 




Kuswali Isha ndi 
Fajr pa Jamaat 

"Amene angaswali Isha pa Jamaat ali ngati waswali theka la usiku, 
ndipo amene waswali Subhi pa Jamaat ali ngati waswali usiku 
wonse." 

Kuswali mu swafa 
yoyamba 

"Anthu akanakhala kuti akudziwa sawabu zomwe zili pakuchita 
Azaan ndi kuswali mu swafa yoyamba ndipo sanapeze mwayi 
wotero pokhapokha atachita mayere kuti zitero bwenzi akuchita 
may ere." 

Kusamala Sunnat 
zotsatizidwa ndi 
Fardh 

"Amene angaswali usiku ndi usana marakaat khumi ndi awiri 
adzamangiridwa nyumba ku Jannat; marakaat anayi asanaswali 
Zuhr, komanso marakaat awiari pambuyo pa Zuhr, marakaat awiri 
pambuyo pa Maghrib, marakaat awiri pambuyo pa Ishat ndi 
marakaat awiri asanaswali Fajr." 

Kuchulutsa ma 
Sunnat a Swalaat 

"Uzichulutsa kumulambira Allah, pakuti iwe sungamulambire Allah 
ndi sajdat imodzi koma Allah adzakutukulira ndi sajdat imeneyo 
ulemerero, ndi kukuchotsera ndi sajdatyo tchimo." 

Sunnat asanaswali 
Fajr ndi Fardh ya 
Fajr 

"Marakaat awiri a patsogolo pa Fajr ndi opambana kwambiri kuposa 
duniya ndi zomwe zili m'menemo", 

"Amene waswali Subh ndiye kuti ameneyo ali m'manja mwa Allah" 

Swalaat ya Dhuha 

"Chiwalo cha aliyense wa inu chimam’chera kukhala sadaka, 
choncho Tasbihi iliyonse ndi sadaka, Tahmidi iliyonse ndi sadaka, 
tahlili iliyonse ndi sadaka, Takbirat iliyonse ndi sadaka, kulamulira 
zabwino ndi sadaka, ndiponso kuletsa zoipa ndi sadaka, ndipo 
zimenezo zikwaniritsidwa ndi marakaat awiri amene angawaswali 
nthawi ya Dhuha yomwe ndi nthawi yakum'mawa. 

lAmene wakhala pa malo pake 
poswalira namachita Zikr 

"Angero amam’chitira Du'aa mmodzi wa inu pa nthawi 
imene ali pa malo pake poswalira ngati wudhu wake 
sunaonongeke ponena kuti: “E, Allah! M’khululukireni, 
E, Allah! M’chitireni chisoni." 

Kuchita Zikr pambuyo 
poswali Fajr pa Jamaat mpaka 
kutuluka kwa dzuwa, kenako 
n’ kuswali marakaat awiri 

"Amene waswali Subh pa Jamaat kenako n’kukhala 
n’kumam’kumbukira Allah mpaka kutuluka dzuwa 
naswali marakaat awiri adzapeza sawabu ngati malipiro a 
Flap ndi Umrat zachikwanekwane." 

1 Amene wadzuka usiku 
kuti aswali namudzutsa 
mkazi wake 

"Amene wadzuka usiku namudzutsa mkazi wake awiriwo 
nkuswali marakaat awiri limodzi, adzalembedwa m’gulu la 
anthu achimuna ndi achikazi om’kumbukira Allah kwambiri." 

1 Amene w< 
zoswal 
nagonjets 
tu 

itsimikiza 
i usiku 
edwa ndi 
0 

"Palibe munthu amene angakhale ndi Niyyat yoswali usiku 
nalephera kuswaliko chifukwa chogonjetsedwa ndi tulo, koma 
Allah adzamulembera iye malipiro a Swalaat yake ndipo tulo 
take timeneto tidzakhala sadaka." 

1 Duwa ya 
munthu 
walowa 
mu msika 

“Laa ilaaha ilia Allah Wahdahuu laa shariika lahu, lahul mulk walahul 
lamdu yuhyii wayumiitu, wahuwa hayyun laa yamuutu biyadihil khairu 
wahuwa alaa kulli shain qadiir”. Allah amamulembera iyeyo zabwino zikwi 
chikwi chimodzi (1,000,000) ndipo amamufufutira zoipa zikwi chimodzi 
(1,000,000) ndipo amamutukulira masitepe okwanira zikwi chikwi chimodzi 
(1,000,000). 

1 Kunena mau oti SUB - 
HAN ALLAH, 
WALHAMDULILLAH, 
| WALLAHUAKB AR, ka 

"Amene anganene mau oti: SUB - HANALLAH, kumapeto 
kwa Swalaat iliyonse ka (33), AL HAMDU LILLAH, ka (33) 
komanso ALLAHU AKBAR ka (33), motero kameneko 
n'kukhala (99) nakwaniritsa ka (100). Ponena mau oti, LA 



(33), ndikumamalizira 
ndi mau oti LA ILAHA 
ILLALLAH, kumapeto 
kwa Swalaat ya Fardh 



ILAHA ILLALLAHU WAH DAHU LA SHARIKA LAHU, 
LAHUL MULKU WALAHUL HAMDU, WAHUWA ALA 
KULLI SHAI - IN QADEER, machimo ake 
adzakhululukidwa ngakhale anali ochuluka ngati thovu la 
m,nyanja." 


Kuwerenga Ayatul kursi 
kumapeto kwa Swalaat ya 
Fardh 


"Amene angawerenge Ayatul kursi kumapeto kwa 
Swalaat iliyonse ya Fardh palibe chimene chingamuletse 
kukalowa ku Jannat kupatula imfa. M 


I Kuzonda "Palibe Msilamu aliyense amene angamuzonde Msilamu amene akudwala 
Imatenda nthawi ya kum’mawa koma Angero zikwi makumi asanu ndi awiri (70,000) 
amam’chitira Du'aa iye mpaka madzulo, ndipo ngati atakamuzonda mu 
nthawi ya madzulo angero zikwi makumi asanu ndi awiri (70,000) 
amam’chitira Du'aa iye mpaka mmawa, ndipo ku Jannat akakhala ndi zipatso 
za tende." 

Duwa ya yemwe 
wapatsidwa 

Munthu amene wamuona munthu amene ali m’ mayeserero 
nanena kuti: “Alhamdu lillaahi llazii aafaanii mimmaa butalaaka 


mayeserero 

bihi wafaddhwalani alaa kathiirin mimman khalaqa tafdhwiilan” 




sangam’peze mayeserero amenewo. 

Chipepeso 

"Amene angam’pepese munthu amene ali pa vuto, iyenso adzapeza 
malipiro onga a iye." 

"Palibe munthu wokhulupirira aliyense amene angam’pepese m'bale wake 
pa vuto lomwe ali nalo koma Allah adzam’veka iye zovala za ulemerero." 


Kuswalira Janazat 
kenako n'kuitsatira 
wakumanda mpaka 
ataikidwa 


Kumanga mzikiti ndi 
cholinga 

[ chomusangalatsa Allah 


ISadaka 


"Amene wafika pa maliro mpaka ataswalira nawo, adzapeza 
Qeeraat, ndipo amene wafika ku maliro mpaka kuikidwa 
m'manda adzapeza ma Qeerat awiri, panafunsidwa kuti kodi ma 
Qeerat awiriwo ndi chiyani? Mtumiki (SAW) anati "Sawabu 
zochuluka ngati mapiri awiri akuluakulu." Ibn Umar (RA) 
ananena kuti "Ndithu tawalephera ma Qeeraat ambiri." 


"Amene wamanga mzikiti ndi cholinga chomusangalatsa Allah 
ngakhale utakhala wochepa ngati chisa cha mbalame, Allah 
adzam'mangira iye nyumba ku Jannat." 


Kupereka pa "Palibe tsiku lomwe munthu amacheredwa koma Angero awiri amatsika 
|njira ya Allah ndipo mmodzi wa awiriwo amanena kuti E, Allah! M’patseni wopereka 
zina pamene wachotsapo, ndipo wina amati, E, Allah! M’patseni 
womana chionongeko." 


"Sadaka palibe pamene imapungula chuma, ndipo palibe chimene Allah 
angaonjezere kwa munthu atapereka zotsala koma ulemerero, palibe amene 
angadzichepetse ndi cholinga chomusangalatsa Allah koma Allah amam’tukula 
iye pa ulemerero." 

"Dirham imodzi idaposa (100,000) Dirham. Maswahaaba (RA) anati E, Inu 
Mtumiki wa Allah motani? Mtumiki (SAW) anati: ‘Munthu wina anali ndi ma 
Dirham awiri, choncho watenga imodzi mwa awiriwo napereka sadaka, ndipo 
munthu wina ali ndi chuma chambiri, choncho watenga kuchokera mu katundu 
wa chuma chake ndalama zokwana( 100,000) Dirham ndipo wachitira Sadaka." 
“Palibe Msilamu amene angadzale mtengo kapena kulima mbewu, 
n’kumadyamo mbalame kapena munthu kapena nyama pokhapokha 
chimenecho kwa iye chimakhala sadaka” 


Kukongoza 
mosafuna phindu 


"Palibe Msilamu amene angam’kongoze Msilamu wina ngongole 
kokwanira kawiri koma adzakhala ngati kuti ngongoleyo wachitira 




sadaka kamodzi." 


Kumukhululukira 
I amene akulephera 
Ikubweza ngongolel 


| Kumanga (kusala) 
tsiku limodzi pa 
njira ya Allah 


Kumanga 
(kusala) masiku 
atatu m'mwezi 
uli onse, tsiku la 
Arafat ndi tsiku 
la Aashuraa 


"Munthu wina anali kuwakongoza anthu ndipo anali kumuuza 
mnyamata wake kuti ukafika kwa munthu amene akulephera 
kubweza ngongole ukam’khululukire mwina Allah 
adzatikhululukira, anati atakakumana ndi Allah, anam’khululukira. M 


"Amene angamange tsiku limodzi pa njira ya Allah, Allah 
adzaitalikitsa nkhope yake ndi moto pa mtunda wokwana kuyenda 
zaka makumi asanu ndi awiri." 


'Kumanga masiku atatu m’mwezi ulionse, komanso Ramadhan 
mpaka Ramadhan ina, sawabu zake ndi zochuluka ngati za kumanga 
chaka chatunthu, ndipo anafunsidwa za kumanga tsiku la Arafat, 
ndipo Mtumiki (SAW) poyankha anati: " Kumafafaniza machimo a 
kumene kwapita kwa chaka ndi kumene kwatsala." Ndipo 
anafunsidwa za kumanga tsiku la Aashuraa, ndipo anati kumafafaniza 
machimo a chaka chatha." 


Kumanga masiku 
asanu nd limodzi 
m'masiku a Shawwal 


Kuswali Taraweeh 
pamodzi ndi Imaam 
mpaka kumaliza 


Umrat ya m'mwezi 
wa Ramadhaan 


Hajj yabwino 


"Amene wachita Hajj n'cholinga chomusangalatsa Allah ndipo 
sanayankhule mau oipa, kapena kupandukira chilamulo, 
adzabwerera alibe machimo ngati tsiku limene anam'bala." 

Ndipo Hajj yabwino ilibe mphoto ina koma Jannat" 


|Ntchito yabwino 
yochitika mu 
khumi 
loyambirira 
m'mwezi wa 
Dhul hijjah 


Qurbaan 


"Amene wamanga mwezi wa Ramadhan natsatiza masiku asanu 
ndi limodzi a m'mwezi wa Shawwaal adzakhala ngati wamanga 
chaka". 


"Ndithu munthu akaswali pamodzi ndi Imaaam mpaka kuchoka 
atamaliza zidzawerengedwa kwa iye kuti waswali usiku wonse." 


"Umrat ya m'mwezi wa Ramadhan sawabu zake zimalingana ndi 
za Hajj, kapena sawabu za Hajj yochita pamodzi ndi ine." 


"Palibe masiku abwino kuwachitiramo ntchito yabwino yomwe ili 
yabwino kwambiri kwa Allah kuposa masiku amenewa, masiku 
khumi oyambirira a Dhul Hijjat. Maswahaaba anafunsa kuti: 
‘Ngakhale kuchita Jihaad pa njira ya Allah ?’ Mtumiki (SAW) anati: 
“Ngakhale kuchita Jihaad pa njira ya Allah, kupatula munthu amene 
watuluka mwini wakeyo ndi chuma chake ndipo sanabwerere ku 
nkhondoko ndi kalikonse." 


"Maswahaaba a Mtumiki wa Allah (SAW) anafunsa kuti: ‘E, inu Mtumiki wa 
Allah! Kodi ma Qurban amenewa ndi ati?’ Mtumiki (SAW) anati: "Imeneyi 
ndi Sunnat ya bambo wanu Ibraham”. Anafunsa kuti: " E, inu Mtumiki wa 
Allah! Ife tipezamo chiyani?" Mtumiki (SAW) anati: "Tsitsi lililonse la 
nyama lili ndi Sawabu. "Anafunsanso kuti: ‘E, inu Mtumiki wa Allah! 
Ubweyanso?’ Mtumiki (SAW) anati: “Tsitsi la ubweya ulionse lili ndi 

Sawabu." 


|Malipiro a Aalim| 
ndi ulemerero 
wake 


"Ulemerero wa Aalim pa munthu wopembedza chabe uli ngati 
ulemerero wanga pa amene ali wapansi mwa inu, kenako Mtumiki wa 
Allah (SAW) ananena kuti: " Ndithu Allah, Angero Ake ndi 
akumwamba ndi pansi mpaka nyerere zomwe zili m'mabowo mwake, 
komanso nsomba zimam’funira zabwino wophunzitsa anthu." 


Kupempha Allah zofera 
pa njira Yake 
m’choonadi 


"Amene wam’pempha Allah zofera pa njira Yake m’choonadi 
Allah adzakamuukitsa pa maulemerero a mashaheed ngakhale 
atafera pa malo ake wogona." 

Kulira chifukwa 
chomuopa Allah ndi 
kulondera mu njira Yake 

"Maso awiri sakakhudzidwa ndi moto; Diso lomwe linalira 
chifukwa chomuopa Allah, ndi Diso lomwe linachezera pa 
kulondera m’ njira ya Allah." 

Kuyedzamira mwa 
Allah, kusiya 
kudzilemba ndi chitsulo 
cha moto, kusiya 
kupempha maduwa 
amachiritso komanso 
kuombeza ndi mbalame 

" Mneneri (SAW) anaonetsedwa ma ummat kutulo , ndipo 
anaona ummat wake , anthu zikwi makumi asanu ndi awiri , 
(70,000) mwa iwo akulowa ku Jannat mopanda 

kuwerengedwa ntchito zawo ngakhale kulangidwa, ndipo 
amenewo ndi amene sadzilemba ndi zitsulo za moto 
sagwiritsa ntchito maduwa amachiritso, saombezanso ndi 
mbalame , ndipo amayedzamira pa Mbuye wao." 

Malipiro a yemwe ana 
ake ang'ono amwalira 

"Mwa anthu mulibe Msilamu amene angamwalire ana ake 
atatu amene sanafike potha msinkhu napirira koma Allah 
akamulowetsa iye ku Jannat." 

Kusiya kuona 
ndikupirira 

"Ndithu Allah wanena kuti: “Ndikamuyesa kapolo wanga 

pomuchotsera zokondedwa zake ziwiri zomwe ndi maso, 
napirira, m’malo mwake ndidzamulipira Jannat." 

Kusiya chinthu cl 
chomuopa A 

lifukwa 

Hah 

"Ndithu iwe sungasiye chinthu chifukwa chomuopa Allah 
koma adzakupatsa chinthu chabwino kuposa chimenecho." 

Kusamala 
maliseche 
komanso lirime 

" Amene anditsimikzire ine zosamalira chomwe chili pakati pa 
masaya ake awiri chomwe ndi lirime, komanso chomwe chili pakati 
pa miyendo yake iwiri, maliseche, ndikumutsimikizira kuti akalowa 
ku Jannat" 

Kunena 

Tasmiyat polowa 
m’nyumba ndi 
pakudya 

"Munthu akafuna kulowa m’nyumba mwake namutchula Allah 
akamalowamo, komanso akafuna kudya , Satana amanena kuti 
mulibe malo wogona ngakhale chakudya cha madzulo, ndipo akalowa 
napanda kumutchula Allah pamene akulowa, Satana amanena kuti 
mwapeza malo wogona komanso chakudya cha usiku." 

Kum’tamanda 
Allah pambuyo 
pakudya , 
kumwa ndi 
povala chovala 
chatsopano 

" Amene wadya chakudya nanena kuti: “AL HAMDU LIL 

LAHILLADHI AT- AMANI HADHA WARAZAQANEEHU MIN- 
GHAIRI HAULIN MINNI WALAA QUW-WAT” 

(kutamandika konse ndi kwa Allah Amene wandipatsa chakudyachi, 
mopanda nzeru yochokera kwa ine ngakhale mphamvu) 

amakhululukidwa machimo ake a m’mbuyo. Ndipo akamwa 
chakumwa anene kuti: “AL HAMDU LILLAHILLADHI SA 
QAANI HADHA” (Kutamandika konse ndi kwa Allah Amene 
wandipatsa chakumwachi) ndipo akavala nsalu yatsopano anene kuti: 
“AL HAMDU LILLAHILLADHI KASAANI HADHA” “ 
Kutamandika konse ndi kwa Allah Amene wandiveka nsaluyi " 

Amene akufuna 
kuti Allah 
am’peputsire 
mavuto a ntchito 
yake 

"BIBI Latima (RA) anam’pempha Mtumiki (SAW) munthu wa 
ntchito, ndipo anati kwa Latima ndi Ali (RA): “Kodi 

ndikuphunzitseni chinthu chabwino kuposa chimene 

mwandipemphachi? Mukafika pa malo anu wogona nenani Allahu 
Akbar ka (34), sub- hanAllahi ka (33). Ndiponso Alhamdu lillahi ka 
(33), kutero zilibwino kwambiri kwa inu kusiyana ndi munthu wa 
ntchito." 

Duaa, mwamuna 
ndi mkazi 
asanayambe 
kugonana 

" Ngati mmodzi wa iwo pamene akufuna kugonana ndi mkazi wake 
anena kuti," BISMILLAH, ALLAHUMMA JANNIB-NASH- 
SHAITWANA WAJANNIBISH-SHAITWANA MA RAZAQ- 
TANA” 





M’dzina la Allah, E, Allah! Tipewetseni Satana, ndikum’pewetsa pa 
chomwe mwatipatsa », ndithu ngati atapatsidwa mwana pakati pawo 
m’kugonana kumeneko ndiye kuti Satana sangam’chite kanthu 
mwana ameneyo mpaka kalekale." 

Mkazi 

kumusangalatsa 
mwamuna wake 

"Mkazi akaswali zipindi zake zisanu, namanga mwezi wake wa 
Ramadhan, nasunga maliseche ake, ndi kumumvera mwamuna wake 
akauzidwa kuti Iowa ku Jannat kudzera khomo lililonse lomwe 
ungalifune mwa makomo a ku Jannat." 

"Mkazi aliyense amene wamwalira mwamuna wake ali wosangalala 
ndi mkaziyo, mkazi ameneyo akalowa ku Jannat”. 

Kulumikiza 

chibale 

"Amene angasangalatsidwe kuti Rizq lake litambasulidwe, ndikuti 
asaiwalidwe ngakhale atamwalira ayenera kuti alumikize chibale 
chake." 

Kulera mwana 
wamasiye 

"Ine ndi munthu wolera mwana wamasiye tikakhala limodzi ku Jannat 
chonchi, ndipo analozera ndi zala zake ziwiri, chamkombaphala ndi 
chapakati." 

Khalidwe 

labwino 

"Ndithu wokhulupirira amatha kupeza ulemerero wa amene 
akumanga n'kumaswali chifukwa cha khalidwe lake la bwino”. 

"Ndine mtsogoleri pokalowa nyumba yomwe ili pamwamba pa Jannat 
kwa amene khalidwe lake lili labwino." 

Kuzichitira chisoni 
ndi chifundo 
zolengedwa 

"Ndithu Allah amawachitira chifundo mwa akapolo Ake anthu 
amene ali achifundo (kwa anzawo). “Achitireni chifundo amene ali 
pa dziko lapansi, adzakuchitirani chifundo Amene ali kumwamba." 

Kuwafunira 
| zabwino Asilamu 

"Mmodzi wa inu sangakhale wokhulupirira mpaka atamufunira 
zabwino m'bale wake zomwe amazikonda iye mwini. 

Manyazi 

M 

"] 

Mr 

k 

Manyazi sabweretsa chilichonse koma zabwino." 

Manyazi ndi gawo limodzi la Imaan. 

Zinthu zinayi zili m’gulu la ma Sunnat a Atumiki: manyazi, 
udzinukhiritsa, kuchita miswak ndi kukwatira." 

Kuyambirira 

salaam 

"Munthu wina anadza kwa Mneneri (SAW) ndipo anati "Assalaam 
alaikum," Mneneri (SAW) anati: “Khumi.” kenako anadza wina 
nanena kuti: "Assalaam alaikum warahmatullahi wabarakaattuh." 
Mneneri (SAW) anati: "Makumi atatu” amanena sawabu. 

Kugwirana 

chanzanthawi 

yokumana 

"Palibe Asilamu awiri amene angakumane nagwirana chanza koma 
amakhululukidwa machimo asanasiyane." 

iKuteteza ulemu 
wa Msilamu 

"Amene angateteze ulemu wa m'bale wake, pa tsiku la Kiyaamat 
Allah adzaubweza moto ku nkhope kwake." 

Kuwakonda ndi 
kukhala nawo anthu 
ochita zabwino 

"Iwe udzaukitsidwa limodzi ndi amene umam’konda." Anas 
(RA) anati: "Maswahaaba sanasangalalepo monga momwe 
anasangalalira ndi Hadith imeneyi." 

1 Okondana chifukwa 
cha ulemerero wa Allah 

"Allah ananena kuti: "Amene amakondana chifukwa cha 
ulemerero Wanga akapeza nsanja za noor (dangalira), Aneneri 
ndi mashaheed azikawasirira iwo." 

Duwa 

yopempherera 

Asilamu 

“Duwa ya munthu Msilamu yopempherera m’bale wake, iye kulibe, 
ndiyoyankhidwa. Pa mutu pake pamakhala mngero amene anaikidwa, 
moti nthawi ili yonse imene iye amapempherera zabwino m’bale 
wakeyo, amanena mngero amene anaikidwa pa iyeyo kuti: “Aamiin - 

Allah alandire, nawenso ukhale nazo zofanana ndi zimenezo” 

Kuwapemphera 
makhululuko Asilamu 
achimuna ndi achikazi 

"Amene angawapemphere makhululuko Asilamu achimuna ndi 
achikazi, Allah adzamulembera iye kwa Msilamu wachimuna 
ndi wachikazi aliyense sawabu." 

Kuchotsa "1 
choipa pa njira n 
ai 

Ndithu ndinamuona munthu akuyendayenda ku Jannat chifukwa cha 
itengo womwe anaudula umene unali pa njira ndipo unali kuvutitsa 
nthu." 

Kusiya 
kutsutsana 
komanso bodza 

"Ndine mtsogoleri wa nyumba yomwe ili m'mphepete mwa Jannat, ya 
amene wasiya za kutsutsana ngakhale akunena zoona, komanso 
nyumba imene ili pakati pa Jannat ya amene wasiya bodza ngakhale 
ali wa nthabwala." 

Kumeza ukali 

"Amene wameza ukali pomwe iye angathe kuuchita Allah 
adzamuitana iye tsiku la Kiyaamat pamaso pa zolengedwa kuti 
adzauzidwe kuti asankhe mkazi wa ku Jannat amene angam’fune." 

Kunena zabwino 
kapena zoipa 

"Amene mwamunenera zabwino zake, Jannat ili waajib kwa iye kuti 
akailowe, ndipo amene mwamunenera zoipa moto uli waajib kwa iye 
kuti akaulowe, ndinu mboni za Allah pa dziko lapansi." 

Kupereka 
mpumulo kwa 
Msilamu ndi 
kum’peputsira 

"Amene angapereke mpumulo kwa Msilamu pomuchotsera vuto mwa 
mavuto a dziko la pansi, Allah adzam’patsa iye mpumulo 
pomuchotsera mavuto a tsiku la Kiyaamat , ndipo amene 
wam’peputsira iye pa vuto lake, Allah adzamupeputsira iye pa dziko 
lino lapansi ndi ku Aakhirat , ndipo amene angam'bise Msilamu pa 
zinthu za manyazi, Allah adzam'bisa iye pa dziko lino lapansi 
komanso ku Aakhirat, Allah amathandiza munthu ngati munthuyo 
amam’thandiza m'bale wake 

Kutsogoza 

Aakhirat 

"Amene ingakhale Aakhirat cholinga chake Allah adzamuikira 
kulemera kwake mu mtima mwake, ndipo adzamusonkhanitsira iye 
mgwirizano wake , ndipo duniya idzafika kwa iye ili yonyozeka," 

Mtsogoleri wa 
chilungamo, 
mnyamata 
wabwino , 
kugwirizana ndi 
mizikiti ndi 
kukondana 
chifukwa cha 
Allah 

‘Anthu asanu ndi awiri (7) Allah adzawaika pansi pa mthunzi wake 
pa tsiku lopanda mthunzi kupatula mthunzi Wake basi: Mtsogoleri 
wachilungamo, mnyamata amene wakula akum’chitira iabaadat 
Mbuye wake, munthu amene mtima wake nthawi zonse umakhala 
m’ mizikiti, anthu awiri amene akondana chifukwa cha Allah 
anakumana ndi kusiyana ali okondana, munthu amene waitanidwa ndi 
mkazi waulemerero wake komanso wokongola kuti achite naye 
zachisembwere ndipo iye nkuyankha kuti ine ndimamuopa Allah, 
munthu amene wapereka sadaka naibisa kufikira poti mkono wake 
wamanzere wosadziwa chomwe mkono wake wamanja wapereka ndi 
munthu amene wam’kumbukira Allah mwamseri nayamba kulira”. 

Kupempha 
chikhululuko 
kwa Allah 

“Munthu amene angadzikakamize kuchita istighfaar (kupempha 
chikhululuko), Allah amamuchitira pa vuto lili lonse potulukira, 
komanso padandaulo lili lonse potulukira, ndipo amamupatsa rizq 
kuchokera mu zinthu zimene samayembekezerera.” 

ZINTHU ZOMWE KWAFIKA KULETSEDWA 
KU ZIMENEZO KOMANSO KUZICHITA 


NO 

CHOLETSEDWA MTUMIKI WA ALLAH (SAW) ANANENA KUTI 

1 

2 

Kugwira ntchito 
modzionetsera 
kwa anthu 

"Allah ananena kuti Ine sindisowa wothandizana naye , amene 
wagwira ntchito ndi kundiphatikizira ine ndi wina pa ntchitoyo 
ndidzamusiya ndi amene wandiphatikizira nayeyo." 

Kukonza kunja 
ndikuwonongeka 
mkati 

"Ndithudi ine ndikuwadziwa anthu amene adzabwere tsiku la 
Kiyaamat ndi zabwino zonga mapiri a Tihaamat kuyera ndipo Allah 
adzazichita kukhala fumbi lobalalika." Thaubaan adati: ‘Eh iwe 
Mtumiki (SAW)! Tatiuza mbiri zawo kwa ife komanso uwatulutsire 
poyera kuti tisakhale mwa iwo tisakudziwa’ . Mtumiki (SAW) adati: 
“Iwowotu ndithudi ndi abale anu ndiponso a khungu lanu lomweli, 
amatenga gawo lawo la mapemphero a usiku ngati m’mene inu 
mukuchitiramu koma iwo ndi anthu oti akakhala kwa okha (mseri) 
ndi zomwe Allah adaziletsa, amazichita.” 

3 

Kudzikweza 

"Amene ali ndi khalidwe lodzikweza mu mtima mwake, lolemera 
ngati kanyerere, sakalowa ku Jannat," 

4 

Kukoka nsalu 

Kupyoza malire ndi nsalu, malaya ndi chilemba: “Yemwe wakoka 
nsalu modzikweza Allah sakamuyang’ana tsiku la kiyama.” 

5 

Kaduka 

"Pewani kaduka pakuti kaduka kamadya sawabu monga mmene 
moto umadyera nkhuni kapena anati udzu." 

6 

Katapira 

"Mtumiki wa Allah (SAW) anam’temberera munthu wodya chuma cha 
katapira komanso woperekayo" 

’’Dirham imodzi yomwe munthu angadye iye akudziwa kuti ndi ya 
katapira, tchimo lake ndi loopsa kwambiri kuposa lochita chiwerewere 
kokwanira makumi atatu mphambu zisanu ndi limodzi (36)." 

7 

Chidakwa 

"Chidakwa sichikalowa ku Jannat, ngakhale wokhulupirira za matsenga 
ngakhalenso wodula chibale." 

8 

Bodza 

"Tsoka lili kwa amene amakamba nkhani ndi cholinga chowaseketsa 
nayo anthu n’kumanama, tsoka ndi lake, tsoka ndi lake." 

9 

Ukazitape 

"Ndipo amene wamvetsera nkhani ya anthu ena pomwe iwo 
sakusangalatsidwa naye kuti amve nawo, kapena akumuthawa iye kuti 
asamve nawo ndiye kuti mtovu udzathiridwa m’khutu mwake pa tsiku la 
Kiyaamat 

10 

Ziboliboli 

kapena 

zithunzi 

"Tsiku la Kiyaamat ndithu amene adzakhale ndi chilango chowawa mwa 
anthu onse ndi amene amasema ziboliboli ndi zojambula.” “ Angero 
salowa m’nyumba momwe muli galu ngakhalenso chojambula" 

11 

Kukhwirizira nkhani "Okhwirizira nkhani sakalowa ku Jannat." 

12 

Kujeda 

"Kodi mukudziwa kuti mjedo ndi chiyani? Maswahaaba (RA) 
anati: "Allah ndi Mtumiki Wake ndi amene akudziwa kwambiri 
.Mtumiki(SAW) anati , "Kunena kwanu pomunena m'bale wanu ndi 
chomwe chingamuyipire”. Zinafunsidwa kuti: “Mukuona bwanji ngati 
chimene ndikunenacho mwa m'bale wangayo chilipo?” Mtumiki (SAW) 
anati: “Ngati chimene ukunenacho mwa iye chilipo ndiye kuti 
wamujeda, ndipo ngati mwa iye mulibe chimenecho ndiye kuti 
wamunamizira. " 

13 

Kutembelera 

"Kumutemberera Msilamu kuli ngati kumupha." 

"Anthu okonda kutemberera sakapeza nawo mwayi wa Duaa ya 
Mtumiki (SAW), komanso sakakhala mboni pa tsiku la Kiyaamat." 


14 

Kufalitsa 

chinsinsi 

“Ndithu mwa anthu amene ati akakhale ndi malo woipitsitsa kwa Allah 
pa tsiku la Kiyaamat ndi munthu amene amagonanana ndi mkazi wake 
kenako n’kumafalitsa chinsinsi cha mkaziyo. 

15 

Zonyansa 

“Ndithu oyipitsitsa mwa anthu malo wofikira kwa Allah pa tsiku la 
Kiyamaat ndi amene anthu amusiya pofuna kupewa zoipa zake”. 

16 

Kumunena 
Msilamu kuti ndi 
Kafiri 

"Munthu aliyense amene angamunene m'bale wake kuti, E, iwe 
Kafiri (okanira mwa Allah) ndiye kuti mmodzi wa iwo 
adzabwerera ndi Ukafiri ngati zili m'mene waneneramo, ndipo 
ngati sizili choncho udzabwerera kwa iye." 

17 

Kutchedwa ndi 
dzina losakhala la 
bambo 

"Amene wadzitcha ndi dzina losakhala la bambo wake iye 
akuwadziwa ndiye kuti Jannat ili Haraam kwa iye kukailowa." 
"Musamakhale anthu onyansidwa ndi abambo anu poti amene 
sangawafune abambo ake ndiye kuti ndi kafiri.." 

18 

Kumuopseza 

Msilamu, 

“Sizololedwa kwa Msilamu kuopseza Msilamu.” “Munthu amene 
angaloze m’bale wake ndi chitsulo, ndithu angero 
amamutemberera kufikira iye atachitula pansi.” 

19 

Kumupha wopempha "Amene angamuphe munthu amene ali pa chipangano popanda 
chitetezo m'maiko a chifukwa chake sakamva fungo la Jannat, ndithudi fungo la 
Chisilamu Jannat likamveka pa mtunda woyenda zaka zana limodzi." 

21 

Kumutcha bwana munthu 
mchiphamaso ndi 
wopandukira chilamulo 

"Musanene kwa mchiphamaso kuti bwana, chifukwa 
ngati iye angakhale bwana ndiye kuti 
mwamukwiyitsa Mbuye wanu." 

22 

Kuwachita chinyengo 
owayang'anira 

"Palil 

WOWi 

angac 

Allah 

3e munthu amene Allah angam’patse udindo 
lyang'anira anthu ena namwalira tsiku limene 
izamwalire ali wachinyengo kwa anthu ake koma 
l adzaichita Haraam Jannat kwa iye kuti akailowe." 

23 

Kuyankha mafunso 
mopanda kuzindikira 

"Amene angayankhe funso mopanda kuzindikira tchimo 
lake lidzakhala kwa amene wayankha funsolo." 

24 

Kusiya Swalaat ya 
Jumuat mwa mphwayi 

"Amene angasiye Jumuat kokwana katatu moichitira 
mphwayi Allah amadinda chidindo pa mtima pake." 

25 

Kuchitira ulesi kuswali 
komanso kusiiratu 
kutero 

'Pangano lomwe lili pakati pa ife ndi iwo ndikuswali, 
:honcho amene angasiye kuswali ndiye kuti wachita ukafiri." 
'Pakati pa munthu ndi shirk pali kusiya Swalaat." 

26 

Kudutsa ' 

patsogolo pa r 
munthu akuswali £ 

1 

'Akanadziwa amene akudutsa patsogolo pa yemwe akuswali kuti 
idi chilango chanji adzapeze zikanakhala zopepuka kwa iye kuti 
lime malo amodzi kwa zaka makumi anayi kusiyana ndikuti adutse 
)atsogolo pake." 

27 

Kuvutitsa oswali ' 

i 

c 

'Amene wadya anyezi, adyo ndi kurraath (zofanana ndi adyo), 
tsawayandikire malo omwe anthu akuswalira, pakuti angero 
imavutitsidwa ndi zomwe anthu amavutitsidwa nazo." 

28 

Kulanda malo ' 
1 

2 

'Amene angadzidulire malo wochepa molanda, pa tsiku la 
Ciyaamat Allah adzam’pachika iye nthakayo pa khosi m’nthaka 
risanu n'ziwiri." 

29 

Mau omwe "Ndithu munthu amatha kuyankhula liwu lom’kwiyitsa Allah lomwe 
amam’kwiyitsaiye sakuliganizira kuti lili ndi vuto , akagwera m'moto wa Jahannam 
Allah chifukwa cha liwulo kwa zaka makumi asanu ndi awiri(70) 

30 

Kuchulutsa kuyankhula 
zosakhala kumutchula 
Allah 

"Musamachulutse kuyankhula zosakhala kumutchula Allah, 
pakuti kuchulutsa kuyankhula zosakhala kumutchula Allah 
kumayambitsa kuuma mtima." 


!2: 



Kuyankhula 

mosasamala 

"Ndipo ndithu mwa inu amene ali wodanidwa kwambiri kwa ine, 
ndipo akakhala patali ndi ine pa tsiku la Kiyaamat ndi amene 
amasokosera, poyankhula mosasamala ndi wochulutsa zoyankhula." 

Kuchitira ulesi “ 
kumukumbukira k 
Allah ( 

a 

Palibe pamene angakhale anthu pa malo ndipo iwo napanda 
umutchula Allah komanso wosamupemphera zabwino Mtumiki 
SAW) pokhapokha pamakhala chionongeko pa iwo. Ndipo Allah 
kafuna akawalanga komanso akakafuna akawakhululukira.” 

Kuonetsera 
kusangalala ndi 
kunyogodola pa tchimo 
la Msilamu 

“Usaonetsere kusangalala ndi kunyogodola pa tchimo la 
m’bale wako poti mwina Allah n’kumuchitira chifundo 
kenako iwe n’kukugwetsera m’mayerero”. “Munthu amene 
anganyogodole m’bale wake ndi tchimo, sadzafa pokhapokha 
naye atachita lofanana nalo”. 

Kukwiyirana pakati 
pa Asilamu awiri. 

"Sizili zololedwa kwa Msilamu kuti am’kwiyire m'bale wake 
kupitirira pa masiku atatu ndipo amene wam’kwiyira m'bale 
wake koposera masiku atatu, iye nafa, akalowa ku moto.” 

Kuchita machimo 
mowonetsera 

“Ummat wanga wonse ukakhululukidwa kupatula iwo amene 
akuwonetsera machimo”. 

Khalidwe loipa 

“Ndithu kuipa kwa khalidwe kumatheka kuononga ntchito 
yabwino monga m’mene viniga amaonongera uchi.” 

Wolanda 
mtuka womwe 
waperekedwa 
kale 

"Wolanda mtuka womwe iye wapereka kale ali ngati galu amene 
akusanza kenako akubwereranso kudya masanziwo." 

"Sizili zololedwa kwa munthu kupereka mtuka kenako 
n'kubwereranso kulanda mtukawo." 

1 Kupondereza 
woyandikana 
naye nyumba 

“Atati munthu achite chiwerewere ndi amayi okwana khumi 
ndizopepuka kwa iye kuposa kuchita chiwerewere ndi mkazi wa 
munthu amene wayandikana naye nyumba. Ndipo atati abe munthu 
kuchokera ku nyumba khumi n’zopepuka kwa iye kuposa kuti akabe 
kuchokera kwa amene wayandikana naye nyumba.” 

iKuyang'ana za 
Haraam 

"Zinalembedwa kwa munthu za gawo lake la chigololo kuti limenelo 
osalephera adzalipeza, pakuti maso chiwerewere chake ndiye 
kuyang'ana, makutu chiwerewere chake ndiye kumvetsera, lirime 
chiwerewere chake ndiye kuyankhula, mwendo chiwerewere chake 
ndiye kuyenda, ndipo mtima umagwa m’chikondi ndikusirira, ndipo 
maliseche amavomereza zimenezo kapena kukanira." 

Mwamuna 
kumukhudza mkazi 
amene sali halaal 
kwa iye. 

“Atati munthu abaidwe ndi singano yachitsulo m’mutu mwake 
kuli bwino kwa iye kusiyana ndikuti akhudze mkazi amene sali 
halaal kwa iye.” 

“Ndithudi ine sindipatsana chanza ndi amayi”. 

Ukwati wosinthana 

"Mtumiki (SAW) analetsa ukwati wosinthana." 

Kusinthanako ndiko kuti munthu akwatitse mwana wake 
wamkazi kwa munthu wina ndicholinga choti akwatire mwana 
wake wamkazi popanda kupatsana chiwongo. 

Kulira pa maliro 
mokuwa 
(mwamalumbo) 

"Amene waliridwa mokuwa ndiye kuti ameneyo adzalangidwa 
tsiku la Kiyaamat pa zimene analiridwa mokuwa." 

"Maliro amalangidwa m'manda ake pa zimene waliridwa 
mokuwa." 

Kuchilumbirira 
chosakhala Allah 

"Amene angachilumbirire chosakhala Allah ndiye kuti wachita 
ukafiri kapena shirk." 

"Amene angafune kulumbira ayenera kumulumbira Allah, 





kapena ayenera kuti akhale chete." 

Kulumbira kwa 
bodza 

"Amene walumbira popereka umboni kuti ndi kulumbira 
kumeneko adule chuma cha Msilamu pomwe iye ali wabodza pa 
chumacho akakumana ndi Allah atam’kwiyira iye." 

Kulumbira 
pogulitsa malonda 

"Pogulitsa malonda pewani kulumbiralumbira, chifukwa 
kulumbiralumbira kumachititsa kuti katunduyo agulidwe, 
kenako kumachotsa madalitso." 

"Kulumbira kumachititsa kuti katundu agulidwe, kumachotsa 
madalitso." 

Wodzifananiza ndi 
makafiri 

"Amene wadzifananiza ndi anthu ena ake monga makafiri (anthu 
okanira Allah) ndiye kuti iye ndi mmodzi wa iwo." 

"Sali mwa ife amene wadzifananiza ndi ena osakhala ife." 

Kumangira manda 

"Mtumiki (SAW) analetsa kuti manda achitidwe pulasitala ndi 
laimu, kuwakhalira ndi kuwamangira kanyumba". 

Chinyengo komanso 
kupusitsa 

"Allah akadzawasonkhanitsa anthu oyambirira ndi omalizira pa 
tsiku la Kiyaamat, mbendera idzatukulidwa ya aliyense 
wachinyengo ndipo zidzanenedwa kuti ichi ndi chinyengo cha 
uje mwana wa uje." 

Kukhalira manda 

"Kuti mmodzi wa inu akhalire khala la moto n'kuboola chovala 
chake n'kukafika pa khungu lake kuwawa kwake kudzakhala 
bola kwa iye kusiyana ndi chilango chokhalira manda." 

Amene akukondweretsedwa kuti 
anthu adziimirira iye akamabwera 

“Amene akusangalala kuti anthu adzionekera 
kwa iye chiliri, akonzekere za malo ake 
wokakhala ku moto”. 

Kupempha 
popanda chifukwa 

" ndiponso munthu sangatsegule khomo la kupempha koma 

kuti Allah adzam’tsegulira iye khomo la umphawi." “Munthu 
amene apemphe anthu kuti achulukitse chuma chake, ndithu 
iyeyo akupempha khala la moto, choncho (zili kwa iye) 
achepetse kapena achulukitse.” 

1 Kukwezerana 
mitengomwa 
chinyengo 

"Mtumiki wa Allah (SAW) analetsa kuti munthu wokhala mu mzinda 
agulitse katundu wa munthu amene wachokera ku mudzi, udobadoba 
ngakhalenso kukwezerana mitengo mwa chinyengo, ndiponso 
asagulitse munthu pamwamba pa malonda a m'bale wake." 

Kulengeza mu 
Mzikiti kuti wataya 
kanthu 

"Amene angamumve munthu akulengeza kuti wataya kanthu mu 
mzikiti anene kuti: ‘Allah asabwezere chinthucho kwa iwe’, 
pakuti mizikiti sinamangidwire zimenezi." 

1 Kutukwana 
satana 

“Musatukwane Satana koma dzitchinjirizeni (kwa Allah) ku zoipa 
zake.” Adayankhula mmodzi wa maswahaaba kuti ndidali pambuyo pa 
chokwera cha Mtumiki (SAW) ndipo nyama yakeyo idapunthwa ndipo 
ine ndidati: ‘Satana waonongeka’. Ndipo Mtumiki (SAW) adati: 
“Usanene kuti satana waonongeka ndithu iwe ukanena zimenezo iye 
amadzikuza mpaka amafika kukula ngati nyumba nkumati: ‘Oh 
ndikulumbirira mphamvu zanga!’ koma udziti : ‘Bismillah -mu dzina la 
Allah’ ndithudi iwe ukatero amachepetsedwa kufikira amakhala ngati 
ntchentche.” 

1 Kutukwana 
chiwawasa 

“(Iwe mkazi) usamatukwane chiwawasa ndithudi chiwawasacho 
chimachotsa machimo a mwana wa Adam monga m’mene chipala 
chimachotsera zoipa za chitsulo” 

Kufalitsa ndi "Ndipo amene waitanira ku zoipa adzapeza sambi zonga za amene 




kuitanira ku 
zoipa 

wachitsatira chinthucho, kuteroko sikudzapungula m'machimo awo 
kalikonse." 

Zoletsedwa "Mtumiki wa Allah (SAW) analetsa kumwera kukamwa kwa mkunda 
pakumwa kapena kwa kathumba ka madzi kachikopa." 

"Mneneri (SAW) anazikalipira zakumwa madzi chiimire." 

Kumwera mu 
ziwiya za golide 
kapena siliva 

"Musamwere mu ziwiya za golide ndi za siliva, ndipo musavale 
nsalu za verevete ndi za siliki, pakuti izo ndi za iwo -makafiri- pa 
dziko lino lapansi, ndipo ku Aakhirat zikakhala zanu." 

Kumwera dzanja 
la manzere 

"Ndithu mmodzi wa inu asadyere dzanja lake lamanzere, 
ndiponso asamwere ndi ilo, pakuti Satana amadyera ndi kumwera 
dzanja lake lamanzere." 

Wodula chibale "Wodula chibale sadzalowa ku Jannat." 

Kusiya 
kumufunira 
zabwino Mneneri 
(SAW) 

"Yayaluka mphuno ya munthu amene ine ndatchulidwa pa maso 
pake ndipo iye sanandifunire zabwino." 

"Waumbombo ndi amene ine ndatchulidwa pa maso pake napanda 
kundifunira zabwino. 

Kuweta galu 

"Amene waweta galu, kupatula galu wochitira liwamba, kapena 
kuyang'anira ziweto, pakuti kuweta galuko kumapungula 
m'malipiro ake maqeeraat awiri." 

Kuzunza ziweto 

"Analangidwa mayi wina wake chifukwa cha mphaka, 
anam'mangirira mpaka kufa, choncho analowa ku moto chifukwa 
cha mphakayo." 

"Musachichite chinthu chomwe chili ndi moyo kukhala cholipsira 

M 

Kuzipachika 
beru zifuyo 

“Angero satsagana ndi gulu lomwe mkati mwake muli galu kapena 
beru.” 

Wochimwa 

akamapatsidwa 

mtendere 

“Ukaona Allah akupatsa kapolo za pa dziko lapansi zomwe 
akuzikonda iye pa machimo ake, kumeneko ndithu kumakhala 
kumuzamitsa kuchionongeko, kenako adawerenga kuyankhula kwa 
Allah koti: “Pamene adaiwala zomwe adakumbutsidwa, 

tidatsegulira iwowo makomo a zinthu zonse (zabwino) kufikira 
atasangalala ndi zomwe adapatsidwa, mwadzidzidzi tidawaononga 
iwono nakhala wodabwa.” 

Kutsogoza 

duniya 

"Amene chingakhale cholinga Chake dziko lapansi, Allah 
adzauyika umphawi wake pamaso pake, ndipo adzalekanitsa 
mgwirizano wake, komanso sichingam’peza cha dziko lapansi 
kupatula chomwe chinakonzedwa kuti ndichake." 



j ULENDO WAMUYAYA NJIRA YAKO i 
! YA KU JANNAT KAPENA KUMOTO j 

ALLAH AKUNENA KUTI: ”E, INU AMENE MWAKHULUPIRIRA 
MUOPENI ALLAH NDIPO MUNTHU ALIYENSE ALINGALIRE ZIMENE 
WADZITSOGOZERA ZA MAWA” (S urat 59 = is). 

MANDA: Iyi ndi nyumba yoyamba m’nyumba za ku Aakhirat, dzenje la moto 
kwa makafiri ndi achiphamaso, komanso ndi munda wamtendere kwa Msilamu. 
Ndipo zanenedwa kuti m'menemo muli chilango chifukwa cha machimo ena mwa 
iwo ndi awa: kusadzitalikitsa ku mkodzo, kukhwirizira nkhani, kuba katundu wa 
ku nkhondo, bodza, kugona osaswali, kuisamukira Qur'an, chiwerewere, 
matanyula, katapira, kusabweza ngongole ndi zina zotero. Ndipo zimene 
zingapulumutse ku chilangocho ndi izi: Ntchito zabwino zomuchitira Allah Yekha, 
kudzitchinjiriza mwa Allah ku chilango chake ndi kuwerenga Surat Al- Mulk ndi 
zina zotero. Ndipo amatetezedwa ku chilango chake: Shaheed, wolondera 

m'malire, womwalira tsiku la Jumuat, womwalira ndi m'mimba ndi ena otero. 
KUUZIRA LIPENGA 

Lomwe ndi nyanga yaikulu mavuto ake, Mngero Israfeel (adaliyika pa kamwa 
pake) akudikirira kuti adzalamulidwa liti kuti aliyimbe ndipo Allah akunena kuti 
"Ndipo lidzaimbidwa lipenga, choncho amene ali kumwamba ndi pansi 
adzadzidzimuka kupatula yemwe Allah wamufuna". Choncho dziko lonse 
lidzaonongeka ndipo kutha kwa zaka makumi anayi lidzaimbidwa lipenaga la 
kuuka kwa akufa. Allah akunena kuti: "Kenako lidzaimbidwa lipenga lachiwiri, 
pamenepo onse adzauka; adzakhala akuyang'ana modabwa" (Surat 39:68) 

KUUKA KWA AKUFA 

Kenako Allah adzavumbitsa mvula ndipo idzameretsa matupi kuchokera m’kafupa 
komwe kali kumapeto kwa fupa la munsana, ndipo chidzakhala chilengedwe 
chatsopano chopanda imfa, opanda nsapato kuphazi, amaliseche azidzawaona 
angero ndi majini, azidzaukitsidwa molingana ndi ntchito zawo. 

KUSONKHANA 

Allah adzasonkhanitsa zolengedwa zonse kuti akaziwerengere ntchito zawo, 
zitagwidwa ndi mantha ngati anthu oledzera mu tsiku lalikulu, kutalika kwa tsikulo 
ngati zaka zikwi makumi asanu (50,000), zidzakhala ngati kuti pa dziko lapansi 
anakhala ola limodzi. Ndipo dzuwa lidzayandikira pa mtunda wa (1.5 km), ndipo 
anthu adzamira m’madzi a chitungu chawo molingana ndi ntchito zawo. Patsikulo 
anthu ofooka ndi odzitukumula adzakhala akukangana, ndipo kafiri adzakangana 
ndi mnzake, komanso Satana ndi mamembala ake ndipo adzakhala 
akutembererana, ndipo wopondereza adzakhala akudziluma manja ake, moto wa 
Jahannam udzakokedwa utamangiridwa zingwe zikwi makumi asanu ndi awiri 
(70,000), ndipo chingwe chilichonse chizidzakokedwa ndi Angero zikwi makumi 
asanu ndi awiri (70,000). Choncho kafiri akadzaiona Jahannam adzalakalaka 
kudziwombola kapena kusanduka dothi. Tsopano anthu onyozera okana kupereka 
Zakaat, chikayalidwa chuma chawo chili chamoto ndipo azidzaotchedwa nacho. 
Odzitukumula akasonkhanitsidwa ngati nyerere. Wonyenga, wakuba chuma cha 
kunkhondo, komanso wolanda, onsewo adzayalutsidwa ndipo wakuba 



adzabweretsa chomwe anaba, ndiponso zidzaonekera zobisika. Koma omuopa 
Allah tsikulo silikawanjenjemeretsa ndipo likadutsa ngati Swalaat ya Zuhr. 
SHAFA'AT YOMWE NDI DU'AA YAIKULU YA MTUMIKI (SAW) 
Idzachitika ndi Mneneri wathu yekha basi, kuzichitira zolengedwa pa tsiku 
losonkhana pa bwalo la mlandu kuti awachotsere mavuto awo ndi kuwawerengera 
ntchito zawo. Padzachitikanso Du’aa ya Mneneri (SAW) ndi anthu ena monga 
yowatulutsa anthu okhulupirira ku moto ndi kutukula maulemerero awo. 
CHIWERENGERO CHA NTCHITO ZAWO 

Anthu adzaonetsedwa kwa Mbuye wao ataima mizeremizere, ndipo akawaonetsa 
ntchito zawo ndikuwafunsa za ntchitozo. Akawafunsanso za moyo womwe anali 
nawo, unyamata, chuma. Ilm ndi pangano, adzafunsidwanso za mtendere, kumva, 
kuyang'ana komanso mtima. Pomwe kafiri ndi mchiphamaso adzawerengedwa 
ntchito zawo pamaso pa zolengedwa zonse pofuna kuwayalutsa ndikuimika 
chigomezero pa iwo, ndikutinso anthu onse adzawaone. Adzafunsidwanso za 
nthaka, masiku, chuma, angero komanso ziwalo, kufikira zitatsimikizika ndi 
kuzivomera. Ndipo Allah adzakhala mwamseri ndi Msilamu ndipo 
adzavomerezedwa ndi machimo ake mpaka pamene iye adzaone kuti waonongeka, 
Allah adzamuuza kuti:"Ndinakubisira machimowa pa dziko lapansi ndipo Ine lero 
ndikukhululukira machimowo. Ummat wa Muhammad (SAW) ndi womwe 
udzayambirire kuwerengedwa ntchito zake, ndipo mwa ntchito zonse ntchito 
yoyambirira kuwerengedwa ndi ya Swalaat ndi kugamula milandu yokhetsa mwazi. 
KUULUZIKA AKAUNDULA 

Kenako akauluzidwa akaundula ndiye adzikalandira kaundula (wosasiya 
chaching'ono kapena chachikulu koma kuchisunga), wokhulupirira akalandira ndi 
dzanja lake lamanja, ndipo kafiri komanso mchiphamaso adzalandira ndi dzanja 
lake lamanzere chakumbuyo kwake. 

SIKELO YOYEZERA NTCHITO ZA ANTHU 

Kenako ntchito za anthu zikayezedwa kuti akawalipire nazo ndi sikelo yeniyeni 
yokhala ndi mbale ziwiri, ikalemeretsedwa ndi ntchito zogwirizana ndi Shariat 
zomusangalatsira Allah Yekha, ndipo mwa zina zomwe zikalemeretse sikeloyo ndi 
liwu loti LA ILAHA ILLALLAH, khalidwe labwino, Zikr monga kunena kuti AL 
HAMDU LILLAH NDI SUB - HANALLAHI WABIHAMDIHI, SUB - 
HANALLAHIL ADHWEEM. Ndipo anthu adzakhala akulipirana pa zomwe 
analakwirana popereka zabwino zawo kapena zoipa zawo. 

CHITSIME CHA MTUMIKI (SAW) 

Kenako okhulupirira akafika pa chitsime, amene akamwe madzi wochokera mu 
chitsimemo pambuyo pake sadzamva ludzu mpaka kalekale. Ndipo Mneneri 
aliyense akakhala ndi chitsime, koma chitsime chachikulu kwambiri mwa zonsezo 
ndi cha Mtumiki Muhammad (SAW), madzi ake woyera kwambiri kuposa mkaka, 
otsekemera kwambiri kuposa uchi, onunkhira kwambiri kuposa mafuta a misk 
ndipo ziwiya zake chomwera ndi za golide ndi siliva ndipo zochuluka ngati 
nyenyezi, kutalika kwake ngati mtunda wochokera ku Ailat amene akupezeka ku 
Yorodani mpaka ku Edeni, madzi ake akuchokera mu mtsinje wa Kauthar. 


MAYESERO A OKHULUPIRIRA 

Tsiku lomaliza pa bwalo la milandu makafiri azikaitsatira milungu yawo yomwe 
anali kuipembedza, motero ikawafikitsa ku moto ali m'magulumagulu ngati mdipiti 
wa zifuyo, akuyenda ndi miyendo yao kapena nkhope zawo, ndipo palibe akatsale 
pa bwalolo kupatula okhulupirira ndi achiphamaso ndipo Allah adzafika kwa iwo 
nati mukudikirira chiyani? Iwo adzati: “Tikum’dikirira Mbuye wathu ndipo 
anthuwo akamuzindikira lye (SW) ndi katumba Wake akakam’vundukula ndipo 
akagwa kulambira kupatula achiphamaso, Allah akunena kuti: “ Akumbutse tsiku 
limene katumba wa Allah adzavudukulidwe ndipo adzaitanidwa kuti akalambire 
koma sadzatha kutero , \ Kenako azidzamulonda lye (SW) ndipo adzamanga mlatho 
ndikuwapatsa Noor anthu okhulupirira ndikuzimitsa Noor ya achiphamso. 
SWIRAAT 

Umenewo ndi mlatho womwe waikidwa pamwamba pa Jahannam kuti 
azikaolokapo anthu okhulupirira popita ku Jannat, Mtumiki (SAW) anaulongosola 
kuti "Mlathowo ndi woterera uli ndi mbedza zosiyanasiyana ngati minga ya 
mtengo wa kankhande wopyapyala kuposa tsitsi, komanso ndi wakuthwa kuposa 
lupanga (Muslim) 

Ndipo pamenepo anthu okhulupirira adzapatsidwa noor (dangalira) molingana ndi 
ntchito zawo, amene adzapatsidwe noor (dangalira) yapamwamba kwambiri mwa 
iwo idzakhala ngati mapiri, ndipo amene adzapeza yochepetsetsa mwa iwo 
idzakhala pa nsonga pa chala chachikulu cha mwendo wake, motero idzakhala 
ikuwaunikira namaoloka pamlathopo molingana ndi ntchito zawo, choncho 
okhulupirira adzadutsa ngati kuphethira kwa diso, ena ngati mphenzi, ena ngati 
mphepo, ena ngati mbalame, ena ngati akavalo othamanga kwambiri, ena ngati ali 
pa chokwera, choncho pali amene adzapulumuke yemwe ndi Msilamu, ndipo wina 
adzangokandidwa n'kusiyidwa, pamene wina adzakokeredwa mu Jahannam 
(Bukhaari,Muisim). Pamene achiphamaso sadzakhala ndi noor (dangalira), 
azidzabwerera, kenako pakati pa iwo ndi okhulupirira padzamangidwa mpanda, 
ndipo azidzafunitsitsa kuoloka mlatho ndipo adzakhala akugwetserana m'moto. 
MOTO 

Akaulowa makafiri, kenako okhulupirira onyozera, kenako achiphamaso, pa chikwi 
chilichonse anthu (999) akaulowa, uli ndi makomo asanu ndi awiri, ndi oopsa 
kwambiri kuposa moto wa pa dziko lapansi kokwanira ka (70), kalengedwe ka 
kafiri m'menemo kakakhala kakakulu kuti akalawe bwino chilango, choncho pakati 
pa mapewa ake pakakhala potalikirana ngati mtunda woyenda masiku atatu, diso 
lake likakhala ngati phiri la Uhud, ndipo khungu lake likachindikala 
ndikumasinthidwa kuti akachilawe bwino chilango, chakumwa chawo ndi madzi 
ogaduka omwe azikawaduladula matumbo awo, chakudya chawo ndi Zaqqoom- 
mafinya osakanikirana ndi magazi komanso mafinya wamba. Mwa iwo amene 
adzapeze chilango chopepuka ndi amene adzaikidwe kunsi kwa mapazi ake makala 
awiri a moto, ubongo wake udzakhala ukuwira chifukwa cha makala amenewo, 
m'menemo muli kupserera makungu, kusungunuka, kuotchedwa kunkhope, 




kukhwekhwerezedwa, maunyolo ndi magoli. Dzenje lake ndi lakuya kwambiri atati 
aponyedwe m'menemo mwana zitha kukwana zaka (70) kuti akafike pansi, nkhuni 
zake ndi makafiri komanso miyala, mpweya wake ndi mphepo yotentha, mthunzi 
wake ndi utsi otentha, chovala chake ndi moto, uzikadya chilichonse, choncho 
sukasiya kalikonse, uzikakalipa n'kumasokosera, ndipo uzikapsereza makungu 
komanso udzikafika m'mafupa ndi m'mitima. 

MLATHO (MGOGO) 


Mtumiki (SAW) anati " Okhulupirira akapulumuka ku moto, ndipo akaimitsidwa pa 
mlatho womwe uli pakati pa Jannat ndi moto, ndipo ena mwa iwo adzakhala 
akubwezerana kuponderezana kosiyanasiyana komwe kunalipo pakati pawo pa 
dziko lapansi, kufikira atayeretsedwa akaloledwa kulowa ku Jannat, choncho 
ndikumulumbirira Amene moyo wa Muhammad uli m'manja Mwake "Mmodzi wa 
iwo akawongoleledwa (akadziwitsidwa) za nyumba yake ku Jannat kuposa(momwe 
amaidziwira) nyumba yake ya pa dziko lapansi (Bukhaan). 


JANNAT (MUNDA WA MTENDERE) 

Ndi malo wokafikira anthu okhulupirira, nyumba yake yomangidwa ndi siliva 
komanso golide, pulastitala yake ndi misk, miyala yake ndi ngale komanso miyala 
ya mtengo wapatali, ndipo dothi lake ndi Za'faraan ili ndi makomo asanu ndi atatu , 
khomo lake limodzi mulifupi mwake ndi motalika ngati mtunda woyenda masiku 
atatu, koma khomolo likathinidwa ndi chigulu. M'menemo muli masitepe (100), 
pakati pa masitepe awiri mpotalikirana ngati pakati pa kumwamba ndi pansi, 
pamwamba penipeni pali Firdaus, kuchokera m'menemo ikayenda mitsinje ndipo 
denga lake ndi mpando wachifumu wa Allah mitsinje yake ndi ya mkaka, uchi, 
mowa ndi madzi idzikayenda mosazama, okhulupirira azikaipatutsa m'mene 
adzafunire, zipatso zake zosatha zofupikira zopeputsidwa, yokungidwa ndi tenti 
yokhala ndi ngale mkati mwake mulifupi lake ndi mtunda wokwanira (60 mailosi), 
pakona iliyonse pali banja, anthu ake opanda tsitsi pa thupi, opanda ndevu, 
opakidwa wanja m'maso, chinyamata chawo n'chosatha ngakhalenso nsalu zawo, 
kulibe mkodzo ngakhale chimbudzi, ngakhalenso nyansi, zipeso zawo za golide, 
chitungu chawo ndi misk, akazi ake okongola, abuthu, achikondi ndi amuna awo, 
amisinkhu imodzi. Oyambirira kuilowa Jannatyo ndi Mtumiki Muhammad (SAW) 
ndi Aneneri. Ndipo mwa iwo amene akapeze Jannat yochepetsetsa ndi munthu 
amene akalakelake atapatsidwa Jannat, ndipo akapatsidwa ma Jannat khumi 
oonjezera, antchito ake ndi anyamata amuyaya, ooneka ngati ngale zomwazidwa, 
ndipo mtendere waukulu kuposa mtendere wake onse ndi kumuona kwa Allah 
kupeza chiyanjo Chake, komanso kukhalamo muyaya. 



KACHITIDWE KA WUDHU 



^^izikuloledwa kuchita Wudhu pokhapokha ndi madzi a Twahoo^nd^womw^kadal^ 
mchilengedwe Chake, kapena amene asintha mtundu wake, kapena fungo lake, kapena 
kukoma kwake ndi chinthu cha Twahir, monga madzi osinthika chifukwa cha 
kukhalitsa kwake. + Ndi Makrooh kuchita wudhu ndi madzi ozizira kwambiri kapena 
otentha kwambiri, komanso kuyankhula mkatikati mwa Wudhu. Madzi ochepa 
akangokumana ndi Najisi amaipa, koma madzi ambiri monga okwana pafupifupi malitala 
VJ210) saipa, pokhapokha atasinthika mtundu wake, kapena fungo lake, kapena kukoma kwake. 


/Ayambe kuchita Wudhu ndikunena Tasmiyah 



ndibwino kusamba 
m’manja pochita Wudhu ulionse, ndipo zikukakamizidwa kusambitsa manjawo 
katatu kwa amene akudzuka kuchokera mtulo ta usiku. ^ Akaiwala Tasmiya 
Wudhu wakewo watheka, ndipo akaikumbukira akuchita Wudhu anene Tasmiyah ndipo 
"A ^asayambirenso kuchita Wudhu. -fr Sibwino kuonjezera pa katatu pochapa ziwalo zonse za Wudhu. 


/Renako achukuche mkamwa kamodzi, ndipo asalephere kugwedeza ndi kuzunguza madzi 
mkamwa, ndipo ndibwino kuchukucha katatu. ^ Kuchukucha sikungatheke pokhapokha ndi 
kachitidwe kanenedwaka Sizili Makrooh kumeza madzi pambuyo pochukucha. & Ndibwino 
kuphatikiza pakati pa kuchukucha ndi kutsuka m'mphuno pogwiritsa ntchito chikhato chimodzi 
ha madzi, gawo lina la madziwo likhale lochukuchira, ndipo lotsalalo lotsukira m'mphuno. 


Kenako atsuke m'mphuno kamodzi ndipo asalephere kukoka madzi ndi mpweya kuti 
akafike mkati mwa mphuno n'kuwamina, ndipo ndibwino kuchita zimenezi katatu. ^ 

Kutsuka m'mphuno sikungakwanire pokhapokha ndi kachitidwe kanenedwaka. ii. Ndibwino 
kuthira madzi m'mphuno ndi dzanja la manja ndikuminira la manzere. Ndibwino kufikitsa 
madzi kum'mero pochukucha, komanso mkati mwa mphuno kwa amene sakumanga 


Renako asambitse nkhope yake yomwe malire ake mulifupi ndi kuchokera ku khutu 
mpaka ku khutu lina, ndipo mulitali mwake ndi kuchokera momerera tsitsi la m'mutu 
mwachizolowezi mpaka ku chibwano. ^ Kutsanula ndevu n'kofunika ngati sizili zothinana 
ndipo ndibwino kuzitsanula ngati zili zothinana. Kupaka madzi kunkhope sikungakwaniritse 
kusambitsa. Ndibwino kutsogoza kuchukucha ndi kutsuka m'mphuno n'kumasambitsa 
nkhope, sibwino kuchapa mkati mwa maso pamene akusambitsa nkhope Ndibwino 
uchulutsa madzi posambitsa nkhope mosakhala moononga. 


'kenako asambitse manja ake awiri kuchokera ku nsonga za zala pamodzi ndi akasukusuku. 

Ndibwino kutsogoza kumanja ndikumalizira kumanzere posambitsa, ndinso kuwanyula manja 
awiriwo, ndibwino kusambitsa zikhato ziwiri poyamba kuchita wudhu, koma apapa ndipofunika 
Ndibwino kutsanula zala. 



3^ enako apake madzi panja ponse pa mutu wake, kuyambira kutsogola kwake mpaka 
kunkhongo, kenako nkuwabwezera manjawo kutsogola kwa mutu, ndipo asasiye kalikonse 
m'mutumo, kuchokera m' malire mwa mutu mpaka kunkhongo, kenako alowetse zala zake 
ziwiri za mkombaphala momwe muli motseguka m'makutu ake ndikupaka madzi ndi zala 
zake ziwiri zazikulu zikulu kunja kwake mulimonse angapakire zidzatheka 

Sizili Wajibu kupaka madzi tsitsi lomwe lazendewera & Ngati mulibe tsitsi lipakidwe khungu 
la mutu. Ndipo osalephera kupaka malo oyera omwe ali pakati pa tsitsi ndi makutu, chifukwa 
iwo a li mkati mwa chinthu chotchedwa mutu. Sibwino kubwereza kupaka. 

& Sibwino kutsuka tsitsi m'malo mopaka, koma kutsukako n'kokwaniritsa. 



enako asambitse mapazi ake awiri pamodzi ndi akasukusuku ^ Ndibwino 
^kutsogoza kumanja ndikum alizir a kumamzere, komanso kuwanyula ii. Ndibwino kutsanula zala 


N'zofunikira kulondoloza pakati pa ziwalo za Wudhu, choncho adzayamba ndi kuchukucha, kutsuka 
m'mphuno kusambitsa nkhope, kenako manja awiri, kenako kupaka madzi pamutu, ndipo kenako 
kusambitsa mapazi awiri. 

N'zofunikiranso kuwirikiza pakati pa ziwalozo, kotero kuti kusachedwetsedwe kusambitsa kwa 
chiwalo mpaka kuuma chiwalo chomwe chili m'mbuyo mwake. 

i. N'zololedwa kupukuta ziwalo pambuyo pa wudhu, ndipo kusiya kupukutako ndibwino. Ndipo 
sibwino kusasa madzi a mziwalo. 

ii. Wudhu sungatheke pochapa ziwalo zake zonse nthawi imodzi, monga kuti aimire mchitsime 
ndikuchita Niyyat ya Wudhu ndi Sunnah pambuyo pa Wudhu kunena Du'aa yoti ASH - HADU AN 
LA ILAHA ILLALLAHU WAH DAHU LA SHARIKA LAHU, WA ASH - HADU ANNA 
MUHAMMADAN ABDUHU WARASULUH, ndinso kuswali ma Raka awiri pambuyo pake. 





KASWALIDWE KA SWALAAT 






Akaimirira kufuna kuswali aiyambe Swalaatyo ndi mau ake onena kuti ALLAHU 
AKBAR." Imaam akweze mau ponena Takbirayo komanso ma takbira ena onse kuti 
amve amene ali pambuyo pake, ndipo amene Sali Imaam asakweze mau ponena 
Takbirayo, ndipo adzatukula manja ake zala zake zili zophatana pamene akuyamba 
Takbir moyang’anizana ndi mapewa ake, Imam akamaliza Takbirah yake naye 
Mamuma anene Takbir. * * Ndi Wajibu kwa muthu amene akufuna kuswali kuti akhale 
atamalizika kuima pamene akunena Takbirah yoyamba, ndipo siingatheke kwa amene 
wawerama kapena wachikhalire kupatula kwa amene akulephera kuimirira Ndi Wajibu kukweza 
mau pa nsichi ndi chinthu cha Wajibu zoyankhulidwa mwa muyezo woti iye mwini amve ngakhale 
mu Swalaat ya chinsinsi, ndipo chinsinsi chochepetsetsa ndiye kudzimva munthu mwini wake. 
^Sibwino kutembenuka, kuyang'ana m'mwamba, kutsinzina ndi kuimirira atagwira m'mapewa kapena 
mchiuno kapena kuimirira ndi mwendo umodzi popanda chifukwa kapena kuphatanitsa mapazi awiri 
^ kapenanso kuwalekanitsa kwambiri monga zikuonekera mzithunzi zachiwiri. ^ 

Ndipo dzanja lake la manja lidzagwira chikhato kapena pa malumi a chikhato cha 
manzere nawaika manjawo kunsi kwa chidale chake, ndipo maso ake adziyang’ana 
pa malo ake wochitira Sajdah. Kenako adzatsegula Swalaat ndi ma Du’aa ena 
omwe adza mu Sunnah, adzanena Ta’aw'wudh, kenako adzawerenga Tasmiyah, 
ndipo zonse zanenedwazi asakweze mau ponena. Kenako adzawerenga Fatihah, 
kenako adzawerenga paliponse pomwe angathe kuchokera mu Quran ndipo Imaam 
pa Swalaat za Subh, ma Raka awiri oyambirira a Maghrib ndi Isha, adzakweza 
mau powerenga Quran, ndipo mosakhala m'menemo adzanong'ona powerenga. 

* Ndi Makrooh kubwerezabwereza Fatihah mu Raka imodzi, ndiponso ndi Makrooh 
kungowerenga Farihah yokha m'ma Raka awiri oyambirira. * Sizili Wajibu kwa 
Mamuma kuwerenga Fatihah m'ma Rakat okweza mau m'malo mwake udindo 
umenewo udzakhala ndi Imaam, koma ndibwino kuwerenga mamumayo Fatihah m'mene Imaam amakhala 
chete. * Sizili Makrooh kubwereza Surah m'ma Rakat awiri, kapena kuigawa m'ma Raka awiri, ngakhale 
kuphatikiza ma Surah ambiri mu Raka imodzi, ngakhale kuwerenga kumapeto kwa Surah kapena pakati 
pake, kapena kumangowerenga Sura imodzi nthawi zonse, ali ndi chikhulupiriro choti kuwerenga Surah ina 
yosakhala imeneyo n'zololedwa. * Ndibwino kuwerenga monga zilili mu msahafu ndondomeko ya ma 
Surah, ndipo ndi makrooh kutembenuza ndondomekoyo, ndipo zili Haraam kutembenuza ndondomeko ya 
v mau, kapena ma Ayah omwe ali mu Surah imodzi. ^ 

Kenako adzanena Takbir ndikutukula manja ake awiri n'kudzachita Ruku, 
ndipo adzaika manja ake awiri pa maondo ake kuchita ngati agwira, 
adzakanula zala zake adzaongola msana wake ndipo adzauika mutu wake 
molingana ndi msana wake, kenako anene kuti, "SUB -HAN A RABBIYAL 
ADHWEEM." Ndipo zili Makrooh kungowerenga mauwa kamodzi, ndipo 
kukwanira konena mauwa mochepetsetsa ndiye katatu 
0 Zili Wajibu kunena Takbir komanso mau oti SAMI - ALLAHU LIMAN HAMIDAH mkatikati 
mosamuka, ndipo sizikuloledwa kunena mauwa asanayambe kusamuka kapena atasamuka, chifukwa malo 
aliliwo ndi malo a zochitika zina * Muyezo wokwanira kuti wachita Ruku, zimuthekere kugwira maondo ake 
awiri ndi zikhato zake ziwiri ndipo asachitire ulesi kapena kukokomeza pakuweramapo, monga zilili pa 
maonekedwe achitatu. * Raka imapezedwa chifukwa cha Ruku, ndipo pasalephere imaam ndi Mamuma 
kukumana pa ruku'po asananyamule mutu wake kuti Raka imeneyi itheke. * Wofunika kuswali akalowa 
m'Masjid Imaam ataweramuka pa Ruku ndibwino alowe naye ndikumtsatira, ndipo Raka imeneyo adzabweza 
Ndi Makrooh kuwerenga Quran pa Ruku ndi pa Sajda, pokhapokha ngati akufuna kuigwiritsira ntchito 
\ ngati Du'aa mwachitsanzo "RABBABA ATINA FIDDLJN - YA HASANAH WAFIL AAKHIRAH” J 

Kenako anyamule mutu wake akunena kuti,” SAMI ALLAHU LIMAN 
HAMIDAH, M ndipo adzatukula manja ake awiri choncho akakhazikika 
ataimirira anene kuti "RABAANA WALAKAL HAMDU, HAMDAN 
KHATHEERAN TWAIYIBAN MUBARAKAN FEEH, MIL - USSAMAWAATI 
WAMIL - UL - ARDHWI, WAMILU MA SHI TA MIN SHAI - IN BAD.” 

* Munthu woswali asanene Du'aa imeneyi pokhapokha ataimirira mokwanira pambuyo pa Ruku, 
asaiyambe Du'aayi asanaimirire, chifukwa malo ake ndi pambuyo pa kuimirira. * Akaweramuka 
kuchokera pa Ruku ngati atafuna atha kugwetsa manja ake awiri, komanso ngati atafuna atha kuika 
dzanja lake lamanja pamwamba pa dzanja lake la manzere. * Mau a Tahmeed alipo anayi, 
anatsimikizika kuchokera kwa Mnenenri (SAW) omwe ndi awa 1) RABBANA WALAKAL 
HAMDU 2)RABBANA LAKAL HAMDU 3) ALLAHUMMA RABBANA WALAKAL HAMDU 
\^4)ALLAHUMMA RABBANA LAKAL HAMDU, Ndipo ndibwino kusinthasintha ponena mauwa. ^ 








Kenako adzapita pa Sajdah akunenaTakbir, ndipo adzalekanitsa manja ake 
losawagunditsa mnthiti zake, mimba yake osaigunditsa mntchafu zake, ntchafu zake 
[osazigunditsa mu ake akatumba aka, ndipo adzaika manja ake awiri moyang'anizana 
ndi mapewa ake, ndipo nsonga za mapazi ake moyang'anizana ndi zala za manja ake 
komanso mapazi ake zitalunjika ku Qiblah. Kenako anene kuti "SUB - HANA 
fRABBIYAL A'LA" ndipo ndi Sunnah kunena katatu. Akuloledwanso kuonjezera pa 
katatuko, kapena kupempha ndi ma Du'aa amene anadza kuchokera kwa Mtumiki. 

Ndi Makrooh kuyala manja pamene akuchita Sajdah, (monga momwe chimayalira chinyama cholusa. 
Monga zilili pa maonekedwe achisanu * Kulekanitsa manja kuli bwino ngati sakumuvutitsa amene 
wagundizana naye ngati Sajdah yatalika akuloledwa kuti ayedzamire ndi akasukusuku ake powaika pa 
ntchafu zake. Ndi Wajibu kuti kukhale kusujudu ndi ziwalo zake zonse zisanu ndi ziwiri nsonga za 
mapazi ake, maondo ake awiri, zokhato zake ziwiri, komanso mphumi ndi mphumo. Ndipo Swalaat 
^i dzaonongeka ngati atasiya mwadala kusujudu ndi chimodzi mwa zimenezi. ^ 

I Kenako adzanyamula mutu wake akunena Takbir ndikukhala. Ndipo kukhala kwa^ 
pakati pa ma Sajdah awiri kuli njira ziwiri zangwiro: 1) Ayale mwendo wake 
wamanzere ndikuukhalira ndikuimika phazi lake lamanja ndikuzipindira zala zake 
kumbali ya qiblah 2) Kuimika mapazi ake awiri ndipo zala zake zitalunjika ku 
Qiblah ndikukhalira zidendene zake. Ndipo anene kuti" RABBIGH - FIR - LI 
(katatu) ndipo akuloledwa kuonjezera ponena kuti "WAR - HAMNI, WAJ - BUR - 
NI, WAR. FA'NI WAR - ZUQNI, WANSUR - NI WAHDIN, WA - AFINI, WAFU 
ANNI." Kenako adzachita Sajdah yachiwiri ngati yoyambirira, kenako adzanyamula 
mutu wake akunena Takbir, ndipo adzadzuka akuimirira ndi zala za mapazi ake, 
choncho adzaswali Raka yachiwiri ngati yoyambirira. 

Pa Tashahhud ndibwino kuti adzichiyang'ana chala chake chakumanja chamkombaphala. 

Ndipo ndibwino pamenepa kusatalike kukhala kopitirira kukwanitsidwa kwa Attahiyaatu. 

'N 

Ndipo akamaliza kuswali ma Raka awiri adzakhala kuti achite Tshahhud yoyamba 
mokhalira mwendo wamanzere ndipo adzaika dzanja lake lamanzere pa ntchafu 
yake ya manzere, ndipo dzanaja lake lamanja pa ntchafu yake yamanja, ndipo 
adzafumbata mzala zake za dzanja la manja chala chaching'ono ndi chotsatira 
chake, ndipo adzazunguza polumikiza chala chachikulu ndi chapakati ndikulozera 
ndi chala cha mkombaphala ndipo adzanena Tashahhud kuti "ATTAHIYAATU 
LILAAHI, WAS - SWA LAWAATU WATTWA IYIBAATU ....," Kenako 
adzadzuka mu Raka yachitatu ndi yachinayi akunena Takbir ndi kutukula manja 
ake, ndipo adzaswali ma Raka otsalawo monga zanenedwa kale, chabe kuti 
m'menemo sadzakweza mau ndiponso adzangowerenga Fatihah yokha basi. 

^ 

"N 

Kenako adzakhala kuti achite Tashahhud yomaliza atakhalira thako, ndipo kukhala 
kumeneko kuli m'maonekedwe atatu angwiro. Ndipo asakhalire thako pokhapokha 
pakukhala komaliza mu Swalaat yomwe ili ndi ma Tashahhud awiri, kenako adzanena 

Tashahhud kuti "ATTAHIYAATU LILLAHI " kenako adzanena Swaliyatume 

ponena kuti "ALLAHUMMA SWALLI ALA MUHAMMAD WA ALA ALI 

MUHAMMAD ". Kenako adzapempha chimene akufuna. 

Maonekedwe a okhalira thako ndi awa: 1) Adzayala pansi mwendo wa manzere 
ndikuutulutsa chakumanja kunsi kwa katumba wake, ndipo adziimika wamanja thako 
lake litagunda pansi. 2) Maonekedwe ake omweo oyambirira koma adzayala mwendo 
wake wamanja. 3) Maonekedwe ake omwewo koma adzaika mwendo wamanzere 
pakati pa katumba wake ndi ntchafu yake. Ndibwino kuti pamenepa apemphe ndi 
ma Du'aa ena omwe anadza, ndipo ena mwa iwo ndi awa AOODHU BILLAHI MIN 
ADHAABINNAR, WA ADHAABIL QABR, WAFITNATIL MAH - YA WAL MAMAATI, WAFTT - 
NATIL MASI HIDDAJJAAL, ndiponso ena mwa iwo ndi ALLAHUMMA INNI DHWALAMTU NAFSI, 
DHUL MAN KATHEERA, WALA YAGH - FIRUDH - DHUNUBA TULA ANTA, FAGH - FIR - LI 
MAGH - FIRATA M'MIN IN'DIKA, WAR - HAMNI INNAKA ANTAL GHAFURUR - RAHEEM. 

y 

N 

Kenako adzapereka salam ziwiri, motero adzatembenukira kumanja kwake akunena 
kuti "Assalamu alaikum warahmatullah ," ndipo adzachita zimenezo chakumanja 
kwake. Akamaliza kupereka Salamu iye ali chikhalire pa malo ake woswalira 
adzachita Dua'a yomwe inadza kuchokera kwa Mneneri (SAW) 

Ndibwino kutembenuka pamene akupereka salam, ndipo adzapereka salam mbali 
yakumanja asanapereke kumanzere, ndipo ndi Makrooh kutsogoza kumanzere. 





r 


V. 


ILM 

IMAFUNIKA 
KUIGWIRITSIR 
A NTCHITO 


A 


M'bale wanga wa ChisilamuJ 
Mlongo wanga wa ChisilamuJ 


Ilm yopanda kuigwiritsira ntchito ndi yodedwa 
kwa Allah, kwa Mtumiki Wake ndinso kwa 
okhulupirira. Allah akunena kuti: M E, inu amene 
mwakhulupirira ! B W AN JI MUKUNENA 

ZIMENE SIMUCHITA? ALLAH AMAKUDA 
ZEDI KUNENA ZINTHU ZIMENE SIMUCHITA. M 
Abuu Hurairah (RA) ananena kuti: "Chitsanzo 
cha Ilm yomwe sigwiritsidwa ntchito chili ngati 
chuma chosungidwa chomwe sichiperekedwamo 
pa njira ya Allah". Ndipo Fudhail (RA) ananena 
kuti: "Aalim adzakhalabe ali mbuli pa zomwe 
anaphunzira kufikira atazigwiritsira ntchito." 
Komanso Malik bin Deenar (RA) ananena kuti: 
“Udzampeza munthu sakulakwitsa chilembo china 
chilichonse, akamawerenga koma ntchito yake 
yonse ndiyolakwika”. 


Allah wakupeputsira kuwerenga Buku laphinduli, ndipo kwatsala chipatso 
cha kuwerenga kwako chomwe ndi kugwiritsira ntchito matanthauzo a ma 
Ayahwa, omwe wawadziwa ,pakuti maswahaaba a Mneneri (SAW) anali 
kuphunzira kuwerenga ma Ayah khumi kuchokera kwa Mtumiki wa Allah (SAW), 
choncho sanali kuphunzira ma Ayah ena khumi mpaka atazindikira Ilm ndi ntchito 
zomwe zili m'ma Ayahwa, Maswahaaba anati: "Choncho anatiphunzitsa Ilm ndi 
ntchito, monga yalimbikitsira shariah kutero." Pa mau Ake (SW) onena kuti, 
"Amaiwerenga kuiwerenga kwenikweni" , Ibn Abbas (RA) adanena kuti mauwa 
akutanthauza kuti akuitsatira kutsatira kwenikweni. Ndipo Fudhwail (RA) 


ananena kuti: ‘Ndithu Quran inavumbulutsidwa kuti igwiritsidwe ntchito, 
choncho anthu akuchita kuwerenga Quran'yo kukhala ntchito. 

Monganso yakudutsira Hadith ya Mtumiki (SAW) choncho chita changu 
kuvomera ndi kugwiritsira ntchito , pakuti ochita zabwino mu um'mah uno sanali 
kuphunzira kalikonse koma anali kuchita mpikisano pochigwiritsira ntchito ndi 
kuchiyitanira pofuna kukwaniritsa mau ake (SAW) onena kuti, " Ndikakulamulani 
chinthu chichiteni m'mene mungathere, ndipo chimene ndakuletsani chipeweni” . 
((Bukhaar), Muslim). Ndipo anaopseza chilango Chake chowawa m'mau Ake (SW) 
onena kuti, "Achenjere amene amakana chilamulo Chake kuti ungapeze ukafiri 
kapena kuwapeza chilango chowawa" . 

ikk Ndipo zina mwa zitsanzozi ndi izi; - Mayi wa Asilamu amene ali amake 
Habibah (RA) akunena Hadith kuti: "Amene angaswali ma Rakat khumi ndi awiri 


usana ndi usiku, chifukwa cha ma Rakat amenewo adzamangiriridwa nyumba ku 
Jannah." (Muslim). Um'mu Habibah anati: "Kuyambira pamene ndinamva za ma 
Rakat amenewa kuchokera kwa Mtumiki wa Allah (SAW) sindinawasiyepo". 

Hk Ibn Umar (RA) akunena Hadith kuti: "Palibe ufulu wa munthu Msilamu 
amene ali ndi chinthu choti atha kusiyapo wasiya n'kugona masiku awiri 
pokhapokha wasiyawo ukhale utalembedwa kwa iye. "(Muslim), Kenako akunena kuti: 
"Sudandidutseko usiku kuyambira pamene ndinamumva Mtumiki (SAW) akunena 
zimenezo koma ndimakhala nawo wasiya wanga". 

kk Imaam Ahmad (RA) ananena kuti: "Sindinalembepo Hadith pokhapokha 
nditaigwiritsira ntchito kufikira itandifika Hadith yonena kuti Mnenenri (SAW) 
anagwiritsa ntchito chiuwi n'kumpatsa abu Twayyibah dinar (ndalama), choncho 
ndinampatsa wouwika chiuwi Dinar imodzi pamene ndinagwiritsa ntchito chiuwi." 


« Imaam (Bukhaar) (RAJ ananena kuti: "Sindinajedepo aliyense ngakhale 
pang’ono kuyambira pamene ndidadziwa kuti kuteroko ndi Haraam.lne 
ndikulakalaka kuti ndikakumane ndi Allah ndipo asakandipatse ine mulandu woti 
ndinamujedako wina wake", 

♦ Mu Hadith mwadza mail onena kuti: "Amene angawerenge Ayatulkurs; 
kumapeto kwa Swalaaf iliyonse sichingamtsekereze chilichonse kukalowa ku 
J a mi ah pokhapokha atamwalira " 

*■ Shaikh lbnui Qayyim (RA) anati: “Anandipeza man ochokera kwa Shaikhul 
Islam kuti iye anati: “Sindinaisiyepo Ayatulkursiyo kumapeto kwa Swalaat iliyonse 
pokhapokha moiwala kapena ndi zina zotero". 

Ndipo pambuyo popeza Ilm ndikuigwiritsira ntchito pamayenereka 
kuitanira pa mtendere umene Allah wampatsa iyeyo ndikutinso usadzimane 
malipiriro ngakhalenso wina wake, Mneneri (SAW) ananena kuti: "Amene 
wcdozera chinthu chabwino ndiye kuti nayenso adzapeza malipiro onga a amene 
wachita chinthucho" (MusBni)- Ananenanso kuti: "Wopambana mwa inn ndi amene 

waphunzira Quran, naiphunzitsa" Mlumiki (SAW) anatinso: "Perekani 

uthenga woehokera kwa ine ngakhale Ayah iniodzh" «Bukhaar), Muslim)- Ndipo 
pachifukwa cha kufalitsa kwako zabwino akuchulukira ndi kukulira malipiro , 
ndipo zabwino zako zikhala zikupitirira pamene uli moyo komanso pambuyo pa 
imfa. Mneneri (SAW) anati: “Munthu akamwalira ntchito zake zopegera sawabu 
zhnaima kupatuUi zitatu: sadaka yopitirira, manga kumanga mzikiti, kukumba 
chit si me ndi zina zotero kapena llm \omwe ikuwapindulira anthu, manga 
kuphunzitsa Ilm, kulemba zitabu ndi zina zotero, kapena mwana wabwino, wochita 
za Deem \emwe angam' chitire Duda iye " 

KUUN1KIRA 

Timawerenga Surah Alfaalihah kambirimbiri kopitirira khumi kasanu 
nkawiri pa tsiku lililonse, minenemo limadzitchinjiriza za anthu omwe 
anakwiyiiidwa ndi Allah komanso za osokera, kenako timafanana nawo pa zochita 
zawo timasiya kuphunzira Ilm kuti tigwire ntchito mwa umbuli, motero timafanana 
ndi Akhristu osokera, kapena timaphunzira koma osazigwiritsa ntchito , choncho 
timafanana ndi Ayuda amene anakwiyiridwa. 

Tikumpempha Allah kuti atipatse ife komanso iwe Ilm ya phindu ndi 
mphamvu yogwirira ntchito yabwino, 

Allah ndi Mtumiki Wake ndi amene akuzindikira bwino lomwe, ndipo 
Allah apereke madalitso ndi mtendere Kwa Bwana Wathu, wokondedwa wathu 
Muhammad (SAW), akubanja lake komanso kwa Maswahaaba ake onse. 



M'CHICHEWA 

